
FØRSTE  KAPITEL. 

Indledning. 


LJet  var  paa  Deres  Majestæters  Guldbryllupsdag  den 
26de  Maj  1892.  Gaderne  vare  flagsmykkede,  Æresporte, 
Guirlander  og  Blomsterdekorationer  overalt.  Fest  og  Fest- 
stemning, Tusinder  af  Mennesker  sammenstuvede  i  Gaderne. 
Kongen  og  Dronningen,  efterfulgte  af  Kejser  og  Kejserinde, 
Konger  og  Dronninger,  Prinser  og  Prinsesser  og  en  endeløs 
Skare  af  guldbroderede  og  ordensbehængte  Embedsmænd,  Hof- 
folk, Diplomater  og  Officerer  forlode  Slotskirken.  Det  lange 
pragtfulde  Tog  bevægede  sig  langsomt  ned  ad  Østergade,  over 
Kongens  Nytorv,  gjennem  Bredgade  til  Amalienborg.  Alle 
vilde  se  det  høje  Guldbrudepar,  alle  vilde  give  en  Skjærv  til 
Festens  Forherligelse,  Hurraraabene  bølgede  gjennem  Gaderne, 
Hatte  og  Tørklæder  svingedes  i  Luften,  enhver  mødte  i  fin 
Puds,  og  selv  Himlen  havde  trukket  i  sin  lyseblaa  Galla- 
uniform, og  fra  Solhjælmen  for  de  gyldne  Straaler  ned  over 
den  flagsmykkede  By  og  satte  deres  lysende  Stempel  paa 
den  sjældne  Fest. 

Min  Kone  og  jeg  havde  i  to  stive  Timer  spadseret  om- 
kring   paa    Amalienborg    Plads.      Med    paatagen    ligegyldig 

Mine  slentrede  vi  om  Arm  i  Arm,  medens  vi  med  spændt 
Opmærksomhed  lyttede  efter,  »hvad  Folk  sagde«.  Det 
drejede  sig  om  at  faa  at  vide,  hvorvidt  Majestæterne  havde 
i  Sinde  at  kjore  ned  ad  Frederiksgade,  eller  om  de  vilde 
give  den  kjære  Amaliegade  Fortrinet.  Derefter  gjaldt  det 
at  operere.  Jeg  holdt  paa,  at  det  var  strategisk  rigtigt 
at  foretage  en  Flankebevægelse  over  mod  Hjornet  af 
Frederiksgade,  medens  min  Kone,  som  mente  at  have  hort  • 
en  bereden  Politiassistent  udtale  Ordet  Amaliegade,  holdt 
paa,  at  vi  burde  indtage  en  fast  Stilling  i  Colonnaden.  — 
Da  jeg  paa  dette  Tidspunkt  opdagede  et  Par  Gardeofficerer 
af.  mine  Bekjendte  i  et  Vindue  i  Vagtstuen  og  mente,  at 
de  rimeligvis  vilde  invitere  os  til  at  se  paa  Stadsen  fra  deres 
eget  høje  Standpunkt,  foretog  vi  en  Frontforandring  over 
mod  Colonnaden.  Men  jeg  blev  sørgeligt  skuffet  i  mit  Haab 
til  mine  Venner  Gardisterne  —  takket  være  min  Mangel  paa 
Menneskekundskab.  Thi  vel  kan  en  Gardeofficer  være  ned- 
ladende, ja  endogsaa  venlig  mod  en  Kollega  af  en  anden 
Vaabenart  om  Hverdagen,  men  naar  der  er  Fest  paa  Amalien- 
borg, og  naar  den  røde  Uniform  er  knappet  tæt  om  den 
fyldige  Kammerjunkerlieutenant  —  saa  foler  han  sig  hævet 
over  (le  jævne  Medmennesker  til  et  højere  Niveau;  da  kjender 
han  intet  til  levende  Væsener  under  anden  Rangklasse,  og 
han  staver  Greve  med  lutter  store  Bogstaver. 

Som  jeg  delikaterede  min  Hustru  med  disse  og  lignende 
Betragtninger,  hørtes  Jubel  og  Hurraraab  fra  Mængden,  Toget 
svingede  rundt  om  Hjørnet  til  Frederiksgade,  Folk  sloges  og 
masedes,  vi  bleve  puffede  og  klemte,  fik  et  Glimt  af  Kejser- 
indens Livkosak  at  se,  saa  var  Stadsen  forbi  for  vort  Ved- 
kommende, og  vi  gik  ud  ad  Langelinie  til. 

Trængslen  af  Mennesker  var  stor,  og  da  vi  kom  til 
Restauranten,   var  det   næsten   haabløst   at  tænke  paa  at  faa 


Frokost.  Langelinies  Pavillon  saa  ikke  indbydende  ud  den 
Dag.  Gjennem  Tobaksrøg  og  Støv  saas  kæmpende  Menne- 
sker og  Opvartere;  nogle  sloges  om  Stolene,  andre  om 
Bordene;  de,  der  havde  faaet  Mad,  maatte  forsvare  den  mod 
de  indtrængende  Skarer;  her  væltedes  et  fuldt  Ølglas  over  i 
Skjodet  paa  en  pyntet  Dame,  hvis  høje  Skrig  kun  aflokkede 
Delinkventen  et  gemytligt  Grin,  dér  fik  en  gammel  velnæret 
Kavallér  et  Puf  i  Ryggen,  saa  han  stak  Albuen  ned  i  Hummer- 
mayonnaisen,   den    han   lige   havde    glædet  sig  saa  meget  til. 

Vi  gik  op  ad  Trappen  til  den  kongelige  danske  Yacht 
Klubs  Lokaler,  hvor  man  ganske  vist  næsten  aldrig  kan  faa 
noget  at  spise,  men  hvor  der  paa  den  anden  Side  er  Plads 
og  frisk  Luft.  Frokost  fik  vi  dog  langt  om  længe,  og  vi 
nød  den,  da  den  kom.  Det  er  et  af  de  smukkeste  Steder  i 
Kjøbenhavn,  dér  oppe  paa  Yacht  Klubbens  Veranda  med 
Udsigt  til  Sundet  og  den  gode  gamle  Langelinie.  Der  er 
altid  fredeligt  trods  Mylret  af  Mennesker,  trods  Dampere, 
Skibe  og  Baade. 

Jeg  havde  Rejsefeber.  Jeg  ved  ikke,  hvorledes  det  gaar 
andre  med  den  Sygdom,  men  hos  mig  er  den  værst  om 
Foraaret.  Saa  indfinder  den  sig  med  sine  allerværste  Symp- 
tomer: Tungsindighed,  Søvnløshed,  Irritabilitet  osv.  Jeg  havde 
den  Dag  et  slemt  Anfald  af  den,  og  det  var  mig  ganske 
umuligt  at  finde  paa,  hvor  i  Alverden  jeg  kunde  rejse  hen. 
Min  Rejse  til  Amazonfloden  havde  taget  svært  paa  Finan- 
serne, og  Rejser  koste  Penge. 

Da  skulde  det  ske,  at  Fru  S.  og  hendes  elskværdige 
Datter  kom  ud  til  os  paa  Verandaen  og  toge  Plads  ved  vort 
Bord.  Fru  S.  har  en  Søn,  der  er  ansat  i  Kongen  af  Siams 
Tjeneste,  og  hvilket  Emne  kan  man  vel  bedre  vælge  at  tale 
med   en   Moder   om   end  hendes   Børn?     Vi   talte  altsaa  om 


Sønnen  i  Siam ,  om  Bangkok  o.  lign.  Pludselig  spurgte 
Frøken  S.:     >/Hvornaar  skal  det  nye  Skib  sejle  til  Siam?« 

»Hvilket  Skib?«  »Ved  De  da  ikke,  at  Kongen  af  Siam 
lader  bygge  en  stor  Krydser  i  Skotland?« 

Det  vidste  jeg  ikke  et  Ord  om.  Jeg  spurgte  ud  og  fik 
alle  de  Oplysninger,  som  Damerne  sad  inde  med,  bl.  a.  at 
den  siamesiske  Regjering  ønskede  et  Par  danske  Søofficerer 
til  Assistance  til  at  føre  Skibet  ud,  og  at  der  ikke  var  nogen, 
der  vilde  med;  jeg  fik  desuden  at  \ide,  at  den  siamesiske 
Agent  for  Tiden  var  i  Kjobenhavn  og  boede  ved  Lade- 
gaardsaaen. 

Havde  ingen  anden  Søofficer  Lyst  til  at  tage  til  Siam, 
saa  vilde  jeg  gjore  det,  og  min  Rejseplan  var  strax  klar. 
Jeg  maatte  først  tale  med  Siams  Agent,  og  en  Timestid  efter 
at  jeg  havde  forladt  Langelinies  Pavillon,  var  jeg  ved  Lade- 
gaardsaaen.  Husnummeret  vidste  jeg  ikke,  og  som  jeg  gik 
omkring  ved  den  duftende  Aabrcd,  spekulerende  over.  hvor- 
ledes jeg  skulde  faa  at  vide,  hvor  Manden  boede,  ser  jeg  et 
højst  mærkeligt  Væsen,  iført  en  Kvindedragt,  sidde  paa  en 
Hænk  udenfor  et  Hus.  Dette  Væsens  I  ludfarve  var  gulbrun, 
Ansigtet  fladt  som  et  Spejlæg,  Øjnene  lignede  et  Par  Blæk- 
klatter, Munden  var  en  uhyre  kulsort  Aabning  i  Hovedet, 
Tænderne,  Tungen  —  alt  var  sort  og  endelig  Haaret!  Det 
var  kort  afklippet,  blaalig  .sort  og  strittede  ud  til  alle  Sider 
som  en  Blanksvæ-rtcborste.  Det  faldt  mig  ind,  at  det  maatte 
være  en  Siameserintle,  hvilket  atter  bragte  mig  paa  den 
Tanke,  at  Agenten  fra  Siam  maatte  bo  her. 

Naa,  man  skal  jo  være  hoflig  mod  Damerne,  jeg  tager 
altsaa  Hatten  af  for  Væ.senet  paa  Bænken,  der  i  fuld  For- 
staaclse  af  Situationen  sp.errcr  Munden  op  til  et  uhyre  Grin 
og  piller  sig  i  Xæ'sen.  I  Huset  boede  ganske  rigtig  den 
omtalte  Agent,  som  modtog  mig  med  stor  IClskværdighed. 

Kapitain  Andersen  —  Agenten  —  havde  intetsomhelst 
siamesisk  ved  sig;  hans  jævne  danske  Ansigt  og  en  udpræget 
lollandsk  Akcent  umuliggjorde  næsten  enhver  Tankeforbindelse 
mellem  ham  og  et  saa  fjerntliggende  Land  som  Siam,  og 
jeg  spurgte  mig  selv,  hvor  det  var  muligt,  at  hans  siamesiske 
Majestæt  kunde  finde  paa  at  udnævne  denne  skikkelige  danske 
Mand  til  sin  Agent. 

Jeg  gjorde  en  diskret  Bemærkning  om  Damen  paa 
Bænken,  og  han  oplyste  mig  om,  at  det  var  hans  siamesiske 
Barnepige.  Det  var  mig  virkelig  en  Lettelse  at  hore,  at  han 
ikke  var  gift  med  denne  Dame,  hvad  jeg  egentlig  forst  havde 
troet.  Fru  Andersen,  som  jeg  senere  blev  forestillet  for, 
viste  sig  at  være  en  overordentlig  nydelig  Dame  og  ligesaa 
dansk  som  sin  Mand. 

Kapitain  Andersen  og  jeg  satte  os  ned,  og  Underhand- 
lingerne begyndte.  Der  blev  ganske  rigtigt  bygget  et  stort 
Skib  i  Leith  til  den  siamesiske  Regering  hos  Firmaet  Ra- 
mage &  Fergusson.  Skibet,  en  saakaldet  Krydseryacht  hed 
>•> MaJiacJiakri« ;  den  skulde  have  været  færdig  til  Juni,  men 
blev  neppe  klar  til  Afrejse  før  senere  paa  Grund  af  Strejker. 
Besætningen  skulde  bestaa  af  Kinesere,  Chefen  for  Skibet 
var  Kapitain  Guldberg,  en  Dansk,  ansat  i  den  siamesiske 
Marine. 

Efter  en  lang  og  højst  interessant  Samtale  skiltes  vi  ad; 
jeg  havde  det  bestemte  Indtryk,  at  Kapitain  Andersen  var 
en  Mand,  der  under  et  noget  dagligdags  Ydre  skjulte  en 
overlegen  Dygtighed  og  sad  inde  med  en  altformaaende  Ind- 
flydelse i  siamesiske  Affairer.  Da  jeg  stod  i  Døren  for  at 
gaa,  bad  Agenten  mig  at  henvende  mig  til  Kapitain  B.  af 
Marinen;  han  kunde  give  mig  flere  Oplysninger  og  definitivt 
antage  mig  til  Næstkommanderende  paa  Krydseren. 


Jeg  gik  ud  til  Kapitain  B.  og  erfarede,  at  han  allerede 
havde  engageret  to  Søofficerer,  men  skulde  have  mig  i  venlig 
Erindring.  Fra  nu  af  svingede  jeg  mellem  A.  og  B.,  snart 
mente  jeg  at  have  alt  i  Orden,  snart  optraadte  Prætendenter 
til  Værdigheden  og  mente  at  have  en  tidligere  Dato  end  jeg 
paa  Loftet  om  Pladsen  som  første  Officer.  Da  jeg  endelig 
var  bleven  kjed  af  den  megen  Vrovlen  frem  .  og  tilbage, 
besluttede  jeg  at  rejse  til  Leith,  hvor  Skibet  blev  bygget; 
der  kunde  jeg  bedre  overse  Situationen  og  tage  min  Chance, 
hvis  den  tilbod  sig.  Dertil  kom,  at  jeg  altid  havde  haft  Lyst 
til  at  se  lidt  af  Skotland,  og  dette  Udb)'tte  af  min  Rejse  til 
Leith  var  jeg  da  i  ethvert  Tilfælde  sikker  paa. 


ANDET  KAPITEL. 

Lidt  om  Edingburgh.    —    Afrejsen.    —    Et  Vædderangreb.  —  Suez  Kanalen 
—  Aden.  —  Ceylon.  —  Singapore. 


Ved  min  Ankomst  til  Leith  saa  jeg  for  første  Gang 
Kongen  af  Siams  nye  Krydseryacht  »Mahachakri«  ligge  uden- 
for Ramage  &  Fergussons  Værft.  Navnet  kommer  af  Maha, 
et  Trefork-Symbol  paa  Kongens  Magt  og  Chakr  et  ejen- 
dommeligt formet  Hjul,  Retfærdighedens  Symbol;  Mahachakri 
€r  tillige  en  af  den  siamesiske  Konges  mange  Titler. 

Skibet  er  ca.  2000  Tons  drægtigt  og  er  bygget  i  Form 
af  et  moderne  Kampskib  med  Vædderstævn,  Krigsmærs  og 
Udbygninger  paa  Siderne  til  Kanoner;  men  det  er  ligesaa 
svagt  konstrueret  som  en  almindelig  Fragtdamper,  endog 
Vædderen  er  hul,  og  Skroget  rager  højt  op  over  Vandlinien. 
Farten  er  omtrent  13  Knob,  men  da  man  i  Kontrakten  havde 
glemt  at  stipulere  noget  om  Kulforbruget,  blev  Maskinen  alt 
andet  end  kulbesparende. 

»Mahachakri«  er  indrettet  til  at  kunne  huse  Kongen, 
Dronningen,  et  halvhundrede  Paladsdamer,  Prinser,  Hoffolk, 
og  henved  tohundrede  Tjenere,  Kokke,  Kvinder  m.  m.  Der 
er  saaledes  ikke  megen  Plads  tilovers  til  Proviantrum,  Ammuni- 
tionsmagasiner  o.  lign. 

Kanonerne  vare  allerede  installerede  i  Skibet :  paa  Mellem- 
dækket staa  fire  omdrejende  4,7  Tommers  hurtigskj'dende 
Armstrongske  Bagladekanoner ,  og  paa  overste  Dæk  otte 
Stkr.  lettere  Kanoner  af  samme  Slags. 

To  elektriske  Lysmotorer  oplyse  Skibet  overalt  med 
kraftige  Glødelamper;  selv  Side-  og  Toplanterner  ere  elek- 
triske. 

Jeg  traf  ombord  Skibets  Chef,  Kapitain  Guldberg,  Lieute- 
nant  Blcchingberg  samt  de  tre  danske  Maskinister  Jonsou, 
Sommer  og  Fix. 

Kapitain  Guldberg,  der  i  tre,  fire  Aar  har  været  ansat  i 
siamesisk  Tjeneste,  er  en  dygtig,  modig  og  elskværdig  Mand, 
en  Type  paa  den  danske  Sømandsstand,  som  er  vort  Lands 
berettigede  Stolthed. 

Med  Arbejdet  ombord  i  Skibet  gik  det  kun  smaat,  det 
var  til  at  forudse,  at  det  neppe  vilde  blive  færdigt  i  den 
første  Maaned. 

Jeg  havde  altsaa  rigelig  Tid  til  min  Raadighed  og  be- 
nyttede den  til  at  gjennemstrejfe  Ldingburgh  paa  Kryds  og 
Tværs  og  gjøre  Udflugter  i  Omegnen  og  i  det  skotske 
Højland. 

Leith  er  Edingburghs  Havnestad  og  forbunden  med  denne 
ved  et  Par  milelange  Gader  forsynede  med  Sporvogne  og 
Jernbaner.  De  to  Byer  have  tilsammen  300,000  Indbyggere. 
Leith  er  en  flad  kjedelig  By  med  Dokker,  Værfter,  Fabriker, 
et  Mylr  af  Arbejdere,  Kærrer  og  Fragtvogne,  uden  interessante 
Bygninger  og  Mindesmærker,  netop  som  det  sommer  sig  en 
beskeden,  flittig  og  energisk  Havnestad. 

Ediugburgh  er  den  pragtfulde  smukt  anlagte  Storstad, 
fuld  af  histori.ske  Minder,  Monumenter,  Musæer  og  Slotte, 
ret  en  Pryd  for  det  Land,  hvis  Hovedstad  ilen  er. 


Byen  breder  sig  over  tre  Bjærgrygge  med  dybe  Kløfter 
imellem.  Det  midterste  og  smalleste  af  de  tre  Højdedrag  er 
den  ældste  Del  af  Byen,  det  oprindelige  Edingburgh.  Her 
boede  den  skotske  Adel,  her  rejste  Pikternes  Konger  deres 
stolte  Slot  »Jomfruborg«,  det  senere  »Edingburgh  Castle«,  og 
her  staar  endnu  Reformatoren  John  Knox's  beskedne  Hus. 
Men  hvor  før  de  skotske  Jorddrotter  og  adelige  Vasaller 
færdedes,  hvor  Familierne  Dougglas  og  Hamilton,  Greverne 
af  Crawford  og  de  Ross  havde  deres  Residenser,  der  boer 
nu  Edingburghs  laveste  Pøbel  i  stinkende  krogede  Gyder,  hvor 
Usselhed  og  Armod  griner  fra  hvert  Vindue  og  hver  Dør. 

Den  sydlige  Bjærgryg  har  Hovedstadens  velstaaende 
Borgerstand  og  Arbejderbefolkning  bemægtiget  sig,  og  Gade 
op  og  Gade  ned  ser  man  den  samme  Type  paa  Huse.  Hver 
Familie  for  sig  beboer  Stedet  fra  Kjælder  til  Kvist,  der  er 
et  lille  Stykke  Have  foran  og  en  Smule  Gaardsplads  bag, 
det  er  hele  Herligheden.  I  et  saadant  Hus  tilbringes  den 
halve  Dag  paa  Trappen;  det  giver  god  Motion.  Kjøkkenet 
ligger  i  Kjælderen  og  Soveværelserne  paa  tredie  Sal.  Hus- 
moderen, der  skal  betale  Mælkemanden,  maa  hente  sin 
Portemonnaie  56  Trappetrin  oppe.  Naar  hun  kommer  ned 
igjen  og  skal  tørre  Sveden  af  Panden,  har  hun  glemt  sit 
Lommetørklæde  —  atter  en  Expedition  tilvejrs.  Har  saa 
endelig  den  dødtrætte  Dame  begyndt  at  koge  Mælken  til 
Frokostens  Café-au-lait,  høres  et  gjennemtrængende  Hyl  fra 
Husets  Top;  det  er  Baby  der  vaagner,  og  denne  Gang  er 
Rejsen  20  Trin  højere,  idet  Barnekammeret  ligger  paa  Kvisten, 
—  og  dette  er  dog  kun  Husets  næsthøjeste  Punkt,  thi  en 
stejl  og  smal  Hønsestige  fører  gjennem  en  Lem  op  til  Tørre- 
loftet umiddelbart  under  Husets  Tag. 

»My  house  is  my  castle«,  siger  Englænderen  med  Stolt- 
hed, det  er  snarere  hans  »Taarn«.    Men  hvis  der  er  Ulemper 

forbunden  med  at  have  sin  Huslej lighed  i  Højden  i  Stedet 
for,  som  vi  Kontinentalere,  at  have  den  i  Længden,  er  der 
virkelig  ogsaa  store  Fordele  forbunden  dermed.  I  England 
og  Skotland  kjendes  neppe  den  Kjøkkentrappesladder,  der 
kultiveres  i  Kasernehusene,  ej  heller  til  de  frj-gtelige  Kampe, 
der  leveres  om  fælles  X^askehuse  og  Tørrelofter.  Og  hvilke 
storartede  Benmuskler  maa  ikke  Trappesystémet  udvikle. 
Jeg  tilskriver  de  engelske  Hjems  Indretning  en  stor  Del  af 
Æren  for  Sportens  høje  Standpunkt  i  Storbritannien.  De 
Staalmuskler,  der  sætte  de  forbausende  Verdensrecorder,  fik 
deres  første  Trænering  paa  Vejen  fra  Legepladsen  i  Gaarden 
til  Sovekammeret  i  Husets  Top. 

Men  det  var  om  Edingburgh,  jeg  vilde  fortælle. 

I  den  nordlige  Del  af  Byen  holder  Beaumonden  til.  Om- 
egnens Godsejere  bo  her  om  Vinteren  Dør  om  Dør  med 
Edingburghs  rige  Bankiers,  Rhedere  og  Kjøbmænd.  Hoved- 
gaden, den  lange  elegante,  asfalterede  Princess  Street  bestaar 
næsten  udelukkende  af  Byens  fineste  Butikker  og  Hoteller. 
Disse  ere  urimelig  dyre,  og  vil  man  opholde  sig  i  nogen 
Tid  i  Skotlands  Hovedstad,  bor  man  leje  sig  et  Par  meub- 
Icrede  Værelser  i  den  nordlige  Del  af  Byen.  For  435 
Pund  Sterling  om  Ugen  kan  man  leve  godt  og  komfortabelt. 

Der  findes  mange  smukke  offentlige  Anlæg  i  Eding- 
burgh, og  har  man  gjort  sig  den  Ulejlighed  at  studere  lidt 
af  Skotlands  Historie  i  Middelalderen,  vil  hver  Spadseretur, 
man  foretager  sig  i  Byen  blive  interessant,  thi  overalt  møder 
Øjet  Minder  fra  Skotlands  vilde  Kampperiode,  hvor  Stu- 
arterne  med  Sværd  i  llaaiul  maatte  værge  sig  mod  deres 
mægtige  Undersaatters  Oppositionslyst. 

I  Holyrood  Palace  oprulles  blodige  Dramaer  for 
Ivintasien,  naar  man  betræder  Marie  Stuarts  lille  Værelse  ved 
Siden  af  hendes  Sovekammer.     Her  var   det,  hun  souperede 

med  sine  tre  Hofdamer  og  Privatsekretæren  Rizzio,  da  hendes 
udsvævende  og  ryggesløse  Mand,  Darnley  forte  sine  drukne 
Svirebrødre  op  ad  Løntrappen  til  Dronningens  Gemakker. 
Fra  Tærskelen  til  det  inderste  Værelse  viser  endnu  en  bred 
sort  Stribe  den  Vej,  Morderne  slæbte  Rizzios  blodige  Lig. 

Edingbjirgh  Castle,  Landets  stærkeste  Fæstning  og  Stu- 
arternes  faste  Borg,  er  fuld  af  Minder  om  blodige  Volds- 
handlinger og  dristige  Vaabenbedrifter.  Her  kæmpede  den 
kjække  Kirkaldy  de  Lagrange  for  Marie  Stuarts  Sag,  medens 
hans  landflygtige  Dronning  hensygnede  i  Fængslet  paa 
Dronning  Elisabeth  af  Englands  Slot  Carlisle.  Kirkaldy  holdt 
Edingburgh  Castle  længe  imod  den  skotske  Hær;  først  da 
Dronningen  af  England  sendte  ham  sine  Tropper  paa  Halsen, 
og  Hungersdøden  truede  de  Belejrede,  overgav  han  sig  og 
Borgen  til  Englænderne.  Elisabeth  lod  den  tappre  Mand 
halshugge. 

Ogsaa  Omegnen  af  Edingburgh  er  Udflugter  værd.  Paa 
høje  Kapervogne,  trukne  af  fire  Heste,  kjører  man  til  Firth 
of  Forth  og  beundrer  den  mægtige  Jernbro,  et  af  Jordens 
Ingenieurvidundere;  eller  man  kjører  til  Lord  Roseberrys 
uhyre  Gods  og  spadserer  i  de  store  Parkanlæg. 

Men  er  Edingburgh  smuk  og  Omgivelserne  interessante 
og  storslaaede,  er  Befolkningen  til  Gjengjæld  saa  kjedelig  og 
ugemytlig  som  mulig.  Pedantiske,  stive  og  afmaalte  i  deres 
Væsen,  Hypokriter  i  deres  reglementerede  Søndags-Kristen- 
dom, haardhjærtede  Gniere  i  Pengesager,  afvisende  og  hovne 
mod  Fremmede,  knap  nok  høflige  mod  deres  egne  Damer. 
En  Gang  om  Ugen  slaar  den  lavere  Befolkning  Gjækken  løs, 
dette  foregaar  hver  Lørdag  Aften.  Den  skotske  Gemytlighed, 
man  da  bliver  Vidne  til,  er  om  muligt  endnu  mere  frastødende 
end  den  dagligdags  Uelskværdighed;  den  bestaar  nemlig  i  en 
grundig  Drikken-sig-fuld  i  Whisky   paa  Kneiperne,   hvorefter 

en    slingrende   Promenade    foretages    ned   ad   Gaderne   under 
Afsyngning  af  sjofle  Sange. 

Jeg  foretog  naturligvis  den  stereotype  Touristrejse  gjen- 
ncm  de  skotske  Soer  >  Loch  Katrine«  og  »Loch  Lomond«, 
hvor  hvert  Hotel,  hver  Klippe  og  hver  Damper  have  Navne, 
tagne  fra  Walter  Scotts  Romaner.  Der  er  Valpladser  og 
gamle  Borge  og  Robin  Hoods  Hule,  altsammen  meget 
interessant,  hvis  man  bare  ikke  var  tvungen  til  at  se  disse 
i  Selskab  med  en  Skare  Turister  bevæbnede  med  >  Vej- 
viseren i  Nordskotland«,  rode  Lommeboger  og  Fotograf- 
apparater.  Den  uendelige  Turiststrøm,  der  hvert  Aar  over- 
flyder disse  skjønne  Egne,  tramper  Romantiken  ihjel. 

I  Slutningen  af  September  var  »Mahachakri«  saa  vidt 
færdig,  at  den  sidste  Prøvetur  kunde  foregaa  —  en  Fuld- 
kraftsprove  paa  fire  Timer.  I  Lighed  med  saa  mange  andre 
Prøveture  blev  den  dog  ikke  til  stort  mere  end  en  Frokost- 
prøve, men  denne  faldt  da  ogsaa  ud  til  alles  Tilfredshed. 
Kn  Mængde  Mennesker  vare  inviterede.  Talerne  vare  talrige 
og  udsøgte;  .stor  Glæde  blandt  tilstedeværende  Sokrigere 
vakte  Mr.  Fergussons  Speach,  hvori  han  lagde  .særlig  V^ægt 
paa  den  nye  Krydseryachts  of-  og  defensive  Egenskaber. 

Lftcr  Priucturcn  gik  endnu  et  Par  Dage,  og  saa  kom 
Skibets  provisoriske  Besætning  ombord.  Kun  Halvdelen  var 
Kine.sere,  og  Resten  bestod  af  Negere.  Mulatter,  Malayer  og 
Javane.sere;  en  værre  Samling  Banditter  har  jeg  aldrig  set 
udenfor  en  Straffeanstalts  Mure.  De  bleve  sendte  fra  et  stort 
Hyrekontor  i  London,  og  vi  maatte  tage  dem,  som  de  vare. 

I  Begyndelsen  af  Oktober  sejlede  vi  fra  Leith.  Jeg  fik 
Dagen  inden  Afrejsen  Tilladel.se  fra  Marineministeriet  til  at 
gaa  med  som  Næstkommanderende;  en  nylig  engageret  Skotte, 
Mr.   Haslop,    blev  anden   Officer,   Blechingberg,   der   efter  at 

have  gjennemgaaet  Cadetskolen  i  Kjobenhavn  var  blevet 
udnævnt  til  Lieutenant  i  den  siamesiske  Flaade,  var  3die,  og 
Peter  Hald,  en  meget  lovende  ung  dansk  Styrmand,  4de 
Officer. 

Mr.  Fergusson,  den  ene  af  Cheferne  for  det  Firma,  der 
havde  bygget  Skibet,  fulgte  med  os  til  Suez  for  at  iagttage 
»Mahachakris«  Egenskaber  som  Soskib.  Han  havde  doo- 
ikke  megen  Glæde  af  denne  lille  Lystrejse;  mange  gode 
Egenskaber  ved  Krydseryachten  har  han  neppe  fundet,  og 
de  mange  daarlige,  som  vi  andre  fandt,  bleve  daglig  med 
stor  Ihærdighed  udpegede  for  ham. 

Vi  gik  til  Dartmouth  i  Kanalen  og  fyldte  Kul.  Her  kom 
Kapitain  og  P'ru  Andersen  samt  vor  gamle  Bekjendt  Siameser- 
inden  ombord.  X^ejret  var  pragtfuldt  hele  Vejen.  Det  mest 
interessante  Moment  paa  denne  Del  af  Rejsen  var,  da  vi  fik 
Lejlighed  til  at  forsøge  Skibets  oftensive  Egenskaber  ved  et 
Vædderangreb  mod  en  paa  Hojden  af  Cap  Finisterre  slumrende 
Hval.  Vædderen  ramte  Søuhyret  omtrent  midt  i  Maven  og 
slæbte  Dyret  afsted  et  antageligt  Stykke  Vej.  Hvalen  der 
øjensynlig  befandt  sig  ilde  i  den  uvante  Situation,  laa  krum- 
bøjet tværs  over  Skibets  Stævn  og  klappede  Munden  op  og 
i,  som  om  den  vilde  raabe  Holdt  I  Da  vi  stoppede,  gled 
Hvalen  ned  ad  Stævnen  og  forsvandt  i  Havet. 

Denne  i  den  nyere  Krigshistorie  vist  sjældent  forekommende 
Art  Vædderangreb  gav  Anledning  til  megen  Munterhed  om- 
bord, og  vi  vare  alle  opfyldte  af  det  Haab,  at  Hvalfiske 
maatte  være  den  eneste  Forhindring,  som  ^  Mahachakri«s 
Stævn  i  Fremtiden  vilde  møde  paa  sin  Vej. 

Skjont  vi  kun  gik  med  reduceret  Fart,  ca.  10  Knob, 
havde  Skibets  kulslugende  Maskiner  allerede  midt  i  Middel- 
havet fortæret  vort  Forraad.  Vi  kunde  da  ikke  naa  til  Port 
Said,   men   maatte   gaa   ind   til  Malta   for  at  fylde  Kul.     Her 

skilte  vi  os  af  med  en  af  vor  sorte  Besætnings  værste  Ele- 
menter, en  Neger,  der  blev  afleveret  i  det  lokale  Fængsel 
for  at  afsone  et  Forsog  paa  Mytteri.  Fire  Dage  efter  vare 
vi  i  Port  Said. 

Ved  Sucz-Kanalens  Udlob  i  Middelhavet  ligger  Port  Said, 
en  af  Jordens  vederstyggeligste  Byer.  Et  Samlingssted  for 
Bærmen  af  Levantens  Folkeslag.  Italienere,  Grækere,  Tyrker, 
Joder,  Persere  og  Ægyptere  have  her  opslaaet  deres  Boder 
og  Butikker,  rede  til  at  snyde  hver  Rejsende,  der  sætter 
Foden  paa  Land.  I  Port  Said  sælges  de  sletteste  Varer  til 
dy;-este  Pris,  og  i  Byens  Udkanter  florere  Spillehulerne, 
Knejper  med  Mavedanserinder  og  oftentlige  Fruentimmer; 
Tyve  og  Slyngler  have  frit  Spil  til  at  gjore  Indhug  paa  den 
forbidragende  Turiststrøms  Pengebeholdning. 

Paa  den  østlige  Side  af  Kanalen  have  Kulleverandeurerne 
deres  Oplagspladser,  og  en  tæt  Sky  af  Kulstøv  hviler  over 
hele  denne  Uel  af  Byen. 

P'ra  Port  Said  til  Suez  Havn  Port  Idrahtin,  strækker  sig 
den  1 60  Kilometer  lange  Kanal,  som  Ferdinand  de  Lesseps 
i  Aarct  1869  fuldforte  efter  10  Aars  Arbejde;  den  er  et  af 
de  mest  storartede  Foretagender,  der  nogensinde  er  blevet 
udfort  i  Handelens  og  Skibsfartens  Interesse.  Udbyttet  ved 
dette  Kanalarbcjde  har  overtruffet  de  dristigste  F'orvcntninger, 
henved  4000  Dampere  og  op  imod  200,000  Rejsende  passere 
nu  aarlig  Suez-Kanalen.  Aktionærerne  kunne  glæde  sig  ved 
nogle  og  tredive  Procents  Udbytte.  Selve  Turen  gjennem 
Kanalen  er  uden  Interesse.  Man  ser  kun  Ørken  overalt  — 
det  vil  sige  uhyre  flade  Strækninger  bedækkede  med  Sand. 
Af  og  til  opliver  et  Stationshus,  nogle  arbejdende  Kameler 
eller    en    Araberlejr    det    ensformige   Landskab.     Som   oftest 

ses  ikke  andet  end  et  Dige,  dannet  af  det  fra  Kanalarbejdet 
udgravede  Ler,  Sand  og  Sten.  En  langagtig  So  —  den  store 
og  lille  Bitterso  —  passeres,  dernæst  endnu  et  Stykke  Kanal, 
og  man  er  i  det  rode  Hav. 

Paa    lo  å    12   Timer  kan   Rejsen   fra  Port  Said  til  Suez 
fuldføres,   men   er  der   mange  Dampere   i  Kanalen,  maa  man 


Suez. 


idelig  hale  ti'  Land  i  Udvidelserne  og  lade  modgaaende 
Skibe  passere;  dette  tager  Tid.  20  Timer  er  den  sædvanlige 
Gjennemfarts  Tid. 

»Mahachakri«  tog  det  med  Ro.  Vi  laa  stille  om  Natten, 
og  næste  Dag  løb  vi  paa  Grund  i  den  lille  Bitterso,  takket 
været  Lodsens  Mangel  paa  Agtpaagivenhed. 

I  det  rode  Hav  var  Varmen  trj-kkende,  en  Storm  drev 
Ørkenens  Sand  ud  over  Havet,  Dækket  laa  fuldt  deraf.  Den 
gode  Krydseryacht  var  temmelig  livlig"  i  sine  Bevægelser. 
Jeg  haaber,  den  vil  optræde  med  mere  Adstadighed,  naar 
hans  Majestæt  Kongen  af  Siam  foretager  den  ofte  omtalte 
Rejse  til  Evropa,  ellers  bliver  den  neppe  en  L\-strejse. 


Der  er  ikke  noget  mere  fortvivlende  end  at  skulle  be- 
skrive en  Turistrute  som  Rejsen  fra  Port  Said  til  Singapore. 
Hundreder  af  Globe-trotters  have  udpenslet  deres  Indtryk  af 
Aden  og  Colombo,  deres  vidunderlige  Ople\'elser  i  det  rode 
Hav  og  deres  Forbauselse  ved  Synet  af  Singapore.  Jeg 
erklærer  mig  for  at  være  ude  af  Stand  til  at  variere  Themaet, 
og  vil  ikke  engang  gjøre  noget  F"orsøg  i  den  Retning. 

A  propos!  De  ved  maaske  ikke  hvad  en  Globetrotter  er 
—  paa  dansk  vel  nærmest  en  Klode-Traver.  Det  er  en  Mands- 
person eller  en  Kvinde,  som  i  den  forbryderske  Hensigt  at 
udgive  en  Rejsebeskrivelse  kjober  en  Billet  hos  Cook,  og  der- 
paa  traver  Kloden  rundt,  ophobende  Notitser  og  gjorende  Be- 
mærkninger over  alt  og  om  alt,  hvad  de  se  og  hore.  Det 
er  en  almindelig  Sport  blandt  andre  Turister  at  trække  Klode- 
Traverne  godt  tilvands,  —  Typen  er  ikke  vanskelig  at  gjen- 
kjende  —  og  de  ere  et  let  B)'tte  i  Hotellerne  og  paa  Passager- 
damperne for  vittige  Hoveder,  der  fylde  de  godtroende 
Rejsebeskrivere  med  de  utroligste  Historier  og  Oplevelser, 
.»iikkrc  paa  at  gjenfinde  dem  i  disses  senere  udkomne  >  Rejser 
i  fjerne  I'\irvande«,  »Oplevelser  i  forskjellige  Verdensdele« 
eller  lignende. 

Sex  Dogn  varede  Rejsen  fra  Sue/.  til  Aden,  hvor  vi 
atter  maatte  fylde  Kul. 

Byen  Aden  ligger  paa  en  lille  1  lalvo,  der  skyder  sig  ud 

i  Bugten  af  samme  Navn,  omtrent  loo  engelske  Mile  ost  for 
Bab-el-Mandeb  Strædet.  Det  har  været  en  snedig  Englænder, 
der  først  fandt  paa,  at  der  kunde  gjøres  noget  ud  af  dette 
af  Guder  og  Mennesker  forladte  Sted.  Det  er  blottet  for 
Vegetation,  end  ikke  det  nojsomste  Mulæsel  kunde  spise  sig 
mæt,  og  Landet  bagved  er  milevidt  ikke  andet  end  en 
Sandorken.  Desuden  regner  det  kun  et  Par  Gange  om  Aaret, 
saa  man  skulde  egentlig  ikke  tro  det  muligt,  at  Mennesker 
og  Dyr  kunde  trives  paa  et  saadant  Sted. 

Men  da  Englænderne  slog  sig  ned  paa  den  lille  nøgne 
Halvø,  skete  der  en  mægtig  Forandring,  og  nu  er  Aden  et 
af  de  vigtigste  Punkter  for  engelsk  Handel  og  Politik  i  Østen. 
Tusinder  af  Dampere  fylde  Kul  paa  denne  Plads  og  næsten 
hele  den  sydarabiske  Export  af  Kaffe  er  trukket  ned  til  Aden, 
til  stor  Skade  for  andre  Handelspladser,  der  som  Byen  Mocca 
for  Exempel  for  have  været  bekjendte  for  deres  Kaffeexport. 
Byen  er  stærkt  befæstet  og  af  stor  Vigtighed  som  Støtte- 
punkt for  den  britiske  Søkrigsmagt  i  Østen. 

Aden  er  egentlig  en  Dobbeltby,  forbunden  ved  en  fire 
engelske  Mile  lang  Vej,  der  tildels  er  udhugget  i  Klippen. 
Den  sydlige  By  bestaar  af  Pakhuse,  Kuloplag,  Kjobmands- 
huse  og  Hoteller;  tillige  de  store  Ferskvandsbeholdere  og 
Destillationsbygninger,  Gouvernørens  Bolig  og  Soldaterbarakker 
tæt  ved  Fæstningsværkerne. 

Vil  man  se  det  rigtige  Aden,  gjor  man  bedst  i  at  leje  en 
Vogn  og  lade  sig  kjøre  rundt  til  den  anden  Side  af  Halvøen. 
Man  passerer  da  den  Vej,  der  fører  hen  over  den  store 
arabiske  Ørken;  lange  Karavaner  af  belæssede  Kameler  sno 
sig  gjennem  den  sandede  Vej ;  af  og  til  ses  stolte  arabiske 
Krigere  højt  tilvejrs  paa  Kamelens  Ryg,  bevæbnede  med 
Landser,  Geværer  og  Krumsabler,  der  blinke  i  Sollyset. 

Et  Aar  i  Siam.  2 


Den  gamle  Aden  By  er  temmelig  udstrakt  og  indeholder 
vel  en  Snes  Tusind  Indbyggere,  Størsteparten  muhamedanske 
Hinduer.  Ved  de  lave  Huse  og  snævre  Gader  er  der  intet 
seværdigt,  derimod  bor  man  tage  de  store  Vandreservoirer  i 
Øjesyn.  De  ere  udhuggede  i  Klippen,  og  her  hente  Byens 
Indvaanere  deres  Drikkevand. 

Da  jeg  var  nede  i  disse  Vandbeholdere,  vare  de  næsten 
tomme.  Kun  Bunden  var  dækket  af  en  stinkende  slimet 
Væske,  som  neppe  fortjente  Benævnelsen  Drikkevand. 


Med  Skibet  fyldt  med  Kul  —  baade  i  Kulkasserne  og 
paa  nederste  Dæk  —  dampede  vi  videre  i  det  Haab  at  naa 
Singapore  eller  idetmindste  Penang,  inden  Beholdningen  atter 
var  sluppet  op;  men  nej,  de  umættelige  Maskiner  aad  os 
læns,  og  vi  maatte  efter  ni  Dages  Sejlads  søge  ind  til  Colombo 
paa   Ceylon. 

Denne  »Indiens  Perle«  er  en  af  Englands  skjønneste  og 
frugtbareste  Kolonier. 

Alt  for  Aarhundreder  siden  kæmpede  indfødte  Høvdinger 
og  indiske  Fyrster  om  den  rige  0;  saa  kom  de  entreprenante 
Hollændere  i  Midten  af  det  17de  Aarhundrede  til  Ceylon  og 
satte  sig  fast  paa  flere  Punkter  af  Øen.  Senere  erobrede 
Portugiserne  et  Stykke  Land  —  det  nuværende  Colombo  — 
men  dreves  bort  herfra  af  Hollænderne.  Som  Høg  over 
Høg  sloge  Englænderne  ned  og  gjorde  sig  efterhaanden  til 
Herrer  over  hele  Ceylon.  Hollænderne  maatte  opgive  de 
Besiddelser,  som  de  i  næsten  halvandet  Aarhundrede  havde 
hersket  over. 

Det  er  dog  forst  fra  Aaret  1 848,  da  den  engelske  Guvernør 
Lord  Torrington  underkuede  de  buddhaistiske  Indfødtes  sidste 

Oprør,  at  Englænderne  i  Ro  kunde  nyde  Magtens  Sødme  og 
fuldføre  Kolonisationen  af  deres  skjønne  0. 

Der  er  ingen  Passage  for  store  Skibe  mellem  Ceylon  og 
de  nordfor  denne  liggende  Øer,  idet  en  sandet  og  stenet 
undersøisk  Tange  forbinder  dem.  Ceylons  nordlige  Halvdel 
er  flad,  ufrugtbar  og  sumpet,  hvorimod  den  sydlige  Del  er 
bjærgrig.  Naturen  her  er  saa  vild  og  romantisk  som  vel 
muligt.  I  Dalene,  gjennemflydte  af  klare  Floder,  findes  den 
yppigste  tropiske  Vegetation;  fra  Bjærgsiderne  strømme  Vand- 
faldene brusende  ned,  store  Skove  dække  Højdedragene,  og 
hele  Øen  er  bedækket  med  rige  Kaffe  og  Palmeplantager. 

Ceylon  var  Buddhaisternes  Tilholdssted  under  de  blodige 
Religionskrige  med  Brahmas  Tilbedere,  og  der  findes  derfor 
endnu  talrige  og  højst  interessante  Templer  og  andre  Minder 
fra  denne  Tid. 

Øens  Hovedstad  er  Colombo,  og  skjont  dens  Betydning 
nu  er  noget  forringet  paa  Gfund  af  Byen  Galles  Rivaliseren, 
er  den  dog  endnu  Ceylons  vigtigste  Handelsplads. 

Som  i  alle  Østens  Byer  holde  Europæerne  til  i  den  ene 
Del,  de  Indfødte  i  den  anden,  den  saakaldte  »sorte«  Del  af 
Colombo,  og  her  findes  de  interessante  Bazarer,  hvor  hinduiske, 
arabiske,  singhalesiske  og  jødiske  Kjobmænd  falbyde  Ædel- 
stene, Strudsfjer,  Guld-  og  Sølvsmykker,  Skildpaddearbejder 
o.  lign.,  og  da  Sagerne  ere  smukke  og  Priserne  efter  betydelig 
Sjakren  billige,  er  Handelen  altid  livlig,  hver  Gang  en  Passager- 
damper ankrer  i  Havnen  og  slipper  Turistflokken  i  Land. 

Øens  egentlige  Indvaanere,  Singhaleserne,  ere  ypperlige 
Søfolk,  der  med  stor  Behændighed  manøvrere  deres  mærke- 
lige smalle  kanolignende  Baade. 

Vi  styrede  nu  mod  Malacca,  ned  gjennem  Strædet  og 
ankrede  i  Slutningen  af  November  paa  Singapores  Rhed, 
hvor  »Mahachakri«  som  en  ny  Skibstype  vakte  ikke  ringe 
Opsigt  blandt  de  derværende  Orlogsmænd.  Ikke  langt  fra 
os  laa  en  lille  hvidmalet  Bark,  det  var  »Thoon  Kramom<, 
den  siamesiske  Marines  Øvelseskib,  hvis  daværende  Chef  var 
Kapitain    Vii. 

Denne  elskværdige  Mand  (Bangkoks  nuværende  Havne- 
kapitain)  kom  strax  efter  ombord  paa  »Mahachakri«.  Han 
havde  bragt  150  Siamesere  ned  til  Singapore  som  Besætning 
for  det  nye  Skib.  —  Næste  Morgen  vrimlede  det  med  smaa 
gulbrune,  halvnøgne  Siamesere  ombord  hos  os.  De  følte  sig 
strax  lidt  utilpas  i  det  store  Skib,  men  snart  vendte  deres 
naturlige  Livlighed  tilbage,  og  de  vaskede,  skruppede  og 
malede,  saa  det  var  en  Lyst;  med  abeagtig  Behændighed 
klatrede  de  omkring  i  Rigningen  og  sludrede  i  det  siamesiske, 
for  mig  helt  ukj endte  Sprog. 

Kun  to  Dage  fik  vi  Ro  til  at  gjøre  Skibet  lidt  i  Orden 
og  sende  vor  tidligere  Bandit-Besætning  i  Land ;  saa  kom  der 
telegrafisk  Ordre  fra  Bangkok  om  strax  at  gaa  til  Koh-Si- 
Chang. 

Inden  jeg  damper  videre  ind  i  de  siamesiske  Farvande, 
maa  jeg  give  en  kort  Beskrivelse  af  Singapore  —  som  det 
sommer  sig  en  pligtopfyldende  Globe-trotter. 

Singapore  ligger  paa  en  0  udenfor  Sydspidsen  af  Halv- 
øen Malacca.  I  liegyndelsen  af  dette  yXarluindrede  var  Oen 
bedækket  med  tætte  Skove  og  Jungel,  hvor  Tigre  og  Vild- 
svin havde  deres  Tilhold;  selve  Byen  existerede  ikke,  og 
alt  hvad  der  fandtes  af  Mennesker,  var  nogle  faa  Fisker- 
familier, som  boede  paa  Øens  Sydspids.  1824  kjobte  det 
engelsk-ostindiske  I  landclskompagni  Singapore  af  Sultanen  af 
Jahore   for  en   Betaling  af  200,ocx)  Kr.   en  Gang   for  alle  og 

Orang-U  tang-Unge. 

Klubhus.  Bagved  Byen  hæver 
l'ggc''  Gouvernorens  Slot 
med  en  pragtfuld  Park  i 
engelsk  Stil,  samt  Singa- 
pores berømte  botaniske 
Have,  blandt  hvis  Seværdig- 
heder den  sjældne  Orchidc- 
samling  særlig  bør  frem- 
hæves. 

I  Hotel  de  la  Paix  saa 
jeg  for  første  Gang  en  af 
de  berømte  Orang-Utang 
Aber  fra  Borneo.  Det  var 
et  vældigt  Exemplar,  sik- 
kert mellem  7  og  8  Fod 
høj,  men  den  sad  sammen- 


omtrent  50,000  Kr.  i  aarlig 
Afgift.  Nu  —  70  Aar  efter 
—  beboes  Øen  af  over 
200,000  Indvaanere,  og  Han- 
delsvarer til  en  Værdi  af 
500  Millioner  Kr.  passere 
aarlig  ind  og  ud  af  Singa- 
pores Rhed. 

Fraregnet  det  smudsige 
Kineser-  og  Malayer-K varter 
er  Byen  storartet  anlagt. 
Længst  nede  mod  Havnen 
ligger  Englændernes  uund- 
værlige Sportspladser,  et 
stort  og  velplaneret  Anlæg, 
forsynet  med  et  elegant 
Terrainet  sig  noget,   og  her 

krøben  i  et  altfor  lavt  Bur,  som  var  forsynet  med  svære 
Jærntremmer.  Disse  Aber  leve  altid  i  Træerne  og  komme 
overhovedet  ikke  ned  paa  Jorden,  hvor  de  ere  hjælpeløse  og 
næsten  ude  af  Stand  til  at  bevæge  sig.  Beboerne  paa  Borneo 
fange  et  betydeligt  Antal  aarligt  og  bære  sig  ad  hermed  paa 
den  Maade,  at  Aberne  drives  hen  til  en  Udkant  af  Skoven; 
Træerne  rundt  om  dem  fældes  saaledes,  at  de  ikke  kunne 
forlade  deres  høje  Stade  uden  at  stige  ned  paa  Jorden,  og 
ere  de  først  der,  fanges  de  let  med  Net  og  stærke  Reb. 

Orang-Utang'er  ere  en  Spekulationsvare.  Dampskibs- 
kapitainer  kjøbe  dem  af  de  Indfødte  for  15 — 20  Dollars,  og 
bringe  dem  til  Singapore,  hvor  de  afhændes  for  det  tidobbelte 
Beløb.  I  Europa  betale  omrejsende  Selskaber  og  zoologiske 
Haver  fra  1000  Dollars  og  opefter  for  et  godt  Exemplar  og 
tjene  endda  derved.  Men  Vanskeligheden  er  at  holde  Liv  i 
»Skovmenneskene«;  faa  Procent  af  dem  opleve  at  se  Europa, 
og  dér  er  Levetiden  kun  kort. 

Der  er  naturligvis  en  Del  Lighed  mellem  disse  store 
Aber  og  Mennesket,  men  dog  ikke  i  nogen  overvældende 
Grad,  hvilket  Læseren  kan  overtyde  sig  om  ved  at  sammen- 
licfne  ovenstaaende  to  Børnefotografier. 


TREDIE  KAPITEL. 

Ankomst  til  Siam.  —  Koh-Si-Chang.  —  Menamfloden. 


Fjerde  Dags  Aften  efter  vor  Afrejse  fra  Singapore 
ankrede  vi  ved  Koh-Si-Chang,  en  0  beliggende  nogle  Mil 
Syd  for  Mundingen  af  Menamfloden  og  ikke  langt  fra  Golfens 
østlige  Kyst. 

Den  Øgruppe,  hvortil  Koh-Si-Chang  hører,  danner  en 
udmærket  Havn,  beskyttet  baade  mod  Nordost  og  mod  Syd- 
vest Monsunen.  Dybtgaaende  Skibe  indtage  her  deres  Lad- 
ning, da  der  jiaa  Barren  udenfor  Flodmundingen  i  det  højeste 
er  14  Fod  Vand.  Ofte  sker  det,  at  Dampere  i  Bangkok  ind- 
tage Ladning,  indtil  de  stikke  henved  14  Fod,  hvorefter  de 
gaa  ud  til  Koh-Si-Chang  for  at  fylde  op. 

Selve  Øen  er  gold  og  stenet,  kun  bedækket  med  Buske 
og  Krat.  Vand  findes  ikke,  og  Øen  maa  siges  at  være  saa 
lidet  indbydende  til  Beboelse  som  muligt.  Ikke  desto  mindre 
har  Kongen  af  Siam  valgt  denne  lille  stenede  Plet  til  sit 
Yndlingsopholdssted,  i  Stedet  for  at  vælge  en  af  de  mange 
frugtbare  og  skjønne  Øer,  der  findes  spredte  rundt  i  Golfen. 

Med  uh)Tc  Bekostning  har  Kongen  ladet  sig  bygge  Slotte^ 
Villaer,  Haremshuse  og  Templer;   han  har  ladet  hugge  Veje 

ud  i  Klipperne,  udhulet  store  Grotter  og  Bassiner  i  Bjærg- 
siderne  og  har  ladet  bringe  Tusinder  af  Ladninger  Jord  fra 
Fastlandet  for  at  anlægge  Parker  og  Haver. 

Men  selv  en  orientalsk  Enehersker  med  sin  uhyre  Rig- 
dom kan  ikke  forandre  Naturen,  og  Koh-Si-Chang  er  lige  saa 
ufrugtbar,  stenet  og  uindbydende  nu,  som  den  var,  for  Hans 
Majestæt  udnævnte  den  til  sin  Favoritø. 

Som  sagt  »Mahachakri«  ankrede  der,  og  faa  Minutter 
efter  kom  Richelieu  roende  til  Faldrebet. 


Kommandør  Andrée  du  Plessis  de  Richelieu  er  en  dansk- 
født Mand.  Den  første  Del  af  hans  Levnetsløb  er  saare 
triviel:  Skoledreng  i  Aarhus,  Skibsdreng,  Matros,  Styrmand 
og  Reservelieutenant  i  Marinen.  Efter  at  have  aftjent  sin 
Værnepligt  sejlede  han  til  Indien  med  det  gamle  Dampskib 
»Fyen«  og  havnede  i  Bangkok,  hvor  den  daværende  danske 
Konsul  Kobke  tog  sig  af  ham.  Nogen  Tid  efter  blev  han 
ansat  i  den  siamesiske  Marine,  hjulpet  frem  af  Marineminister 
Chow  Sye,  Fader  til  Lieutenanterne  Pheen  og  Klang.  Richelieu 
blev  Chef  for  Kongen  af  Siams  Lystyacht  »Vesatris«,  sejlede 
med  den  unge  Enehersker  og  voxede  sig  mere  og  mere  fast 
i  hans  Gunst.  Med  aldrig  svigtende  Energi  arbejdede  han 
sig  op  ad  den  yderst  farlige,  stenede  og  stejle  Sti,  der  fører 
til  siamesisk  Ære  og  Kongens  Gunst.  Han  passerer  forbi 
mangen  en  langsommere  Ærgjerrighed,  mangen  en  svagere 
og  mindre  klog  Mand.  Stien  er  fuld  af  kæmpende  og 
arbejdende  Mennesker,  Europæere,  Siamesere  og  Kinesere. 
Kun  de  færreste  ere  begavede  med  en  saadan  Grad  af  Villie- 
styrke,  at  de  kunne  føre  Kampen  til  Ende  og  naa  til  Toppen 
af  den  Vej,  der  fører  til  Magt  i  Siam.  De  fleste  tabe  Modet 
og  Lysten,  Maalet  synes  dem  mindre  attraaværdigt,  jo  længere 

de  komme  opefter.  Men  Richelieu  horer  ikke  til  disse.  Det 
Maal,  han  .satte  sig  har  han  naaet.  Da  Chow  Sye,  den 
mægtigste  Mand  i  Marinen,  faldt  i  Unaade,  naaede  Richelieu 
op  til  Toppen. 

Nu  er  han  næsten  Nummer  Et  i  det  siamesiske  Marine- 
departement. Ganske  vist  har  lian  en  Overmand,  men  denne, 
Prins  Kachon,  er  en  uvidende  og  tarvelig  begavet  Person, 
som  man  sjeldent  bebover  at  regne  med. 

Ved  første  Øjekast  gjor  Richelieu  ikke  Indtryk  af  at 
være  nogen  ualmindelig  Mand.  Hans  lave,  lidt  klodsede 
Skikkelse,  og  hans  uregelmæssige  Ansigtstræk  give  et  lidet 
distingveret  Totalindtryk;  men  hans  Øjne  ere  kloge,  og  man 
opdager  snart,  at  der  er  udbredt  noget  mere  end  almindeligt 
energisk  og  kraftigt  over  den  hele  Personlighed,  som  ikke 
hurtigt  glemmes.  Richelieu  anses  for  at  være  en  af  de  mest 
velhavende  Europæere  i  Bangkok,  og  han  har  megen  Ind- 
flydelse i  maritime  Sager.  Richelieu  har  neppe  mange  Venner, 
han  har  sikkert  flere  Misundere  og  Fjender.  Men  ingen  kan 
frakjcnde  ham  en  sjelden  Grad  af  Arbejdsdygtighed  og  Energi. 
Desværre  har  det  skortet  ham  paa  solide  Kundskaber,  og 
derfor  har  meget  af  hans  Arbejde  været  spildt.  Den  siamesiske 
Flaade,  som  han  i  en  Snes  Aar  har  været  ansat  ved,  er  kun 
en  Parodi  paa  en  Krigsflaade;  Materiellet,  Personellet  og  hele 
Organisationen  er  næsten  ubrugelig.  En  erfaren,  veluddannet 
Søofficer  kunde  sikkert  i  den  lange  Tid  have  bragt  det  til 
langt  bedre  Resultater.  Men  dette  bør  ikke  lægges  Richelieu 
til  Last.  Thi  dels  ere  Forholdene  i  Siam  af  forskjellige 
Grunde  vanskelige  at  arbejde  under,  dels  har  Richelieu  aldrig 
haft  anden  maritim  militær  Uddannelse  end  den  højst  tarve- 
lige, der  bliver  danske  Reservelieutenanter  til  Del.  Og  sikkert 
ikke  én  udaf  loo  Reservelieutenanter  havde  formaaet  at  bringe 
det  saa  vidt  som  Kommandør  Richelieu. 

Han    hejsede    sit    Flag    paa    Kongeyachten,    inspicerede 
Skibet  og  gav  Ordre  til  næste  Morgen  at  gaa  til  Pahiam. 


Barren,  der  strækker  sig  halvmaaneformet  rundt  om  Menam- 
flodens  Munding,  er  dannet  af  Dynd  og  Jord,  som  Floden  i 
umindelige  Tider  har  fort  med  sig.  Lavvande  blotter  uhyre 
Banker  af  stinkende  Mudder;  ved  Højvande  er  alt  oversvømmet. 
Paa  den  sydlige  Side  af  Barren  er  rejst  et  Fyrtaarn,  der  paa 
Afstand  ligner  en  mægtig  udspændt  Paraply;  paa  den  nord- 
lige Side  ligger  et  lille  rødmalet  Fyrskib  fortøjet.  Et  Par 
Bøjer  og  Banker  mellem  disse  to  Fyr  lede  Skibene  gjennem 
det  S-formede  Løb  fra  den  salte  Golf  ind  til  den  brungule 
Flod.  Fire  Lodser,  der  ere  stationerede  i  en  lille  Skonnert 
udenfor  Barren,  tage  Skibe  til  Bangkok  og  ud  igjen  for  en 
Gjennemsnitsbetaling  af  hundrede  Dollars. 

Hundreder  af  cirkelrunde  Bambusindhegninger  med  lange 
Fangearme,  de  saakaldte  »Baa'er«  ere  plantede  i  Barrens 
Mudder  fra  Kyst  til  Kyst.  Fiskene,  der  vandre  op  i  den 
kileformede  Golf,  søgende  Næring  fra  Flodudtømningerne, 
trænge  ind  i  Baa'erne,  hvor  de  ved  Lavvande  blive  fangede 
med  Net.  Store  Skarer  af  lange  smalle  Fiskerbaade  søge 
hver  Dag  ud  til  Barren,  fylde  Baadene  med  lækre  Saltvands- 
fisk, store  og  smaa,  med  Rejer,  Aal  og  Blæksprutter,  og 
sejle  tilbage  til  de  store  P'iskemarkeder  i  Bangkok. 

Der  er  Præmie  for  den  Ladning  Fisk,  der  først  kommer 
til  Byen  om  Morgenen,  og  Baadene  flyve  med  utrolig  Fart 
opad  Floden,  gjennem  Flodarmene,  Kanaler  og  »Klong'er« 
med  det  stigende  Vand,  der  forandrer  Flodstrømmens  Retning. 

»Mahachakri'<  dampede  efter  to  Timers  Sejlads  over 
Barren,  passerede  det  store  nyanlagte  Fort  Chula  Cliom  Klao, 
hvor  den  Gang  den  danske  Kapitain  Gøttsche  var  Chef,  og 
ankrede  en  halv  Times  Tid  efter  udenfor  det  ældre  og  mindre 
F'ort  Phi  Sua  Saimit.  Dette  Fort  ligger  paa  en  0,  dér  hvor 
Floden  er  bredest;  ved  Siden  af,  ligeledes  paa  en  0,  er 
bygget  et  meget  smukt,  snehvidt,  buddhaistisk  Tempel,  der 
ser  ud,  som  om  det  svømmede  i  Floden.  Ligeoverfor  paa 
Fastlandet  ses  den  lille  By  Paknam,  hvis  Befolkning  lever  af 
Fiskeri  og  Andeopdrætning. 

Ifølge  Siams  Traktater  med  de  europæiske  Magter  kunne 
alle  Krigsskibe  uhindret  gaa  saa  langt  op  ad  Floden  som  til 
Paknam;  her  skulle  de  egentlig  bringe  Kanoner  og  Ammuni- 
tion i  Land,  inden  de  kunne  faa  Tilladelse  til  at  gaa  op  til 
selve  Hovedstaden.  Dette  skeer  dog  aldrig  mere.  Krigs- 
skibene passere  uhindret  Paknam  og  ankre  i  Bangkok  ud  for 
de  respektive  Konsulater;  Koffardiskibe  derimod  stoppe  op 
og  lade  deres  Papirer  visitere  af  Toldembedsmændene  i 
Paknam. 

Herfra  til  Bangkok  er  fornylig  Siams  første  Jernbane 
bleven  anlagt;  den  er  bygget  af  den  dygtige  danske  Ingeniør 
Kinch. 

Vi  laa  et  Par  Dage  med  Skibet  ved  Paknam,  hvor  vi 
malede  og  pudsede.  De  smaa  Siamesere  sled  i  det  baade 
Dag  og  Nat,  og  det  varede  ikke  længe,  inden  »Mahachakri« 
straaledc  i  friskmalet  Pragt. 

Topfiguren  paa  den  maritime  Kransekage,  Prins  Phra 
Ong  Kachon^  kom  ogsaa  ombord  og  gav  sit  Besyv  med  i 
Laget.  Dette  bestod  dog  nærmest  i  en  kraftig  Anvendelse 
af  Tamp  og  siamesiske  Ukvemsord,  men  der  var  ingen,  der 
brød  sig  videre  om  den  gamle  Herre,  da  alle  vidste,  at  han 
var  saa  temmelig  uvidende  om  maritime  Sager  og  uden  videre 

Indflydelse,  og  jeg  tror,  at  han  selv  gik  omkring  med  en 
knugende  Fornemmelse  af  at  være  aldeles  tilovers. 

Den  sjette  December  lettede  vi  og  dampede  op  ad 
Floden.  Det  er  en  henrivende  smuk  Sejlads.  Bredderne 
ere  bevoxede  med  den  skjonneste  tropiske  Vegetation,  hist 
og  her  ses  store  Betelpalme-Plantager,  siamesiske  Hytter  med 
Bambusvægge,  tækkede  med  Palmeblade,  halvnøgne  Kvinder 
og  helt  nøgne  Børn  i  maleriske  Grupper  paa  Træplatformene 
foran  Husene.  Talrige  Watter,  Templer,  i  deres  ejendomme- 
lige siamesiske  Bygningsstil,  med  tredobbelte,  snorklede  Tage, 
slanke  hvide  Søjlerækker  og  Spir,  halvt  skjulte  bag  de  om- 
gfivende  store  Havers  skyggefulde  Træer  og  frodige  Slyng- 
planter, smaa  smalle  Kanoer,  pagajede  af  en  enkelt  Mand, 
kinesiske  Djonker  med  store  finnelignende  Sejl  —  et  broget 
sælsomt  Liv,  der  tiltager,  jo  nærmere  man  kommer  Bangkok. 
Af  og  til  vige  Træerne  langs  Bredderne  tilbage  og  lade  os 
fra  Damperens  høje  Dæk  glimtvis  skue  milelangt  ud  over 
Siams  flade  Land  —  fladere  end  selve  Amager.  Ikke  et 
Bjærg  eller  en  Høj  bryder  det  ensformige  Sletteland.  Over- 
alt ses  Rismarker.  Bøflerne,  Siamesernes  trofaste  Trælle, 
trampe  søvnige  afsted,  slæbende  den  tunge  Træplov  gjennem 
den  fede  Jord;  hist  og  her  rage  brune  Hytter  frem  over  de 
grønne  Marker.  Risfugle,  Snepper  og  langbenede  Hejrer 
befolke  det  rige  Land,  der  overalt  er  gjennemskaaret  paa 
kryds  og  tværs  af  Kanaler,  gravede  eller  naturlige ;  alle  faa 
de  Næring  fra  den  store  Flod  Menam  d.  e.  »Vandenes  Moder«. 

Videre  dampede  vi,  til  Husene  stode  tætte  og  Baadene 
vrimlede  om  os,  og  saa  vare  vi  i  Bangkok. 


I  en  Strækning  af  fem  til  sex  engelske  Mil  svøber  denne 
By   sig   om  Floden.     For  faa  Aartier  siden  existerede  neppe 

en  Gade  i  Bangkok  og  ikke  en  Vogn  fandtes.  Det  er  endnu 
smaat  nok  bevendt  med  Kjoretojerne.  Men  Floden  bøder 
herpaa.  Kanalerne  ere  Byens  Gader,  Husenes  Stolper  staa  i 
Vand,  mange  af  Hytterne  flyde  paa  Pramme  langs  Bredderne, 
fortøjede  til  svære  Træpæle.  Det  er  betegnende,  at 
Børnene  lære  at  svømme,  endog  for  de  kunne  gaa. 


i^i'i'H'iiiiiim 


Kongens  Palads  i  Bangkok. 


I  Bangkoks  sydlige  Del  holde  Europæerne  til.  Her  ligge 
Dampere  og  Sejlskibe  fortøjede,  her  ryge  de  lange  Skorstene 
fra  Rismøller  og  Savværker,  og  her  have  de  fremmede  Magters 
Ministre  og  Konsuler  bygget  deres  pyntelige  Stenhuse  og 
»Bungalows«,  luftige  Villaer  byggede  paa  høje  Sten-  eller 
Træpiller,  ofte  hævede  indtil  ti  P^od  fra  Grunden. 

Efter  det  europæiske  Kvarter  kommer  den  fattige  Del  af 
Byen,  hvor  Siamesernes  og  Kinesernes  Smaahytter  ligge  tæt 
sammenpakkede,  og  endelig  den  nordligste  Del,  der  afslutter 
Bangkok  med  de  kongelige  Paladser  paa  den  østlige  og 
Orlogsværftet  paa  den  vestlige  Side  af  Floden. 

Udenfor  Paladset,  tæt  op  til  den  kongelige  Landing,  for- 
tøjede vi  med  det  nye  Kongeskib. 


FJERDE  KAPITEL. 

Paladset.   —    Præsternes  Indvielse    af  Skibet.  —  Kongens  og  Hoffets  Besøg. 


Hen  paa  Eftermiddagen  vare  vi  færdige  med  Fortøjningen, 
og  strax  vrimlede  det  overalt  paa  Skibets  tre  Dæk  med  Hof- 
folk, Præster,  Lakajer  og  Slaver  fra  Paladset.  Tæpper  bleve 
lagte  paa  Dækket,  Silkegardiner  hængte  op  overalt.  Stole  og 
Sofaer  anbragte  alle  mulige  Steder  —  for  næste  Morgen 
skulde  Kongen  komme,  og  Skibet  indvies. 

Præsterne  i  de  lange  gule  Dragter,  Talarer  og  Skærf, 
med  glatragede  Hoveder  og  Vifter  i  Hænderne  havde  især 
travlt.  De  anbragte  Altre,  hængte  vellugtende  Kranse  og 
Buketter  op  og  slæbte  omkrig  med  store  og  smaa  Buddha- 
Statuer. 

Det  store  Telt  paa  Agterdækket  blev  omdannet  til  et 
Tempel:  i  Midten  opstilledes  et  Alter  med  Buddhas  Billede 
i  Guld,  omgivet  af  Kjerter  og  Blomster;  tæt  herved  Kongens 
g>'ldne  Stol  og  Bord.  Bagved  Kongens  Plads  stod  opstillet 
alle  Slags  Vaaben,  Spyd,  Sværd  og  Dolke  af  Guld  og  Sølv, 
besatte  med  Ædelstene  og  en  mærkelig  revolverlignende 
Bøsse  af  Sølv  med  massiv  Elfenbens  Kolbe. 

Et  Aar  i  Siam  J 

Næste  Morgen,  da  Kongen  ventedes,  vare  Skibene  flag- 
smykkede, Officerer,  Soldater  og  Matroser  i  Galladragt,  men 
de  ventede  længe  forgjæves.    Kongen  af  Siam  er  hævet  over 

Kongen  af  Siam. 


almindelige  Menneskers  Tidsinddeling,  og  det  falder  ham 
naturligvis  ikke  ind,  uindskrænket  Hersker  som  han  er  over 
hele  Siam  og  alle  Siamesere,  at  tage  Hensyn  til  om  hans 
Undersaatter   maa    vente  eller  ej.     Den  Dag  maatte  vi  vente 

i  mange  Timer  før  Hans  Majestæt  kom,  og  jeg  skal  da 
benytte  Tiden  til  at  give  en  kort  Beskrivelse  af  den  konge- 
lige Residents. 

Den  ældste  Del  af  Bangkok  By  kaldes  City'en,  og  er 
indesluttet  af  hoje  og  svære  Mure  med  store  Porte,  Vagts- 
taarne  og  Skydeskaar.  Som  en  By  for  sig  i  denne  ældste 
Del  af  Bangkok  ligger  Kongens  Residents,  der  ligeledes  ved 
tykke  Mure  er  afspærret  fra  Omverdenen  og  forsvaret  af  den 
talrige  og  velbevæbnede  Paladsgarde.  Indenfor  disse  Mure 
ligge  Kongens  mange  og  pragtfulde  Paladser,  Dronningernes 
Slotte,  Templerne,  Ministerialbygninger ,  de  hellige  hvide 
Elefanters  Stalde,  Soldaterkaserner,  Boliger  for  Tusinder  af 
mandlige  og  kvindelige  Tjenestefolk  osv.  osv. 

Mange  af  disse  Bygninger  ere  holdte  i  den  for  Siam 
ejendommelige  og  skjønne  Bygningsstil  med  snorklede  tre- 
dobbelte Tage,  indlagte  med  Mosaik  i  mange  Farver,  med 
Guld  og  Sølvplader.  Skatte  af  Guld,  Sølv  og  Ædelstene  ere 
ophobede  til  uberegnelige  Værdier  i  Slottenes  dybe  Kjældere. 
Paladserne  selv  ere  monterede  med  de  kostbareste  evropæiske, 
kinesiske  og  japanesiske  Meubler,  Spejle,  Vaser  og  Malerier. 
De  sjældneste  Kunstgjenstande  og  Nipssager  af  Elfenben  og 
massivt  Guld  og  Sølv,  oversaaede  med  Diamanter,  Rubiner 
og  andre  kostbare  Ædelstene  ses  overalt  i  de  kongelige 
Gemakker. 

Da  Kongen,  som  alle  østasiatiske  Monarker,  lever  i 
Polygami  er  den  kongelige  Familie  naturligvis  talrig.  Af 
Dronningerne  har  den  første  højest  Rang,  hun  er  Moder  til 
Kronprindsen.  Flere  af  Kongens  Sønner  ere  sendte  til  Evropa 
for  der  at  gjennemgaa  civile  eller  militaire  Skoler,  dels  i 
England,  dels  i  Danmark. 

Flere  af  Kongens  Brødre  ere  Ministre  eller  indtage  andre 
høje  Stillinger  i  Landets  Administration.    De  vigtigste  blandt 

disse  Prinser  ere  Devawongse,  Swasti  Sobhana,  Ong  Nol  og 
Damrong.  De  to  forste  regnes  for  de  bedst  begavede  og 
mest  indflydelsesrige  blandt  Siameserne.  Prins  Devawongse 
er  Udenrigsminister  og  har  i  denne  yderst  vanskelige  Stilling 
aflagt  Beviser  paa  en  ualmindelig  Dygtighed  og  Arbejdskraft. 


Siams  Førstcdronning. 

Prins  Swasti,  der  er  opdraget  i  Oxford,  gjorde  ligefrem  Op- 
sigt ved  denne  berømte  Læreanstalt  ved  sin  eminente  Be- 
gavelse og  har  efter  sin  Iljcmkom.st  til  Siam  beklædt  for- 
skjellige  hoje  Kmbcder.  Mftcr  Sammcnstodet  med  Frankrig 
rejste  han  som  overordentlig  Ambasseur  til  Paris  og  London 
for  der  at  klare  Siam  ud  af  sin  prekære  Situation. 

Det  meste  af  Dagen  hviler  Kongen,  men  efter  Solned- 
gang, naar  Koligheden  indtræder,  bliver  der  Liv  i  Paladserne. 
Ved  Midnatstid  samles  Kongen  med  Ministrene  og  andre 
hoje  Embedsmænd  til  Statsraad,  der  ofte  varer  til  langt  ud 
paa  Natten.  Undertiden  foretager  Kongen  Udflugter  i  Byen 
eller  ned  ad  Floden. 

Et  Par  Gange  om  Aaret  rejser  Kongen  og  hele  Hoffet 
til  Øen  Koh-Si-Chang  for  at  nyde  godt  af  den  friske  Sobrise. 
Undertiden  forlægges  Residentsen  til  et  Lystslot  længere  oppe 
ad  Floden,  det  saakaldte  Bang-pa-in;  paa  en  saadan  Udflugt 
var  det,  at  den  tidlige  Forstedronning  druknede  sammen  med 
sit  spæde  Barn  ved  at  Baaden,  hvori  hun  sad,  kæntrede. 
Til  Minde  om  denne  sorgelige  Begivenhed  lod  Kongen  bygge 
et  pragtfuldt  Tempel  paa  Flodbredden  ved  det  Sted,  hvor 
Uykken  skete. 

Den  nuværende  Forstedronnings  Navn  er  Somdet  Pranang 
Klow  Sawang  VVattaita,  hun  er  i  høi  Grad  afholdt  paa  Grund 
af  sit  elskværdige  og  ligefremme  Væsen  og  for  sin  store 
Godgjørenhed.  Hun  befatter  sig  slet  ikke  med  Politik  og 
Regjeringshandlinger,  men  lever  udelukkende  for  sine  Børns 
Opdragelse.  Ligesom  hun  af  Rang  er  højere  end  de  øvrige 
Dronninger,  saaledes  er  hendes  Slot  det  største  og  smukkeste 
og  hendes  Hofholdning  talrigst.  Hun  ledsager  Kongen  over 
alt  paa  hans  Udflugter. 

Kongen  af  Siams  Yndlingspalads  ligger  omtrent  i  Midten 
af  den  hele  Paladsby.  Dets  Stil  er  en  Sammenblanding  af 
orientalsk  og  evropæisk,  kun  Taget  er  ægte  siamesisk  og 
overordentlig  skjønt  forarbejdet.  Blandt  de  mange  store 
Rum  i  Slottet  er  Audientssalen  et  af  de  pragtfuldeste.  Gulve 
og  Vægge  ere  af  Marmor,  smukt  udførte  Malerier  af  den 
kongelige  Familie  pryde  Vægfladerne.  Meublementct  er 
meget  kostbart  lige   fra  Tronstolen  til  den  mindste  Taburet. 

Fra  Paladset. 


IuhIiui  skjonncrc  er  den  egentlige  Tronsal,  hvor  Kongen  den 
Ilte  November  1868  blev  kronet  under  Navn  af  Prabat 
Sovidet    Pra    Paramend   Malta    Chulalongkoni     Kafr    Klow 

Y?i  Hiia.  Kongens  øvrige  Titler  vilde  fylde  flere  end  eii 
Side  i  denne  Bog.  Ved  Kroningen  overrakte  Landets  hojeste 
Dignetarer  den  nyvalgte  Hersker  de  siamesisk-kongelige 
Insignier:  Krone,  Sværd,  Scepter,  to  uhyre  Diamantringe  til 
Pegefingrene,  svære  Guldkæder,  Solskærm,  Vifte  og  Tøfler. 
Den  Budahistiske  Ypperstepræst  indviede  ham  og  under 
Kanonsaluten  udraabtes  Kong  Chulalongkorn  til  Enehersker 
over  alle  Siamesere.     Hans  Villie  er  Landets  Lov. 


Mellem  den  kongelige  Landing  og  Paladsets  Yderport 
ligger  en  aaben  Plads  med  en  lille  tempellignende  Bygning 
i  Midten.  Rundt  om  denne  stod  et  Par  Batailloner  Soldater 
opstillede  og  et  stort  Militair-Orkester.  Henimod  Kl.  halv 
sex  blev  der  Rore  paa  Pladsen,  Soldaterne  sprang  op  og 
stillede  sig  i  Geled,  Musikken  spillede  den  siamesiske  National- 
melodi, Paladsets  Porte  aabnedes,  og  det  kongelige  Tog 
kom  ud. 

I  Spidsen  for  Processionen  gik  en  Snes  Mænd  i  spraglede 
Dragter,  nogle  bærende  Spyd,  andre  med  Knipper  af  Stokke, 
ligesom  de  romerske  Fasces,  og  dernæst  kom  Kongen  selv, 
siddende  paa  en  pragtfuld  aaben  Bærestol  med  den  store 
Silkeparasol  —  et  af  de  kongelige  Insignier  —  over  Hovedet. 
Rundt  om  ham  og  bag\'ed  ham  gik  store  Skarer  af  Prinser 
med  Kronprinsen  i  Spidsen,  Hoffolk,  Officerer,  Soldater  og 
Slaver  bærende  gyldne  Betelæsker,  store  Guld  og  Sølv 
Spytteskaale  og  lignende,  for  siamesiske  Dignitarier  nødvendige 
Luxusgjenstande.  Ved  det  lille  Tempels  Fod  steg  Kongen 
ud  af  Bærestolen  og  gik  alene  tværs  igjennem  Bygningen, 
som  ingen  uden  han  maa  betræde.  Imidlertid  styrtede  hele 
Følget  med  Parasolbæreren  i  Spidsen  afsted  uden  om  Templet 

for  at  komme  tidsnok,  til  Kongen  kom  ud  paa  den  anden 
Side. 

Saa  drog  Toget  videre,  dog  efterladende  Spyd-  og  Stokke- 
bærerne.  Kongen  gik  rask  og  spænstig  ud  mod  Landingen, 
bærende  et  Guldsværd  i  hojre  Haand. 

Ombord  paa  » Mahachakri «  blæste  Musikken  de  vildeste 
Toner,  Trommerne  gik,  Soldaterne  præsenterede  Gevær, 
Stojen  var  øredøvende.  Kongen  gik  op  ad  Faldrebstrappen. 
Richelieu  og  gamle  Prins  Kachon  bukkede  og  skrabede,  vi 
andre  stode  saa  stive  som  Tinsoldater  og  ventede  med 
Ængstelse,  til  det  vigtige  Øjeblik  skulde  komme,  da  vi  kunde 
aflevere  vort  allerunderdanigste  Buk. 

Men  Kongen  skuffer  vore  Forventninger;  istedetfor  at 
gaa  agterud  gaar  han  lige  hen  til  Maskinskylightet  og  bøjer 
sig  frem  for  at  se  ned  i  den  store  dobbelte  Maskine.  Da 
han  atter  rejser  sig  op,  staa  alles  Øjne  stive  i  Hovederne  af 
Rædsel,  thi  O  ve!  Kongen  er  fuld  af  hvid  Maling.  Paa 
Hænderne  og  paa  den  broderede  sorte  Frakke  ses  et  nøj- 
agtigt og  skinnende  hvidt  Aftryk  af  Maskingelænderet. 

Kongen  ser  paa  Richelieu,  denne  kaster  et  strængt  Blik 
paa  Andersen,  der  mildt  bebrejdende  betragter  Guldberg,  han 
ser  vredt  til  mig,  og  jeg  stirrer  rasende  paa  Blechingberg. 
Da  opklarer  et  venligt  Smil  Kongens  Ansigt,  han  slaar  ud 
med  Haanden  og  ler.  Kronprinsen  ler,  Richelieu  smiler,  og 
vi  andre  Smaafolk  tillade  os  en  ærbødig  Fnisen.  »Piamasen« 
gjorde  ingen  Ulykker  dengang.  Kongen  gik  videre  og  inspi- 
cerede Skibet  til  sin  og  alles  store  Tilfredshed. 

Lad  os  se  lidt  paa  Kongen  og  hans  Følge. 

Hans  Majestæt  har  altid  været  anset  for  at  være  den 
smukkeste  Siameser,  og  jeg  maa  indrømme,  at  han  saa  paa- 
faldende  godt  ud.    Han  er  af  Middelhøjde  med  regelmæssige 

Ansigtstræk  og  et  særdeles  velproportioneret  Legeme.  Hans 
Ansigtsudtryk  er  klogt  og  venligt,  hans  Optræden  fuldstændig 
kongelig  og  værdig. 

Kronprinsen   var  kun  14   Aar  gammel  og  temmelig  lille 
af  sin  Alder.    Han  gjorde  Indtryk  af  at  være  meget  intelligent 

Kronprinsen  af  Siam. 


Og  stolt.  Med  den  unge  Prins  fulgte  hans  engelske  Hus- 
hovmester og  Lærer,  Mr.  Morant,  en  Mand,  der  maaler 
sine  sex  Fod  og  tre  Tommer  paa  Strømpesokker,  en  ren 
Kæmpe  ved  Siden  af  sin  Elev  Kronprinsen. 

Mr.  Morant  er  en  intelligent  og  gjennemdannet  Mand, 
der  har  gjort  alt,  hvad  der  stod  i  hans  Magt  for  at  lose  sin 
interessante  og  ansvarsfulde  Opgave,  Tronfølgerens  Opdragelse. 

Mellem  Prinserne  ses  Devant  med  sit  kloge  smilende 
Diplomatansigt,  Prins  Ong  Noi,  Generalissimus  for  Hæren, 
Prins  Davirong,  der  fornylig  har  rejst  hele  Europa  rundt  og 
sikkert  endnu  erindres  af  mange  i  Kjobenhavn.  Der  er  Kon- 
gens Livkusk  —  en  af  de  fornemste  Folk  i  Landet  —  hvis 
Bryst  er  bedækket  med  store  Ordener.  For  et  Aar  siden 
faldt  han  i  Unaade,  da  han  ikke  sad  paa  Bukken  i  rette  Tid. 
Kongen  fratog  ham  Titler,  Stilling,  Ordener  og  Ejendom, 
men  sex  Maaneder  efter  kjorte  han  atter  den  kongelige 
Ekvipage  og  var  altsaa  i  Naade.  Midt  i  P'olget  vralter  en 
Tyksak  afsted.  Han  er  den  fedeste  og  maaske  den  rigeste 
Mand  i  Siam.  Sit  fra.stodende  Forbryderfysiognomi  lægger 
han  i  de  venligste  Folder,  naar  han  hilser  paa  Europæerne, 
dem  han  hader  som  Pesten.  For  20  Aar  siden  var  han 
simpel  Kuli,  der  slæbte  Vand  og  gjorde  andet  Slavearbejde. 
Nu  er  han  Gouvernor,  udsuger  og  piner  den  fattige  Befolkning 
og  tæller  sine  Penge   i  Millionvis,   efter  hvad   man   fortæller. 

V'^i  kunne  ikke  beskjæftige  os  mere  med  Folget.  Kongen 
kommer  tilbage,  vi  have  den  Ære  at  blive  forestillede  for 
Majestæten,  der  nedladende  giver  os  Haandtryk. 


Skibet  indvies  af  Præsterne.  Et  siamesisk  Præsteorkester 
hamrer  los  paa  Gongoner  og  Træspil  og  blæse  sære  Toner 
ud  af  lange  Rorflojter.  De  gule  Mænd  synge  hellige  Sange 
og  drage  om  i  lang  Gaasegang  fra  Dæk  til  Dæk  overalt  paa 
Skibet  —  i  Saloner  og  Sovelukafer,  i  Maskinrum  og  Pantry  — 
gjenncmtrængendc  alt  med  den  bedøvende  Vlang-Ylang  Lugt 
fra  de  hvide  og  gule  Kranse,  de  bære  i  Hænderne. 

Mørket  falder  paa,  det  elektriske  Lys  tændes,  og  til 
Kongens  store  Glæde  straaler  hans  nye  Kongeskib,  »Maha- 
chakri«  i  et  mægtigt  Lyshav. 

Hans  Majestæt  er  sikkert  meget  videbegjærlig  og  inter- 
esserer sig  for  alt  nyt  og  evropæisk.  Han  undersøgte  alt 
ombord  paa  det  nojeste  og  morede  sig  over  de  elektriske 
Maskiner,  der  baade  kunde  oplyse  Skibet,  lave  Is  og  blæse 
frisk  Luft  gjennem  alle  Kahytter  og  Lukafer  i  Skibet. 

Saa  vidt  jeg  kunde  forstaa,  gav  Kongen  Ordre  til  at 
foretage  en  Del  Forandringer  i  Meublementet  ombord,  og 
ikke  saa  mærkeligt  at  Hans  Majestæt,  der  er  bekjendt  for 
sin  gode  Smag,  ikke  kunde  føle  sig  hjemme  mellem  alle  de 
smagløse  Farvesammensætninger  i  hans  Salon'er.  Med  ægte 
skotsk  Smag  vare  Meublerne  holdt  i  rodlig  Mahognifarve, 
Gardinerne  i  skrigende  Gult,  Gulvtæpperne  vare  grønne  med 
røde  og  blaa  Blomster  osv.  osv. 

Men  alt  i  alt  var  Kongen  tilfreds  og  først  sent  ud  paa 
Natten  forlod  han  sit  Skib. 


FEMTE  KAPITEL. 


Den  siamesiske  Marine.  —   Korterne.  —  Kjnkkenhaverne.  —  Hæren. 


Efter  tre  Dages  Ophold  ved  Paladset  fortøjede  vi 
»Mahachakri«  ved  en  Boje  midt  i  Floden  udenfor  Værftet. 
Floden  er  her  ikke  bredere,  end  at  Skibet  lige  kan  svaje 
rundt  uden  at  rore  de  stejlt  opgaaende  Flodbredder. 

Marinens  Skibe  ligge  alle  fortøjede  i  Midten  af  Floden, 
og  man  faar  strax  ved  Synet  af  den  lange  Række  hvidmalede 
Dampere  det  Indtryk,  at  Siam  virkelig  har  noget,  der  kan 
kaldes  en  Marine;  men  den  Illusion  bliver  man  hurtig  færdig 
med.  Dot  Motto  som  staar  over  vort  kongelige  Theater  i 
Kjobenhavn  kunde  passende  anbringes  over  Indgangsporten 
til  det  kongelige  Værft  i  Bangkok  —  dog  med  Udeladelse  af 
det  forstc  Ord. 

Don  siamesiske  Flaadc  bcstaar  af  følgende  Skibe:  Maha- 
chakri, Miikut  Rajakuviar,  Coronation,  Jottgjot,  Nirben^  Han 
I  lak  Sakni,  Tlioon  Kramoin,  Apollo,  Akkarct,  Siam  Mongkut, 
Siam  Supporter,  Rising  Sun,  Ubon.  Chamrocn  samt  en  Del 
Steamlauncher  og  Dampbarkasser. 

Det  eneste  Skib  af  alle  disse,  der  vilde  egne  sig  til 
Krigsbrug,  er  -uMakut  Rajakumaro^,  hvis  den  havde  brugelige 

Kanoner,  men  det  har  den  ikke.  Dens  fem  gamle  Baglade- 
kanoner  af  fransk  Konstruktion  med  Bundskrue  og  Kile,  ere 
kun  farlige  for  Betjeningsmandskabet  selv.  Makut  Rajakumar, 
der  er  af  Størrelse  som  »Guldborgsund«,  blev  for  tre  Aar 
siden  bygget  i  Hongkong  for  den  spanske  Regerings  Reg- 
ning.    Spanierne  kasserede  imidlertid  Skibet  som  usodygtigt, 


►  Mahachakri«  paa  Floden. 


og   et  Firma  i  Bangkok  kjobte  det  derefter  til  Brug  for  den 
siamesiske  Marine. 

Den  nye  Krydseryacht,  Mahachakri,  har  jeg  tidligere 
beskrevet.  Kanonerne  ere  udmærkede,  men  Skibet  selv  er 
at  ligne  ved  en  uhyre  svømmende  Attrap,  et  flydende  Palads 
bygget  i  Form  af  et  Panserskib,  hvis  Skrog  rager  ca.  30  Fod 
op    over    Vandlinien.      Det    har    fire    svære    hurtigskydende 

Bagladekanoncr  paa  Mellemdækket  og  otte  smaa  Kanoner  af 
samme  Slags  paa  øverste  Dæk,  endvidere  Pansermærs  til 
Revolverkanoner  og  Vædderstævn.  Men  Skibet  er  bygget 
af  tyndt  Staal,  Kjedler,  Maskine,  Krudt-  og  Granatmagasiner 
ere  uden  Beskyttelse  (Kjedlerne  rage  et  godt  Stykke  op 
over  Vandlinien)  og  Vædderen   er   hul  som.  et  udpustet  Æg. 


Koiij^'clige   Lystyachter. 


Coronation  og  Jong  Jot  ere  henved  30  Aar  gamle  Lyst- 
yachter, bevæbnede  med  fire  smaa  glatlobede  Messingkanoner 
og  en  .storre  Armstrong  Forladekanon  midtskibs  foran  Hroen. 

Nirben  samme  Type  som  de  sidstnævnte  Skibe,  men  et 
Nummer  mindre. 

Han  Hak  Sak  tit  af  Typen  >  Øresund«,  men  mindre.  Dens 
Forladekanon  kan  ikke  baxes  og  Farten  er  hojst  fire  og  en 
halv  Knob. 

Thoon  Kraniom  er  et  lille  Barkskib,  der  i  sin  Tid  sejlede 
med  Ris  fra  Bangkok.  Nu  udnævnt  til  Øvelsesskib  og  har 
otte  smaa  glatlobede  Messingkanoner. 

Apollo,  Akaret  og   Ubo7i  ere  ubevæbnede  Lystyachter. 

Chamroen  er  en  lille  Fragtdamper. 

Endelig  haves  Siam  Mo7igkut,  Stam  Stipporter  og  Riszjig 
Sun,  der  alle  maa  klassificeres  som  Sirskibe,  en  Kategori, 
der  neppe  findes  i  andre  Mariner.  De  bruges  hverken  til 
Depot-  eller  Kaserneskibe  eller  til  nogetsomhelst  andet,  men 
de  ere  pænt  hvidmalede  som  de  øvrige  Orlogsskibe,  og 
Rejsningerne  er  pynteligt  skrabede  og  lakerede. 

Af  disse  tre  Sirater  har  Siam  Mongkut  endnu  sine  Skruer, 
der  ere  berøvede  Rising  Sun.  Med  Siam  Supporter  har  man 
haft  det  Uheld,  at  den  er  sunket.  To  Maskinister  —  saa- 
ledes  fortælles  der  —  havde  Fribolig  i  Skibet  mod  at  holde 
den  gamle  Skude  paa  Pumperne.  En  Dag  kom  de  fulde 
ombord  og  glemte  at  slaa  læns.  Resultatet  var,  at  Skibet 
sank,  inden  de  to  Herrer  bleve  ædru;  Siam  Supporter  ligger 
endnu  paa  Flodens  Bund,  hvor  den  gjør  ligesaa  megen 
Nytte  som  sine  to  endnu  flydende  Kammerater. 

Marinens  europæiske  Officerer  ere:  Kapitain  Gtddberg, 
Kapitain   Wilson,  Lieutenanterne  Blechingberg,  Hald  og  Rob. 

Maskinmestrene  paa  Skibene  ere:  Addtson,  Jonsen, 
Sommer,  Fix  og  Sharp. 

Orlogsværftet  ledes  af  Kommandeur  Richelieu  og  lii- 
genieur  Balfour;  Dokken  af  Kapitain  Trail. 

En  ikke  uvæsentlig  Gren  af  »Marine-Departementet«  er 
de  kojigelige  Kjøkkenkaver,  anlagte  paa  Orlogsværftets  Grund. 
Herfra  forsynes  Kongens  Bord  med  Grøntsager;  en  Andedam 
er  fornylig  bleven  anlagt,  ligesom  man  med  Held  har  givet 
sig  i  Lag  med  Honseavlen. 

Under  Marinen  sortere  endvidere  Flodforterne,  to  i  Tallet 
nemlig  Chiila  C/tom  Ciao  og  Pki  Sua  Samut  (Paknam  Fortet). 
Det  førstnævnte  er  en  ganske  ny  Fortifikation  ved  Flod- 
mundingens vestlige  Bred.  Den  er  bevæbnet  med  syv 
6  Tommers  armstrongske  Bagladekanoner  i  Forsvindings- 
affutager.  Desuden  findes  her  et  temmelig  stort  Antal  Kruppske 
Baglade-Feltkanoner. 

Fortet  Chula  Chom  Ciao  er  ved  sin  Beliggenhed,  Form, 
Bygning  og  Bevæbning  et  aldeles  unyttigt  Stykke  Fortifika- 
tion; det  er  udelukkende  bygget  af  Mursten  og  derfor  sær- 
deles farligt  for  Besætningen.  Paa  det  Sted,  hvor  fjendtlige 
Skibe  passere  paa  nært  Hold,  kan  kun  en,  højst  to,  af 
Kanonerne  bruges,  da  Taarnene  ere  lagte  i  Linie,  der  peger 
mod  dette  Punkt;  desuden  er  det  en  ubegribelig  taktisk  Fejl 
at  anlægge  et  Fort  paa  et  Sted,  hvor  ethvert  Krigsskib 
traktatmæssigt  har  Ret  til  at  passere,  omtrent  en  dansk  Mil 
fra,  altsaa  helt  udenfor  den  egentlige  Kamplinie. 

Det  andet  Fort  er  anlagt  paa  en  lille  0  og  er  bevæbnet 
med  to  svære  Forladekanoner  og  tre  6  Tommer  Baglade- 
kanoner i  P^orsvindingsaffutager.  De  armstrongske  Baglade- 
kanoner ere  indrettede  til  at  skyde  hele  Kompasset  rundt, 
hvilket  Marinebestyrelsen  imidlertid  har  umuliggjort  ved  at 
bygge  en  Barak  øst  for  Kanonerne,  til  Brug  for  Fortchefen. 
Denne  Bolig,  der  ligner  et  langt  Træskur,  og  som  afgiver 
en  Betryggelse  mod,  at  Fortets  Projektiler  nogensinde  skulde 
kunne  ramme  et  fjendtligt  Skib,  der  pa.sserer  Østen  om  Øen 
—  hvilket  alle  Skibe,  der  skulle  til  Bangkok,  maa  gjore  — 
blev  nedrevet  efter  AfTairen  den  13.  Juli,  men  er  nu  atter 
gjenopbygget. 

Marineartilleriets  europæiske  Officerskorps  bestaar  af 
Lieutenanterne  Andersen,  Rosenstand,  Kolts  og  Busch. 

Marinens  Lønninger  ere  ikke  høje.  En  Kapitains  Gage 
varierer  fra  $  150,  180  op  til  $  250.  Med  150  eller  180 
Dollars  kan  en  ugift  Officer  slaa  sig  igjennem,  hvorimod  selv 
$  250  kun  er  lidet  i  en  By  som  Bangkok  for  en  Mand,  der 
skal  underholde  en  Familie.  Om  Lønnens  Størrelse  kan  man 
nu  sige,  hvad  man  vil,  der  er  jo  ingen,  der  tvinger  en  Euro- 
pæer til  at  modtage  Ansættelse  i  den  siamesiske  Marine. 
Uheldigt  er  det  derimod,  at  Gagerne  ikke  blive  udbetalte  til 
bestemte  Tider.  At  have  3  å  4  Maaneders  Gage  tilgode  er 
Reglen,  men  endog  saa  lang  Tid  som  et  Aar  er  ikke  helt 
usædvanligt.  Det  er  blevet  mig  fortalt,  at  Lieutenant 
Wanstrojii  —  der  for  nogle  Aar  siden  var  ansat  i  Marine- 
artilleriet —  havde  13  Maaneders  Lønning  tilgode,  da  han 
døde. 

Marinens  Budget  varierer  temmelig  meget  fra  Aar  til 
andet;  jeg  antager,  men  tør  ikke  bestemt  slaa  det  fast,  at 
den  samlede  Sum  for  ordinære  Udgifter  andrager  omtrent 
272  Millioner  Kroner  aarlig  foruden  Nybygninger  og  Ny- 
anskaffelser. 

Dette  er  en  betydelig  Sum,  naar  det  tages  i  Betragtning, 
at  alle  Skibene  paa  et  nær  ligge  stille  i  Bangkoks  Revier  de 
otte  å  ni  Maaneder  af  Aaret,  og  sjældent  foretage  længere 
Expeditioner  end  fra  Paladslandingen  i  Bangkok  til  Kongens 
Palads  paa  Koh-Si-Chang  (ca.  6  Timer)  eller  fra  Bangkok 
til  Bang-pa-in  (ca.  4  Timer). 

Det,  som  virkelige  Mariner  bruge  Penge  til,  saasom 
Eskadreøvelser,  Opmaalinger,  Skarpskydningsøvelser,  Damp- 
og andre  Prøver,  Torpedovæsen,  Skoler  og  Uddannelses- 
anstalter, et  stort  Officers-  og  Underofficerskorps  —  alt  dette 
koster  i  Siam  intet,  af  den  simple  Grund,  at  saadanne  In- 
stitutioner ikke  existere.  Naturligvis  haves  der  heller  ingen 
Artillerister   eller  overhovedet  noget  vel  uddannet  Mandskab, 

Et  Aar  i  Siam.  t' 

ligesom    en   stor   Del   af  Siams   Farvande   og  Kyster    endnu 
ikke  ere  opmaalte. 

Næsten  alt  Forbrugsgods  til  Marinen  kjobes  i  Bangkok 
hos  et  Skibshandlerfirma  til  Butikspriser  —  og  de  ere  hoje 
i  Østen.  Dette  Arangement  er  saa  meget  mere  mærkeligt, 
som  Chefen  for  den  omtalte  Kjobmandsforretning  under 
Kommandør  Richelieus  Fraværelse  overtager  dennes  Stilling 
i  Marinedepartementet.  Herved  opnaaes  det  sjældent  ideale 
Forhold,  at  Kjober  og  Sælger  repræsenteres  af  samme  Person. 

Mandskab  til  Skibe  og  Forter  indkaldes  i  Almindelighed 
hver  tredie  Maaned,  og  Tjenestetiden  er  tre  Maaneder.  Det 
er  selvfølgelig  ikke  muligt  at  uddanne  Mandskab  fuldtud  i 
denne  korte  Tid;  noget  kunde  der  dog  nok  bringes  ud  at 
Personellet,  da  Siameserne  ere  lærenemme  og  behændige, 
men  et  alvorligt  P'orsog  i  denne  Retning  har  man  ikke 
foretaget. 

Under  Marincdepartemontct  horer  en  lille  fast  Stab  af 
Underofficerer,  og  mellem  disse  findes  adskillige  dygtige  Folk. 

Enkelte  indfødte  Officerer  existere  ogsaa,  men  disse  have 
ingen  militair  Uddannelse,  ligesom  de  ere  blottede  for  Kund- 
skaber i  Navigation,  og  da  der  ingen  Opdragelsesanstalter 
for  Marinens  Officerer  og  Underofficerer  findes  i  Siam,  er 
Muligheden  for  at  faa  en  ensartet  og  veluddannet  Stab  af 
Befalingsmænd  derfor  udelukket. 

Disciplinen  i  den  siamesiske  Marine  er  saa  slet  som 
mulig.  Desertioner  finde  daglig  Sted,  ligesom  Tyverier  og 
Slagsmaal.  De  almindelige  Straffe  bestaa  i  Stokkeslag  og 
Fængsel.  De  første  administreres  enten  af  Officererne  selv 
eller   af  en  Underofficer.     Fængselsstraf  i  Jærn  paa  ubestemt 

Tid  er  almindelig.  Deserterer  en  Mand,  og  han  ikke  strax 
findes,  bliver  hans  Fader,  Moder,  Hustru  eller  Børn  sat  i 
Jærn,  i  det  Haab  at  Desertøren  selv  vil  komme  tilbage  og 
tage  sin  Straf.  Denne  Art  Retfærdighed  »for  Smed  at  rette 
Bager«  synes  os  Europæere  noget  fremmed,  men  den  har 
Hævd  overalt  i  Siam. 


Skjønt  Hæren  i  Siam  langtfra  kan  maale  sig  med  nogen 
europæisk  Arme,  staar  den  dog  højt  over  Marinen  i  Retning 
af  Uddannelse  og  Disciplin.  En  stor  Fordel  for  Hæren  har 
det  været,  at  en  af  Kongens  Brodre,  Prins  07ig  Noi,  en 
intelligent  og  hæderlig  Mand,  i  flere  Aar  har  staaet  i  Spidsen 
for  den.  Adskillige  dygtige  europæiske  Officerer  have  fra 
Tid  til  anden  været  ansatte  som  Lærere  ved  Hærens  Officers- 
og  Underofficersskole.  For  Øjeblikket  besidder  Siam  kun  to 
europæiske  militære  »instructors«,  nemlig  Kapitain  Gérini 
—  en  Italiener  —  og  Major  Schau  —  en  Dansk  — ;  begge 
disse  Officerer  ere  særdeles  ansete  i  Siam  og  have  bidraget 
meget  til  at  hæve  Hæren  til  dens  nuværende  i  høj  Grad 
anerkjendelsesværdige  Standpunkt. 

Officersskolen  er  en  stor  og  pompøs  udseende  Bygning, 
særdeles  vel  indrettet;  og  efter  de  Prøver  jeg  har  set  paa 
Elevernes  Færdighed  i  Exercits,  staa  de  ingenlunde  paa 
noget  lavt  Trin. 

Af  Geværer  og  Ammunition  findes  betydelige  Mængder 
i  Bangkok,  tilstrækkeligt  —  antager  jeg  —  til  at  bevæbne 
50,000  Mand.  Dertil  haves  en  stor  Artilleripark  af  Kruppske 
Feltkanoner  og  Mitrailleuser. 

Tiden,  hvori  den  siamesiske  Menigmand  kaldes  under 
Fanerne   for  at  øves  i  Vaabenbrug,  er  dog  altfor  ringe  til  at 

en  nof^enlunde  grundig  Uddannelse  kan  finde  Sted.  Desuden 
mangler  den  rette  militaire  Aand  mellem  Officerer,  Under- 
officerer og  Menige  —  den  Overordnede  forstaar  ikke  at 
sætte  sig  i  Respekt,  og  den  Underordnede  forstaar  aabenbart 
ikke,  hvorfor  han  bør  vise  Respekt. 

Begivenhederne  i  den  allersidste  Uel  af  Landets  Historie 
have  vist,  hvor  nødvendigt  det  er  for  et  saa  udsat  Land  som 
Siam  at  kunne  indgyde  overmodige  Naboer  Respekt.  Dette 
kan  kun  ske  ved  at  udvikle  Landets  Forsvarsvæsen.  Flaaden 
og  Hæren  maa  være  af  den  Beskafienhed,  at  en  eventuel 
Fjende  maa  anstrænge  sig  for  at  undgaa  den  Mulighed  at 
lide  et  Nederlag. 

Da  Kina  og  Japan  fik  Øjnene  op  for,  hvor  nødvendigt 
det  er  at  kunne  forsvare  sig,  indkaldte  de  Europæere,  der 
vare  særlig  uddannede  i  Krigshaandværket  og  betalte  dem 
for  at  etablere  en  Hær  og  en  Flaade.  Efterhaanden  lærte 
Kineserne  og  Japaneserne,  hvad  de  mente,  de  behovede  at 
vide,  og  saa  sendte  de  Europæerne  bort  og  arbejdede  videre 
paa  Grundlag  af,  hvad  de  havde  lært. 

Jeg  tror,  det  er  paa  Tide,  at  Siameserne  bære  sig  ad  paa 
samme  Maade. 

Det  er  ejendommeligt  at  observere ,  hvorledes  den 
siamesiske  Regering  særdeles  vel  forstaar,  at  naar  dens  Told-, 
Telegraf-  eller  Postvæsen,  dens  Mine-  eller  Jærnbanedeparte- 
mcnt  skal  bringes  i  Orden  efter  europæisk  Monster,  maa 
dygtige  professionelle  Europæere  —  Folk,  der  ere  opdragede 
i  det  specielle  Kald  —  indforskrives.  Naar  det  derimod 
gjælder  om  cic  militære  Departementer,  kan  enhver  Europæer 
uden  Hensyn  til  tidligere  Livsstilling  og  Uddannelse  anvendes. 

Man  vil  saaledes  ved  at  gjennemgaa  Siams  yderst  faa- 
tallige  europæiske  Officerskorps  se  Styrmænd  og  Koftardi- 
kapitainer,    ja    selv    en    Sejlmager,    optræde   som    Admiraler, 

Kommandorer  og  Kapitainer.  Sekondlieutenanter  uden 
Examiner  og  Folk  i  ganske  civile  Stillinger  drage  fra  deres 
Fædreland  for  nogle  faa  Aar  efter  at  optræde  i  Siam  som 
betydelige  Kapaciteter  paa  det  militære  Omraade. 

Dette  er  i  Længden  saare  uheldigt.  For  det  forste  cre 
de  Penge,  som  den  siamesiske  Regering  anvender  paa  slige 
Militær-Opdragere,  ganske  spildte;  for  det  andet  kaste  disse 
europæiske  Karnevals-Officerer  et  ridikult  Skær  over  hele  det 
siamesiske  Forsvarsvæsen  i  Europas  Øjne,  thi  man  anlægger 
—  og  ikke  uden  Grund  —  sin  Maalestok  til  Bedømmelse  af 
Eleven,  efter  hvad  Læreren  er  værd. 

Siams  Regering,  der  har  gjort  saa  meget  for  at  udvikle 
Landet  i  de  senere  Tider,  faar  forhaabentlig  snart  Øjnene  op 
for  de  uheldige  Forhold  i  Forsvarsvæsenet  og  foretager  en 
radikal  Forandring  i  Systemet. 

Enkelte  Tegn  pege  i  denne  Retning.  Det  bedste  af  disse 
forekommer  mig  at  være,  at  en  af  Kongen  af  Siams  ældste 
Sønner,  Prins  Chirå,  for  Tiden  modtager  sin  militaire  Ud- 
dannelse i  den  danske  Landofficersskole.  Den  unge  Prins 
viser  sig,  saavel  ved  sine  glimrende  Examiner  som  ved  sin 
hele  Optræden  at  være  i  Besiddelse  af  en  ganske  ualmindelig 
Grad  af  Intelligens  og  Anlæg  for  praktisk  Militærvæsen. 

Som  en  af  den  siamesiske  Konges  ældste  Sønner  vil 
Prins  Chirå  allerede  i  en  ung  Alder  komme  til  at  beklæde 
de  højeste  Stillinger  ved  sin  Faders  Hof  og  i  den  siamesiske 
Hær.  En  ny  Æra  i  militær  Henseende  vil  da  sikkert  oprinde 
for  Siam,  især  da  det  er  Meningen  at  lade  en  anden  af 
Kongens  Sønner  uddanne  som  Søofficer;  Marinen  vil  saaledes 
neppe  længere  blive  Stedbarn. 


SJETTE  KAPITEL. 

Siams  Historie.   —  Constanlin  1-alcoii.  —  Kong  Chulalongkorn. 

Noget  faktisk  om  Siams  Historie  indtil  Midten  af  det 
fjortende  Aarhundrede  lader  sig  neppe  berette.  Der  existerer 
en  gammel  siamesik  Bog,  kaldet  »Phongsarada-Muangunaf ,  i 
tre  Dele,  omhandlende  de  første  Afsnit  af  Siams  Historie, 
men  heri  ere  historiske  Data  og  religiøse  Kroniker  saaledes 
flettede  ind  i  hverandre,  at  det  vilde  være  vanskeligt,  om 
ikke  umuligt,  at  skille  Sandhed  fra  Fiktion. 

Saa  meget  kan  man  dog  slaa  fast,  at  Siameserne  —  eller 
som  de  kaldtes  Thais  —  have  været  et  krigersk  Folkefærd, 
der  uafbrudt  bekæmpede  Nabofolkene,  saasom  Kineserne  og 
Hirmanerne.  Siameserne  angrebe  senere  Cambodja  og  erobrede 
meget  Land  fra  Malayerne.  Krigslykken  fulgte  dem  dog 
ikke  altid.  Til  Tider  trængte  fremmede  Erobrere  ind  over 
Grænserne,  odelagde  Landet,  drev  Siams  Konger  ud  af  Fæst- 
ninger og  Horge  og  jævnede  Byerne  med  Jorden.  Men  altid 
rejste  Siameserne  sig  paany,  og  Fjenden  blev  jaget  ud  over 
Grænsen. 

Aar  712  efter  Siamesernes  Tidsregning  (1350  eft.  Christi 
F'odsel)  grundlagde  Kong  PJiya   Utiiong  Hovedstaden  Juthia, 

eller  som  den  nu  kaldes,  Ajuthia,  nogle  Mil  Nord  for  Bangkok, 
og  fra  denne  Periode  op  til  vore  Dage  findes  en  temmelig  paa- 
lidelig  fyrretyve  Bind  tyk  Beretning  om  Siams  Historie. 

Phya  Uthongs  Rige  indbefattede  dengang  sexten  Provinser, 
deriblandt  Malacca,  og  var  et  meget  mægtigt  og  frygtet  Land. 

1543  erobrede  Kong  MaJia-Raxa-Thirat  Byen  Lavek, 
dengang  Hovedstad  i  Cambodja.    Men  da  overskred  Kongen 


Ruin   fra  Ajuthia. 


af  Pegu  (Birma)  Grænsen,  i  Spidsen  for  en  Hær  paa  300,000 
Mand  samt  7000  Krigselefanter  og  slog  Lejr  udenfor  Siams 
Hovedstad.  Kongen  og  hans  Dronning  Surigo-Tlioi  faldt  i 
Kampen  udenfor  Byens  Mure,  men  Kongen  af  Pegu  maatte 
hieve  Belejringen  og  vende  tilbage  til  sit  eget  Land,  dog  kun 
for  en  kort  Tid. 

Den   næste   siamesiske  Konge  havde   det   overordentlige 
Held  at  komme  i  Besiddelse  af  syv  hellige  hvide  Elefanter; 

herover  blev  Kongen  af  Pegu  saa  jaloux,  at  han  marscherede 
ind  i  Siam  med  en  Hær  paa  900,000  Mand,  7000  Elefanter 
og  12,000  Krigere  til  Hest.  Denne  Styrke  lod  til  at  have 
imponeret  Kongen  af  Siam,  thi  han  overlod  sin  Modstander 
4  af  sine  hellige  Dyr  samt  sin  Son,  hvorefter  den  fjendtlige 
Armé  trak  sig  tilbage. 

I  Aaret  1555  belejrede  Kongen  af  Pegu  atter  Ajuthia  i 
9  Maaneder  og  erobrede  endelig  Byen,  der  blev  plyndret  og 
fuldstændig  odelagt.  Næsten  alle  Indbyggerne  samt  Kongen 
bortfortes  til  Pegu  tilligemed  Ajuthias  umaadelige  Skatte. 
Samtidig  trængte  Kongen  af  Cambodja,  der  havde  en  gammel 
Regning  at  opgjøre  med  Siameserne,  ind  i  Landet,  plyndrede 
og  rovede  og  bragte  Tusinder  af  Slaver  med  sig  hjem. 

Det  saa  sorgeligt  ud  for  Siam  i  de  næste  Aar,  men  Kong 
Plira  Narct  bragte  Landet  paa  Fode.  1568  gjenopbyggede 
han  Hovedstaden,  befæstede  den  stærkere  end  nogensinde 
for  og  begyndte  derpaa  sit  Hovedværk,  Tilbageerobringen  af 
de  Provinser,  der  tidligere  horte  under  Siam,  saasom  Chicng 
Mai  og  Laos-Stattrnc.  Den  forste  ligger  i  den  nordlige  Del 
af  Siam  og  betragtes  endnu  som  Hovedsædet  for  denne 
bjærgrige  og  skovbedækkede  Del .  af  Landet.  Kongen  svor 
en  dyr  Ed  at  ville  vaske  sine  Fødder  i  den  forhadte  Konge 
af  Cambodjas  Blod,  og  saasnart  hans  øvrige  Fjender  gav 
ham  lidt  Tid  tilovers,  drog  han  med  sin  Hær  til  Cambodjas 
Hovedstad  Lavek  og  begyndte  en  Belejring.  Efter  flere 
Maaneders  haardnakket  Modstand  blev  Lavek  stormet  og 
erobret,  og  Kongen  af  Cambodja  taget  til  F"ange. 

Lagt  i  Lænker  førtes  han  frem  for  den  siamesiske  Konges 
Trone.  Halsen  blev  skaaret  over  paa  den  kongelige  Fange, 
og  hans  Blod  tappet  ud  i  et  Fad,  hvorefter  Kong  Phra 
Naret  opfyldte  sit  Løfte,  idet  han  vaskede  sine  Fødder  i  sin 
Fjendes  Blod. 

Efter  denne  Bedrift  vendte  Phra  Naret  sine  Vaaben  mod 
sine  Forfædres  gamle  Modstander  Kongen  af  Pegu;  ogsaa 
han  blev  overvundet  og  dræbt. 

Under  en  af  de  næste  Konger  blev  i  Aaret  1612  Kuddhas 
berømte  Fodtrin  opdaget  i  et  Bjærg  Øst  for  Ajuthia.  1630 
fodtes  en  Prins  med  fire  Arme  (?),  han  fik  Navnet  Phra  Narai, 
og  det  lykkedes  ham  efter  at  have  dræbt  Størsteparten  at 
sin  Familie  at  bestige  Tronen  Aar   1656. 

Tre  Aar  efter  kom  den  beromte  Constantin  Falcon  til 
Si  am. 

Constantin  Falcon  er  den  eneste  Europæer,  der  nogen- 
sinde har  indtaget  en  ledende  Stilling  i  Siam. 

Han  var  født  i  Grækenland  Aar  1647  ^^  venetianske 
Forældre.  En  tidlig  udviklet  Lyst  til  Søen  drev  ham  ombord 
i  Datidens  engelske  Sejlskibe;  som  tiaars  Skibsdreng  gjorde 
han  sin  første  Tur  til  England. 

Den  lunefulde  Skjæbne  behandlede  den  begavede  og 
dristige  venetianske  Dreng  saare  ublidt.  Gang  efter  Gang 
forliste  de  Skibe,  han  "sejlede  med.  To  Gange  mistede  han 
selv  Skib  og  Ladning  i  siamesiske  Farvande;  tilsidst  drev 
hans  Brigantine  i  Land  paa  Malabarkysten ,  hvorved  han 
mistede  alt  undtagen  en  Sum  rede  Penge.  Paa  den  ugjæst- 
frie  Kyst  mødte  han  en  Lidelsesfælle,  en  anden  skibbruden 
Mand,  der  viste  sig  at  være  en  siamesisk  Gesandt,  som  at 
sin  Regering  var  sendt  til  Kongen  af  Persiens  Hof,  men  paa 
Hjemrejsen  efter  fuldendt  Mission  havde  haft  det  Uheld  at 
strande  med  sit  Skib  paa  samme  Sted  som  Falcon. 

De  to  Lidelsesfæller  sloge  sig  sammen,  fragtede  et  Skib 
og  sejlede  tilbage  til  Siam.  Efter  allehaande  Besværligheder 
naaede  de  den  gamle  Kongestad  Ajuthia,  hvor  den  hjem- 
vendte Gesandt  ikke   lod  Falcon  i  Stikken.     Han  forestillede 

denne  for  Kongen  og  Ministrene,  hvorved  Falcon  fortes  til 
Foden  af  den  Stige,  der  hurtig  skulde  bringe  ham  tilvejrs  til 
Indflydelse,  Rigdom,  Ære  og  —  Fald. 

Falcon  fik  stor  Indflydelse  paa  Kongen  og  viste  et 
sjældent  Administrationstalent.  I  Modsætning  til  det  Maal, 
europæiske  Lykkeriddere  i  senere  Tider  desværre  saa  ofte 
synes  at  have  sat  sig  som  Opgave,  lader  Falcon  til  at  have 
bestræbt  sig  for  at  spare  den  siamesiske  Konge  for  unød- 
vendige Udgifter.  Han  satte  en  Ære  i  at  bruge  saa  faa 
Penge  som  muligt  af  det  kongelige  Skatkammer.  Paa  denne 
Maade  indgød  han  Siameserne  en  Tillid,  som  ingen  Europæer 
før.  eller  efter  ham  har  opnaaet.  Han  ha\de  rigelig  Lejlighed 
til  at  arbejde  paa  Udviklingen  af  Siams  Handel,  thi  denne 
Periode  af  Landets  Historie  var  forholdsvis  fredelig,  og 
Kongen  lod  Falcon  have  frie  Hænder  med  Raadighed  over 
Skatkammerets  Pengebeholdning.  Skibe  bleve  byggede. 
Handelsforbindelser  vedligeholdtes  eller  stiftedes,  og  Landets 
Opdyrkning  fremmedes.  Falcon  gjorde  Kongen  af  Siam  til 
en  af  Østens  rigeste  Monarker. 

Som  dygtig  Diplomat  udsendte  han  Ambassadører  til 
Østens  forskjellige  Hoffer  for  at  sikre  venskabelige  For- 
bindelser og  knytte  Alliancer.  Det  lykkedes  ham  senere  at 
sætte  sig  i  Forbindelse  med  det  franske  Hof.  Ludvig  d.  14. 
modtog  de  siamesiske  Udsendinge  og  sendte  Chevalier  de 
Ckajnnont  til  Siam  med  Gaver  til  Kongen. 

Falcon,  der  interesserede  sig  levende  for  Kristendom- 
mens Udbredelse  i  Siam,  indførte  katholske  Præster  og 
Jesuiter,  der  uhindrede  fik  Lov  til  at  prædike  og  stifte 
Missioner. 

I  Aaret  1G86  vendte  Chaumont  tilbage  til  det  franske 
Hof,  ledsaget  af  tre  fornemme  Siamesere.  Det  var  Falcons 
Hensigt   at   knytte   en    fast   diplomatisk  Forbindelse   med  det 

franske  Kongerige,  at  vække  Ludvig  d.  14. s  Interesse  for 
Slam,  at  faa  franske  Tropper  stationerede  i  forskjellige  faste 
Stillinger  langs  Menamfloden  og  derpaa,  støttende  sig  til 
europæisk  Magt  og  Indflydelse,  at  faa  den  siamesiske  Konge 
omvendt  til  Kristendommen. 

Til  en  Begyndelse  gik  alt  godt;  Kongen  af  Frankrig 
sendte  strax  to  Regimenter  Soldater  til  Siam,  hvor  de  bleve 
garnisonerede  i  Bangkok,  der  dengang  kun  var  en  By  af  ringe 
Betydning,  men  dog  befæstet,  og  Falcons  Magt  var  nu  paa 
sit  Højeste.  Han  var  saa  at  sige  enevældig,  idet  Kongen 
aldrig  foretog  sig  det  mindste  Skridt  uden  at  spørge  sin  højt- 
betroede  Minister  tilraads.  Men  da  blev  Kong  Phra-Narai 
syg.  En  af  hans  Sønner  Chao-Dua  samt  en  mægtig  siamesisk 
Stormand  Phra-Pet-Raxa  sammensvore  sig  mod  Constantin 
Falcon.  Det  indflydelsesrige  Præsteskab,  der  ganske  naturligt 
hadede  de  europæiske  Missionærer  og  de  kristne  Lærdomme, 
ophidsede  Befolkningen  mod  de  indvandrede  »Farangs«. 

Den  franske  Kommandant  i  Bangkok  Desf arges  synes  at 
have  svigtet  Falcon  i  det  afgj ørende  Øjeblik. 

De  Sammensvorne  besatte  det  kongelige  Palads,  sikrede 
sig  den  syge  Konges  Person  og  arresterede  Falcon.  Phra- 
Pet-Rexa  styrede  fra  nu  af  Landet  som  Regent,  idet  han  kun 
lod  Kongen  beholde  sin  Titel.  Falcon  derimod  blev  hals- 
hugget i  en  Skov  udenfor  Ajuthia,  alle  hans  Skatte  kon- 
fiskerede, og  de  franske  Soldater  dels  myrdede,  dels  jagede 
ud  af  Landet. 

Ethvert  Spor  af  europæisk  Civilisation  i  Siam  blev 
udslettet,  og  daarlige  Tider  oprandt  for  Landet. 

Birmanerne  gjorde  Indfald,  og  det  lykkedes  dem  efter  en 
to-aarig  Belejring  at  erobre  Ajuthia,  som  gik  op  i  Flammer. 
Dette    skete    i    Aaret    1767,    og    Landet    var    da    ganske    i 

Hænderne  paa  Kongen  af  Birma.  Siams  Konge  flakkede 
omkring  som  fredlos  Mand  og  dode  i  stor  Elendighed. 

Da  fremstod  den  siamesiske  Nationalhelt  Phya-Tak  og 
reddede  Landet.  Han  var,  da  Ajuthia  blev  odelagt,  Gouvernor 
i  en  af  de  nordlige  Provinser.  Her  samlede  han  en  lille 
Skare  modige  Mænd,  og  med  dem  marcherede  han  sydpaa 
under  idelige  Skjærmysler  med  Hirmanerne. 

Phya-Tak  erobrede  Chantaboon,  en  velbefæstet  By  Syd- 
øst for  Bangkok,  som  endnu  horer  til  Siams  vigtigste 
Punkter,  byggede  henved  hundrede  Krigskanoer,  roede  op 
ad  Floderne  og  drev  Fjenderne  foran  sig,  til  han  naaede 
Ajuihias  Ruiner.  Her  stod  Hovedslaget,  efter  hvilket  han 
var  Herre  over  Landet,  medens  Fjenderne  trak  sig  bort  over 
den  birmanske  Grænse. 

Phy-Tak  lader  til  at  have  været  en  rastlos  og  krigersk 
Mand.  Han  erobrede  Stykke  for  Stykke  alt,  hvad  der  havde 
hørt  under  Siams  Magtomraade  ligefra  Cheing-Mai  til  de  syd- 
ligste Provinser  paa  Malacca  Halvøen  og  fra  Margui  til  Cam- 
bodja, hvis  Konge  blev  Vasal  af  den  siamesiske  Krone. 

Kong  Phya-Tak  endte  med  at  trække  sig  tilbage  fra 
Regeringen,  idet  han  blev  Præst.  Hans  tidligere  Forste- 
mini.ster  lod  ham  myrde  i  Aaret  i8ii  og  bemægtigede  sig 
Tronen  under  Navnet  Phra-Pkuli-Ckao-Lyang.  Denne  Konge, 
der  er  Stifteren  af  det  nuværende  Dynasti,  flyttede  Byen 
Bangkok  fra  Flodens  vestlige  til  dens  ostlige  Bred,  hvor  nu 
det  kongelige  Palads  staar. 

Ved  Kongens  Død  burde  den  tyveaarige  Kronprins  Chao- 
Fa-Mongkiit  have  besteget  Tronen,  men  en  ældre  Søn  af  den 
afdøde  Konge  bemægtigede  sig  Regeringen  og  st\Tede  Landet 
som  første  Konge,  medens  Chao-Fa-Mongkut  som  buddha- 
istisk  Præst  hengav  sig  til  Studier  af  Religion,  Geografi, 
Historie   o.    lign.     Første-Kongen   dode   i    185 1,   og  Chao-Fa- 

Mongkut  kunde  nu  i  Sikkerhed  bestige  sin  Faders  Trone. 
Han  var  en  af  de  dygtigste  Konger,  Siam  har  haft.  Han 
havde  et  aabent  Blik  for  Europæernes  Overlegenhed  i  mange 
Ting  og  indkaldte  derfor  Officerer  og  Ingeniører  fra  Europa, 
byggede  Krigsskibe  og  Fæstninger,  indrettede  et  Trykkeri 
efter  europæisk  Monster,  lod  grave  Kanaler  og  gjorde 
sit  Bedste  for  at  fremelske  Handel  og  Industri.  Kong  Chao- 
Fa-Mongkut  havde  et  uhyre  Harem ;  de  fornemste  blandt 
Haremskvinderne,  de  35  kongelige  Modre,  fodte  ham  84 
Born,  hvoraf  de  35  vare  Sønner.  Ved  Kongens  Død  den  i. 
Oktober  1868  var  der  som  altid  i  Siams  Historie  megen 
Splid  om,  hvilken  af  de  mange  Sønner,  der  skulde  arve  den 
ledige  Krone. 

Den  afdøde  Konge  havde  altid  udmærket  sin  niende 
Son,  den  nuværende  Hersker,  fremfor  sine  øvrige  Børn  og 
tildelte  ham  den  højeste  Rang  som  Kronprins.  Ikke  desto 
mindre  var  Situationen  temmelig  farlig  for  den  unge  Prins, 
da  mægtige  Partier  ved  Hoftet  dannede  sig  til  Fordel  for  et 
Par  af  de  ældre  Sønner,  allerede  inden  Kongens  Død.  En 
af  de  mægtigste  siamesiske  Prinser,  den  senere  Regent,  greb 
da  med  kraftig  Haand  ind  i  Begivenhedernes  Gang.  Inden 
endnu  nogen  anede,  at  Kongen  var  død,  sammenkaldte  han 
de  højeste  Prinser  og  Adelsmænd  i  Paladset,  besatte  alle 
Udgange  med  sine  egne  Soldater  og  lod  Forsamlingen  vide, 
at  ingen  kom  levende  ud,  for  Spørgsmaalet  om  Tronfølgen 
var  løst. 

Det  lykkedes  ham  paa  den  Maade  at  sætte  Kronen  paa 
sin  egen  Tronprætendent  Kronprinsens  Hoved,  samme  Nat 
som  Kong  Chao-Fa-Mongkut  var  død. 

Ved  sin  Faders  Død  var  Tronfølgeren  for  ung  til  strax 
at   kunne   gribe  Regeringens  Tøjler,   og  Riget  styredes   i   de 

fem  forste  Aar  af  den  kraftige  Regent,  medens  den  unge 
Konge  fortsatte  sine  Studier  og  for  en  kort  Tid  ifortes  den 
gule  Præstedragt.  —  Den  i6.  November  1873  fandt  den 
egentlige  Kroning  Sted,    Kong   Chulalongkorn   overtog    selv 


Kongen  af  Siani  i  Kroningsdragt. 


Regeringen,  og  Siam  styredes  nu  af  en  klog,  energisk  og 
hjærtensgod  Konge,  til  hvem  alle  —  Siamesere  som  Euro- 
pæere —  havde  de  storste  Forventninger. 

At  dis.se  paa  enkelte  Omraader  bleve  skuffede,  bor  ikke 
regnes  Kongen  til  Last,    men  derimod  det  moralsk  og  fysisk 

ødelæggende  Haremsliv,  det  fordærvelige  og  indviklede  øst- 
orientalske  Regeringsmaskineri,  der  hæmmer,  ja  næsten 
umuliggjor  enhver  ærlig  og  redelig  Stræben  fra  Kongens 
Side  henimod  Reformer  og  Retfærdighed. 

Kong  Chulalongkorn  regnes  med  Rette  for  at  være  en  af 
Østens   mest  oplyste  og  bedst  begavede  Monarker.     Navnlig 


Kroningssalen  i  det  kongelige  Palads. 


hans  første  Regeringsaar  vise  en  Række  af  energiske  Forsøg 
^paa  at  reformere  Landet  og  indfore  europæisk  Civilisation. 
Hans  eneste  Stræben  synes  at  være  den,  at  fore  Siam  til 
Fremskridt  og  Folket  til  Lykke.  Vi  se,  hvorledes  han  befaler 
sit  Folk  »at  staa  op  som  Mænd«  istedetfor  at  kravle  paa  alle 
fire  som  Dyr,  naar  de  stedes  til  Audiens  for  hans  Trone. 
Han   befaler,   at  alle  Børn,   der   fødes   som  Slaver  efter  hans 

Regeringstiltrædelse,  skulde  være  fri.  Post-  og  Telegraf- 
væsenet forbedres  under  Europæeres  Ledelse.  En  anset  og 
højtbegavet  Englænder,  Mr.  Williants,  indkaldes  for  at  ordne 
Toldforvaltningen  efter  europæisk  Monster;  en  anden  frem- 
ragende Englænder,  Mr.  Morant,  leder  den  unge  Kronprins's 
Opdragelse.  Hæren  forbedres  og  udvides,  og  Antallet  af 
Flaadens  Skibe  forøges.  Ya  nyt  Fort  anlægges.  Unge 
Mennesker  —  Kongens  Sønner  og  Brodre  samt  Børn  af 
højerestaaende  Siamesere  —  sendes  til  Europa  for  at  uddannes 
og  oplæres  til  Officerer  og  Videnskabsmænd.  Kongen  fore- 
tager Rejser  dels  i  sit  eget  Rige,  dels  til  Nabolandene,  for 
selv  at  sætte  sig  ind  i  Forholdene. 

Men  vi  se  desværre  ogsaa,  hvorledes  han  uafbrudt  mod- 
virkes i  det  skjulte  af  det  reaktionære  Parti  indenfor  Paladset, 
og  hvorledes  mange  af  Kongens  Reformer  svækkes  og  umulig- 
gjøres  ved  enkelte  høje  Embedsmænds  Havesyge  og  Tyranni. 

Daarlige  Elementer  blandt  indkaldte  Europæere  misbruge 
deres  indflydelsesrige  Stillinger  til  egen  Fordel,  medens  de 
søge  at  vinde  Kongens  Yndest  og  Tillid  ved  Smiger  og 
Kryben.  Mange  indfødte  Prinser  betragte  med  Jalousi  de 
enkelte  dygtige  indkaldte  Europæere,  modvirke  og  hæmme 
disse  i  deres  Virken,  saa  at  de,  sløvede  af  den  haablose  Kamp, 
enten  forlade  Landet  eller  forholde  sig  passive,  med  Hænderne 
i  Skødet. 

Det  er  ikke  saa  mærkeligt,  at  mange  Siamesere  med 
Uvillie  se  paa  Europæerne,  og  at  et  stort  Parti  i  Landet  for- 
langer: Siam  for  Siameserne;  thi  i  X'^irkeligheden  har  den 
voxende  europæiske  Indflydelse  gjort  mange  Ulykker  i  Siam 
og  svækket  Kongerigets  Magt  og  Prestige. 

Kong  Chulalongkorn  er  imidlertid  for  klog  til  ikke  at 
indse  den  store  Fordel,  Landet  kan  have  ved  at  drage  Nytte 

af  Europæernes  store  Dygtighed  paa  mange  Omraader.  Det 
ledende  Princip  skulde  være,  at  de  indforskrevne  Europæere 
skulde  optræde  som  »Lærere«  for  Siameserne,  og  det  burde 
aldrig  tillades  dem  at  blive  saa  længe  i  Landet,  at  de  fik 
Indflydelse  ud  over  deres  egentlige  Virkefelt.  Dette  er 
imidlertid  saare  vanskeligt. 

Enhver  Fremmed,  der  kommer  til  Siam,  vil  sikkert  føle 
sig  stødt  og  forbavset  over  utallige  Forhold  og  Skikke,  som 
ere  ejendommelige  for  Landet  og  Indbyggerne,  og  han  vil 
let  tabe  Taalmodigheden  over  de  mange  Vanskeligheder, 
ethvert  Fremskridt  stoder  paa.  Men  hvor  er  det  muligt 
i  en  Hurtighed  at  forandre  Sæder  og  Skikke,  der  have  haft 
Hævd  i  Aartusinder?  Siam  gaar,  om  end  langsomt,  saa  dog 
sikkert,  en  stærk  Udvikling  imøde,  kun  maa  Kongeriget  have 
Ro  dertil  og  være  fri  for  voldsomme  Forviklinger  med 
europæiske  Stormagter.  Og  kunde  det  i  Fremtiden  altid  blive 
regeret  af  saa  kloge  og  humane  Herskere  som  dets  nuværende 
Konge,  da  havde  Landet  sin  Fremtid  sikret. 


Et  Aar  i  Siam. 


SYVENDE  KAPITEL. 

Siams  Geografi.  —  Produkter.  —  Handel  og  Industri. 


Siam  kaldes  af  Siameserne  selv  Muang-Thai,  hvilket 
betyder  »de  frie  Mænds  Kongerige«.  Navnet  Siam  kommer 
af  SajAm,  det  er  »den  brune  Race«. 

Paa  den  Tid,  da  »Mahachakri«  kom  til  Siam,  var  Konge- 
riget en  Trediedel  større,  end  det  nu  er,  og  det  strakte  sig 
fra  4de  til  22de  Bredegrad  mod  Nord  og  fra  96de  til  102den 
Grad  ostlig  Længde,  med  et  Fladeindhold  af  omtrent  12,000 
geografiske  Kvadratmile. 

Det  egentlige  Siam,  det  flade,  frugtbare  risdyrkende  Land, 
danner  den  midterste  Del  af  Kongeriget  og  strækker  sig  mod 
Syd  ud  til  Siam  Bugten.  Store  Floder  med  talløse  Arme  og 
Kanaler  gjennemfiydc  dette  Lavland,  der  i  Regntiden,  naar 
Floderne   svulme  op,    omdannes   til  en  kæmpemæssig  Sump. 

I  en  uhyre  Bue  omsluttes  Siams  Lavland  af  mægtige 
Bjærgkjæder,  der  skraanc  ned  mod  det  fælles  Midterparti. 
Den  vestlige  Bjærgkjæde  strækker  sig  ud  til  den  yderste 
Spids  af  Malacca-Halvøen,  den  østlige  ender  i  Cambodja. 
Begge  Bjærgkjæder  modes  mod  Nord  og  danne  den  nord- 
ligste Del  af  Siam,  det  bjærgrige  Laos-Land. 

Af  Floderne  ere  Menam  og  Mekong  de  betydeligste ;  den 
sidstnævnte  danner  nu  Grænsen  til  de  franske  Kolonier  i 
Bagindien,  men  medens  Menam  er  dyb,  fri  for  Skjær  og 
Grunde  og  navigabel  langt  op  i  Landet,  er  Mekong  kun  sejl- 
bar paa  korte  Strækninger,  ellers  overalt  opfyldt  af  Klipper 
og  Grunde,  mellem  hvilke  det  fremtrængende  Flodvand 
hvirvles  rundt  i  farlige  Malstrømme.  Selv  naar  Flodvandet 
staar  højest,  er  det  næsten  umuligt  at  besejle  denne  Flod,  og 
kun  faa,  mellem  hvilke  vor  Landsmand  Kapitain  Castenskiold, 
have  fuldført  det  Vovestykke  at  besejle  den  helt  ned  til  dens 
Udløb. 

Af  mindre  Floder  kan  nævnes:  Petrio,  Tarhan,  Meklong 
og  Chantaboon. 

Udenfor  hver  Flods  Udløb  i  Havet  ligger  en  Barre  af 
Dynd  og  Sand,  og  denne  forhindrer  større  Skibe  fra  at  befare 
Floden  fra  Søen.  Siameserne  gjøre  intet  Forsøg  paa  at  grave 
dybere  Kanaler  gjennem  Barrerne;  de  betragte  disse  som  et 
naturligt  Værn  for  Landet. 

Siam  er  et  tropisk  Land,  hvor  Thermometret  selv  orn 
Vinteren  sjældent  gaar  ned  under  i6  å  i8  Gr.  Celsius;  men 
medens  Sommervarmen,  der  ofte  stiger  til  32—35  Grader, 
føles  trykkende  mellem  Bjærgene  og  i  de  tætte  Skove,  kan 
den  ikke  siges  at  være  generende  i  Lavlandet,  som  Vinden 
frit  kan  blæse  hen  over. 

Sommertiden  —  fra  Maj  til  Oktober  —  er  tillige  Regn- 
tid. Nordvestmonsunen  fejer  da  store  Skymasser  fra  Havet 
ind  over  Landet,  Regnen  strømmer  ned  og  afkøler  Luften. 
Der,  hvor  Skyerne  møde  Bjærgene,  falder  Regnen  tættest; 
den  fylder  de  tørre  Flodlejer,  Strømmene  bruse  ned  ad 
Bjærgenes  Sider  og  flyde  ud  over  det  lave  Land,  hvor  alt  i 
Efteraarsmaanederne  staar  under  Vand. 

5* 

Vintertiden  er  herlig  i  Siam.  Monsunen  blæser  fra  Nord- 
ost, Luften  er  kolig,  klar  og  tor,  Nætterne  saa  kolde,  at 
man  maa  svobe  sig  ind  i  tykke  Tæpper.  Da  hostes  Risen 
over  hele  Landet,  Fiskerne  sætte  Nættene  ud  i  den  stille  Golf, 
Jægeren  skyder  Snepper  og  Duer  i  Tusindsvis,  og  for  Euro- 
pæerne i  Bangkok  er  det  Saison;  det  gaar  los  med  Raller  og 
anden  Selskabelighed. 


De  vigtigste  Udforselsprodukter  for  Siam  er  Teaktræ 
og  Ris. 

Den  nordlige  Del  af  Siam  er  bedækket  med  Skove,  hvis 
kostbareste  Træsort  er  Teak.  Agenter  for  de  store  Firmaer 
i  Hangkok  gjennemrejse  Skovene  og  mærke  sig,  hvor  Teak- 
træerne staa  tættest.  Firmaerne  ansøge  den  siamesiske  Re- 
gering om  Koncession  paa  Skovdistrikterne  og  faa  ofte  disse 
indrømmede  mod  at  betale  en  vis  Afgift  pr.  »Log«  (Træ- 
stamme). Nu  kan  Arbejdet  beg>'nde.  Mandskab  hverves  og 
Elefanter  kjobes.     Fremgangsmaaden  er  følgende : 

Træet  fældes,  Grene  og  Bark  bortfjernes.  Elefanterne 
slæbe  de  nøgne  Stammer  ned  til  det  torre  Flodleje,  og  her 
mærkes  Træet  med  Kjerens  Stempel,  der  brændes  eller  ind- 
hugges i  Stammerne. 

Stamme  efter  Stamme  falder  for  Oxen,  og  langs  Floderne 
ligge  de  nu  og  vente  paa  Regntidens  Komme. 

Hen  paa  Foraaret  falder  don  første  Regn ,  og  efter- 
haanden  fyldes  Flodlejerne;  Stammerne  flyde  ned  ad  Floden, 
hvis  der  falder  Regn  nok  det  Aar;  ofte  slaar  det  fejl,  og 
Træet  ligger  da  over  til  næste  Regntid. 

Men  fyldes  Floderne  rigeligt,  er  Teak-Mændene  glade. 
Tusinder  af  Logs  fare  ned  med  den  rivende  Strøm ;  ofte  strande 
de   og   opfange   de  næste  Stammer,   saa   at   de   kunne  stable 

Elefant  i  Arbejde. 


Sig  op  over 
hverandre  til 
et  helt  lille 
Bjærg.  Nu 
maa  Elefan- 
terne tage  fat. 
De  store  til- 
syneladende 
klodsede  Dyr 
balancere  ud 
paa  Stammer- 
ne og  vælte 
dem  fra  hver- 
andre, til  det  hele  Bjerg  atter  er  bragt  flot;  de  slide  med 
Snablerne,  skubbe  med  de  lange  Stodtænder,  trompete  af 
Vrede,  naar  Arbejdet  ikke  gaar  glat  fra  Haanden,  og  naar  de 
ere  færdige,  trampe  de  hjem,  svingende  Snablerne  i  Triumf. 
Ved  Byen  CJieing  Mai,  der  ligger,  hvor  Skovdistrikterne 
ophore,  blive  de  flydende  Træstammer  opfiskede  og  ordnede 

efter  Stempel- 
mærkerne i 
store  Flaader, 
ofte  paa  flere 
hundredeLogs. 
Sex  a  otte 
Mænd  hverves 
til  at  bringe 
Flaaderne  ned 
til  Bangkok  til 
Savmollerne. 
Stammerne 

Elefant   i  Arbejde.  bindes    fast    til 

hinanden  med  stærke  Rattanbaand,  midt  paa  Flaaden  bygges 
en  lille  Hytte,  og  saa  driver  det  Hele  afsted.  Mændene  stage 
eller  ro  for  at  holde  Stammerne  midt  i  Floden,  og  en  Maaned 
eller  to  senere  ligge  de  ved  Savværket,  rede  til  at  saves  ud 
i  Planker,  Brædder  eller  svære  Tommerklodser.  De  store 
Firmaer  Borneo  Co.,  Bir7na  Trading  Co.  og  andre  have 
Koncessioner  paa  udstrakte  Skov^arealer  oppe  i  det  nordlige 
Siam.  Skovene  plyndres  uden  nogen  Plan,  og  der  er  Fare 
for,  at  Landet  snart  vil  være  blottet  for  den  kostbare  Træ- 
sort, hvis  der  ikke  bliver  taget  kraftige  P'orholdsregler  mod 
Udryddelsen  af  Teaktræerne. 

Den  siamesiske  Regering  startede  for  nogle  Aar  siden 
for  egen  Regning  et  Tommerforetagende.  En  amerikansk 
Missionair  skulde  administrere  det  og  fik  800,000  Ticaler 
(lidt  over  en  Million  Kroner)  udbetalt  af  Regeringen.  Han 
begyndte  at  fælde  Træ  efter  en  stor  Maalestok  og  flaadede 
mange  tusinde  Logs  til  Bangkok.  Imidlertid  mislykkedes 
hans  Foretagende;  Regeringen,  der  ikke  fik  de  fastsatte 
Renter  af  Pengene,  konfiskerede  de  Logs,  han  sendte  ned  til 
Bangkok  og  standsede  saaledes  hans  Virksomhed. 

Kapitain  Castenskiold,  dér  i  en  længere  Aarrække  havde 
været  ansat  i  den  siamesiske  Hær,  havde  imidlertid  forladt 
denne  Stilling,  som  han  med  Rette  fandt,  hverken  var  lukra- 
tiv eller  svarende  til  hans  Trang  til  Virksomhed. 

Han  havde  et  Par  Aar  haft  Lejlighed  til  at  sætte  sig 
grundigt  ind  i  det  siamesiske  Skovvæsen  og  fik  nu  Tilbud 
om  at  overtage  Posten  som  Direktør  for  Regeringens  Skov- 
distrikter. I  denne  Stilling  har  han  indlagt  sig  store  For- 
tjenester af  Siam  og  sender  aarlig  en  Mængde  Teaktræ  til 
I^angkok.  Da  det  er  Meningen  efterhaanden  at  inddrage  alle 
Skovene  i  Siam  under  Regeringens  egen  Kontrol,  vil  Kapitain 
Castenskiold    saaledes    faa    en    overordentlig    interessant    og 

fremskudt  Stilling  i  Slam  og  en  Virksomhed,  som  maaske 
ingen  Overførster  i  noget  andet  Land  kan  vise  Magen  til. 
Expert  af  Teak  fra  Siam  var  i  Aaret  1892  14,637  Tons  til 
en  Værdi  af  62,793  Lst. 


Skjønt  der  ogsaa  udenfor  Lavlandet  avles  Ris,  den  saa- 
kaldte  Bjærgris,  er  det  dog  paa  Siams  udstrakte  lave  Slette- 
land, at  den  langt  overvejende  Del  af  Risen  dyrkes.  Da  det 
er  en  Betingelse  for  Hosten,  at  Markerne  én  Gang  om  Aaret 
oversvømmes,  graves  Kanaler  fra  Floderne  ind  i  Landet, 
overalt  hvor  ikke  naturlige  Flodarme  gjøre  dette  unødvendigt. 
Derfor  ser  man  over  hele  Lavlandet  et  Virvar  af  Floder, 
Bifloder,  Kanaler  og  Klonger,  der  ofte  ligge  tørre  i  Vinter- 
tiden, men  som  fyldes  med  Vand  i  Regntiden. 

Rismarkerne  pløjes,  jævnes  og  inddeles  i  smaa  Firkanter 
{et  Par  Tusind  Kvadratalen  store)  ved  lave  og  smalle  Jord- 
diger. Risen  plantes,  naar  den  er  nogle  Tommer  høj.  ud  i 
Markerne  i  snorlige  Rækker  og  med  regelmæssige  Mellem- 
rum.    Den  voxer  videre  og  venter  paa  Vandet. 

Henad  Juni  begynder  Regnen  at  strømme  ned,  Vandet 
i  Kanalerne  stiger,  og  snart  ere  alle  Markerne  oversvømmede 
med  den  grønne  Ris  ragende  op. 

For  lidt  Vand  giver  daarlig  Høst,  for  meget  kvæler 
—  drukner  —  Risen.  En  mislykket  Høst  betyder  Hungers- 
nød i  Landet,  og  med  Spænding  iagttages  Vandets  Stigen 
og  Falden  fra  Dag  til  Dag. 

I  Løbet  af  Vinteren  modnes  Risen;  den  høstes,  fyldes  i 
de  store  Risbaade  og  bringes  til  Møllerne  i  Bangkok. 

I  Møllerne  hobes  Risen  op  i  store  Skure,  til  den  skal 
males.  Ved  Hjælp  af  Elevatorer  bringes  den  raa  Ris  (med 
Skallerne  paa)   op  til  Toppen  af  Møllen,   hvor  Kornet  rystes 

i  roterende  Kar,  og  alle  Urenligheder  fjernes.  Dernæst  fores 
den  ned  mellem  to  flade  Sten,  hvis  Bevægelser  losne  Skallerne 
fra  Kjærnen.  Herfra  fores  den  forbi  roterende  Vifter,  der 
blæse  Skallerne  bort.  Efter  gjentagne  Rystelses-  og  Vifte- 
processer  er  Risen  aldeles  ren  og  deles  i  to  Stromme,  den 
hele  og  den  brudte,  ned  til  Bunden  af  Mollen,  hvor  den 
fyldes  i  Sække  og  stuves  af  Vejen. 

I  Aarene  1891  og  92  var  Rishosten  kun  tarvelig.  Det 
sidste  Aar  exporteredes  198,000  Tons,  hvilket  er  Halvdelen 
af.  hvad  der  exporteres  i  gode  Aar;  derimod  tegnede  1893  til 
at  blive  overordentlig  gunstigt,  og  en  Export  af  700,000 
Tons  forventedes. 

Det  er  af  Vigtighed  at  kunne  gjore  sig  til  Herre  over 
Vandets  Stigen  og  Falden  i  Markerne,  og  med  dette  for  Øje 
har  et  dansk  Selskab  dannet  sig  med  Ingeniorerne  IVesteji- 
holz  og  Kinch  i  Spidsen.  Selskabet  har  kjobt  et  stort  Stykke 
Land,  indhegnet  af  Diger  og  i  umiddelbar  Nærhed  af  en 
stor  gravet  Kanal.  Selskabets  Bestyrer,  Hr.  Schzva/bf,  dyrker 
Jorden  ved  Hjælp  af  Javanesere,  og  det  er  Meningen  ved 
Anvendelse  af  Pumper  altid  at  kunne  skaffe  den  rigtige  Vand- 
stand tilveje.  Det  er  Hensigten  at  plante  Majs  eller  Jute  efter 
Rishosten   for  saaledes   at   kunne   hoste  to  Gange  om  Aaret 

I'orelobig  have  Forhaabningerne  ikke  slaaet  til,  nicn 
ethvert  nyt  F'oretagende  skal  jo  overstaa  sine  Bornesygdomiiie, 
og  Lærepenge  maa  betales.  Foretagendet  er  grundet  paa 
sunde  Principper  og  vil  sikkert  bringe  Starterne  en  god  For- 
tjeneste. 

Næsten  al  Bangkoks  Handel  er  i  Hænderne  paa  Eng- 
læ*nderne  og  Kineserne;  87  pCt.  af  de  Dampere,  der  passere 
Barren,  ere  engelske,  derefter  komme  Tyskerne  med  7  pCt. 
Franske   Handelsinteresser,   som   Pariserbladene   i   den   senere 

Tid  have  talt  saa  meget  om,  ere  for  intet  at  regne. 
Dampskibet  »J.  B.  Say«,  der  nu  tilhorer  den  siamesiske 
Regering,  var  det  eneste  franske  Skib,  der  kom  over  Barren; 
det  lob  mellem  Saigon  og  Bangkok  og  blev  holdt  oppe  ved 
Subsidier  fra  den  franske  Regering.  Medens  engelske  Skibe 
i  1892  exporterede  Varer  til  en  Værdi  af  1,200,000  Lst.,  var 
Værdien  af  fransk  Export  knap  8000  Lst.  I  Bangkok 
repræsenteredes  de  franske  Interesser  for  Handel  og  Industri 
af  et  enkelt  Kjøbmandsfirma  og  en  Barbér.  Import  fra 
engelske  Skibe  var  i  1892  93  pCt.  Exporten  i  samme  Aar 
85  pCt.  af  Totalsummen. 

Det  meste  af  Smaahandelen  og  saa  godt  som  al  Industri 
besørges  af  Kineserne,  der  arbejde  haardere,  billigere  og  bedre 
end  andre  Racer.  Overalt  langs  Flodens  Bredder  ligger  deres 
flydende  Butikker  fortøjede,  og  i  den  Del  af  Byen,  der  kaldes 
Sampeng,  findes  lange  Basarer  og  Tusinder  af  smaa  Værk- 
steder —  alt  tilhørende  Kineserne. 

Tre  Fjerdedele  af  Rismollerne  i  Siam  drives  af  Kinesere; 
de  have  Monopol  paa  Opiumsudsalg,  Fiskehandel,  Spillehuse 

og  Lotteri;   i   den   senere   Tid   have   de   oprettet  store  Kjob- 

mandsforretninger ;   de   fragte   Skibe  og  trænge   efterhaanden 

Europæerne  ud  af  Forretningslivet. 

Mindst  50,000  kinesiske  Kulier  arbejde  i  Rismoller,  losse 

Skibe,  kjøre  Ritschauer  (Jinrikshaes),   bygge  Huse  og  Skibe; 

deres  Organisation  er  storartet  og  Disciplinen  stræng. 

En  eventuel  Strejke   af  Kineserne   i  Bangkok  vil  betyde 

det  samme  som  Standsning  af  alt  Forretningsliv  i  Byen;  de 

ere  simpelthen  uundværlige. 

Der  konsumeres  i  Bangkok  Masser  af  Tobak,  kinesisk  og 

siamesisk,  i  Form  af  Cigaretter.     Derfor  er  ogsaa  Forbruget 

af  Tændstikker    enormt.     Japanesiske    Tændstikker  have   nu 

fortrængt  alle  andre  Fabrikata,  de  ere  ganske  vist  slette,  men 

tillige  utrolig  billige.  Man  kan  kjobe  lO  Æsker  for  en  Penny. 
Der  importeres  aarligt  fra  Japan  til  Bangkok  86  Millioner 
Æsker. 

Opium  importeres  aarligt  for  ca.  50,000  Lst.  Det  er 
særlig  Kineserne,  der  konsumere  det,  da  Siameserne  betragte 
Opiumsrygning  som  en  Last.  Man  maa  dog  ikke  tro  for 
meget  paa  Opiums  fordærvelige  Indflydelse.  Nydt  med 
Maade  skader  den  ikke  —  ligesaalidt  som  en  Frokostsnaps 
daglig  kan  siges  at  odelægge  en  Europæers  Sundhed.  Kinesere, 
der  ere  forfaldne  til  Opiumsrj'gning,  ere  ligesaa  hyppigt  fore- 
kommende, som  Europæere,  der  ere  forfaldne  til  Nydelsen 
af  Brændevin,  01,  Whisky  eller  Gin. 


OTTENDE  KAPITEL. 

Siameserne.  —  Sæder  os:  Skikke.  —  Titler.   —  Familieadel. 


Man  regner  i  Almindelighed,  at  Bangkok  har  mellem 
5  og  600,000  Indbyggere;  af  disse  er  lidt  over  Halvdelen 
Siamesere,  Resten  Kinesere,  Malayer,  Hinduer  og  5  a  600 
Europæere. 

Da  næsten  al  Handel,  Industri  og  Skibsfart  tilhører  den 
Halvdel  af  Indbyggerne  i  Bangkok,  der  ikke  er  Siamesere, 
er  der  forholdsvis  lidet  at  bestille  tor  den  anden  Halvdel. 
Heldigvis  er  der  Plads  i  Regeringsdepartementerne  for  et 
uhyre  Antal  store  og  smaa  Embedsmænd,  der  ganske  vist 
ikke  bestille  meget,  men  som  heller  ikke  faa  store  Gager. 
Dog  ti  å  femten  Dollars  om  Maaneden  rækker  langt  i  Siam, 
Føden  er  billig  og  Klædedragten  let.  Jeg  har  set  mangen 
en  lille  Bestillingsmand  underholde  to,  tre  Koner  og  en 
Vrimmel  af  Børn  for  en  Snes  Dollars  i  maanedlig  Gage. 

En  stor  Del  af  den  siamesiske  Befolkning  er  Slaver, 
hvilket  kunde  synes  underligt  i  et  Land,  hvor  Slaveriet  er 
ophævet.  Men  Sagen  er  den,  at  Debitor  er  Kreditors  Slave, 
til  Gjælden  er  betalt.  Ofte  pantsætter  en  Mand  eller  Kvinde 
sig  for  en  vis  Sum  Penge  og  arbejder  da  uden  Vederlag  hos 

Kreditor.  Dog  maa  denne  underholde  Slaven  med  Mad  og 
Klæder;  den  Dag  Pengene  tilbagebetales,  er  Slaven  fri,  og 
intet  forhindrer  ham  i  strax  at  forlade  sin  tidligere  Herre. 

Salg  af  unge  Piger  er  meget   almindeligt.     Kinesere  og 
u^dfte   Europæere    benytte    sig    ofte   heraf.      Priserne   variere 


Siamesisk  Dame. 


efter  Pigens  Udseende.  Hundrede  Kroner  an.ses  for  god 
Ik'taling.  Kjobcren  maa  da  sorgc  for  den  unge  Pige,  klæde 
hende  og  forære  hende  Smykker.  Hun  kan  nemlig  lobe 
væk,  naar  som  helst  hun  vil.  da  Loven  ikke  hjemler  Kjob 
og  Salg  af  unge   Kvinder;    men   som   oftest   bliver  hun   hos 

ham,  der  har  kjobt  hende,  vel  vidende,  at  hendes  Kaar  ere 
ulige  bedre  der,  end  hvis  hun  giftede  sig  med  en  Siameser. 
Siameserinden  er  vel  proportioneret  og  ikke  styg;  dog 
skæmmes  hendes  Mund  ved  Brugen  af  Betel,  der  gjor 
Læber,  Tænder  og  Gane  kulsorte.  De  hojtstaaende  Siameser- 
inder have  ofte  temmelig  hvid  Hud  og  smukt  formede 
Hænder  og  Fodder.  De  lavere  staaende  Kvinder  ere  der- 
imod mørkere  i  Farven  og 
grovere  skabte. 

Giftermaal  mellem  Sia- 
meserne indbyrdes  er  ikke 
uden  Besvær.  Der  maa  ind- 
ledes Underhandlinger  med 
Forældrene,  og  Bruden  maa 
kjøbes.  Prisen  for  hende 
kaldes  Ka  7iom  d:  »Prisen 
for  Moderens  Mælk«.  Brud- 
gommen og  hans  Venner 
bringe  paa  den  fastsatte  Dag 
Pengene  til  Brudens  For- 
ældre tilligemed  Foræringer 
til  Præsterne,  Bruden  selv 
og  hendes   Familie.      Selve 

Vielsesakten  bestaar  nærmest  i,  at  Præsten  overstænker  Parret 
med  indviet  Vand.  —  For  at  undgaa  unodigt  Vrovl  og  Ud- 
gifter plejer  et  Bryllup  i  de  lavere  Klasser  at  foregaa  paa  den 
Maade,  at  de  unge  Folk  en  skjønne  Dag  løbe  væk  med  hin- 
anden, tilbringe  Brudenat  og  Hvedebrødsdage  hos  en  Ven  eller 
Bekjendt  eller  i  et  Tempel,  hvorefter  de  vende  hjem  og  bede 
de  fortornede  Forældre  om  Tilgivelse,  som  sjældent  er  vanskelig 
at  erhverve,  da  Forældrene  rimeligvis  selv  have  holdt  Bryllup 
paa  denne  Maade. 


Siameserpiger  fra  Bangkok, 

Skilsmisse  er  ikke  vanskelig  at  erhverve ,  man  jager 
blot  sin  Hnstru  væk;  men  Personer,  der  holde  mere  paa 
Formerne,  pleje  at  indtræde  i  et  Kloster  et  Par  Maaneder; 
naar  de  atter  forlade  dette,  ere  de  at  betragte  som  ugifte. 


Fornemme  Siameserinder. 


Det  nationale  Stykke  i  Siamesernes  Klædedragt  er  deres 
Paiiiun,  ogsaa  kaldet  Paloi.  Det  bestaar  af  et  langt  St>-kke 
Toj,  der  gjores  fast  midt  paa  Livet,  derefter  rulles  Enderne 
sammen   og   tages   mellem   lienene   op   til   Ryggen,   hvor   de 

fastgjøres.  Alle  Siamesere,  saavel  Mænd  som  Kvinder,  fra 
Kongen  og  ned  til  den  simpleste  Slave,  bære  Panum,  der 
naturligvis  varierer  i  Farve  og  Stof  efter  Bærerens  Smag  og 
Formuesomstændigheder.     De    tarveligere  Kvinder  svøbe  et 


Siamesisk  Familie. 


smalt  Klæde  over  Brystet;  de  gifte  iblandt  dem  gaa  dog 
som  oftest  nøgne  ned  til  Bæltestedet,  medens  de  mere  vel- 
havende Siameserinder  bære  Trøjer  af  Silke  og  Kniplinger. 
Siameserne  elske  Pynt  og  bruge  alt,  hvad  de  have  til- 
overs af  Penge  til  Indkjøb  af  Smykker.    Det  kongelige  Skat- 

kammer  indeholder  Masser  af  Juveler,  og  Paladsdamerne  og 
alle  de  kongelige  Born  ere  overlæssede  med  de  kostbareste 
Smykker  og  Ædelstene. 

Medens  de  lavere  staaende  siamesiske  Kvinder  udfore 
næsten  alt  Arbejdet  i  Hus  og  Hjem,  fore  de  hojerestaaende 
Damer  et  temmelig  orkeslost  Liv  i  Hjemmet.  De  unge  Piger 
ere  blottede  for  Skolekundskaber,  og  naar  de  gifte  sig,  kunne 
de  højst  brodere  lidt  og  lave  Syltetøj  og  Kager.  Selskabsliv 
mellem  Siameserne  indbyrdes  kjendes  ikke  —  rimeligvis  paa 
Grund  af  Familiens  Talrighed.  Der  er  iøvrigt  ogsaa  Sel- 
skabelighed nok  i  de  Riges  Huse,  hvor  Tallet  af  Koner,  Børn, 
fattige  Slægtninge  og  Slaver  ofte  lober  op  i  Hundreder. 

Urenlige  ere  Husene  i  høj  Grad.  Ud  og  ind  i  Gaardene 
og  i  Stuerne  lobe  Svin,  Ænder,  Høns  og  Hunde;  at  gjore 
rent  inden  Døre,  va.ske  og  skruppe  kjendes  ikke,  knap  nok 
en  let  Fejning  af  og  til.  Kineserne  ere  svinske;  de  gjøre 
kun  rent  i  Hjemmet  en  Gang  om  Aaret,  nemlig  hver  Nyt- 
aarsdag,  og  Siameserne  ere  ikke  meget  bedre  Dog  holde  de 
deres  Legemer  rene  og  bade  sig  ofte  i  Floden  flere  Gange 
om  Dagen. 

Siameserne  have  altid  været  et  krigersk  Folkefærd  lige 
op  til  vore  Dage ;  og  endnu  ynde  de  at  bære  Uniform, 
at  høre  Salut  af  Kanonskud  og  at  se  militaire  Skuespil, 
Parader,  Processioner  og  lignende.  De  Titler  Kongen  benaader 
sine  Undcrsaatter  med  ere  da  ogsaa  alle  af  militair  Oprindelse. 
Disse  ere  Chou  Phya,  Phya,  Pra,  Luang  og  Koon  —  for  at 
nævne  dem  i  nedadgaaende  Orden.  Indehaverne  af  saadanne 
siamesi.ske  Titler  bruge  ofte  at  oversætte  dem  paa  europæisk 
ved  Greve,  Baron  ctc,  men  dette  passer  ikke  ganske  ved  en 

nærmere  Undersøgelse  af  Forholdene.  De  stamme  alle  fra 
de  gamle  feudale  Tider,  da  Siams  Konge  opbod  til  Krig,  og 
Stormændene  stillede  med  de  afhængige  Folk,  Smaavasaller, 
Soldater  og  Slaver.  Det  er  endogsaa  fastslaaet,  hvormange 
Mand  der  horer  under  hver  Grad.  Medens  saaledes  en  Chow 
Phya  kan  komme  op  til  io,ooo,  er  en  Phya  højst  5000  værd 
og  en  Phra  3000.  Ingen  af  de  ovennævnte  Militair-Titler  er 
arvelig,  og  da  Kongen  af  Siam  nutildags  forskaffer  sig  Sol- 
dater paa  anden  Vis  end  ved  at  befale  sine  Phya'er,  Phra'er 
og  Luanger  at  møde  med  dem,  er  Titlen,  praktisk  set,  ikke 
af  nogen  Betydning. 

Noget  tilsvarende  til  vor  europæiske  Adel  findes  ikke. 
En  siamesisk  Adelsmand  maa  altid  tilhøre  en  Kongeslægt. 
Fra  Kongerne  som  Centrum  udstraaler  alt  fornemt  i  Riget. 
Kongens  Børn  ere  Landets  fineste  Undersaatter ,  dernæst 
kommer  hans  Brødre  og  Halvbrødre,  deres  Born  igjen  ere 
en  Grad  lavere,  og  saaledes  tyndes  Fornemheden  ud,  til  den 
naaer  sin  laveste  Grad  »Nai«.  En  Nais  Søn  har  ingen  Titel, 
saa  dér  flyder  Familien  ud  i  det  brede,  bestandig  borgerlige. 
Men  der  er  mange  Grader  fra  selve  Kongen  til  det  borger- 
lige: Chou  Fa,  Krom  Luang,  Kone  Kum,  Mom  Rajawongse, 
Mom  Chao  etc.  Jeg  prætenderer  ikke  at  nævne  disse  Familie- 
titler i  rigtig  Rækkefølge,  ej  heller  kan  jeg  erindre  dem  alle; 
det  er  aldrig  lykkedes  mig  at  trænge  tilbunds  i  den  siamesiske 
Hofkalender.  Et  Billede,  der  passer  godt  for  denne  Slægts- 
adel, der  efterhaanden  tynder  ud,  er  en  Flod,  der  deler  sig 
i  flere  Bifloder,  disse  atter  i  Smaaløb,  der  stadig  delende  sig 
ende  med  at  løbe  ud  i  Havet  og  forsvinde.  Stoppes  Hoved- 
flodens Tilløb  (Kongen  dør),  bliver  Afløbene  ved  at  rinde 
nogen  Tid  endnu,  til  alt  Vandet  er  løbet  ud;  men  samtidig 
vælder  en  ny  Flod  frem  (den  næste  Konge),  og  nye  Smaa- 
floder  dannes  derved. 

Et  Aar  i  Siam.  " 

En  praktisk  Forholdsregel  er  denne  Formindskelse  af 
Slægternes  Fornemhed,  —  ellers  vilde  der  nu  neppe  være  en 
Siameser  med  lavere  Titel  end  kongelig  Højhed. 


Skolevæsenet  i  Siam  er  i  en  temmelig  daarlig  Forfatning. 
Der  findes  ganske  vist  ifølge  »Siam  Directory«  et  Undervisnings- 
ministerium med  en  Minister,  to  Sekretærer,  to  Skoledirek- 
tører, sex  Skoleinspektører,  en  Direktør  for  Skolebog- 
trykkeriet og  ni  andre  Skoleembedsmænd ;  men  det  synes 
ikke,  som  om  Skolernes  og  især  Elevernes  Antal  paa  nogen 
Maade  svarer  til  det  overvældende  ArUial  Skoleembedsmænd. 
I  Siam  træder  dog  Kirkerne,  »Watterne«,  i  Skolernes  Sted  og 
Præsterne  i  Lærernes.  Herved  opnaaes  virkelig,  at  næsten 
alle  Siamesere  kunne  læse  og  skrive,  men  meget  ud  over 
dette  giver  Undervisningen  ikke. 

Kongen,  der  interesserer  sig  levende  for  Undervisnings- 
forholdene, har  nu  taget  Sagen  i  sin  Haand  og  har  bestemt, 
at  Skoler  skulle  oprettes  rundt  om  i  Landet;  desuden  sendes 
paa  Kongens  Bekostning  adskillige  unge  Siamesere  til  Europa 
for  der  at  oplæres  til  nyttige  Haandværk. 

Det  er  ogsaa  nu  gaaet  op  for  de  mere  dannede  Siamesere, 
at  der  maa  gjøres  noget  for  at  opdrage  Ungdommen,  og  for 
ikke  længe  siden  stod  der  en  Artikel  i  Bangkoks  siamesiske 
Avis,  omhandlende  det  ønskelige  i  at  faa  flere  Skoler 
oprettede.  Forfatteren  citerer  nogle  Ord  af  Wellington: 
»Slaget  ved  Waterloo  blev  vundet  i  Eton  Skole«.  Mindre 
pompøse  Ord  kunne  gjøre  samme  Virkning,  men  Meningen 
er  god  nok.  Soldaternes  Undervisning  begynder  i  Poge- 
skolen ;  en  Dreng  er  ikke  født  med  Patriotisme  i  Livet,  det 
maa  han  lære.  Han  lærer  det  i  Geografitimerne,  hvor  han 
faar  at  vide,  hvorledes  hans  Fædreland  ser  ud,  han  lærer  det 

i  Historietimerne  gjennem  Fortællinger  om  Forfædrenes 
Kampe,  Sejre  og  Nederlag  —  der  faar  han  at  vide,  hvem 
han  skal  betragte  som  sit  Lands  Fjender,  og  senere  kan  han 
—  som  Soldat  —  lære,  hvorledes  han  bedst  kan  forsvare  sit 
Fædreland.  En  Mand,  der  ikke  kan  læse  eller  skrive  og  er 
ganske  uvidende  om  Historie  og  Geografi,  har  ikke  mere 
Begreb  om  Patriotisme  end 
den  bjæffende  Køter,  der 
farer  i  Benene  paa  hvem 
som  helst,  dens  Herre  pud- 
ser den  paa. 

Europæerne,  særlig 
Missionærerne ,  have  op- 
rettet mange  Skoler  i  Siam, 
baade  i  Bangkok  og  oppe 
i  Landet.  Men  Missionærer 
ere  mindst  af  alt  uegen- 
nyttige ;  i  deres  Skoler 
opdrages  kun  kristne  Børn, 
og  saalænge  dette  er  Til- 
fældet, vil  Europæernes 
Skolevirksomhed  i  Siam 
have  ringe  almeninteresse. 

Kronprinsens  Gouver- 
nør,    Morant,    har   længe 

arbejdet  paa  at  hæve  det  siamesiske  Skolevæsen.  Han  har  for- 
skrevet dygtige  Lærere  fra  England  til  at  lede  de  kongelige 
Børns  Opdragelse,  og  han  har  startet  den  saakaldte  »Sunanda- 
lay askole <(.  efter  en  storartet  Maalestok.  Kongen  overlod  Morant 
to  store  paladslignende  Bygninger  til  Oprettelsen  af  en  Pige- 
skole for  højerestaaende  Siameseres  Døttre.  Denne  Skole 
blev   med   betydelig  Bekostning  indrettet   til   at   kunne  huse 


SiaineM.-.k  Pustbud. 

henimod  hundrede  Børn,  med  Sovesale,  Legeplads,  Arbejds-  og 
Gymnastiklokaler,  Kogeskole  m.  m.  efter  nyeste  og  bedste 
Principer.  Tre  dygtige  engelske  Lærerinder  forskreves  for 
høje  Gager,  og  Skolen  aabnedes  med  stor  Pomp.  Men 
Eleverne  bleve  borte.  Et  Aar  efter  Skolens  Aabning  var 
Antallet  naaet  op  til  en  halv  Snes. 


NIENDE  KAPITEL. 

Buddhas  Lære.  —  Templer.  —  Præstestanden. 


Brahmas  Lære  har  for  Tusinder  af  Aar  siden  været  spredt 
over  hele  Østen,  Indien,  Archipelaget,  Kina,  Japan  og  andre 
Egne.  Et  af  Hovedprinciperne  i  denne  Lære  var  Menneskenes 
Inddeling  i  Kaster,  hvilket  betegner  denne  Religion  som  den 
mest  aristokratiske,  der  maaske  nogensinde  har  existeret. 
Menneskeslægtens  Udvikling  vanskeliggjordes,  og  hverken 
Begavelse,  Energi  eller  Rigdom  kunde  hæve  en  Person  udover 
den  Kaste,  i  hvilken  han  var  født.  En  Kulis  Efterkommere 
i  tusinde  Generationer  maatte  blive  Kulier;  det  var  den 
uomstødelige  Lov. 

Men  Kasteinddelingen  blev  af  de  lavere  stillede  i  Sam- 
fundet betragtet  som  en  Vederstyggelighed,  et  Aag,  og  da 
Befrieren  endelig  kom,  modtoges  han  med  Begejstring. 

Aar  542  før  Christi  Fødsel  fejredes  i  Otcdk,  et  af  Indiens 
sexten  Kongeriger,  omtrent  hundrede  engelske  Mile  fra  Beiiarcs, 
den  skjønne  Prinsesse  Maha-Majas  Bryllup  med  Prins  Siri- 
Suthot.  Strax  efter  Brylluppet  bar  Engle  den  smukke  Brud 
til  Himmalajas   hellige  Bjerg,   hvor  Guddommen   i  en  hellig 

hvid  Elefants  Skikkelse  viste  sig  for  hende.  Derpaa  bragtes 
Prinsessen  tilbage  til  Paladset,  hvor  Brudgommen  ventede 
hende. 

Ni  Maaneder  efter  fødtes  en  Søn,  der  fik  Navnet  Sitliat- 
Raxa-Ktnnayi,  senere  kaldet  Buddha.  Legenden  om  den  unge 
Profets  første  Levetid  beretter  om  de  vidunderlige  Mirakler, 
han  udførte,  hvorledes  han  —  ligesom  senere  Kristus  — 
træder  op  i  Templerne  og  belærer  de  gamle  Præster  om 
deres  Pligter  og  om  den  rette  Religion.  Der  er  i  det  Hele 
saa  megen  Lighed  mellem  Buddhas  og  Jesu  Liv  og  Lære,  at 
man  vanskelig  kan  tænke  sig,  at  de  kristne  Dogmer  ere  helt 
uden  Paavirkning  af  den  femhundrede  Aar  ældre  Buddhaisme. 

I  en  tidlig  Alder  gav  Buddha  Afkald  paa  denne  Verdens 
Goder.  Han  drog  ud  i  Skovene  som  Eremit  og  grublede 
over  Brahmas  Lære,  over  Livets  og  Dødens  Gaader.  Sex 
Aar  tilbragte  han  i  Ensomhed  og  vendte  derefter  tilbage  til 
Menneskenes  Samfund. 

Fra  nu  af  optræder  Buddha  som  Profeten,  der  prædiker 
den  rene  og  ene  saliggjørende  Religion.  Han  ifører  sig  den 
laveste  Kastes  Dragt,  den  gule  Kjortel,  der  senere  blev 
Præsternes  hellige  Klædning.  Hans  Lære  er  den  reneste 
Socialisme:  alle  Mennesker  paa  Jorden  ere  Brodre  og  skulle 
elske  hverandre  som  saadannc;  Kastevæsenet  maa  ikke 
c.xisterc,  da  alle  ere  lige  —  Mænd  som  Kvinder;  han  benægter 
lirahmas  Præsters  hellige  Inspiration  og  erklærer,  at  Præsterne 
kun  maa  betragtes  som  Lærere;  han  bygger  Klostre,  hvori 
enhver  Mand  og  Kvinde  kan  optages  og  belæres  i  den  rette 
Tro,  men  intet  Løfte  binder  Klostrets  Beboere,  der  frit 
kunne  drage  bort,  naar  det  behager  dem ;  han  tillader  kun 
(Jffringer  af  Blomster,  Lys  og  Røgelse. 

Buddhas  Lære  spredtes  lynsnart  over  hele  Indien,  og 
allerede    to    hundrede    Aar    efter    Stifterens    Død    var    den 

<iominerende  i  Østen,  ligesom  den  paa  denne  Tid  blev  ind- 
fort paa  Ceylon,  i  Kina,  Bagindien  og  Japan. 

Men  Brahmas  Tilhængere  mandede  sig  op,  og  en  blodig 
Religionskrig  rasede  mange  Aar  i  Østen.  I  Hindostan  bleve 
alle  Buddhaister  enten  myrdede  eller  jagede  ud  af  Landet; 
de  døde  i  Hundredetusinds  vis,  for  deres  Tro,  men  helt  udrydde 
den  nye  Lære  kunde  Brahminerne  ikke.  Store  Dele  af  For- 
indien, Ceylon,  Bagindien,  den  indiske  Øgruppe,  Kina  og 
Japan  holde  den  Dag  idag  fast  ved  Buddhas  Lære. 

I  det  niende  Aarhundrede  efter  Christi  Fødsel  opstod  en 
ny  Buddha  eller  »Jaina«  (hellig  Mand),  der  dannede  en  Sekt 
indenfor  Buddhaismen,  hvis  Lære  han  forsøgte  at  rense. 
Jaina  forøgede  Antallet  af  Helgene  fra  syv  til  fire  og  tyve, 
prædikede  Respekt  for  alt  levende  —  Mennesker  som  Dyr. 
Mange  Steder  i  Indien  oprettede  han  endog  Hospitaler  for 
gamle  svagelige  Dyr. 

Ligesom  Buddhaisterne  tillader  han  ingen  Dyreofifringer, 
tilbeder  ikke  Ilden  og  anerkjender  ikke  Præsternes  hellige 
Inspirationer;  men  han  gjør  dog  store  Indrømmelser  til  Brah- 
minerne, idet  han  tillader  Kasteinddeling  og  Tilbedelse  af  de 
hinduiske  Guder. 

Denne  nyere  Afart  af  Buddhaismen,  »Jainaismen«  kaldet, 
blev  derfor  taalt  af  Brahminerne,  der  samtidig  ihjelslog  og 
fordrev  Buddhaismens  Tilhængere. 


Forestillingerne  om  Buddha  selv  ere  højst  forvirrede. 
Han  staar  for  den  almindelige  Bevidsthed  som  en  kæmpe- 
mæssig Skikkelse.  Der  fortælles,  at  han  i  syv  Aars  Alderen 
kunde  tage  en  voxen  Elefant  ved  Halen  og  kaste  den  langt 
bort.  Hans  Bue  kunde  tusinde  Mænd  ikke  spænde,  og  Lyden 
af  hans   Buestræng  hørtes   i  en  Afstand  af  syvtusinde  Mile. 


88 

»Buddhas  Fodtrin«,  der  forevises  mange  Steder  i  Slam,  kunde 
man  bygge  anselige  Huse  paa.  Den  vildeste  Legende  er 
dog  den,  der  fortæller  om,  hvorlunde  Buddha  fik  den  Tanke 
personlig  at  prædike  sin  Lære  i  Siam.  I  samme  Anledning 
skrævede   den  hellige  Mand  over  det  indiske  Ocean  fra  For- 


Statuc  al  BiuKllia. 


til   Bagindicn.     Men   en   Klat   Ler   blev   hængende   ved   hans 
Hæl  og  faldt  i  Havet,  og  den  Klat  er  Ceylon! 

Buddha  fremstilles  siddende  eller  liggende,  ofte  ere 
Statuerne  af  kolossale  Dimensioner.  I  I  Te//  Po  i  Bangkok 
findes  en  kæmpemæssig  sovende  Buddha,  hundrede  og  halv- 
treds Fod  lang,  og  i  hele  sin  Længde  belagt  med  Guldplader. 

I  et  Tempel  ved  Ajuthia  er  opstillet  en  siddende  Buddha, 
som  maaler  to  hundrede  Fod  i  Hojden.  I  Slutningen  af  det 
femtende  Aarhundrede  lod  Kong  Rama  Tibodi  den  andiu 
en  kostbar  Statue  støbe.  Den  forestillede  Buddha  staaende  og 
er  to  og  halvtredsindstyve  Fod  høj.  Ved  Støbningen  blandedes 
Guld,  Sølv,  Jern,  Messing  og  Bly  sammen  til  en  Vægt  af 
syv  Millioner  Pund.  Et  mægtigt  Wat  byggedes  til  at  huse 
denne  kostbare  Statue,  der  kaldtes  Phra  Sesanpet  eller  »den 
Alvidende«.  Nu  er  Statuen  borte  og  Templet  en  Dynge 
Ruiner. 

Den  berømte  »Smaragd  Buddha«  er  vel  en  af  de  kost- 
bareste. Den  findes  i  det  kongelige  Tempel  i  Paladsbyen. 
Navnet  har  den  efter  en  kæmpemæssig  Smaragd,  anbragt 
midt  i  Gudens  Pande. 


Hvormange  Tusinde  buddhaistiske  Templer,  der  findes  i 
Slam,  ved  neppe  nogen  med  Bestemthed.  Sejler  man  op  ad 
Floden,  passeres  det  ene  Wat  efter  det  andet;  i  Bangkok 
ligge  de  saa  tæt,  at  en  Trediedel  af  Byens  Areal  er  Tempeljord. 

Watterne  variere  naturligvis  i  Størrelse  og  Udseende, 
men  Princippet  i  Bygningsmaaden  er  altid  det  samme.  Midter- 
partiet, det  egentlige  Tempel  med  Buddhas  Statue,  er  et  stort, 
langagtigt,  firkantet,  hvidt  Hus,  omgivet  af  en  Søjlerække, 
som  bærer  det  tredobbelte  Tag  med  de  mærkelige  hornagtige 
Udbygninger,  der  ere  saa  ejendommelige  for  siamesisk  Byg- 
ningskunst. Uden  om  Templet  ligge  Præsternes  Boliger, 
Salaren  (et  aabent  Skur,  hvor  Rejsende  kunne  overnatte  eller 
udhvile)  og  endelig  Krematoriet,  hvor  Ligene  brændes.  Ofte 
ere  Templerne  omgivne  af  høje  Mure  med  store  Indgangs- 
porte, bevogtede  af  dæmonlignende  Statuer.  Templernes  Tage 
ere    belagte    med   smaa  Stykker   forskjelligtfarvet   Porcellain, 

Guldplader  og  Mosaik  og  straale  med  vidunderlig  Glans  i  det 
stærke  Solskjær. 

Det  største  Tempel  og  vel  tillige  det  ældste  i  Bangkok- 
er  JVat  Chang  paa  den  vestlige  Side  af  Floden.  Det  er 
bygget  i  Form  af  et  Taarn  med  vældige  Dimensioner  —  over 
to  Hundrede  Fod  hojt.  Trappetrin  fore  halvvejs  op  til  Toppen, 
og  gjor  man  sig  den  Ulejlighed  at  gaa  derop,  har  man  den 
skjønneste  Udsigt  over  Byen  og  Floden.  Paladstempleme 
Wat-Kao  ere  pragtfulde.  Det  største  W'at,  Maradob,  bærer 
paa  Ydermuren  smukt  udforte  Frescomalerier.  Hele  Byg- 
ningen er  indlagt  med  Guldplader,  Perlemor,  forgj'ldte  For- 
siringer og  Ornamenter. 

Wat  Siket  er  bygget  paa  en  kunstig  opfort  Høj,  inde- 
sluttet af  svære  Mure.  Fra  Wattet,  hvortil  en  Stentrappe 
forer  op,  har  man  en  vidtstrakt  Udsigt  over  Bangkok,  Floden 
og  det  omliggende  flade  Risland.  Ved  Foden  af  dette  Wat 
ligger  den  fattige  Befolknings  Begravelsesplads  og  Krematorium. 


I  Templerne  leve  de  buddhaistiske  Præster.  De  ses  over- 
alt i  Byen,  paa  Landet  og  paa  Floden.  Ved  ethvert  Oplob, 
Procession  eller  Fest  ere  de  tilstede  i  deres  afstikkende,  gule 
Dragter.  Saa længe  Præstedragten  bæres,  leve  de  i  Cølibat, 
og  der  er  strænge  Strafie  —  især  dog  for  Kvinderne  —  for 
eventuelle  Overtrædelser  af  Kyskhedsloftet. 

I  Ivert  Tempel  ledes  af  en  Præst  af  højere  Orden  -»Chovati 
kaldet;  under  iiam  staa  Munkene,  de  Præ.^ter,  der  hellige  hele 
Livet  til  Tempeltjeneste,  og  tilsidst  komme  Disciplene,  der 
kun  for  en  kortere  Tid  indtræde  i  Præstestanden  for  at 
»aftjene  deres  Rcligionstjeneste«. 

Alene  i  Bangkok  findes  15  a  20,000  Præster.  Tre 
Maaneder  af  Aaret  er  det  forbudt  Præsterne  at  forlade  deres 

Boliger  i  Watterne ;  Resten  af  Aaret  have  de  Lov  til  at  for- 
andre Bopæl,  og  de  rejse  da  fra  et  Kloster  eller  Wat  til  et 
andet.  Det  er  billigt  for  en  Præst  at  rejse;  han  faar 
alt  frit,  hvor  han  kommer  frem,  baade  Fode  og  Be- 
fordring,   kun    sine    egne    Klæder    maa    han    fore    med    sig. 


Buddhaistiske  Præster. 


I  Klosteret  slaaes  Gongonen  ved  Daggry,  Præsterne  staa 
op  og  gjøre  Baadene  klare.  I  Stævnene  staar  fuldt  af  Kar  og 
Lerpotter.  Fra  Hus  til  Hus  ro  Præsterne,  hvert  Sted  faa  de 
nogle  Skefulde  Ris,  Fisk,  Frugter  og  Kager.  Naar  der  ikke 
er  Plads  til   mere,   vende  de   tilbage   til  Watterne,   hvor  det 

let  erhvervede  Maaltid  indtages.  Hele  Formiddagen  gaar 
med  at  ryge,  drikke  The,  spadsere  eller  modtage  Besøg.  De 
unge  Disciple  >->Lukit<i  kaldede,  oplæres  i  Læsning  og  Skriv- 
ning. Klokken  halv  tolv  indtages  det  sidste  Maaltid,  som  maa 
være  afsluttet  inden  Middag,  og  fra  nu  og  til  næste  Morgen 
tør  Præsterne  intet  nyde.  Ved  Nattetid  samles  alle  Templets 
Beboere  om  Buddhas  Billede  og  bede. 

Buddhas  Instruxer  for  sine  Tempeltjenere  ere  meget 
strenge,  ja  umulige  at  overholde;  her  ere  nogle  af  dem: 

Dræb  og  pin  ikke  Dyr. 

Stjæl  ikke. 

Dyrk  ikke  Jorden,  da  dette  ikke  kan  gjores  uden  at 
dræbe  Orme  og  Insekter. 

Omhug  ikke  Træer,  thi  de  have  Liv. 

Drik  ingen  berusende  Drikke. 

Spis  intet  efter  Kl.  12  Middag. 

Hvil  Eder  ikke  paa  noget  Sted,  der  er  hævet  mere  end 
12  Tommer  over  Jorden. 

Rør  hverken  Guld  eller  Sølv. 

Bær  aldrig  Vaaben. 

Syng  ikke  Elskovssange. 

Spil  ikke  paa  musikalske  Instrumenter. 

Lev  af  Almisser  og   ikke   af  Eders   Hænders  Gjærning. 

Betragt  ikke  Kvinder. 

Kjob  ikke  og  sælg  ikke. 

Rag  Eders  Hoveder  hver  fjortende  Dag. 

Tal  ikke  med  Kvinder  paa  afsidesliggende  Steder. 

Tal  ikke  ondt  om  Næsten. 

Sæt  Eder  aldrig  paa  Maatte  sammen  med  en  Kvinde. 

Ror  aldrig  en  Kvinde,  end  ikke  en  ganske  lille  Pige. 

Hvis  I  dromme  om  Kvinder,  er  det  en  Synd,  der  maa 
afsones. 

Le  aldrig  højt. 

Spis  ikke  Kjødet  af  Mennesker  (!),  Elefanter,  Heste, 
Slanger,  Tigre,  Krokodiller,  Hunde  eller  Katte. 

Sov  ikke  i  Seng  sammen  med  andre,  etc.  etc. 

Det  er  Præsternes  Opgave  at  belære  Folket  om  den 
bedste  Maade  at  leve  paa;  men  de  straffe  ikke,  bebrejde 
aldrig  Nogen  noget.  Buddha  selv  opfordrer  til  Ligegyldighed. 
Præsterne  maa  hverken  nære  Had  eller  Kjærlighed,  godt  og 
ondt  maa  tages  med  lige  stor  Ro;  Ejendom  bør  ingen  bryde 
sig  om  at  erhverve,  thi  det  slipper  dog  altid  ud  af  Hænderne 
paa  Ejermanden;  intet  i  Universet  tilhører  Mennesket;  end 
ikke  dets  eget  Legeme,  thi  hvem  kan  bevare  sit  Legeme  i 
uforandret  Form  og  Udseende?  Smiger  og  Ros  bør  være 
Mennesket  ligegyldige;  Sult,  Tørst  og  Savn  bør  taales  med 
uforstyrreUg  Sindsligevægt. 

Ligesom  Kristus  befalede  sine  Disciple  at  leve  et  fattigt 
og  nøjsomt  Liv,  saaledes  opfordrer  Buddha  til  Afholdenhed 
og  Fattigdom.  Men  hverken  de  kristne  eller  de  buddha- 
istiske  Præster  synes  at  have  Smag  for  ringe  Kaar.  De  gamle 
Præster  i  Siam  ere  næsten  alle  velhavende  Mænd  —  til  Held 
for  deres  mange  naturlige  Arvinger. 


TIENDE  KAPITEL. 

Lidt  om  Bangkok.  —  Munde  og  Moskittoer.  —  Europæerne. 
Den  danske  Koloni. 


For  tredive  til  fyrretyve  Aar  siden  vare  Gader  og  Veje 
næsten  ukj endte  i  Bangkok,  Vogne  e.xisterede  ikke.  Siden 
den  Tid  har  Byen  udviklet  sig  betydeligt. 

Da  alt  i  Siam  koncentrerer  sig  om  Kongen,  er  det  en 
Selvfølge,  at  Forbedringerne  særlig  have  fundet  Sted  i  og 
ved  Paladset.  »Cityen«  —  den  Del  af  Bangkok,  der  ligger 
indenfor  Bymurene  —  er  nu  gjennemskaaret  af  brede  og  lige 
Gader,  de  fleste  udstraalende  fra  det  store  aabne  Terrain, 
der  ligger  udenfor  Paladsmuren,  og  som  bruges  til  Exercer- 
plads  for  Soldaterne.  Indenfor  og  langs  med  Bymuren  løber 
en  bred  Vej,  og  midt  i  Cityen  ligger  »Kongens  Have«,  et 
smukt  Parkanlæg  med  et  Tillob  til  en  zoologisk  Have:  en 
Snes  Bure  indeholdende  sjældne  Fugle,  Tigre,  Aber  og  andre 
Dyr  samt  en  lille  Dam  med  Krokodiller.  I  Haven  musicerer 
Militairorkestret  af  og  til,  og  FCuropæerne  modes  der  til  en 
Eftermiddagspromenade. 

Det  er  Departementet  for  de  offentlige  Arbejder,  der 
har  Æren  af  det  smukke  og  moderne  Udseende,  adskillige 
Dele  af  Bangkok   i  de  senere  Aar  have  erhvervet  sig.     Den 

ledende  Europæer  i  dette  Departement  er  den  italienske 
Signor  Allegri,  der  med  overlegen  Dygtighed  og  megen 
Skjønhedssands  har  forestaaet  Anlægget  af  de  smukke  Prome- 
nader, Haver  og  Bygninger,  der  give  Bangkok  Præget  af  en 
\irkelig  Storstad. 

Fra  Cityens  Hovedport  mod  Syd  og  helt  ned  gjennem 
Byens  Længde  løber  en  lang  Gade,  og  her  har  Ingenieur 
Weste?iholz  anlagt  en  Sporvej,  sex  engelske  Mile  lang,  den 
eneste  elektriske  Bane,  der  findes  i  Østen.  Til  en  Begyndelse 
blev  Vognene  trukne  af  smaa  siamesiske  Ponyer,  men  nu 
drives  den  halve  Del  af  Linien  ved  Elektricitet,  og  i  Løbet 
af  næste  Aar  skal  denne  Driftsmaade  udvides  til  hele  Linien. 
Ved  Siden  af  at  have  Æren  af  det  mest  iøjnefaldende  Tegn 
paa  moderne  fremskridt  i  Bangkok  skaffer  Westenholz  sine 
Aktionærer  store  pekuniære  F'ordele  ved  sin  glimrende  Be- 
styrelse. Tyve  Procents  aarligt  Udbytte  og  Udsigt  til,  naar 
hele  Linien  bliver  elektrisk,  fem  og  tyve  a  tredive  Procent, 
er  ikke  daarligt,  selv  i  et  Land,  hvis  officielle  Rentefod  er 
femten  Procent.  Ingenieur  Westenholz  er  maaske  den  eneste 
Europæer  i  Bangkok,  der  er  virkelig  afholdt  af  Siameserne. 
De  beundre  hans  aldrig  svigtende  Redelighed  og  Mod.  Hele 
hans  lille  Hær  af  Sporvejsfunktionærer,  Kuske  og  Konduktører 
se  op  til  ham  som  til  et  højere  Væsen,  hvis  Beskyttelse  og 
Hjælp  de  aldrig  forgjæves  appellere  til. 

Fra  City-Muren  og  Syd  paa  til  den  europæiske  Del  af 
Byen  strækker  sig  det  lave  tætbebyggede  Sampvrig,  det 
kinesiske  Handelskvarter.  Alt  kan  kjøbes  her,  og  alt  kan 
sælges.  Gaderne  ere  for  snævre,  til  at  Vogne  kunne  befare 
dem,  og  Bodernes  Tage  naa  ofte  sammen  midt  ud  over 
Gaden. 

Sampeng  er  delt  i  Distrikter.  I  et  har  Blikkenslagerne 
samlet  sig,  og  Støjen  af  Hamren  paa  Blik  er  ulidelig;  dernæst 

kommer  Smedenes  Kvarter,  Fiskehandlernes,  Frugtsælgernes 
o.  s.  fr.  En  Gyde  er  helliget  Fabrikationen  af  forgyldte 
Buddhafigurer  og  smaa  Altre,  i  en  anden  forarbejdes  Legetøj. 
Pantelaanere  findes  overalt.  Deres  smaa  Boder  ere  overfyldte 
med  Smykker,  Tallerkener,  Piber,  Paraplyer,  Klæder,  Vaaben, 
Stokke  osv.      Meget  er  naturligvis  Tyvegods.     Pantelaanerne 


Flydehuse  og  Flodbaade. 


i  Bangkok  ere  samvittighedsløse  Hælere,  der  ustraffet  kunne 
tage  mod  alt,  hvad  der  bliver  dem  tilbudt;  paa  den  anden 
Side  kan  den  bestjaalne  Europæer  —  hvis  han  da  er  saa 
heldig  at  opdage  sin  Ejendom  —  uden  videre  konfiskere 
denne,  uden  at  Pantelaaneren  tør  kny. 

Fra  Sampeng  drager  hver  Morgen  store  Skarer  kinesiske 
Handlende     ud     med    smaa    transportable    Butikker,    der    i 

Et  Aar  i  Siani.  7 

Almindelighed  bestaar  af  to  Kurve,  balancerende  over  Skuldrene 
med  et  Aag  imellem.  De  sælge  Legetoj,  Frugter,  Isenkram 
o.  1.  Andre  ro  op  og  ned  ad  Floden  i  smaa  smalle  Baade 
og  sælge  deres  Varer  til  Flydehusenes  Beboere.  Naar  Sol 
gaar    ned,    tændes   Lamperne    i   Sampeng;    Petroleumsflasker 


Kinesisk  Gadesælger. 


med  en  brændende  Væge  stikkende  op  af  Flaskehalsen  er 
den  almindeligste  Form.  Hele  Kvarteret  illumineres  med 
Tusinder  af  disse  Lys.  Der  handles  og  arbejdes  ikke  mere,  men 
nu  gjør  Kineseren  sine  Bøger  op  og  tæller  sin  Fortjeneste 
ved    Hjælp  af   lange    Tavler,    hvor    Smaakugler    trukne    paa 

Messingpinde  repræsentere  Regnetabellen.  I  Opiumsboderne 
sidde  og  ligge  de  forfaldne,  skeletlignende  Rygere,  smaa- 
nynnende  eller  hensunkne  i  en  salig  Døs.  Paa  Spillehusenes 
Gulv  ses  en  Skare  Kinesere  og  Siamesere  —  mange  Kvinder 
er  der  imellem  —  siddende  paa  Hug  om  den  firkantede 
Maatte,  der  træder  i  Stedet  for  Spillebordet.  Foran  hver 
Spiller  er  ophobet  en  lille  Bunke  Kobber-  og  Sølvpenge. 
Croupieren  triller  Tærnin- 
gerne  og  vender  Kortene 
med  samme  overlegne  Ro 
som  hans  Kollegaer  i  Monte 
Carlo.  Han  fordeler  Ge- 
vinsterne og  inkasserer  Ta- 
bet, —  til  Spillerne  ere 
blankede  af  eller  af  andre 
Grunde  forlade  hans  Lokale. 
Den  kinesiske  Læge 
sidder  endnu  i  sin  aabne 
Hytte,  omgivet  af  tykke 
Bøger  og  allehaande  smaa 
Glasflasker  og  sære  Kruk- 
ker. Han  helbreder  eller 
slaar  ihjel,  som  det  kan  falde 
sig   og   er  sikkert  lige  saa 

dygtig  i  den  Kunst,  som  hans  europæiske  Brødre  i  /Esculaps 
Tjeneste.  —  Ved  Midnatstide  er  Sampeng  øde  og  stille,  en 
enkelt  Politibetjent  lister  gjennem  Gaderne,  nu  og  da  hyler 
Kvarterets  Pariahunde  i  Kor,  men  ellers  hersker  Gravens 
Stilhed  overalt,  indtil  Solen  paany  farver  Østens  Himmel 
rod.  Da  vaagner  alt  til  Liv  i  det  lave  tætbebyggede  Kvarter, 
hvor  nu  hundrede  Tusinder  Arme  og  Hjerner  arbejde,  til 
Dagen  atter  har  slidt  sig  til  Ende. 

7* 


Kinesisk  I-æge. 

Til  Bangkoks  værste  Plager  hore  Pariahundene,  Smaa- 
vognene  trukne  af  Kulier,  de  saakaldte  »Ritschaws«,  samt 
Moskittoerne. 

Den  skabede  gule,  forsultne  og  fejge  Pariahund  findes 
overalt  i  Østen  —  fra  Konstantinopel  til  Jokohama,  men 
noppe  noget  Sted  saa  talrig  og  saa  ynkelig  i  Udseende  som 
i  Bangkok,  hvor  den  eneste  Stopper  for  Racens  Formerelse 
er  Mangel  paa  Føde. 

Hundene  ere  Kastedyr.  Den  fineste  Kaste  boer  hos 
Europæerne  og  de  rige  Siamesere,  de  næstfornemste  ere  de, 
der  holde  til  i  Watterne  og  særlig  i  Wat-Siket,  hvor  de  leve 
højt  paa,  hvad  Aadselgribbene  levner  dem  af  Menneskelig. 
Den  laveste  Kaste  er  den,  der  ikke  holder  til  i  noget  bestemt 
Hus,  men  er  fordelt  i  alle  Byens  Kvarterer.  Der  er  mindst 
ligesaa  mange  Hunde  som  Mennesker  i  Bangkok.  Skade  at 
Buddhaisternc  ikke  tor  slaa  Dyr  ihjel;  mindst  en  halv  Million 
Hunde  burde  lade  Livet.  Men  hvis  dette  skete,  maatte  Re- 
geringen ufortøvet  oprette  et  Renovationsvæsen,  der  kunde 
overtage  Hundekompagniets  Forretning,  at  holde  Byen  fri 
for  Uhumskheder. 

Takket  være  Pariahundenes  Fejghed  ere  de  temmelig 
ufarlige  for  Bangkoks  Indvaanere,  dog  bør  man  som  Regel 
hellere  gaa  udenom  en  Hund  end  sparke  den  afvejen,  da 
Hundegalskab  ikke  er  ualmindelig  i  Siam,  hvor  man  tilmed 
er  saa  forbistret  lancrt  borte  fra  Pasteurs  Etablissementer. 


Overalt  i  Østen  er  det  almindelige  Befordringsmiddel 
»Jinrishkaen«,  ogsaa  kaldet  »Ritschaw'en«.  Det  er  et  japa- 
nesisk  Kjoretøj,  en  pyntelig  lille  Enspænder-Kaleschevogn. 
trukket  af  en  Kuli.  Jeg  har  ikke  set  et  eneste  anstændigt 
Kjoretøj  af  denne  Art  i  Bangkok.    1  ler  optræder  disse  i  den 

mest  lurvede,  defekte  og  smudsige  Form.  Ingen  Europæer 
vilde  nedlade  sig  til  at  benytte  disse  Vogne,  kun  den  laveste 
Befolkning  bruger  dem,  ligesom  de  hyppigt  benyttes  til 
Transport  af  bastede  Fedesvin,  Ænder  og  Høns.  Men  der 
er  nok  af  dem  alligevel,  det  rumler  med  dem  overalt  til  stor 
Gene  for  Fodgængere  og  Vogne.  Kulierne  kjøre  ikke  af 
Vejen  for  Nogen,  med  mindre  de  faa  et  Stokkeslag  over 
Nakken  eller  risikere  at  blive  paakjørte  af  Hestevognene. 


Siam  er  Moskittoernes  Land  par  excellence.  Naar  Vandet 
overflyder  det  tætte  sumpede  Jungle  Land,  opstaar  der  Myriader 
af  disse  smaa  Uvæsener,  som  i  skytætte  Skarer  styrte  sig 
over  Mennesker  og  Dyr.  I  Bangkok,  hvor  der  er  rigeligt 
med  Kulrog,  Lampeos  og  lignende  insektfordrivende  Midler, 
optræde  Moskittoerne  forholdsvis  beskedent,  men  udenfor 
Byen,  paa  Floden  og  i  Skovene  ere  de  uudholdelige  og 
ødelægge  ganske  de  henrivende  skjønne  tropiske  Aftener. 

Hvis  man  ikke,  saa  snart  Sol  gaar  ned,  søger  Beskyttelse 
under  Moskittonettet,  er  man  fortabt.  De  graadige  Insekter 
falde  som  en  Flok  Mordere  over  En  og  bore  deres  giftige 
Braad  ind  paa  ethvert  ubeskyttet  Sted  af  det  menneskelige 
Legeme,  sugende  Blodet  ud  og  efterladende  en  ulidelig  Stikken 
og  Kløen  i  Kroppen. 

I  Bangkok  er  enhver  Seng  forsynet  med  Moskittonet, 
og  enhver  nogenlunde  velhavende  Familie  ejer  et  lille  Mo- 
skittohus,  lavet  af  ganske  fint  Staaltraadsnet,  hvor  man  kan 
undfly  de  graadige  Insekter.  Over  Spisebordet  bevæger  en 
uhyre  Vifte  sig,  holdt  i  Bevægelse  af  en  Kuli ;  denne  Vifte, 
Ponka'en,  har  den  dobbelte  Opgave  at  sætte  Luften  i  Be- 
vægelse for  at  skaffe  Kjølighed  tilveje,  og  at  holde  Moskittoerne 
borte   fra  de  Spisende.     Men  jager   man  Plageaanderne  bort 

over  Bordet,  falde  de  En  an  under  Bordet  og  stikke  gjennem 
Strømperne.  Rørstole  ere  farlige  at  sidde  paa  —  med  mindre 
en  Avis  anbringes  over  Sædet. 


Europæerne  bo  i  den  sydlige  Del  af  Byen,  hvor  ogsaa 
Konsulaterne  og  de  engelske  og  franske  Legationer  ere 
etablerede.  »United  Club«,  fælles  for  alle  Nationaliteter, 
samt  den  tyske  Klub  have  deres  Lokaler  paa  dette  Sted. 
Her  ligger  ogsaa  Toldbygningen,  Post-  og  Telegrafkontorerne 
samt  nogle  Hoteller. 

Af  de  fem  a  sex  hundrede  Europæere,  der  findes  i 
Bangkok,  er  næsten  Halvdelen  Englændere,  Skotter  og  Ir- 
lændere, dernæst  kommer  den  danske  og  tyske  Koloni  med 
ca.  tresindstyve  Medlemmer  hver. 

Mange  danske  ere  ansatte  i  Regeringens  Tjeneste:  i 
Hæren  Major  Schau ,  i  Flaaden  Kommandør  Richelten, 
Kapitain  Guldberg,  Lieutenanterne  Blechingberg,  Hald,  Kolts, 
Busch.  Anderseu  m.  fl.;  Maskinmestrene  Jonson,  Sommer  og 
Fix.  I  Udenrigsministeriet  Bibliothekar  Sveistrup ;  ved  de 
kgl.  Museer  Assistent  Sildorff.  Af  de  mange  danske  i  civile 
Stillinger  nævner  jeg  Brødrene  Kinch,  Lichtenberg,  Møller 
og  Jacobseji  og  fremfor  alt  Dr.  Deuntzer.  Denne  har  i  en 
lang  Aarrække  opholdt  sig  i  Bangkok,  hvor  han  dels  har 
virket  som  praktiserende  Læge,  dels  som  Indehaver  af  det 
største  Apothek  paa  Pladsen.  Dr.  Deuntzer  regnes  med 
Rette  for  at  væ-re  den  dygtigste  Læge  i  Siam,  maaske  i  hele 
Østen. 

Ingenieur  P.  B.  C.  Kinch,  der  i  sin  Tid  anlagde  Paknam 
Banen,  begynder  nu  Anlæ-gget  af  en  Jernbane  ved  Byen 
Malacca;  han  og  hans  Hustru  forlade  snart  Bangkok,  hvor 
deres  gjæstfri  Hus  sikkert    vil   blive   savnet  af  mange.     Hr. 

Hannemann  er  Direktør  for  Paknambanen,  der  under  hans 
dygtige  Ledelse  tegner  til  at  skulle  blive  et  lukrativt  Fore- 
tagende. 

Ingeniør  Westenholz,  den  populæreste  blandt  de  Danske 
i  Siam  og  en  af  de  mest  ansete  blandt  Europæerne,  er  som 
for  nævnt  Direktør  for  den  elektriske  Sporvej.  Han  har 
Løfte  fra  Regeringen  om  en  ny  Koncession  —  en  Jernbane, 
der  skal  forbinde  det  frugtbare  og  tætbefolkede  Risland  Vest 
for  Bangkok  med  Hovedstaden.  Dette  bliver  sikkert  et  over- 
ordentlig indbringende  Foretagende  og  vil  have  stor  Betyd- 
ning for  Udviklingen  af  denne  Del  af  Landet. 

Ingeniør  Rovsing,  den  eleganteste  »bachelor«  i  Bangkok, 
er  for  Tiden  beskjæftiget  med  at  opmaale  Landet  Øst  for 
Menamfloden,  hvor  han  udstikker  nye  Jernbanelinier.  Hans 
Livlighed,  Elskværdighed  og  store  musikalske  Begavelse  har 
forlængst  gjort  ham  til  den  første  Mand  i  Selskabslivet  i 
Bangkok;  han  er  alles  erklærede  Yndling. 

Kapitain  Andersen,  Chefen  for  Skibsprovianteringsfirmaet 
Anderson  &  Co.,  er  en  af  de  Danske,  der  i  det  længste 
Tidsrum  har  haft  fast  Ophold  i  Bangkok.  Man  kan  med 
Rette  bruge  Udtrykket  »selfmade  man«  om  ham.  Son  af 
fattige  Haandværksfolk  i  Nakskov,  gik  han  i  en  tidlig  Alder 
tilsøs  og  arbejdede  paa  flere  Skibe  som  Tommermand. 
Senere  for  han  med  Sejlskibe  paa  Kinakysten,  kom  til  Bangkok 
og  kjøbte  sammen  med  sin  nu  afdøde  Kompgnon  »Oriental 
Hotel«,  der  den  Gang  kun  var  et  ubetydeligt  Træhus.  Hjulpet 
frem  af  en  rig  Siameser  byggede  han  det  nye  og  store 
»Oriental  Hotel«.  Sammen  med  Hotellet  driver  Firmaet  en 
Skibsprovianteringshandel,  et  Bageri  og  en  Sodavandsfabrik. 
Firmaet  »Andersen  &  Co.«  har  Planer  om  at  starte  en 
Teaktræforretning  i  stor  Stil  mellem  Bangkok  og  Kjøben- 
havns Frihavn.     Det  er  Meningen  efterhaanden   at   kapre  al 

Teakhandel  paa  Østersoen  og  gjore  Frihavnen  til  fremtidig 
Stapelplads  for  denne  Branche. 

Dansk  Generalkonsul  i  Slam  er  Englænderen  Mr.  Ltxkie^ 
og  hvor  fortræffelig  han  muligvis  kan  være  som  Menneske, 
maa  man  dog  undre  sig  over,  at  Regeringen  har  udnævnt  ham, 
en  Udlænding,  der  er  Chef  for  et  af  de  mest  dominerende 
Firmaer  i  Siam,  til  Overhoved  for  vore  brave  Landsmænd  i 
Bangkok.  Mr.  Leckies  Firma  »Borneo  Co.«  driver  allehaande 
Forretninger:  Teakexport,  Rismøller,  Rhederi  og  Agentur  for 
den  siamesiske  Regering,  (Kul,  Træ,  Vaaben  o.  lign.).  Hvor 
vanskeligt  maa  det  ikke  være  for  Mr.  Leckie  at  varetage  de 
Dansk-es  Interesser  ved  Siden  af  sit  eget  Firmas  —  særlig 
hvor  dette  optræder  som  Konkurrent  paa  samme  Marked, 
og  hvor  ubehageligt  maa  det  ikke  være  for  den  danske 
Konsul  eventuelt  at  skulle  optræde  mod  den  siamesiske 
Regering,  samtidig  med  at  han  andrager  denne  om  Konces- 
sioner og  andre  Begunstigelser.  Heller  ikke  er  det  altid 
heldigt  for  de  Dan.ske  i  Siam  at  skulle  underkaste  sig  en 
Udlændings  Dom,  særlig  naar  denne  Udlænding  ikke  har 
Begreb  om  danske  Love  og  aldrig  har  ejet  saa  meget  som 
et  Exemplar  af  Danmarks  Traktat  med  Siam,  skjont  den 
findes  oversat  paa  Engelsk  og  kan  kjobes  i  Butikkerne  i 
Bangkok. 

Siam  er  det  Sted  i  Østen,  hvor  der  findes  flest  Danske, 
og  hvor  Betingelserne  ere  gunstigst  for  deres  Fremgang, 
.saavel  i  Handel  som  paa  andre  Omraadcr.  Ønskeligt  var 
det,  om  Udenrigsministeriet  i  Danmark  kunde  sende  en  betalt 
Konsul  til  Bangkok  for  at  varetage  de  Danskes  Interesser. 
Kun  en  af  Staten  lonnet  Mand  vil  være  i  Stand  til  upartisk 
at  virke  som  Overhoved  for  den  danske  Koloni. 

Jeg  ved  ikke,  efter  hvilke  Principper  der  udnævnes 
Konsuler  for  Danmark.    Det  synes,  som  om  Hovedprincippet 

er  at  undgaa  at  faa  Embedet  besat  med  en  dansk  Mand 
eller  endog  med  et  dansktalende  Menneske.  Jeg  har  haft  min 
Opmærksomhed  henvendt  paa  Konsulatspørgsmaalet  overalt, 
hvor  jeg  har  været  i  Udlandet.  Mange  flinke  Konsuler  har 
jeg  kjendt,  men  desværre  ogsaa  mange*  umulige  Repræsen- 
tanter for  vort  Land. 

Det  værste  Konsulatforhold,  jeg  har  oplevet,  var  paa 
Øen  St.  Domingo,  hvor  Danmarks  Konsul  var  et  sex  Aar 
gammelt  Lig  —  han  stod  stadig  opført  i  Hof-  og  Stats- 
kalenderen. I  en  anden  By  paa  samme  0  forefandtes  det 
danske  Riges  Repræsentant  at  være  et  falleret  og  hojst  for- 
drukkent Individ,  der  benyttedes  af  en  Skibshandler  som 
»shark«  —  Haj  —  en  Livsstilling,  der  navnlig  bestaar  i  at 
drikke  fremmede  Skibskapitainer  fulde  og  lokke  dem  til 
Principalens  Bod. 

I  Bangkok  er  Trangen  til  en  anden  —  en  dansktalende  — 
Konsul  stor.  De  derværende  Danske  have  ansøgt  om  at  faa 
en  betalt  Konsul  ansat  i  Siam,  og  da  Rigsdagen  har  ved- 
taget en  Lov  om  Udsendelse  af  statslønnede  danske  Konsuler 
til  fremmede  Pladser,  naar  Konsulater  bliver  vakante,  er  der 
maaske  ad  Aare  et  lille  Haab  for  vore  Lannsmænd  om  at 
faa  deres  Ønske  tilfredsstillet. 

Inden  jeg  slutter  min  Omtale  af  den  danske  Koloni  i 
Bangkok,  vil  jeg  nævne  en  Mand,  der  for  nogle  faa  Aar 
siden  spillede  en  temmelig  fremtrædende  Rolle  dér,  og  som 
efter  sin  Afrejse  fra  Siam  har  været  Gjenstand  for  en 
ualmindelig  modbydelig  Bagtalelse,  der  endog  er  naaet  til 
hans  Fædreland,  Danmark,  og  dér  er  bleven  kolporteret 
videre.  Denne  Mand  er  Ingeniøren  A.  de  Linde,  et  højt- 
begavet, talentfuldt  Menneske,  der  for  ca.  9  Aar  siden  rejste 
til  Siam  efter  en  glimrende  overstaaet  Examen. 

I  Hangkok  fik  Linde  Ansættelse  i  Regjeringsdeparte- 
mentet  for  »public  works«,  og  blev  snart  sin  Chefs,  en 
siamesisk  Prins,  mest  betroede  Mand.  Han  udkastede  Planer 
til  mange  Foretagender,  der  senere  have  vist  sig  at  være 
særdeles  lukrative,  bl.  A.  den  nuværende  elektriske  Sporvogn. 
Hans  Held  og  hans  ofte  noget  hensynsløse  Virksomhedstrang 
skabte  ham  mange  Misundere  Da  vilde  Uheldet,  at  Chefen 
for  det  Departement,  hvori  han  var  ansat,  faldt  i  Unaade; 
han  blev  afskediget,  og  drog  Linde  med  sig  i  Faldet. 

Denne  Kalamitet  blev  benyttet  af  Fjenderne,  der  startede 
en  formelig  Forfølgelse  mod  Linde,  mod  hvem  de  rejste  de 
mest  latterlige  Beskyldninger. 

Linde  forlod  Bangkok  og  begav  sig  til  Kina,  hvor  han  ved 
flere  Lejligheder  har  været  rosende  omtalt  for  sine  dygtige 
Ingeniørarbejder. 

I  Danmark  har  der  verseret  Rygter  om,  at  Linde  havde 
været  fængslet,  dømt  osv.  Dette  er  Usandhed  og  Opspind  fra 
Ende  til  anden.  Linde  staar  uden  en  Plet  paa  sig.  skylder 
intet  Menneske  i  Siam  en  Cent,  og  kan,  naar  han  vil,  vende 
tilbage  til  Bangkok  lige  saa  frank  og  fri,  som  da  han  første 
Gang  kom  dertil. 


ELLEVTE  KAPITEL. 

Siamesisk  Alfabet.  —  Selskabsliv.  —  Fra  Bangkok  ti^  Tonga.  —  Min 
Garnison.  —  Expedition  til  Copah. 


Fjorten  Dage  efter  min  Ankomst  til  Bangkok  overtog 
Kapitain  Guldberg  sin  tidligere  Kommando  som  Chef  for 
Kanonbaaden  »Makut  Rajakumar,  hvorefter  jeg  overtog  Til- 
synet med  »Mahachakri«,  som  kom  i  Dok  og  blev  Gjenstand 
for  et  grundigt  Eftersyn. 

Jeg  førte  en  temmelig  ørkesløs  Tilværelse  ombord  paa 
Skibet  de  første  to  Maaneder  og  benyttede  Tiden  til  at  lære 
lidt  Siamesisk,  hvilket  viste  sig  at  være  et  ganske  ualminde- 
lig vanskeligt  Sprog.  Hver  Morgen  mødte  min  taalmodige 
lille  Siamerserlærer  og  arbejdede  ufortrødent  en  Time  paa  at 
banke  Alfabetet  ind  i  mit  Hoved.    Det  lykkedes  ham  aldrig. 

Saavidt  jeg  erindrer,  bestaar  det  siamesiske  Alfabet  af 
44  Bogstaver,  dertil  kommer  henved  et  Dusin  Lydtegn,  og 
alle  disse  Bogstaver  og  Tegn  kunne  kombineres  i  det  uendelige. 
At  Bogstaverne  ikke  ligne  vore,  er  en  Selvfølge.  De  udtales 
omtrent  ens,  hvilket  er  ganske  sindsforvirrende.  Selve  Alfabetet 
lyder  saaledes:  Gaah  —  Kaah  —  Kaah  —  Kaah  —  Kaah 
—  Kaah  —  Ngaa  —  Djaah  —  Tjaah  —  Tjaah  —  Saah  — 

Tjaah  —  Jaah  —  Daah  —  Taah  —  Taah  —  Taah  —  Naah 

—  Daah  —  Taah  —  Taah  —  Thaah  —  Thaah  —  Naah  — 
Baah   —   Paah   —   Paah  —  Faah  —  Paah  —  Faah  —  Paah 

—  Maah  —  Jaah  —  Raah  —  Laah  —  Vaah  —  Saah  — 
Saah  —  Saah  —  Haah  —  Laah  —  Aah  —  Haah.  Des- 
foruden haves  Lydtegnene  som  et  Slags  Krydderi  paa  den 
noget  flove  Alfabetsuppe.  Det  maa  dog  bemærkes,  at 
Siameseren  over  eller  under  Bogstaverne  anbringe  langt  flere 
Krøller,  Streger  og  Prikker  end  her  ere  anvendte,  hvorved 
Udtalen  af  de  forskjellige  ens  udseende  Bogstaver  varieres. 
At  Siameserne  kunne  bruge  saadanne  Bogstaver  til  Sammen- 
sætning af  Ord  med  Mening,  er  i  og  for  sig  ganske  mærke- 
ligt. De  fleste  Siamesere  skrive  nydeligt,  og  Sproget  er 
langtfra  stygt.  Mange  Ord  ligne  hinanden  i  den  Grad,  at 
kun  et  fint  udviklet  musikalsk  Øre  kan  opfatte  Lydforskjellen. 

Soa  betyder  f.  Ex.  baade  Frakke,  Tiger  og  flere  andre 
Ting;  men  jeg  lærte  aldrig  at  udtale  det  paa  den  rigtige 
Maade;  dette  gjorde  imidlertid  ikke  saa  meget  til  Sagen,  da 
der  aldrig  var  Tigre  ved  Haanden,  naar  jeg  bad  min  Tjener 
om  F'rakken. 

Landets  Born  have  heldigvis  en  meget  hurtig  Opfattelses- 
evne, hvilket  gjor  det  muligt  for  Europæerne  at  klare  sig 
med  grumme  ringe  Kjendskab  til  Sproget. 

Siameserne  ere  lærvillige  og  hoflige  —  især  de  lavere 
Klasser.  Det  er  en  sand  Fornøjelse  at  e.xercere  med  dem, 
de  ere  behændige  som  Aber. 

En  laverestaaende  Siameser  sætter  sig  altid  paa  Hug, 
naar  han  tiltales  af  sin  Overmand.  Ofte  lægger  han  Haand- 
fladerne  sammen  og  bevæger  de  foldede  Hænder  op  og  ned 
foran  Ansigtet;  dette  kaldes  at  »corrabbe«.  For  os  Europæere 
er  der  noget  frastødende  ved  denne  østerlandske  Ydmyghed, 
og    det   betragtes  som    en   stor   Skam    for  en   hvid  Mand   at 

corrabbe,  selv  for  Kongen.  Man  fortæller  om  visse  Europæere, 
at  de  i  Smug  vise  deres  Ærbødighed  overfor  Siams  Hersker 
paa  siamesisk  Vis;  intet  nedsætter  en  Mand  saa  meget  i 
Europæernes  Øjne  som  saadan  slavisk  Optræden. 

Jeg  blev  Medlem  af  den  fashionable  Klub  i  Bangkok. 
Det  er  »United  Club«,  der  som  tidligere  bemærket  er  fælles 
for  alle  Nationaliteter  —  i  Princippet  —  men  naturligvis  er 
den  specielt  engelsk.  Dette  er  rimeligt  nok,  da  Halvdelen 
af  Europæerne  i  Byen  ere  brittiske  Undersaatter ;  man  befinder 
sig  vel  derved,  thi  kun  Englænderne  have  det  rigtige  Begreb 
om  Klubliv. 

Det  er  os  danske  umuligt  i  vore  Klubber  —  baade  civile 
og  militære  —  at  se  bort  fra  Stands-  eller  Aldersforskjel. 
Hovedprincippet  for  Livet  i  Klubber  bør  være,  at  alle  dér 
ere  lige;  om  en  Mand  er  Kontorist  eller  Principal,  om  han 
er  Jagtjunker  eller  Excellence,  Sekondlieutenant  eller  Admiral, 
burde  være  ganske  ligegyldigt,  han  er  Medlem  af  Klubben 
und  nichts  weiter.  Dette  gjennemføres  indtil  de  yderste 
Konsekvenser  i  engelske  Klubber,  hvorfor  man  ogsaa  dér 
føler  sig  særdeles  vel  tilmode. 

Vi  have  langt  igjen  herhjemme  —  og  i  de  andre 
Kontinentallande  med  for  den  Sags  Skyld  —  inden  vi  naa 
saa  vidt,  at  vi  udenfor  Tjenesten  eller  Kontortiden  tor 
betragte  hverandre  som  Ligemænd.  Vi  rejse  os  op  fra  vore 
magelige  Stole  i  Klubben  og  bukke  ærbødigt,  naar  en  Rangs- 
person træder  ind;  en  stakkels  Lieutenant  lever  længe  højt 
paa  den  Ære,  at  en  Kommandør  eller  Oberst  har  nedladt  sig 
til  at  banke  ham  af  i  et  Parti  Carambolage,  Snobberiet  drives 
endog  saa  vidt,  at  unge  jævnaldrende  Kammerater  tage  Hatten 
dybt  af  for  hverandre,  naar  de  mødes  paa  Gaden. 

I  »United  Club«  i  Bangkok  samles  Medlemmerne  gjerne 
henad  Klokken  sex ;  der  spilles  da  Billard  eller  Kegler,  eller  der 

læses  Aviser  og  Tidsskrifter  i  de  magelige  Rorstole  paa  den 
kjølige  Veranda,  og  der  drikkes  Masser  af  »Stingers«  (et 
malayisk  Ord,  der  betyder  »halvt«),  smaa  Glas  iskoldt  Soda- 
vand med  Whisky. 

Tyskerne  have  en  Klub  for  sig  selv,  og  dér  gaar  det 
lystigere  til. 

En  nyankommen,  der  prætenderer  at  hore  til  det  gode 
Selskab,  maa  strax  efter  Ankomsten  til  Bangkok  gjøre  en 
Ronde  og  aflægge  Visit  hos  Byens  europæiske  Spidser.  Til 
dem  hører  først  og  fremmest  den  engelske  Minister,  den 
engelske,  østrigske  og  hollandske  Konsul  samt  Kongens 
europæiske  Raadgiver  Mr.  Rolin  Jacquernyii.  Kommandør 
Richelieu  hører  ligeledes  til  Selskabets  Spidser,  og  i  hans 
Hjem  nyde  mange  Europæere  stor  Gjæstfrihed.  Hans  Hustru 
staar  i  Retning  af  Skjonhed,  Dannelse  og  Intelligens  meget 
højt  mellem  de  Bangkok  Damer. 

Det  europæiske  »Selskab«  i  Siams  Hovedstad  er  vel  lige- 
saa  talrigt  som  »Selskabet«  i  en  By  som  Viborg.  Man  kjender 
hverandre  saa  inderlig  godt,  og  efter  at  have  spist  og  danset 
sig  sammen  en  Saison  igjennem  er  man  kommet  saa  vidt, 
at  Damerne  ikke  engang  kunne  bekvemme  sig  til  at  sige 
Ondskabsfuldheder  om  deres  fraværende  Veninder.  Middagene 
ere  skrækkelig  lange.  Varmen  borttager  efter  anden  Ret  hver 
Gnist  af  Appetit,  drikke  har  man  heller  ikke  Lyst  til  —  de 
to  reglementerede  Middagstimer  slide  sig  dræbende  langsomt 
afsted. 

Ballerne  ere  endnu  værre.  Alene  den  Tanke  at  skulle 
trække  i  en  stivet  Skjorte  og  sort  Kjoletøj  paa  en  Tid  af 
Aftenen,  hvor  Sværme  af  Moskittoer  opfylde  Værelset,  faar 
Sveden  til  at  trille  ned  ad  Panden. 

Og  saa  at  danse  i  30  Graders  Varme!     Man  er  vaad  af 


1 1 1 


Transpiration  efter  de  to   første  Danse,   og  man   maa  holde 
ud  til  tre  om  Morgenen  —  det  er  fashion. 

En  af  de  hyggeligste  Aftener,  jeg  har  tilbragt  i  Bangkok, 
var  den  første  Juleaften,  hvor  de  fleste  Danske  vare  inviterede 
til  Middag  hos  Kommandør  de  Richelieu.  Vi  fik  Risengrød 
og  Gaasesteg  foruden  en  Mængde  andre  rare  Retter;  bag- 
efter var  der  Juletræ  med  Presenter;  der  blev  musiceret  og 
Husets  nydelige  og  elskværdige  Frue  sang  nogle  henrivende 
danske  Fædrelandssange.  Der  var  virkelig  Stemning  over 
den  Aften. 


Heldigvis  laa  jeg  kun  stille  i  Bangkok  til  Slutningen  af 
Januar  Maaned,  paa  hvilket  Tidspunkt  jeg  fik  Kommando 
over  det  Skib,  der  skulde  afløse  Stationsskibet  paa  Malaccas 
Vestkyst,  og  da  der  ovenikjøbet  var  Udsigt  til  Uroligheder 
med  de  kinesiske  Minearbejdere  i  Byerne,  modtog  jeg  med 
Glæde  min  nye  Kommando. 

•xjong  Jotf.  var  det  Skib,  jeg  blev  Chef  for;  Navnet,  der 
er  siamesisk,  betyder  »den  Første«  eller  »den  Uovervinde- 
lige«, et  noget  pompøst  Navn  paa  en  snart  trediveaarig 
gammel  Skude  af  Størrelse  som  >•> Hauch«,  skonnertrigget  og 
med  en  Armering  bestaaende  af  fire  smaa  nydeligt  udarbejdede 
glatløbede  Forladekanoner  af  Messing  samt  en  G"  Jern  For- 
ladekanon midtskibs  mellem  Fokkemasten  og  Kommandobroen. 

»JongJot'<  havde  i  længere  Tid  ligget  ubenyttet  ved  sin 
Bøie  i  Floden  og  saa  derfor  noget  afrakket  ud;  dens  Solsejl 
var  nærmest  en  Samling  Huller.  Jeg  lod  den  male  og  pudse 
op  i  en  Fart  og  fik  med  stor  Liberalitet  Lov  til  at  forsyne 
min  Kahyt  med  Tæpper,  Glas  og  Porcellain  fra  Marinens 
Leverandør  Hr.  Andersen. 

Min  Næstkommanderende  —  og  eneste  Officer  —  var 
en  ældre  Lieutenant,  der  havde  virket  i  Marinens  Tjeneste 
næsten  ligesaa  længe  som  Skibet  selv.  Jeg  vil  kalde  ham 
Mr.  Short  —  hans  rigtige  Navn  skal  jeg  af  menneskekj ærlige 
Grunde  ikke  publicere. 

Lieutenant  Short  var  en  halvgammel  tyk  lille  Fyr  med 
et  Ansigt  »der  ikke  løj«.  Det  var  saa  rodt  som  en  Glød, 
Næsen  var  tyk,  knoppet  og  blaalig,  Øjnene  blodskudte; 
ingen  kunde  tage  fejl  af  Typen.  Et  stort  graat  filtret  Skjæg 
omgav  dette  Ansigt,  der  iøvrigt  ikke  var  blottet  for  et  vist 
godmodigt  Udtryk.  Short  kom  som  Skibsdreng  til  Bangkok 
og  sejlede  som  halvvoxen  Knøs  paa  Marinens  Skibe,  der 
den  Gang  sorterede  under  Regenten.  Denne  mægtige  Mands 
Hjerte  vandt  Short  ved  at  servere  ham  Lobescows,  en  Ret, 
der  den  Gang  formodentlig  ikke  var  kjendt  i  Siam,  og  som 
Regenten  udnævnte  til  sin  Favoritspise.  Dermed  var  Fyrens 
Lykke  gjort,  og  havde  han  holdt  sig  fra  Flasken,  er  det 
umuligt  at  sige,  hvor  hojt  tilvejrs  Lobescowsen  kunde 
have  bragt  ham.  Men  han  kunde  ikke  lade  være  med  den 
Drikken. 

En  Ven  sagde  til  mig,  lige  inden  jeg  sejlede  fra  Bangkok : 
vHar  Du  husket  at  tage  Proppen  med?«  »Hvad  for  en  Prop?« 
»Herregud,«  sagde  min  Ven,  »der  havde  Du  nok  nær  glemt 
det  allervigtigste!  En  god  stor  Prop  maa  altid  findes  ombord 
i  ethvert  Skib,  som  Short  gaar  ud  med.  Sagen  er  den,  at 
naar  han  faar  et  af  sine  Anfald  —  Delirium  naturligvis  — 
falder  han  gjerne  om  paa  Dækket,  og  i  en  Fart  maa  Proppen 
puttes   i  Munden   paa  ham,   ellers   bider  han  Tungen   over!« 

Besætningen  bestod  af  60  Mand  —  Risfugle  kaldte  — 
da  de  kom  lige  fra  Landet  og  aldrig  havde  bestilt  andet  end 
dyrke  Ris.  Desuden  havde  jeg  fire  Quartermasters  (Malayere), 
en  Serang  (Baadsmand),  en  Kanoner  og  en  Skriver.    Ombord 

paa  Skibet  blev  dernæst  sendt  125  Soldater  til  at  afløse  den 
tidligere  Garnison  og  to  siamesiske  Læger,  der  skulde  starte 
et  Hospital  paa  Øen  Tonga,  min  Hovedstation. 

Den  2den  Februar  dampede  »Jong  Jot«  over  Barren  ad 
Singapore  til.  Skibet  havde  ny  Maskine  og  Kjedler,  og 
skulde  kunne  gjøre  ti  Mils  Fart,  men  Kullene  vare  saa  usle, 
at  Maskinmesteren,  en  udmærket  dygtig  Mand,  Mr.  Aastrøm, 
ikke  kunde  drive  Farten  op  til  mere  end  fem  og  en  halv  Knob. 

Nordost  Monsunen  blæste  frisk,  og  snart  begyndte  Skibet 
at  rulle.  Naar  jeg  undtager  en  Gang,  jeg  var  Vidne  til,  at 
Besætningen  i  en  Kostald  indebrændte,  har  jeg  aldrig  hørt 
Mage  til  Vrælen,  som  da  mine  to  hundrede  Sømænd  og 
Soldater  bleve  søsyge.  Det  var  første  Gang  i  deres  Liv,  de 
saa  det  salte  Vand,  og  hver  og  en  troede  sikkert,  at  hans 
sidste  Time  nu  var  kommet,  og  at  Skibet  skulde  opsluges 
af  Bølgerne. 

Fem  Dage  varede  denne  lystelige  Sejlads.  Jeg  maatte 
uafbrudt  være  paa  Kommandobroen,  da  der  naturligvis  ikke 
kunde  være  Tale  om  at  overlade  noget  Ansvar  til  Lieutenant 
Short.  Denne  »Søofficer«  var  ikke  naaet  saa  vidt,  at  han 
kunde  tage  en  ordentlig  Solhøjde  eller  den  simpleste  Devia- 
tions-Observation. 

I  Singapore  laa  der  fuldt  af  Orlogsmænd,  engelske, 
russiske  og  franske.  Med  Blusel  modtog  jeg  de  skyldige 
Visitter  fra  disse  Skibe,  thi  »Jong  Jot«  saa'  saa  skrækkelig 
ud,  som  det  overhovedet  var  muligt  for  et  lille  Skib  efter 
saa  lang  en  Rejse  med  tohundrede  søsyge  Mennesker  og 
uden  en  eneste  Spuling. 

Jeg  gjorde  Visit  hos  den  kommanderende  General  i 
Land,  Sir  Charles  Warrejt  og  hos  Gouverneuren  Sir  Cecil 
Smith,  der  beklagede  sig  over  »Mahachakri«s  efterladte  Neger- 
besætning, som  nu  drev  omkring  i  Gaderne  og  tiggede.    Ingen 

Et  Aar  i  Siam. 

Kapitain   havde   villet   tage   de   sorte  Banditter   ombord  i  sit 
Skib,  og  nu  faldt  de  Singapores  Kommune  til  Byrde. 

Jeg  fyldte  Kul  og  dampede  videre  op  gjennem  Malacca 
Strædet,  hvor  der  var  smult  Vande.  Besætningen  levede  op,, 
og  det  lykkedes  mig  at  faa  Skibet  i  nogenlunde  Orden. 

Den  siamesiske  Kyst  paa  Vestsiden  af  Malacca  er  ikke 
opmaalt,  der  findes  kun  et  lille  Kort  over  Øen  Tonga,  men 
det  er  hojst  upaalideligt.  Paa  hele  Kysten  fandtes  dengang 
kun  et  Fyr,  nemlig  ved  Indløbet  til  Puket  Havn,  og  det  var 
ikke  stort  andet  end  en  Lanterne.  Lodser  haves  heller  ikke, 
og  kun  en  sjælden  Gang  lykkes  det  at  faa  fat  paa  en 
»bekjendt  Mand«  —  i  Almindelighed  en  malayisk  Fisker. 

Sejladsen  er  altsaa  ikke  uden  Vanskeligheder,  især  da 
I'arvandet  horer  til  de  allerfarligste.  Overalt  findes  Øer  og 
Klipper,  blinde  Skjær  og  Sandbanker  samt  Flodbarrer,  der 
skifte  Form  og  Dybde  efter  hver  Monsunperiode.  Min 
Næstkommanderende,  Mr.  Short,  der  havde  befaret  disse  Far- 
vande uafbrudt  i  de  sidste  tyve  Aar,  viste  sig  komplet 
uvidende  om  alt  Kysten  vedrørende. 

Drukkenboltes  Hjerner  ere  sjældent  til  at  lide  paa.  Den 
eneste  Gang,  jeg  forsøgte  at  følge  hans  Anvisning,  var  jeg 
nærved  at  sætte  Skibet  til. 

Den  1 2te  Februar  kom  jeg  til  Tonga.  Det  er  en  stor, 
bjærgrig,  men  frugtbar  0,  paa  hvis  sydøstlige  Side  Byen 
Puket  ligger,  tæt  ved  en  stor  naturlig  Havn,  dannet  af  en 
dyb  Bugt  og  skjærmet  af  to  Smaaøer  ud  mod  Havet.  I 
Havnen  ankrede  jeg  »Jong  Jot«  lige  ved  Siden  af  y>Nirbenty 
det  siamesiske  Skib,  jeg  skulde  afløse,  og  som  havde  ligget 
ved  Stationen  de  sidste  otte  Maaneder.  »Nirben«  er  mindre 
end  »Jong  Jot«,  men  af  samme  Type.  Otte  og  fyrretyve 
Timer    efter   min    Ankomst   forlod   det   tidligere   Stationsskib 

Puket,  medtagende  alle  de  paa  Vestkysten  garnisonerende 
Tropper  og  returnerede  til  Bangkok. 

Hans  Excellence  Phya  Dip  Kosa  er  Gouvernør  paa  Tonga 
samt  Regeringens  Kommissær  over  alle  de  Gouvernører, 
Rajah'er  og  Sultaner,  der  staa  under  Siams  Overherredømme 
paa  Vestkysten  af  Malacca.  Han  er  en  saare  mægtig  Mand 
og  hans  to  Brødre,  hvoraf  den  yngste,  Luang  Narisoon,  er 
opdraget  i  England,  ere  hans  Assistenter. 

Jeg  roede  en  Fjerdingvej  op  ad  en  lang  muddret  Klong 
eller  Kanal  til  Byen,  da  jeg  vilde  melde  mig  til  Stedets 
højeste  Øvrighedsperson,  Gouvernøren.  Alle  de  tre  Brødre 
fandt  jeg  i  et  lille  Kontor,  hvor  de  sad  paa  Stole,  men  med 
de  bare  Ben  trukne  op  under  sig  —  tyggende  Betel  og 
rygende  Cigaretter.  Luang  Narisoon,  en  elskværdig  ung 
Mand,  der  taler  og  skriver  engelsk  flydende,  agerede  Tolk, 
og  snart  vare  vi  alle  fire  fordybede  i  en  højst  interessant 
Konversation  om  Kongens  Sundhed  og  Bangkok-Nyheder  af 
forskjellig  Art.  Cigaretrøgen  fyldte  det  lille  Kontor,  den 
ene  Kop  lækker  glohed  kinesisk  The  forsvandt  efter  den 
anden,  og  vi  bleve  gode  Venner.  Ved  Solnedgang  fik  vi  os 
nogle  Sæt  Tennis  paa  en  udmærket  asfalteret  Lawn  udenfor 
Gouvernørens  Residens. 

Med  Phya  Dip  og  hans  to  Brødre  levede  jeg  altid  i 
bedste  Forstaaelse,  og  det  var  næ.sten  med  Sorg,  at  jeg 
skiltes  fra  dem. 

Af  Europæere  paa  Tonga  fandtes  to  Missionærer,  en 
Skolelærer  og  en  Politiinspektør.  Denne  sidste  var  en  temmelig 
velhavende  Mand,  som  førte  et  gjæstfrit  Hus,  hans  Hustru, 
en  Englænderinde  fra  Penang,  var  en  højst  elskværdig  Dame. 
Det  gjør  et  underligt  Indtryk  at  træffe  en  saa  ladylike  og 
distingveret  Person  som  Fru  Weber  —  Politiinspektørens 
Hustru    —    i    et    saa    lidet   tiltalende  Milieu  som  Byen  Puket, 

et  Samlingssted  for  den  laveste  og  usleste  Befolkning  af 
Kulier  og  kinesiske  Minearbejdere.  Jeg  tvivler  om,  at  der 
noget  Sted  i  Siam  findes  en  mere  svinsk  og  ildelugtende 
Ry  end  Puket  og  en  mere  frastødende  Klasse  Mennesker  end 
denne  Byes  Beboere. 


Jeg  fordelte  mine  medbragte  Soldater  i  fire  fonskjellige 
Byer  ved  Malaccas  Kyst:  Sto'éL  Trang,  Punga  og  Copah  og 
beholdt  kun  fyrretyve  som  Garnison  ved  Puket. 

Udenfor  Byen  nede  ved  Bugten  ligger  en  Kaserne  paa 
en  lille  Høj,  og  udenfor  den  staar  otte  glatlobede  Messing- 
kanoner rundt  om  en  Flagstang.  Kasernen  er  et  aabent 
Bambusskur,  men  mere  behoves  heller  ikke  i  Troperne.  Min 
indfødte  Officer  Nai  Choi  boede  i  et  lille  Hus  for  sig  selv, 
desuden  lod  jeg  strax  bygge  et  godt  Kogehus  og  Spiseskur 
til  Mandskabet. 

Jeg  tog  mig  for  daglig  at  exercere  mine  Sofolk  og  Sol- 
dater, inddelte  Ugens  Dage  til  Øvelser,  Mønstringer,  Hvile- 
og  Spisetider.  Søndag  Morgen  holdt  jeg  Parade  og  Inspek- 
tion paa  Skibet  og  i  Kasernen,  straffede  Mandskabet  for 
Uorden  osv.  Dette  lod  til  at  være  en  uhort  Fremgangsmaade 
og  betragtedes  som  et  frækt  Indgreb  af  mig  paa  den  i  Puket 
Garnison  bestaaende  Skik  og  Orden;  længe  varede  det  ikke, 
før  Misfornøjelsen  med  mit  strenge  Regimente  kom  til  Udbrud. 

Jeg  havde  givet  Ordre  til  halvanden  Times  Exercits 
Morgen  og  Aften,  hvad  man  dog  neppe  vil  anse  for  over- 
dreven meget  —  men  det  var  akkurat  tre  Timers  daglig 
Arbejde  mere,  end  man  ellers  var  vant  til  i  Tjenesten  paa 
Vestky.sten.  Desuden  følte  Soldaterne  sig  krænkede  over,  at 
jeg  ønskede  Geværerne  holdte  rene  indeni  Løbet  —  de  fandt 
det  ganske  latterligt  at  udstrække  Pudsningen  udover  det  ydre  — 

det  man  saa'  paa.  Den  indfødte  Officer  og  Underofficererne 
sloge  sig  sammen  med  Mandskabet  imod  mig,  og  min  Skriver 
ombord  skrev  flere  Klager  til  Marinedepartementet  i  Bangkok, 
underskrevne  af  alle  de  misfornøjede. 

Da  jeg  fik  det  at  vide,  besluttede  jeg  at  tage  kraftigt 
fat.  Jeg  kaldte  Nai  Choi  ombord  i  »Jong  Jot«,  inviterede 
ham  ned  i  min  Kahyt,  hvor  jeg  egenhændig  administrerede 
ham  et  saadant  Livfuld  Bank,  at  han  hverken  kunde  røre 
Arme  eller  Ben  længe  efter.  Dernæst  kom  Turen  til  min 
Serang  og  min  Skriver.  Da  denne  Afbankning  var  besørget, 
lod  jeg  afholde  Parade,  ved  hvilken  jeg  holdt  en  Tordentale 
til  hele  Styrken  —  Lieutenant  Short  agerede  Tolk  —  og  lod 
tilsidst  hver  tiende  Mand  udtage,  lægge  over  den  store  Kanon 
forude  og  tildele  tre  Dusin  Slag  Tamp. 

Efter  denne  Kraftudfoldelse  ventede  jeg  saa  smaat  at 
blive  myrdet,  for  Siameserne  ere  ret  farlige,  naar  de  ere 
ophidsede;  men  der  skete  intet  Forsøg  i  den  Retning.  Der- 
imod gik  det  strygende  med  Exercits  og  Marcheøvelser,  der 
var  rent  og  pænt  i  Kasernen,  og  saalænge  jeg  var  paa  Sta- 
tionen, havde  jeg  aldrig  Grund  til  at  klage  over  mine  Folk. 
Jeg  tror  endog,  de  næsten  vare  bedrøvede,  da  jeg  rejste. 


I  Slutningen  af  Februar  Maaned  holde  Kineserne  Nyt- 
aarsfest.  Det  er  den  eneste  Gang  i  det  hele  Aar,  at  de  tage 
Ferie,  og  saa  gjøre  de  det  ogsaa  tilgavns;  de  spille  Hasard, 
ryge  Opium  og  skeje  ud  paa  enhver  Maade,  der  kan  friste 
en  Kineser.  Sædvanlig  varer  Nytaarsferien  tre,  fire  Dage, 
men  i  Tonga  og  i  det  Hele  overalt,  hvor  der  er  Tinminer, 
udstrækkes  Nytaarsfesten  ofte  til  en  Maaned  å  sex  Uger. 
Minearbejderne  faa  deres  Løn  udbetalt  for  hele  Aaret  paa 
én  Gang.     Alt  Arbejde    ophører,   og  Kulierne   drage   i    store 

Skarer  til  den  nærmeste  By,  hvor  de  spille  og  solde  deres 
surt  erhvervede  Fortjeneste  for  hele  Aaret  op  i  ganske 
kort  Tid. 

I  Dagene  lige  efter  Nytaar  maa  der  passes  godt  paa,  for 
de  kinesiske  Kulier  ere  urolige  Hoveder.  Politiinspektoren  i 
Spidsen  for  sine  Betjente  og  jeg  med  mine  Soldater  maatte 
uafbrudt  være  paa  Færde  ved  forekommende  Optøjer.  Rygter 
om  Opror  og  om  en  paatænkt  Massakre  af  alle  Siamesere 
og  Europæere  summede  os  om  Ørerne.  Mindst  tresindstyve 
tusinde  Kulier  vare  dengang  dragne  til  Puket,  og  overfor 
den  Horde  skulde  min  lille  Styrke  samt  Politibetjentene 
ikke  nytte  stort.  I  Puket  skete  dog  intet  af  Betydning 
den  Gang. 

Derimod  kom  der  en  Dag  Ilbud  fra  Vicegouvernøren  i 
Copah,  at  der  var  det  rent  galt.  Ti  tusinde  Kulier  vare 
komne  til  Byen,  de  lavede  Vaaben,  havde  bestilt  Krudt  i 
Penang  og  vilde  myrde  hver  levende  Sjæl,  der  ikke  bar  Pisk. 

Gouvernøren  Phya  Dip  lod  mig  hente,  og  vi  havde  en 
lang  Konference  om,  hvad  der  burde  gjores.  Resultatet  blev, 
at  jeg  skulde  rejse  til  Copah  og  staa  Vicegouvernøren  bi, 
medens  Politiinspektøren,  Kapitain  Weber,  tog  Kommandoen 
over  mine  Soldater  i  Tilfælde  af  Uroligheder  paa  Tonga. 

Luang  Narisoon  gik  ombord  med  mig  i  »Jong  Jot«,  og 
vi  sejlede  Nord  paa. 


Copah  hedder  en  gammel  malayisk  Provins  Nord  for 
Tonga.  Byen,  der  er  beliggende  to  og  tyve  engelske  Mile 
inde  i  Landet,  hedder  ogsaa  Copah,  og  det  samme  er  Til- 
fældet med  I^Modcn,  ved  hvilken  Byen  ligger.  Tidligere  var 
det  en  selvstændig  Stat  under  en  malayisk  Rajah;  nu  er  det 
en    siamesisk    Provins,    Vicegouvernøren    er    Siameser,    men 

Befolkningen  bestaar  mest  af  malayiske  Bønder  og  kinesiske 
Minearbejdere. 

Efter  tolv  Timers  Sejlads  langs  med  den  bjærgrige  og 
skovbevoxede  skjønne  Kyst  kom  jeg  til  Floden  Copahs 
Udløb  i  Havet.  Ved  Højvande  dampede  Jong  Jot  over 
Barren  og  opad  Floden,  hvor  jeg  ankrede  saa  langt  oppe, 
som  jeg  kunde  gaa  for  Vandstanden. 

Landgangstropperne  bleve  mønstrede.  Jeg  udtog  fyrre- 
tyve Mand,  hvoraf  tredive  bleve  bevæbnede  med  Rifler,  to 
hundrede  Patroner  udleveredes  til  hver  og  dygtigt  med 
Proviant;  min  kinesiske  Kok  og  Tjener  fulgte  med  mig, 
bærende  Provianten.  En  Time  efter  Ankringen  roede  Expedi- 
tionen,  fordelt  i  tre  Baade,  op  ad  Floden. 

Vi  havde  det  indgaaende  Vande  med  os,  saa  vi  kom 
hurtigt  afsted,  men  over  fem  Timer  varede  dog  denne  Rotur. 
Copah  er  en  meget  smuk  Flod,  der  snor  sig  mellem  Bjærge 
og  gjennem  tætte  Skove.  Krokodiller  —  nogle  af  umaadelig 
Størrelse  —  laa  og  solede  sig  paa  de  lerede  Skrænter; 
Pappegøjer,  vilde  Duer  og  andre  Fugle  flagrede  fra  Gren  til 
Gren,  og  talrige  Aber  sprang  omkring  ved  Bredderne  af 
Floden,  fiskende  Muslinger  og  andet  spiseligt. 

Luang  Narisoon  var  ligesaa  ivrig  Jæger  som  jeg,  og  vi 
liavde  god  Sport  den  Dag.  Et  Par  mægtige  Krokodiller 
skød  vi  med  vore  Rifler,  og  i  Forenden  af  Baaden  laa  fuldt 
af  Bekkasiner  og  grønne  og  brune  Duer. 

Som  vi  roede  længere  op  ad  Floden,  blev  Landet  fladere, 
og  Rismarkerne  kom  tilsyne  mellem  Træerne.  Store  Flokke 
af  Bøfler  badede  sig  i  Floden,  kun  Hovederne  med  de 
mægtige  Horn  ragede  op  over  Vandet.  Hen  paa  Efter- 
middagen fik  vi  Øje  paa  Byen  Copah,  og  de  tre  Baade  lagde 
til  ved  Landingen. 

Jeg  ordnede  min  Styrke  i  Land  og  marscherede  op  til 
Byen.  Forst  kom  Trommeslageren  og  en  Hornblæser,  de 
gjorde  et  syndigt  Spektakel  paa  deres  Instrumenter;  lige 
bag  Musikken  marcherede  Lieutenant  Short  stolt  og  strunk 
med  dragen  Sabel  og  forholdsvis  ædru,  dernæst  kom  de 
tredive  Matroser  med  Gevær  i  Hvil.  Trainet,  ti  Mand 
stærk,  under  Kommando  af  min  Kok,  dannede  Arriergarden, 
bevæbnet  med  et  mægtigt  Flaskebatteri  og  store  Kurve  med 
Proviant. 

Ved  den  uvante  Larm  af  Tromme  og  Horn  styrtede 
Copahs  Befolkning  ud  af  Husene  og  iagttog  med  synlig 
Respekt  min  lille  Trop,  der  taktfast  marscherede  op  til  Vice- 
gouvernørens  Hus. 

Byens  høje  Øvrighedsperson,  der  neppe  havde  ventet 
en  saa  prompte  Opfyldelse  af  sit  Ønske  om  Assistance  fra 
Puket,  kom  farende  ud  af  sin  Bolig  i  en  mildest  talt  uanstændig 
Paaklædning.  Smuk  var  denne  Siameser  ikke.  Han  var 
engang  som  Barn  faldet  over  en  Fla.'=ike  og  havde  ved  den 
Lejlighed  faact  hele  Næsen  skaaret  af  sig.  Hans  Ansigt 
saa  ud,  som  om  det  havde  to  Munde,  en  paa  langs  og  en 
paa  tværs.  Dette  Barndomsuheld  havde  dog  ikke  givet 
ham  nogen  særlig  Afsky  for  Flasker  i  Almindelighed;  i 
de  ti  Dage,  jeg  opholdt  mig  i  Copah,  saa  jeg  ham  aldrig 
helt  ædru. 

Den  forhenværende  Rajahs  talrige  Familie  boede  endnu 
i  Byen,  og  de  mange  rummelige  Huse  laa  som  en  lille  By 
for  sig,  indesluttet  af  hoje  og  .stærke  Stenmure.  Alle  de 
.svære  Porte  vare  tilmurede,  og  kun  en  lille  Dør  blev  holdt 
aaben.  Det  var  en  hel  lille  Fæstning,  og  jeg  valgte  den 
naturligvis  strax  til  mit  Hovedkvarter  til  stor  Forfærdelse 
for  den  Masse  Kvinder  —  rimeligvis  den  gamle  Rajahs 
Harem  —  der  boede  indenfor  Murene.    Byens  Garnison,  fem 

Og  tyve  Mand  stærk,  inddrog  jeg  og  havde  altsaa  nu  fem 
og  halvtresindstyve  Mand,  bevæbnede  med  Henry  Martini 
Rifler,  under  min  Kommando.  Byens  Politiinspektør,  en 
gammel  hollandsk  Skibskapitain  de  Jong,  kunde  mønstre 
tredive  Politibetjente,  men  de  vare  kun  bevæbnede  med 
gamle  Forladekarabiner,  der  neppe  skulde  kunne  gjøre  en 
eventuel  Fjende  stort  Afbræk. 

Inden  Solnedgang  gik  Narisoon  og  jeg  en  Tur  gjennem 
Byens  eneste  Gade.  Der  var  propfuldt  af  kinesiske  Kulier 
overalt,  og  i  adskillige  Butikker  var  man  ivrigt  beskjæftiget 
med  at  reparere  Geværkolber,  Spyd,  Sabler  og  »Khriser«, 
malayiske  Sabelknive. 

Vicegouvernøren  forsikrede  mig,  at  der  var  mindst  ti 
tusinde  Minearbejdere  i  Byen  —  hvad  jeg  nu  nok  tror  var 
Overdrivelse  —  og  han  vidste  fra  sine  Spioner  mellem 
Kineserne,  at  disse  blot  ventede  paa  to  Djonker,  ladede  med 
Krudt,  der  vare  paa  Vej  fra  Penang  til  Copah.  Naar  Krudtet 
kom,  skulde  Massakren  gaa  for  sig. 

Jeg  gav  Ordre  til,  at  en  Politibaad  og  et  af  mine  egne 
Fartøjer  skulde  patrouillere  paa  Floden  nedenfor  Byen  hele 
Natten  og  udlovede  en  Belønning  af  ti  Ticaler  til  den  Baad- 
besætning,  der  fandt  Djonkerne. 

Natten  gik  roligt,  næste  Dag  samlede  jeg  ^min  Styrke 
til  en  Marschtur  gjennen  Byen.  Senere  holdt  jeg  Skyde- 
øvelser, lod  Trommen  og  Trompeten  røre  uafbrudt  og 
lavede  i  det  Hele  saa  meget  Militær-Rabalder,  som  det  var 
muligt  med  mit  fattige  Apparat.  Jeg  fandt  otte  smaa  Messing- 
karronader  paa  Affutager;  de  tilhørte  Rajahen.  Fem  af  dem 
vare  endnu  ganske  brugelige,  en  Blikkasse  med  Krudt- 
karduser fik  jeg  ogsaa  fat  paa,  men  Kugler  havde  vi  ingen 
af  Denne  Vanskelighed  kom  vi  dog  udover,  idet  det  viste 
sig,    at   Daaser    til    henkogt   Hummer   og   kondenseret   Mælk 

passede  saa  nogenlunde  i  Løbene.  En  Snes  af  disse  tomme 
Daaser  fyldtes  med  Politibetjentenes  Karabinkugler  og  loddedes 
til;  de  kunde  brillant  bruges  som  Kardæsker. 

Mit  Batteri  var  nu  i  Orden,  og  Train'et  samt  nogle 
Slaver  øvedes  i  at  trække  Karronaderne  i  lange  Reb.  Viske- 
stager og  Ladeapparater  lavedes  i  en  Fart  af  Bambusror. 

Det  var  min  Tian  at  gjore  en  Razzia  gjennem  hele  Byen, 
konfiskere  alt,  hvad  der  fandtes  af  Vaaben  i  Husene  og 
arrestere  en  halv  Snes  af  de  rigeste  Kinesere  og  Mineejere. 
Naar  det  var  gjort,  vilde  jeg  bag  min  improviserede  Fæst- 
nings Mur  rolig  vente,  til  Kulierne  droge  tilbage  til  Minerne, 
hvilket  ikke  kunde  vare  ret  længe,  da  de  i  over  tre  Uger 
havde  huseret  i  Copah  og  naturligvis  spillet  og  sviret 
Pengene  op. 

Jeg  sammenkaldte  et  Krigsraad,  bcstaaende  af  Luang 
Narisoon,  Lieutenant  Short,  Vicegouvernoren  samt  de  Jong  og 
udviklede  her  min  Krigsplan.  Halvdelen  af  Soldaterne  under 
Kommando  af  Short  og  Narisoon  med  tre  Kanoner  skulde 
postere  sig  ved  den  Ende  af  Byens  Gade,  der  var  nærmest 
Rajah'ens  Residens  og  spærre  af,  saa  at  Kulierne  ikke  kunde 
slippe  bort.  Jeg  selv  vilde  tage  den  anden  Halvdel  af  Styrken 
samt  de  to  Kanoner  og  marschere  udenom  Copah  til  Byens 
andet  Endepunkt.  Her  skulde  ogsaa  de  Jong  mode  med 
tyve  Politibetjente  og  to  Boftelkarrer.  Under  Be.skyttelse  af 
Kanoner  og  Tropper  kunde  Politiinspektoren  ransage  hvert 
Hus,  konfiskere  Vaabnene  samt  foretage  de  nødvendige 
Arrestationer.  Bofifelkarrernc  vare  bestemte  til  Transport  af 
Vaabnene.  Efterhaanden  som  de  Jong  og  hans  Betjente 
avancerede  op  ad  Gaden,  vilde  jeg  med  min  Styrke  følge  efter 
og  stadig  dække  ham  for  eventuelle  Angreb  fra  Kinesernes 
Side.  Til  Slut  »Marche  triomphale«  tilbage  til  Fæstningen 
og    højtidelig    Opbrænding    af   Vaaben    og    Ammunition     i 

Overværelse  af  de  arresterede  Kinesermatadorer.  Opstillingen 
af  Tropper  og  Kanoner  samt  den  omgaaende  Marschbevægelse 
skulde  foregaa  om  Natten,  saa  at  alt  ved  Daggry  var  i 
Orden ;  en  løs  Salve  fra  de  fem  Kanoner  skulde  være  Signalet 
til  Razziaens  Begyndelse. 

Jeg  var  henrykt  og  stolt  over  min  Felttogsplan,  men  til 
min  store  Skufifelse  lod  den  aldeles  ikke  til  at  falde  i  Krigs- 
raadets  Smag.  Vicegouvernoren  turde  ikke  tage  noget  An- 
svar paa  sig,  Luang  Narisoon  var  ogsaa  betænkelig,  han 
mente  det  var  bedst  at  spørge  »store  Broder«  i  Puket  om 
Tilladelse;  Politiinspektor  de  Jong  svor,  at  vi  vilde  blive 
myrdede  alle  som  én  af  Kulierne,  og  kun  min  brave  Næst- 
kommanderende erklærede  hikkende  og  blussende  af  Gin,  at 
han  vilde  staa  og  falde  som  en  Mand! 

Jeg  udpegede  for  Raadet,  at  Faren  vilde  blive  ulige 
større,  hvis  vi  ventede,  til  Kineserne  havde  faaet  den  for- 
ventede Ladning  Krudt,  at  Minekulierne  vare  fejge,  at  Copah 
jo  kun  bestod  af  én  smal  Gade,  hvor  den  store  Menneske- 
masse ikke  kunde  sprede  sig  til  alvorlig  Kamp  etc.  etc. 

Jeg  fastholdt  min  Plan  og  gav  de  Jong  samt  Gouver- 
noren  to  Dages  Frist,  for  i  den  Tid  at  kunne  samle  Malayer 
fra  Omegnen  til  Beskyttelse  af  Byen,  hvis  mit  Forehavende 
skulde  falde  uheldigt  ud. 

Samme  Nat  blev  jeg  vækket  af  min  Søvn  af  Short,  der 
meldte,  at  Patrouillebaadene  havde  overhalet  en  Djonke  tre 
Mile  nedenfor  Byen  og  fundet  flere  Tønder  Krudt  ombord. 
Djonkens  Fører  var  undsluppet,  men  hele  Besætningen,  sex 
Mand,  tagen  tilfange. 

Det  var  gode  Nyheder.  De  sex  Kinesere  stode  udenfor 
Huset  bagbundne  og  rystende  af  Angst.  De  bleve  strax 
bragte  i  Arrest;  Krudttønderne  lod  jeg  næste  Morgen  sænke 
i  Floden. 

De  to  følgende  Dage  gjorde  jeg  lange  Marschture  med 
mine  Folk,  lod  dem  skyde  til  Skive  og  knaldede  lidt  med 
de  smaa  Karronader. 

Den  sidste  Aften,  inden  Felttoget  mod  Kulierne  skulde 
gaa  for  sig,  kom  et  stort  Optog  til  Huset,  hvor  Narisoon  og 
jeg  havde  vort  Kvarter  —  betegnet  ved  et  siamesisk  Flag 
paa  en  Bambusstang  —  det  var  den  grimme  Vicegouvernor 
og  fire  af  Byens  fornemste  »Piske«  med  stort  Folge  af  Tjenere 
og  Slaver. 

Kineserne  bade  om  godt  Vejr.  De  erklærede,  at  alle 
Kulierne  havde  forladt  Copah  og  gjenoptaget  Arbejdet  i 
Minerne,,  hvilket  virkelig  viste  sig  at  være  sandt,  og  de  svor, 
at  ingen  skulde  forstyrre  Roligheden  i  den  kjære  By. 

Den  bange  Vicegouvernor  havde  sladret  af  Skole  om 
min  Felttogsplan  mod  Kulierne,  og  disse  vare  luskede  ud  af 
Byen  til  deres  respektive  Miner,  som  de  først  til  næste  Nyt- 
aar  kunde  forlade. 

Saaledes  endte  »Oprøret  i  Copah«.  Det  er  heldigt,  at 
Fejghed  er  et  af  Kinesernes  mest  fremtrædende  Karakter- 
træk; ellers  saa  det  galt  ud  for  os  Europæere. 

Tiltrods  for  den  fredelige  Løsning  at  Copah- Afifairen 
endte  den  dog  ikke  helt  uden  Blodsudgydelse  lait  mistede 
tre  Kulier  Livet.  Dog  dette  Uheld  maa  gaa  paa  Tilfældig- 
hedernes og  mine  Folks  altfor  store  Ivrigheds  Regning.  Alle 
tre  laa  de  paa  deres  Gjerninger,  da  der  i  den  Hytte,  hvori 
do  opholdt  sig,  var  Vaaben  skjult,  og  alle  tre  bleve  ramte 
af  Kugler  fra  mine  Folks  Rifler,  der  mere  eller  mindre  til- 
fældigt gik  af  i   Utide. 


TOLVTE  KAPITEL. 

Ridetur  paa   Elefanter.  —   Vildsvinejagt.  —  Tinminer.  —  Stoél  og  Trang. 


Et  Par  Morgener  efter  at  de  ovenomtalte  Begivenheder 
havde  fundet  Sted,  bestemte  jeg  mig  til  at  foretage  en 
Recognosceringstur  i  Byens  Omegn  for  at  se,  om  Kulierne 
ikke  opholdt  sig  der.  Den  gamle  Rajah  ejede  sex  smukke 
Rideelefanter,  og  dem  lode  vi  sadle.  Elefanterne  opholdt  sig 
udenfor  Byen,  hvor  de  i  Frihed,  men  med  de  to  Ben  sammen- 
bundne, græssede  langs  Floden.  Herfra  bieve  de  nu  drevne 
ind  og  gjorte  klare  til  vor  Expedition.  Et  lille  Hus  af 
Bøffellæder  med  Træbund  anbragtes  paa  Dyrets  brede  Ryg 
og  spændtes  fast  med  solide  Reb  rundt  om  Elefantens  Mave 
og  Bringe.  Et  Reb  med  en  stor  Messingring  til  at  stikke 
Halen  igjennem,  forhindrede  Huset  eller  Sadlen  fra  at  skyde 
sig  fremover.  Elefantdriveren,  almindeligvis  en  halvnogen 
Malayer,  satte  sig  overskrævs  paa  Halsen  lige  bag  ved  de 
to  enorme  Ørelapper,  og  herfra  ledede  han  Dyret  med  en 
svær  Jernpig,  med  hvilken  han  knubsede  Elefantens  Hoved 
paa  modsat  Side  af  den  Vej,  han  ønskede  at  dreje  til. 

Den  største  af  Elefanterne,  en  gammel  Han  med  uhyre 
Stødtænder,   var   bestemt  til  Narisoon  og  mig.     Den  gjorde 

»Salam'<  —  hilste  —  idet  den  hævede  sin  Snabel  op  over 
Hovedet  og  lagde  sig  derpaa  ned  paa  Knæ,  medens  vi 
kravlede  op  i  Huset  og  satte  os  ned  med  Fødderne  paa 
Elefantens  Ryg.  Først  rejste  den  sig  op  paa  Forbenene  og 
saa  paa  Bagbenene.  Denne  Bevægelse  satte  Huset  og  dets 
Beboere  i  en  saadan  Svingning,  at  vi  nær  vare  blevne  slyngede 


(^)pbj(llcili;    KKlcclclaiilci . 


ud  over  Klefantens  Hoved,  heldigvis  nojedes  vi  dog  med  at 
tabe  vore  Stanleyhatte  og  dunke  Hovederne  sammen.  Toget 
satte  sig  i  Bevægelse.  Forst  kom  Mr.  Narisoon  og  jeg,  der- 
næst min  Kok  og  Tjener  medforende  Proviant.  De  sidste 
Flcfanter  havde  kun  en  aaben  Kurv  istedetfor  et  Hus,  og  i 
hver  sad  fire  af  mine  Matroser,  bevæbnede  med  Rifler, 
i;rincndc  (jvcr  hele  Ansigtet  af  Glæde  over  den  forestaaende 

Ridetur.  Det  er  en  sjælden  Spas  for  en  fattig  Siameser  at 
komme  paa  Elefantryg. 

Et  saadant  Ridt  er  ingen  Fornøjelsestur  for  den  uovede. 
Han  bliver  rystet  og  svunget  uafbrudt,  der  er  hverken  Hvile 
eller  Ro  paa  Ryggen  af  en  Elefant.  Siameserne  klare  sig 
bedst,  da  de  trække  Benene  op  under  sig,  men  det  er  kun 
en  tvungen  Stilling  for  en  Europæer.  Elefanten,  vel  Jordens 
stærkeste  Dyr,  kan  ikke  bære  stort  mere  end  fire  å  fem 
hundrede  danske  Pund  paa  længere  Strækninger.  Den  bevæger 
sig  med  samme  Hurtighed  som  en  Mand  i  jævn  langsom  Gang 
—  omtrent  fem  danske  Mil  om  Dagen  kan  den  tilbagelægge, 
men  den  er  sikkrere  paa  sine  Ben  end  noget  andet  Lastdyr 
og  overordentlig  behændig  En  Elefant  kan  kravle  opad  de 
snævreste  Bjergstier,  ned  gjennem  Kløfter,  vade  over  rivende 
Vandløb  og  snubler  aldrig.  Men  ingen  kan  drive  den  over 
et  Sted,  som  den  ikke  tror  er  sikkert. 

Vi  skulde  for  Exempel  strax  udenfor  Copah  passere  en 
Bro.  Den  saa  solid  og  svær  nok  ud  til  at  kunne  bære  to, 
tre  Dyr  ad  Gangen,  efter  mit  Skjøn  i  det  mindste,  men  det 
vilde  vor  gamle  stædige  Elefant  ikke  indlade  sig  paa.  Den 
stod  stille  og  trompetede  gjennem  sin  mægtige  Snabel,  og 
skjønt  Driveren  dunkede  den  i  Hovedet,  saa  det  drønede, 
vilde  den  ikke  avancere  et  Skridt.  Vi  maatte  gjøre  en  lang 
Omvej  ned  paa  Bunden  af  en  »Klong«  og  op  igjen,  hvorved 
vi  næsten  spildte  en  halv  Time. 

Maalet  for  vor  Expedition  var  en  Landsby  to  Mil  fra 
Copah;  her  tænkte  vi,  at  de  oprørske  Kulier  muligvis  havde 
forsamlet  sig,  men  Byen  var  rolig  og  mennesketom.  Vi  red 
ind  i  de  tætte  Skove,  hvorigjennem  en  snæver  Elefantsti 
slyngede  sig.  Ofte  maatte  Driveren  med  sin  Khris  —  Malayer- 
nes  korte  Sabelkniv  —  hugge  Grene  af  for  at  lade  vort  Hus 
paa  Elefantens  Ryg  passere.    Af  og  til  raslede  det  i  Jungelen, 

og  en  Flok  Vildsvin  foer  os  forskræmt  forbi;  dejlige 
Orchidéer  hængte  overalt  ned  fra  de  kæmpemæssige  Træers 
Grene,  men  man  skal  være  forsigtig  med  at  tage  dem,  thi 
netop  bag  disse  store  Snylteplanters  brede  Blade  ligge  Gift- 
slangerne ofte  sammenrullede. 

Efter  et  fem  Timers  Ridt  naaede  vi  et  lille  buddhaistisk 
Tempel,  hvor  vi  stoppede.  Trætte  og  med  værkende  Lemmer 
forlode  vi  vort  ophøjede  Stade  paa  Elefantens  Ryg  og  strakte 
os  paa  »Salarens«  Bambusgulv.  Her  bragte  Kokken  os  vor 
Frokost,    og  den  smagte  os,    sultne  og  torstige  som  vi  vare. 

Ganske  underligt  at  sidde  dér  midt  i  en  Urskov  paa 
Malacca  i  et  hedensk  Tempel  og  spise  sig  mæt  i  engelske 
Kiks  med  dansk  Smør,  Nordsøhummer,  benløse  Sild  fra 
Marstrand,  Aalborg  Snaps  og  Flensborg  Export-Beer.  Tilslut 
r(5g  vi  en  hollandsk  Cigar  med  Havanna  Etikette.  Jorden  er 
kun  lille  nutildags. 

Paa  Tilbagevejen  hændte  intet  mærkeligt,  naar  jeg  und- 
tager, at  en  af  vore  Elefanter  løb  løbsk.  Nogle  af  disse  Dyr 
ere  vænnede  til  at  staa  for  Skud,  andre  kunne  ikke  taale  at 
høre  dem.  Driveren  havde  forsikret  os,  at  alle  vore  Elefanter 
vare  opdragne  til  Jagtbrug,  og  da  vi  lige  udenfor  Copah  saa 
en  Flok  grønne  Duer  komme  mod  os,  kunde  hverken  Narisoon 
eller  jeg  modstaa  Lysten  til  at  gjore  et  Skud.  Vi  gav  Duerne 
en  Salve  og  tre  faldt,  men  samtidig  hørte  vi  en  mægtig 
Larm  bag  os.  En  af  de  bageste  Elefanter  var  bleven  sky 
og  foer  afsted,  trompetende  med  Snabelen  hojt  i  Vejret.  De 
ulykkelige  Fyre  paa  Ryggen  af  det  forskrækkede  Dyr  tabte 
Geværer,  Huer  og  Patrontasker,  og  en  af  dem  faldt  af  og 
trillede  henad  Jorden.  Det  lykkedes  heldigvis  Driveren  at 
standse  Elefanten  temmelig  hurtigt  og  komme  tilbage.  Alt 
viste  sig  at  være  ubeskadiget,  kun  Græsrytteren  havde  faaet 
nogle  slemme  Skrammer  og  et  stort  1  lul  i  Hovedet. 

Short  samt  Halvdelen  af  Styrken  sendte  jeg  tilbage  til 
»Jong  Jot«,  efter  at  Minearbejderne  havde  forladt  Copah. 
Selv  blev  jeg  der  endnu  nogen  Tid  sammen  med  Narisoon 
for  at  jage  lidt  og  samle  Orchidéer.  Det  var  især  Vildsvine- 
jagt, vi  morede  os  med.  I  de  tætte  Skove  omkring  Copah 
vrimler  det  med  Vildsvin ;  de  holde  sammen  i  Flokke,  bane 
lange  Stier  gjennem  det  tykkeste  Junglekrat  ned  til  Sumpe 
og  Floder.  Blive  de  forstyrrede  og  forfulgte,  redde  de  sig 
gjerne  op  i  Bjærgene.  Klapjagt  er  den  eneste  Maade  at 
komme  Vildsvinene  tillivs  paa.  Malayerne  ere  udmærkede 
til  dette  Brug,  de  ere  smidige  og  haardhudede  og  forstaa  at 
bruge  Khrisen  saa  kraftigt,  at  de  kunne  passere  igjennem 
det  tykkeste  Krat.  Vi  havde  nok  af  dem,  for  Vicegouver- 
nøren  havde  efterhaanden  faaet  henved  fem  hundrede  Malayere 
hentede  ind  fra  Landet  til  Beskyttelse  af  sin  dyrebare  Person. 

Narisoon,  gamle  de  Jong  og  jeg  stillede  os  i  Almindelig- 
hed ovenover  en  Kløft  eller  Dal,  hvor  vi  antoge,  at  Svinenes 
Retraitelinie  laa,  og  her  ventede  vi  saa  i  det  tætte  Krat  og 
med  et  halvt  hundrede  Alens  Mellemrum  paa  Dyrene. 

Malayerne  trak  i  Linie  uden  om  Kløfterne  og  trængte 
frem  mod  det  Sted,  hvor  vi  havde  posteret  os.  Klapperne 
raabte  og  larmede;  af  og  til  raslede  det  i  Jungelen,  der  var 
saa  tæt,  at  vi  umuligt  kunde  se  hverandre,  og  en  Flok  Vild- 
svin styrtede  forbi  —  jeg  kunde  akkurat  skimte  Flokken 
som  en  mørk  Stribe,  der  pilsnart  passerede  mig.  Endelig 
falder  der  Skud,  tre  fire  store  Svin  passere  saa  tæt,  at  jeg 
kunde  sparke  dem,  og  jeg  knalder  løs.  Selv  med  en  Whin- 
chester  Magasinrififel  kan  man  sjældent  gjøre  mere  end  et 
Skud,  da  Skoven  er  for  tæt  og  Dyrene  for  hurtige,  det  er 
altid  »snap-shot«;  men  træffer  man  ikke  den  ene  Gang,  har 
man  bedre   Lykke   næste,    og  det  vrimler   af  Vildsvin.     En 

Et  Aar  i  Siam.  9 

Gang  var  Narisoon  saa  heldig  at  faa  Skud  paa  en  smuk, 
stor  Hjort. 

Hvad  der  giver  Jagten  særlig  Interesse  er,  at  Vildsvinene 
selv  om  de  næsten  altid  flygte  for  Mennesket,  dog  kunne 
være  ret  farlige.  De  gamle  Orner  ere  bevæbnede  med  Stød- 
tænder, lange  og  skarpe  som  Dolke,  og  de  styrte  vildt  afsted, 
altid  ligeud  og  uden  at  bryde  sig  om  Forhindringer.  Staar 
Jægeren  i  deres  Vej,  risikerer  han  at  faa  Maven  sprættet  op. 
Helst  bor  man  søge  Dækning  bag  et  større  Træ,  hvis  Stamme 
tvinger  Flokken  til  at  dele  sig. 

En  Dag  var  jeg  saa  heldig  at  skyde  sex  store  Svin, 
Malayerne  spise  dem  ikke,  men  Kineserne  og  Siameserne  lade 
sig  dem  smage  godt. 

Ikke  sjældent  forvilde  Bøfler  sig  ind  i  de  store  Sumpe 
og  Skove,  hvor  de  hurtig  blive  »vilde«.  De  ere  da  yderst 
farlige  for  Europæerne.  Synet  og  rimeligvis  ogsaa  Lugten 
af  en  hvid  Mand  er  tilstrækkelig  til  at  gjøre  selv  den  tammeste 
Bøffel  gnaven.  Den  stikker  Snuden  tilvejrs,  saa  de  mægtige 
Horn  ligge  horizontalt  ud  over  Ryggen ;  den  snuser  og  stamper 
i  Vrede.  Den  vilde  Bøff^el  angriber  uden  Betænkning  enhver 
hvid  Mand,  den  moder  paa  sin  Vej,  og  mange  ere  Historierne 
om  Europæernes  vidunderlige  Frelse  fra  Bofifelangreb. 

Jeg  selv  blev  engang  udenfor  Puket  angrebet  af  en  Bøffel 
og  var  nær  kommet  galt  afsted.  Jeg  gik  eller  rettere  vadede 
gjennem  Rismarkerne  for  at  skyde  Bekkasiner,  da  jeg  stødte 
paa  en  enlig  Bøffel,  der  laa  i  et  Mudderhul  og  badede.  Jeg 
gik  videre,  men  opdagede  snart,  at  Dyret  fulgte  efter  mig. 
Jeg  har  ligesaa  megen  Respekt  for  Bøfler  i  Siam  som  for 
løsgaaende  Tyre  i  Danmark  og  forsøgte  derfor  at  naa  min 
Baad,  der  laa  en  fire  å  fem  Hundrede  Alen  borte  ved  Strand- 
bredden. Jeg  halede  af,  alt  hvad  jeg  kunde,  saa  Vandet,  der 
stod  over  Rismarkerne,  sprøjtede  mig  om  Orene,  men  Boftelen 

satte  i  Galop  og  var  hurtigere  end  jeg.  Det  blev  mig  snart 
klart,  at  dens  spidse  Horn  vilde  naa  mig,  inden  jeg  kunde 
naa  min  Baad.  Intet  Valg  stod  mig  da  aabent;  jeg  gjorde 
omkring  og  knaldede  de  to  Skud  Sneppehagl  af  i  Hovedet 
paa  Bæstet,  hvorpaa  jeg  atter  smurte  Haser  og  puttede  to 
friske  Patroner  i  min  Bøsse.  Men  Bøffelen  havde  faaet  nok. 
Da  jeg  vel  var  i  Sikkerhed,  saa  jeg  den  galoppere  omkring 
i  en  Cirkel  og  brøle  som  en  afsindig. 

Et  Par  Dage  efter  mødte  Ejermanden  hos  mig  med  en 
Anmodning  om  at  faa  Dyret  betalt.  Han  sagde,  at  jeg  havde 
drillet  hans  Bøffel  og  bagefter  skudt  begge  Øjnene  ud  paa 
den.  Jeg  smed  den  uforskammede  Fyr  ud;  man  har  da  Lov 
til  at  forsvare  sit  Liv  mod  en  siamesisk  Bøffel. 


Efter  et  ti  Dages  Ophold  i  Copah  sejlede  jeg  bort  og 
vendte  tilbage  til  Puket,  hvor  jeg  fandt  alt  i  Ro  og  Orden. 
Hele  Øen  over  havde  Kulierne  gjenoptaget  Arbejdet  i  Minerne, 
og  Gouvernøren  kunde  atter  et  Aar  se  Fremtiden  roligt 
imøde. 

Jeg  byggede  mig  et  Hus  nedenfor  Kasernen  ved  Hjælp 
af  Soldaterne  og  Matroserne  samt  nogle  Straffefanger  med 
Lænker  om  Benene.  Materiale  fik  jeg  af  Regeringen  og  i 
Løbet  af  tre  Uger  var  Huset  fix  og  færdigt,  ganske  stort  og 
rummeligt,  med  fire  gode  Værelser  og  en  Veranda  helt  rundt, 
desuden  Baderum  og  Kogehus. 

Jeg  var  selv  Arkitekt,  og  Arbejdet  var  ikke  vanskeligt. 
Dels  var  Husets  Materiale  af  letteste  Art,  dels  er  enhver 
Siameser  vant  til  at  bygge  den  Slags  Boliger.  Man  stikker 
Grundplanen  af  paa  Jorden,  rammer  Pæle  ned  paa  passende 
Steder.    Fem  Fod  over  Jorden  lægges  Tværplanker,  og  over 

det  Gulvet.  Vægge,  Skillerum  og  Tag  bygges  af  »Attap«, 
en  Art  flettede  Palmeblade;  Bambusmaatter  træde  istedetfor 
Vægge;  fire  Trædøre,  Vinduer  og  en  Trappe  fuldende  Huset. 

En  saadan  Bolig  bygges  for  nogle  taa  Hundrede  Dollars 
og  kan  vare  flere  Aar. 

I  denne  Bambusvilla  boede  jeg,  min  Kone  og  min  lille 
Datter  et  Par  Maaneder,  indtil  vi  rejste  til  Bangkok,  og  vi 
forte  en  højst  idyllisk  Tilværelse  der.  En  kinesisk  Tjener 
og  en  malayisk  Barnepige  holdt  Huset  i  Orden,  medens 
Kineserkokken  regerede  i  Kjøkkenet  og  hver  Morgen  travede 
til  Byens  Marked  med  et  Par  store  Kurve  for  at  gjøre  Ind- 
kjøb  til  Dagens  Forbrug.  I  Troperne  kan  Madvarerne  ikke 
holde  sig  ud  over  en  enkelt  Dag,  og  Is  haves  ikke  paa  Tonga. 

Ved  Solopgang  var  alle  paa  Benene.  Min  Gig  tra  »Jong 
Jot«  med  fire  flinke  Siamesere  laa  klar  udenfor  Huset.  Vi 
sejlede  gjerne  ud  til  den  nærmeste  0,  hvor  vi  badede  fra 
den  hvide  bløde  Strandbred  i  Skyggen  af  de  høje  Klipper. 
Efter  Badet  lagde  vi  fra  Land  med  Baaden  og  medede.  Fisk 
var  der  altid  nok  af,  og  paa  en  halv  Time  kunde  vi  hale  et 
Par  Snese  lækre  Saltvandsfisk  op  i  Baaden. 

Ved  Lavvande  roede  vi  hen  til  Klipperne  og  skrabede 
os  en  Kurv  fuld  af  dejlige  friske  Østers;  smaa  var  de,  men 
de  smagte  fortræfteligt. 

Ofte  satte  jeg  Sejl  paa  Baaden  og  strøg  ud  og  ind  ad 
de  mange  smaa  Kanaler  og  Havarme,  hvor  Ænder,  Spover 
og  Ryler  i  store  Flokke  laa  mellem  Græs  og  Siv  og  lod  mig 
komme  langt  indenfor  Bøsseskuds  Afstand.  Mangt  et  Maaltid 
Vildt  har  jeg  bragt  hjem  fra  disse  Sejlture,  til  Afvexling  fra 
den  sædvanlige  Kyllinge-  eller  Andesteg. 

Rundt  om  Huset  lod  jeg  plante  smaa  Kokustræer,  og 
hele  Vcrandah'en  rundt  hang  dejlige  Orchidcer,  som  jeg 
havde  samlet  i  Copah  og  Trang. 

En   sorgløs   og  tilfreds  Periode   af  mit  Liv   levede  jeg  i 
det  beskedne  lille  Bambushus  paa  Tonga. 


Som  jeg  før  har  omtalt,  er  Hovederhvervet  paa  Tonga 
Tinminerne,  og  Regeringen  i  Bangkok  har  fra  tre  til  fire 
hundrede  tusinde  Dollars  aarlig  Indtægt  af  Øen,  idet  Mine- 
ejerne betale  en  vis  Afgift  pr.  »Slap«  —  en  Tinklump  paa 
omtrent  hundrede  Pund.  Det  er  udelukkende  Kinesere,  der 
bearbejde  Minerne  og  altid  ved  Hjælp  af  Kulier. 

Tinminerne  findes  oftest  i  udtørrede  Vandløb  og  strække 
sig  gjerne  fra  en  Bjergskraaning  eller  Høj  ud  ad  det  flade 
Land  til.  Der  er  neppe  Tvivl  om,  at  den  store  Beholdning 
af  Metallet  findes  inde  i  Bjergets  Side  og  dertra  er  bleven 
vasket  ud  af  Vandstrømme,  der  i  langsommelige  Tider  have 
flydt  ned  ad  Bjerget.  Jo  længere  ned  ad  Minerne  bearbejdes, 
det  vil  sige  jo  længere  man  fjerner  sig  fra  Bjerget  eller  Højen, 
jo  sparsommere  bliver  ogsaa  Udbyttet.  Men  det  er  naturligvis 
lettere  at  arbejde  i  løs  Sand  eller  Jord  end  inde  i  et  Bjerg, 
og  saalænge  der  findes  Tinminer  i  det  flade  Land,  ville  de 
blive  foretrukne  for  de  rigere,  men  vanskelige  Bjergminer. 

Tongas  Jordbund  er  gul  og  graa  —  let  Jord  og  Sand  — 
og  som  brede  mørke  Aarer  strække  Minerne  sig  gjennem 
Landet;  jo  mørkere  Farven  er,  jo  mere  righoldig  er  Aaren, 
Tinstøv  og  Jord  er  blandet  sammen  og  ligner  Sand  selv,  saa 
finkornet  er  det. 

Fremgangsmaaden  ved  Udvinding  af  Tin  fra  disse  Miner 
er  paa  Tonga,  som  overalt  paa  Malacca,  saare  simpel  og  primitiv. 
Sandet  fyldes  i  flade  Kar,  der  rystes  godt.  Det  tunge  Tin 
søger  Bunden,  det  lette  Sand  eller  Jord  bliver  ovenpaa.  Med 
Vand  skylles  Sandet  ud  af  Karrene,  og  Tinnet  er  nu  tilbage, 

om  end  i  temmelig  uren  Skikkelse.  I  store  Digler  smeltes 
Metallet  og  støbes  i  saakaldte  >.Slaps«.  Den  Tin,  der  saa- 
ledes  udvindes,  er  altfor  uren  til  at  kunne  anvendes  direkte. 
Den  maa  omsmeltes  og  renses,  inden  den  kan  exporteres  til 
Europa. 

Mange  Penge  tjenes  og  mange  tabes  ved  Minespekula- 
tioner. Minerne  kunne  være  enorm  rige,  men  ofte  ere  de 
ikke  en  Cent  værd.  Der  er  store  Omkostninger  forbundne 
med  Arbejdet.  Forst  maa  Landet,  hvor  Minerne  findes,  kjobes, 
Huse  og  Skure  til  Arbejderne  bygges.  Kulier  forskrives; 
Pumpeværker,  der  arbejde  Dag  og  Nat,  holde  Minen  tør, 
ellers  vil  Grundvandet  hurtigt  opfylde  alle  Hullerne  og  ode- 
lægge Arbejdet.  Ofte  maa  Dæmninger  bygges  for  at  for- 
hindre  Havet   fra  i   Springtider  at   overskylle  hele  Terrainet. 

Tæt  ved  mit  Hus  laa  en  af  de  største  Tinminer  i  Tonga; 
den  tilhørte  en  Kineser,  og  han  beskjæftigede  den  Gang  1400 
Kulier.  Da  Minegravene  naaede  ud  til  det  salte  Vand,  bygge- 
des en  kolossal  Mole  udenom  hele  Minen,  og  Arbejdet  fort- 
sattes langt  ud  i  Havet. 


Jeg  foretog  nogle  Udflugter  til  mine  Garnisoner  i  Stocl 
og  Trang. 

Stocl  var  fordum  en  uafhængig  malayisk  Stat,  men  er 
nu  forlængst  inddraget  under  Kongen  af  Siams  Protektorat. 
Rajahen  er  kun  af  Navn  Hersker  i  sit  lille  Rige,  det  regeres 
i  Virkeligheden  temmelig  despotisk  af  Gouvernoren  paa 
Tonga,  der  repræsenterer  Regeringen  i  Bangkok.  Andre 
Vasaller  paa  Malacca  ere  ikke  saa  afhængige  som  f  Ex. 
Sultanen  af  Queddah  og  Rajah'cn  af  Rt)iong,  men  dette  har 
dels    sin    Grund    i    disse    Smaasouveræners    personlige    store 

Rigdom,  dels  i  Englands  overvældende  Indflydelse  paa  Halv- 
øen. De  malayiske  Fyrster  vide  saare  vel,  at  de  kun  behøve 
at  strække  Haanden  ud  og  bede  om  Englands  Beskyttelse 
for  at  blive  modtagne  og  indlemmede  i  den  lange  Liste  af 
kronede  Hoveder,  som  det  mægtige  Storbritannien  yder  sin 
Protektion;  men  de  gjøre  det  sikkert  grumme  nødigt.  Siams 
Regering  er  ikke  vanskelig  at  komme  tilrette  med;   Afgiften 


Betelplantage. 


bestaar  kun  i  en  Guldblomst  aarlig  og  i  nogle  Gaver  til  de 
ledende  Mænd  i  Bangkok.  Men  Englænderne  frygte  og  hade 
de;  Religions-  og  Racehadet  mod  Europæerne  i  Østen  er 
ikke  mindre  nu,  end  det  var  i  det  store  engelsk-ostindiske 
Kompagnis  Dage. 

Stoél    hedder  Rajah'ens    Residensby,    ti    engelske    Mile 
inde   i    Landet.      En  Flod  af  samme  Navn   som   Byen  forer 

dertil,  og  udenfor  Mundingen  er  Vandet  saa  lavt,  at  Skibe 
maa  ankre  i  sex  å  syv  engelske  Miles  Afstand  fra  Land. 
Det  var  altsaa  en  alvorlig  Rotur,  jeg  havde  for  mig,  for  jeg 
naaede  op  til  Byen.  Her  er  bjergrigt  og  smukt,  Landet  er 
godt   opdyrket,   og  jeg  saa  talrige  Bøfler   —  altid   et   Bevis 


Nydannet  Vej  gjennem  en  Plantage. 


paa  Beboernes  Velstand.  Rajah 'en  er  en  forholdsvis  fattig 
Mand,  men  han  tog  vel  imod  mig  og  beværtede  mig  paa 
det  bedste.  Selv  kunde  han  ikke  deltage  i  Maaltiderne,  da 
det  strider  imod  Malayernes  religiøse  Skikke  at  sidde  tilbords 
med  Vantro. 

Rajah'en  af  Stoél  var  en  spinkel  og  sygelig  udseende  Mand 
omkring  de  fyrre.  Hans  hele  Liv  var  hengledet  i  Haremet 
med  Spil,  Opiumsrygning  og  Vindrikning.  I  en  Mands 
kraftigste  Alder  lignede  han  en  svag  Olding,  rystende  paa 
alle  Lemmer,  som  om  han  havde  Feber. 

Hans  Land  er  rigt  paa  Mineraller;  Tin,  Jern  og  Kul  ere 
fundne  flere  Steder;  Jorden  er  frugtbar  og  udmærket  egnet 
til  Peberdyrkning.  Men  Rajah'en  bryder  sig  ikke  om  andet 
end  at  drikke  Gin  og  ryge  Opium.  Han  lader  Kinesere  ind- 
kræve Skatterne  og  dyrke  Jorden,  som  de  selv  ville,  mod  en 
aarlig  Afgift. 

Paa  en  Udflugt,  som  jeg  foretog  om  Eftermiddagen,  saa 
jeg  nogle  udstrakte  Peberplantager  lige  udenfor  Byen.  Peber 
har  i  sin  Tid  gjort  mange  Plantere  rige;  det  stod  for  otte-ti 
Aar  siden  højt  i  Pris,  men  Følgen  deraf  var  Overproduktion, 
og  i  de  senere  Aar  har  Peberkulturen  ruineret  talrige  Plantage- 
ejere i  Østen. 

Paa  Sumatra  og  Borneo,  paa  Malacca  og  i  Siam  bedækkede 
for  faa  Aar  siden  Peberplantagerne  Akre  i  Hundredetusindvis, 
men  Ejerne  gik  fallit,  Dyrkningen  af  Jorden  opgaves,  og 
Junglen  kvalte  Pebertræerne. 


Halvvejs  mellem  Stoél  og  Tonga  ligger  en  smuk  0 
Telibon.  Som  en  Kile  skjærer  den  sig  ind,  hvor  Landet 
danner  en  Bugt,  og  inderst  inde  i  Bugten  flyde  to  store 
Floder  ud  i  det  salte  Vand,  nemlig  Trang  og  Plien  —  den 
første  løber  mod  Syd,  den  sidste  mod  Vest.  Ved  Højvande 
kunne  Skibe  med  ti  Fods  Dybgaaende  flyde  over  Barren, 
og  ere  de  først  paa  den  anden  Side  denne  Forhindring,  er 
Floden  navigabel  .  i  en  Strækning  af  femten  Mil.  Begge 
Floderne  flyde  gjennem   meget   frugtbare  Egne  og   i   Bjerg- 

kjæden,  hvor  de  have  deres  Udspring,  findes  alle  Slags 
MineraUer  og  Kul. 

Den  tidligere  Rajah  flyttede  Byen  Trang  syv  engelske 
Mile  ned  ad  Floden  af  samme  Navn  til  dens  nuværende 
Plads,  tretten  Mil  fra  Mundingen.  Dette  gav  Provinsens 
Handel  og  Agerbrug  et  stort  Opsving. 

Da  jeg  havde  stationeret  fem  og  tredive  Soldater  i  Trang, 
maatte  jeg  af  og  til  foretage  Inspektionsrejser  dertil.  Stedet 
er  overordentlig  malerisk,  idet  Floden  er  bred  og  danner 
utallige  Øer.  Byen  og  det  omgivende  lave  Land  indesluttes 
næsten  overalt  af  Bjerge,  hvis  Sider  ere  bevoxede  med  uhyre 
Skove.  Der  findes  Rismarker  og  store  Kaffeplantager  rundt 
om  i  denne  Provins.  Kaffen  skal  endog  være  af  meget  god 
Kvalitet. 

Paa  Malacca  ere  mange  Plantager  i  de  senere  Aar  blevne 
anlagte,  og  Flertallet  betaler  sig  godt.  Det  gjælder  naturligvis 
om  at  faa  Land,  der  særlig  er  egnet  til  Kultivering  af  Kaffe, 
men  det  er  ikke  vanskeligt  paa  Halvøen.  Det  værste  Stykke 
Arbejde  er  at  rydde  Skovene  bort  for  at  gjøre  Plads  til  Plant- 
ningen, og  dette  Arbejde  udføres  i  Almindelighed  af  kinesiske 
eller  malayiske  »Contractors«  mod  en  vis  Betaling  pr.  Acre 
(paa  Ceylon  £  2  og  paa  Malacca  £  i  å  i^/a).  Træerne  fældes 
og  brændes,  Stubbene  ryddes  bort,  Jorden  pløjes  og  Grøfter 
graves  til  at  lede  det  overflødige  Regnvand  bort.  Samtidig 
anlægges  Veje,  »Bungalows«  bygges  til  Europæerne  og  Hytter 
til  Arbejderne.  Derpaa  rejses  de  forskjellige  Bygninger,  der 
ere  nødvendige  til  Rensning,  Udvaskning,  Tørring  og  Sor- 
tering af  Bønnerne. 

En  Plantage  paa  tre  hundrede  Acres  —  altsaa  af  temmelig 
almindelig  Størrelse,  kan  anlægges  med  de  nødvendige  Byg- 
ninger og  drives  i  de  første  tre  Aar  —  til  første  Høst  — 
for£  4000,  to  og  halvfjerdssindstyve  tusinde  Kroner.     I  fem 

paafolgende  gode  Aar  skulde  en  saadan  Plantage  kunne  give 
en  Nettoindtægt  af  ca.  tre  hundrede  tusinde  Kroner.  Men 
naturligvis  er  Udbyttet  kun  i  sjældne  Tilfælde  saa  stort.  Fald 
i  Priserne,  for  megen  eller  for  ringe  Regnmængde  og  ode- 
læggende  Insekter  ere  de  hyppigst  indtrædende  Aarsager  til 
Tab  for  Kafiedyrkerne. 

Malayerne  ere  ikke  daarlige  Kaffedyrkere,  og  paa  Malacca 
ere  de  adskilligt  billigere  end  de  importerede  Kulier. 


TRETTENDE  KAPITEL. 

Penang.    —    Kinesere.    —    Politi  og  Tyve.  —  Perlemuslinger  og  Svalereder. 
—  Pulo  Rajah.  —  Afrejse  til  Bangkok. 


»Jong  Jot«  var  et  gammelt  Skib,  Agterstævnen  havde 
længe  været  skrøbelig,  og  i  Slutningen  af  Marts  Maaned  v^ar 
det  blevet  rent  galt  fat  med  den.  Rorstævnen  var  ædt  halvt 
op  af  hvide  Myrer,  og  da  den  slemme  Aarstid  med  Sydvest 
Monsun  og  høj  Sø  nærmede  sig,  besluttede  jeg  at  tage  til 
Penang  for  at  faa  Skibet  repareret  og  i  Dokken  stivet  lidt  af 
med  Jernknæer. 

Pulo-Penang  er  en  engelsk  0,  den  hører  tilligemed  Pro- 
vinsen Wellesley,  Malacca  og  Singapore  under  det  saakaldte 
»Strait-Settlements«,  en  særlig  Del  af  Englands  koloniale  Be- 
styrelse. Øen  Penang,  (Navnet  er  malayisk  og  betyder  Betel- 
nød) hørte  oprindelig  under  Sultanatet  Quedda.  I  den  sidste 
Halvdel  af  det  attende  Aarhundrede  giftede  den  engelske 
Kapitain  Leight  sig  med  Datteren  af  den  daværende  Sultan 
af  Quedda  Abdallah  og  fik  som  Medgift  blandt  andet  Øen 
Penang.  I  Aar  1786  kjøbte  det  ostindiske  Kompagni  denne 
0  af  Leight,  der  iøvrigt  blev  dens  første  engelske  Gouvernør. 

Senere  har  Pulo-Penang,  eller  som  den  ogsaa  kaldes 
»Prince-of-Wales  Island«,  udviklet  sig  til  at  blive  en  af  de 
vigtigste  Handelspladser  i  Bagindien.  I  militær  Henseende  spiller 
den  en  Rolle  ved  at  beherske  den  nordlige  Del  af  Malacca- 
Strædet.  Den  har  en  ganske  god  Fæstning.  Forovrigt  er 
Penang  frugtbar,  har  en  udmærket  Havn  og  Dok  og  driver 
en  udstrakt  Handel. 

Den  forste  April  kom  jeg  til  denne  By  og  bragte  »Jong 
Jot«  til  Dokken,  hvor  den  blev  repareret.  Penang  er  smukt 
anlagt  med  brede  Veje,  flotte  Bygninger,  offentlige  Anlæg 
og  en .  engelsk  Kirke.  Den  har  sit  Forretnings-  og  Villa- 
kvarter; langs  Strandkanten  findes  Hotellerne  og  de  rigeste 
Indvaaneres  Villaer;  ved  Havnen  ligger  Forretningsgaden 
'Becch-Street«  med  Banker,  Stores,  Dampskibskontorer  og 
Shipchandlers. 

Bag  Byen  strækker  sig  en  Række  Bjerge  mod  Syd  og 
Ve.st;  ved  F'oden  af  Bjcrgskraaningen  ligger  Penangs  botaniske 
Havn.  Den  er  nok  et  Besøg  værdt.  Anlæget  selv  er  smag- 
fuldt og  Haven  vel  forsynet  med  sjældne  tropiske  Træer  og 
Blomster,  men  the  great  attraction  er  et  Vandfald,  der  fra 
Bjergets  Top  brusende  styrter  ned  i  Havens  Baggrund,  hvor 
Vandet  efter  sin  viltre  Fart  samles  i  store  murede  Bassin'er 
og  ledes  gjennem  Rorledninger  til  Penang,  her  fordeles  det 
over  hele  Byen  til  Drikkevand. 

Talrige  Aber  holde  til  i  Haven  paa  de  Steder,  hvor 
Træerne  bære  moden  Frugt.  Der  lader  til  at  være  godt 
Sammenhold  og  Kammeratskab  i  Abernes  Samfund.  Det  er 
flere  Gange  hændt,  at  kaade  Personer,  der  have  moret  sig 
med  at  kaste  Sten  efter  Dyrene  eller  paa  anden  Maade  drillet 
dem,  ere  blevne  angrebne  af  den  hele  Abeflok  og  med  Nød 
og  neppe  ere  slupne  levende  ud  af  Haven. 


143 

De  rigeste  Folk  i  Penang  og  Singapore  ere  Kinesere; 
de  eje  de  smukkeste  Huse,  de  bedste  Heste  og  Vogne  samt 
de  mest  indbringende  Forretninger.  Europæerne  konkurrere 
indbyrdes  og  ere  uden  Sammenhold,  hvorimod  Kineserne 
altid  optræde  samlede.  De  have  i  Virkeligheden  Magten  i 
de  engelske  Kolonier.     Franskmændene  og  især  Hollænderne 


V,.,,        1 

A  >. 

i 

j^ 

..m£^ 

tårn 

^^ 

pnp^fi^" 

^^ 

V/W:'!*'^                    ''/^ 

Mm. 

'r>iM^*^m 

^mi 

^IIm 

^'"'S^^ 

ir..      \ 

>      -.V  ,|. 

*  %v-. 

/-#'*^ 

^ 

^^LJter  '^  iii<ft  In- 

HaveanLe). 


PenaiiiJ . 


holde  derimod  deres  kinesiske  Undersaatter  nede,  behandle 
dem  yderst  strængt  og  tillade  dem  aldrig  at  stille  sig  i  Niveau 
med  Europæerne. 

Den  engelske  Kolonialregering  følger  et  andet  Princip 
—  Frihed  for  alle  i  Handel  og  Vandel  og  Lighed  overfor 
Loven.  Princippet  er  smukt  nok,  men  det  turde  i  Længden 
være  farligt.     Den  sidst  afgaaede  Gouvernør  i  Strait  Settements 

Sir  Cecil  Smith  \'ar  efter  de  flestes  Mening  altfor  svag  over- 
for »Piskene«,  og  disse  vare  ikke  sene  til  at  ben)ite  sig 
deraf  De  dominerede  i  Byerne,  trodsede  Lovene,  hvis  disse 
ikke  behagede  dem  og  gjorde  sig  faktisk  til  Herrer  over 
Penang  og  Singapore. 

Et  Exempel  vil  belyse  Regeringens  mærkelige  Efter- 
givenhed overfor  Kineserne.  De  fleste  af  Husene  i  Østen 
have  Halvtag,  der  strækker  sig  et  Stykke  ud  over  Gaden, 
saaledes  at  Fortouget  i  Almindelighed  ligger  i  Skygge.  Nu 
plejede  de  Handlende  i  Singapore  at  stille  deres  Varer  til 
Skue  paa  Gaden  udenfor  Butikkerne,  for  saaledes  paa  en 
bekvem  og  billig  Maade  at  udvide  deres  Butikslokaler.  Da 
dette  tog  Overhaand,  udstedte  Gouvernoren  et  Forbud  mod 
denne  Uskik.  P"em  og  tyve  Dollars  Bode  var  Straften  for 
Overtrædelse  af  Forbudet.  De  europæiske  Handlende  ryddede 
strax  Pladsen  udenfor  deres  Butikker,  men  Kineserne  vilde 
ikke  lystre;  de  idomtes  Bøder,  men  nægtede  at  betale  dem. 
Og  da  Gouvernoren  for  Alvor  vilde  tvinge  sin  Lov  igjennem, 
satte  Kineserne  sig  paa  Bagbenene,  og  det  med  en  Hurtighed 
og  et  Sammenhold,  som  vakte  almindelig  Forbauselse,  og  som 
gav  de  engelske  Filantroper  noget  at  spekulere  over. 

Paa  samme  Dag  standsede  Kineserne  Arbejdet  over  hele 
Singapore.  Kulierne  nægtede  at  losse  Damperne;  i  Dokken 
og  paa  Værftet  .stod  alt  stille;  alle  Byens  kinesiske  Forret- 
ninger, fra  den  største  til  den  mindste,  lukkedes.  Europæerne 
bleve  forskrækkede  og  saa  maaske  nu  for  forste  Gang,  i 
hvilken  Grad  de  vare  afhængige  af  Kineserne.  Der  var  ingen 
Mad  at  opdrive,  da  alle  Slagtere,  Bagere  og  Frugthandlere 
havde  lukket.  Ritschaw-Kulierne  nægtede  at  kjore  for  de 
Hvide;  i  Klubber  og  Hoteller  kunde  ingen  Spise  eller  Drikke- 
varer faaes,  da  alle  Opvarterne  og  Kokkene  vare  Kinesere. 

Da  denne  Stilstandsperiode  hav^de  varet  nogle  Dage, 
begyndte  Kulierne  at  skeje  ud.  De  drev  i  store  Skarer 
omkring  i  Gaderne,  væltede  og  søndersloge  enhver  Vogn, 
hvori  der  sad  Europæere,  Vinduerne  knustes.  Dokken  angrebes 
og  var  paa  et  hængende  Haar  ved  at  blive  brændt. 

Medens  alt  dette  foregik  i  Byen,  laa  Rheden  fuld  af 
Orlogsmænd,  og  bagved  Byen,  i  Fortet,  vare  omtrent  femten- 
hundrede engelske  Soldater  garnisonerede.  Det  havde  været 
Regeringen  en  let  Sag  at  prygle  Kineserne  dygtigt  af  og 
tvinge  dem  til  at  gjenoptage  Arbejdet;  men  ikke  en  Soldat 
viste  sig,  ikke  en  Matros  blev  sendt  i  Land. 

Da  maatte  Byens  værdige  Kommunalraad  gjøre  det 
ydmygende  Skridt  at  bede  om  godt  Vejr  hos  Kineserne,  og 
disse  vare  saa  naadige  at  lytte  til  Raadets  Bønner.  Den  for- 
hadte Lov  maatte  dog  forinden  annulleres,  og  først  derefter 
gjenoptoge  Kulierne  Arbejdet  paa  Skibene  i  Havnen,  Bu- 
tikkerne aabnedes  for  Europæerne  —  men  Fortougene  ere 
stadig  at  betragte  som  en  Forlængelse  af  Butikkerne  bagved, 
og  Europæerne  maa  smukt  spadsere  ude  paa  den  støvede 
solhede  Gade  mellem  Vogne,  Ritschaws  og  Lastdragere. 

Mere  kompetente  Dommere  end  jeg  have  talt  for  og 
imod  den  engelske  Kolonialpolitik;  det  kan  være,  at  hvad 
der  for  den  Uindviede  tager  sig  ud  som  frygtagtig  Efter- 
givenhed, i  Virkeligheden  er  god  Politik,  men  efter  min 
Mening  bør  Europæerne  aldrig  betragte  Kineserne  som  deres 
Venner,  men  som  de  farligste  Modstandere,  de  endnu  have 
haft  at  gjøre  med.  Paa  Arbejdsmarkedet  har  den  gule  Race 
allerede  overvundet  alle  andre,  hvor  Konkurrencen  har  været 
lige;  i  Handelsverdenen  er  det  samme  Tilfældet.  I  Politiken 
staar  Kina  som  en  frygtelig  Magt,  der  nu  kun  venter  paa 
sin  Cæsar,  Peter  den  store  eller  Napoleon,  for  at  lægge  hele 
Asien  —  og  maaske  Europa  med  —  under  sit  Herredømme. 

Et  Aar  i  Siam.  lO 


146 

Overfor  saadanne  Undersaatter  som  Kinesere  turde 
Eftergivenhed  være  saare  farlig;  det  himmelske  Riges  Sønner 
betragte  den  neppe  som  et  Tegn  paa  Styrke. 


Det  vil  være  af  Interesse  at  se,  hvorledes  den  siamesiske 
Regering  i  sin  Tid  behandlede  Kineserne  i  Bangkok,  da  disse 
gjorde  sig  udtilbens.  I  Siam  hersker  der  en  nogen  anden 
Opfattelse  af,  hvorledes  oprørske  Kulier  skulle  behandles  end 
i  de  engelske  Kolonier. 

Det  er  vist  nu  fire  Aar  siden,  at  der  i  Omegnen  af  det 
kinesiske  Nytaar  udbrød  Uroligheder  blandt  den  kinesiske  Be- 
folkning i  Bangkok.  Det  var  intet  Opror  mod  den  siamesiske 
Regering,  men  kun  Klammeri  mellem  Kineserne  indbyrdes, 
og  det  udartede  til  almindeligt  Slagsmaal.  Huse  og  Døre 
barrikaderedes,  og  Kineserne  skod  paa  hverandre  tværs  over 
Gaderne  fra  Forskansningerne.  Der  var  almindelig  Bestyrtelse 
i  Sampeng  i  den  Anledning;  adskillige  Kinesere  bleve  dræbte, 
Huse  nedbrændte  osv.  Da  dette  havde  staaet  paa  et  Par 
Dage,  mente  Regeringen,  at  nu  kunde  det  være  paa  Tide 
at  sætte  en  Stopper  for  videre  Vrøvl,  og  Kineserne  fik  Ordre 
til  at  holde  inde  med  Skydningen.  Men  den  Befaling  brøde 
de  sig  fejl  om.  Saa  behandlede  Siameserne  dem  som  Op- 
rørere og  standsede  Urolighederne  med  Magt. 

To  determinerede  danske  Officerer,  Major  Schau  i  Hæren 
og  Kommandør  Richelieu  i  Flaaden  paatoge  sig  at  bringe 
Orden  tilveje  i  Byen.  Medens  den  første  med  sine  Soldater 
marschercdc  ned  ad  Byens  lange  Hovedgade,  landsatte  den 
anden  sine  Matroser  ved  Sampeng,  og  fra  Land-  og  Søsiden 
omringedes  Kineserkvarteret. 

Piskene  tænkte  ikke  paa  at  gjøre  Modstand,  og  Siameserne,, 
der   nok   kunne   lade   sig   intimidere   af  europæiske   Soldater,. 

men  aldrig  af  Kinesere,  faldt  som  Løver  over  Befolkningen 
i  Sampeng.  De  stormede  Barrikaderne,  sprængte  Dørene, 
kravlede  op  paa  Tagene  og  lode  sig  falde  ned  i  Husene. 
Enhver  Kineser,  der  gjorde  Modstand,  blev  dræbt,  mange 
sprang   i  Kanalerne   og  bleve  skudte  i  Vandet.     Resten  blev 


Bambusgruppe. 


arresteret.  Siameserne  bandt  Kineserne  sammen  ved  Piskene 
i  Bundter  paa  femten  å  tyve  Stykker;  flere  Tusinde  Uro- 
stiftere dreves  som  Fanger  paa  denne  Maade  op  i  Byens 
nordre  Ende  og  indesluttedes  i  Kaserner  og  Watter.  Næste 
Morgen     var     Byen     rolig,     nogle     af    Arrestanterne     bleve 

halshuggede,   andre    fik    Tamp   og   løslodes.     Siden   den  Tid 
have  Kineserne  holdt  sig  rolige  i  Bangkok. 

Baade    Major    Schau    og    Kommandør    Richelien    bleve 
belønnede  for  deres  energiske  og  hurtige  Optræden. 


De  kinesiske  Tyve  overgaa  sikkert  alle  andre  i  Behæn- 
dighed og  navnlig  i  F'rækhed.  Lommetyverier  ere  det  rene 
Barneværk  for  dem,  og  en  første  Klasses  Tyv  nedlader  sig 
sjældent  til  saadant  Pillearbejde.  Nej,  indmurede  Jernpenge- 
skabe, store  Kvægbesætninger,  og  hele  Indholdet  af  Butiks- 
lokaler, det  er  noget  der  forslaar,  og  det  er,  i  det  mindste 
i  Singapore  og  Penang,  de  kinesiske  Tyves  Specialitet. 

I  én  Maaned  blev  i  Singapore  nogle  og  tyve  Jernpenge- 
skabe stjaalne.  De  bleve  ikke  opbrudte,  men  bragte  ud  af 
Husene  og  Kontorerne.  Det  viste  sig,  at  Tyvene  ofte  havde 
maattet  anvende  svære  Bomme,  Tallier  og  Reb  for  at  løfte 
de  tunge  Jern.skabe  ud  af  Vinduerne  og  fire  dem  ned  paa 
Gaden ,  hvor  Bøfifelkarrer  ventede  for  at  transportere  dem 
bort.  Og  saa  stille  arbejdede  disse  Tyve,  at  Folk,  der  sov  i 
de   tilstødende  Værelser,    ikke   engang  vaagnede  ved  Støjen. 

Kinesertyvenes  Frækhed  er  utrolig. 

Penangs  vise  Fædre  sad  en  Dag  forsamlede  i  Kommunal- 
raadslokalet.  I  den  store  Sal  hængte  et  kostbart  Uhr.  Under 
Mødet  gaar  Døren  op,  tre  Kinesere  marschere  ind  med  Stige 
og  Værktøj  og  begynde  at  skrue  Uhret  løs.  Raadets  For- 
mand, der  naturligvis  troede,  at  det  var  Uhrmagerens  Folk, 
der  skulde  hente  Uhret  til  Reparation,  bad  de  tre  Fyre 
skynde  sig,  da  de  forstyrrede  Mødet  ved  deres  Støj,  hvortil 
Kineseren  paa  Toppen  af  Stigen  roligt  svarede,  »at  han 
skyndte  sig  alt,  hvad  han  kunde«. 

Uhret  blev  da  ogsaa  temmelig  hurtig  taget  ned,  om- 
hyggeligt dækket  til  med  et  Klæde,  hvorpaa  de  tre  Fyre 
forsvandt  med  Uhr,  Stige  og  Værktøj.  Men  Byens  vise 
Fædre  saa  aldrig  mere  deres  fine  Uhr,  thi  de  tre  Uhrmager- 
svende  vare  slet  og  ret  Tyve. 

Det  engelske  og  det  indfødte  Politi  faar  sjældent  fat  paa 
Indbrudstyvene,  der  altid  »arbejde«  nøgne  og  med  hele 
Legemet  indsmurt  i  Olie ;  Pisken  som  ellers  altid  er  et  godt 
Holdepunkt  hos  en  Kineser,  kan  Politibetjenten  ikke  benytte 
sig  af,  da  den  overalt  bliver  besat  med  Synaale. 


Malaccas  Vestkyst  er  rig  paa  Perlemuslinger  —  mere 
korrekt  vilde  det  være  at  sige  Perlemodermuslinger,  da  de 
Perler,  man  finder  i  dem,  kun  have  ringe  Værd.  Muslingerne 
ere  store,  ofte  over  en  Fod  lange  og  meget  tykke.  Perle- 
moder er  dyrt,  og  det  betaler  sig  godt  at  drive  dette  Mus- 
lingefiskeri. 

Ved  Copahflodens  Munding  har  et  kinesisk  Kompagni 
fra  Penang  faaet  Koncession  paa  at  fiske  Muslinger  mod  at 
betale  en  temmelig  betydelig  Afgift  til  den  siamesiske 
Regering.  Malayiske  og  javanesiske  Dykkere  anvendes 
hertil.  De  blive  to  til  tre  Minutter  under  Vandet  og  fylde 
Skallerne  i  Jerntraads  Kurve,  med  hvilke  de  fire  sig  ned 
paa  Bunden.  Muslingerne  ligge  tæt  sammen  i  »Lejer«  eller 
»Beds«;  ofte  kan  fra  en  saadan  Bed  fiskes  over  100,000 
MusUnger,  og  da  et  jævnt  stort  Exemplar  er  en  Dollar  værd, 
indses  det  let,  at  en  heldig  Fisker  kan  faa  gode  Procenter 
ud  af  sine  Penge. 

Nord  for  de  siamesiske  Besiddelser  paa  Vestkysten 
ligger     den    engelske    Provins     Mergiii.       Udenfor     Kysten 

danne  talrige  Øer  et  helt  Archipclag.  Her  findes  fuldt  op 
af  Perlemuslinger,  og  et  stort  engelsk  Fiskeriselskab  >Mergui 
Company«  gjør  udmærkede  Forretninger.  Selskabet  har 
ladet  bygge  halvtresindstyve  Smaaskonnerter  og  har  en  hel 
Hær  af  Dykkere  og  Søfolk.  Kun  den  halve  Aarstid  kan 
der  arbejdes,  nemlig  under  Nordost  Monsunen.  Sydvest 
Monsunen  sender  hele  det  indiske  Oceans  Bolger  ind  paa 
Vestkysten.  Brændingerne  slynge  Vandet  op  over  Øerne  i 
Archipelaget,  og  Fiskerbaadene  maa  søge  Læ  indenfor  Flod- 
mundingerne. 


E^n  god  Indtægtskilde  for  den  malayiske  og  kinesiske 
F'iskerbefolkning  paa  Malacca  er  de  spiselige  Svalereder,  der 
findes  i  store  Mængder  paa  Toppen  af  de  stejle  utilgænge- 
lige Klippeøer,  som  Farvandet  er  saa  rig^  paa.  Svalerne, 
der  have  lang  Erfaring  for,  hvor  efterstræbte  deres  Reder 
ere,  udsøge  til  Rugepladser  de  allerfarligste  Klipperevner  og 
Smaaspalter  paa  en  lodret  eller  ludende  Klippevæg.  Men 
ere  Fuglene  snedige,  Scia  ere  Fiskerne  modige  og  behændige 
—  Rederne  faa  de  som  oftest  fat  paa. 

Naar  man  sejler  mellem  Klippeøerne,  hvis  Sider  ere 
blottede  for  Vegetation  og  se  ud,  som  vare  de  sprængte  ud 
af  et  stort  Bjerg,  har  man  Vanskelighed  ved  at  forstaa,  at 
noget  Væsen  uden  Vinger  kan  naa  op  til  Toppen  af  dem. 
Men  roer  man  tæt  ind  til  Klipperne,  opdager  man  tynde 
Touge  afRattan — Spanskrør —  eller  Bambusstager,  sammen- 
bundne med  Palmefibre;  de  naa  op  til  Toppen,  hvor  de 
forsvinde.  Hvorledes  de  ere  fastgjorte,  hvordan  det  er 
muligt  at  klatre  trehundrede  P'od  opad  et  Spanskrørstoug, 
at  overhovedet  noget  menneskeligt  Væsen  har  Mod  til  at 
betro    sit   Legemets  Vægt   til   saa   usolide   Apparater,    er  en 


151 

Gaade.  Brister  Touget,  er  det  den  sikre  Død;  thi  mod  de 
nøgne  spidse  Klippestykker  ved  Øens  Fod  knuses  ubarm- 
hjertigt det  menneskelige  Legeme,  skulde  Bestigningen 
mislykkes. 

Jagten  efter  Svalereder  er  farlig  og  kræver  mange 
Menneskeliv  aarlig,  men  dyrt  maa  ogsaa  Gourmanden  betale 
Udbyttet.  Rederne  ere  hvide,  halvt  gjennemsigtige  som 
Alabast  og  omtrent  tre  Tommer  i  Gjennemsnit.  ]eg  har 
oftere  spist  Svaleredesuppe  —  den  er  sødlig  og  tynd  med 
smaa  firkantede  Stykker  Rede  svømmende  deri,  —  men  jeg 
har  aldrig  kunnet  finde  noget  pikant  eller  velsmagende  ved 
denne  Ret. 

Det  var  ved  en  kinesisk  Bryllupsmiddag  i  Puket,  at  jeg 
første  Gang  nød  spiselige  Svalereder  i  Østen. 

Kort  Tid  efter  min  Ankomst  til  Øen  fejrede  den  rigeste 
Mineejers  Søn  sit  Bryllup  med  den  næstrigeste  Kinesers 
Datter.  Det  skulde  være  en  extra  stor  og  flot  Middag,  da 
den  nemlig  samtidig  skulde  være  Forsoningsfest  mellem  de 
to  Familier,  der  i  en  lang  Aarrække  havde  staaet  fjendtligt 
overfor  hinanden  i  Anledning  af  nogle  Processer  om  Mine- 
strækninger. 

Som  en  af  Øens  Honoratiores  fik  jeg  tilsendt  en  Invita- 
tion paa  ildrødt  kinesisk  Papir. 

Jeg  fulgtes  sammen  med  Phya  Dhip  Kosa  og  hans 
Brødre  til  Brudgommens  Hjem,  hvor  vi  bleve  modtagne  med 
en  gjennemtrængende  P'anfare  af  et  stedligt  Orchester,  der 
trakterede  nogle  kinesiske  Musikinstrumenter  af  et  saa 
mærkeligt  Udseende,  at  man  ikke  faldt  paa  at  undre  sig 
over  den  infernalske  Musik,  der  udgik  fra  dem. 

Huset,  hvor  Bryllupsmiddagen  skulde  staa,  var  lille  og 
ualmindeligt  snavset.     Paa  Toppen  af  Trappen   modtoges   vi 

af  den  rige  Mineejer,  en  tykmavet  godmodig  Fyr,  der  trods 
sin  Embonpoint  udførte  en  Række  forbausende  hurtige 
Bøjninger  med  Overkroppen  for  derved  at  udtrykke  sin 
Ærbødighed  og  Glæde  over  det  fine  Besøg.  Ved  hans  Side 
stod  Brudgommen  selv,  en  sextenaarig  Dreng,  klædt  i  pragt- 
fuld Silkedragt  og  med  kostbare  Diamantringe  paa  alle  ti 
Fingre. 

Selve  Bryllupshøjtideligheden  var  til  min  store  Ærgrelse 
allerede  overstaaet;  men  Kineserne  ynde  ikke  at  lade  Vantro 
være  Vidne  til  deres  religiøse  Ceremonier;  Bruden  fik  vi 
ikke  engang  at  se.  Kun  Middagen  var  tilbage,  og  da  hele 
Selskabet  var  samlet ,  bares  den  ind  og  serveredes  paa  en 
Mængde  smaa  Borde,  der  stode  opstillede  i  tre  Værelser. 

Et  noget  større  Bord  end  de  andre  stod  midt  i  den 
første  Stue,  og  omkring  dette  samledes  »den  finere  Portion«, 
min  Ringhed  iberegnet. 

Fønste  Ret  var  den  føromtalte  Svaleredesuppe.  Terrinen 
sattes  midt  paa  Bordet,  og  hver  fik  en  lille  Kop  og  en 
kortskaftet  Porcellainsske.  Samtidig  fore  alle  Skeerne  ned  i 
Terrinen,  og  vi  øste  op  i  vore  Kopper,  hvorfra  vi  indslubrede 
den  fine  Ret,  som  jeg  for  mit  Vedkommende  gjerne  havde 
ombyttet  med  en  Tallerken  Ærter.  —  Efterhaanden  som 
Kopperne  tømtes,  fyldte  man  dem  fra  den  store  Beholdning, 
hver  med  sin  Ske  —  det  var  ikke  appetitligt. 

De  to  næste  Retter  vare  Ragouter  af  Høns  og  Ænder 
med  Grøntsager.  Drikkevarerne  vare  Cognac  og  The; 
istedetfor  Brød  fandtes  Appelsinskiver  og  Vandmelonkjærner, 
hvilket  sidste,  for  mig  helt  ukjendte.  Fødemiddel  lod  til  at 
være  almindelig  yndet.  Her  fik  jeg  for  første  Gang  Lejlighed 
til  at  spise  med  Kinesernes  Pinde  »chopsticks«.  De  holdes 
med  tre  Fingre  og  ere  ikke  nemme  at  manøvrere. 

Megen  Konversation  lod  det  ikke  til,  at  man  satte  Pris 
paa,  enhver  huggede  i  sig  af  Retterne  med  stor  Iver;  af  og 
til  løftede  en  eller  anden  sit  Glas  og  brølede  »Lima,  Lima, 
Lima!«  hvorpaa  alle  Glassene  tomtes. 

Fjerde  Ret  saa  delikat  ud:  nogle  lange  hvide  Skiver 
garnerede  med  Grønt;  men  ikke  saa  snart  havde  jeg  faaet  et 
Stykke  i  Munden,  før  jeg  skyndsomst  maatte  forlade  Lokalet 
og  styrte  ned  i  Gaarden,  hvor  jeg  kastede  de  tre  første 
Retter  op.  Den  delikat  udseende  Spise  var  Hajfinner,  der 
sikkert  vare  halvraadne.  Denne  Episode  afsluttede  Middagen 
for  mit  Vedkommende,  og  jeg  maatte  overvære  Resten  af 
den  som  Tilskuer. 

»Lima,  Lima,  Lima!«  hørtes  snart  uafbrudt  fra  alle  de 
mange  Borde.  Lystigheden  indfandt  sig,  Tungebaandene 
sattes  i  Bevægelse,  Tobaksrøg  fyldte  Værelserne  —  thi  det 
stod  enhver  frit  at  ryge  under  alle  Stadier  af  Maaltidet. 
Slutningen  af  Middagen  var  et  helt  Chaos.  Kinesere  og 
Siamesere  drak  med  hinanden,  der  blev  sunget  og  holdt 
Taler. 

Efter  Middagen  ryddedes  den  største  Stue  for  Spise- 
bordene, og  der  blev  sendt  Bud  til  et  nærliggende  Thehus 
efter  det  derværende  Kvindepersonale.  En  halv  Snes  kinesiske 
»Damer«  mødte  med  Harper,  Trommer,  Bækkener  og  andre 
Instrumenter,  og  nu  begyndte  en  musikalsk  Aftenunder- 
holdning, der  hurtigt  nødte  mig  til  at  fortrække. 

Narisoon  og  jeg  fulgtes  ad  hjem.  Jeg  udspurgte  ham 
om  kinesiske  Bryllupsceremonier.  Han  vidste  ingen  rigtig 
Besked  hermed.  —  Slutningen  af  Konversationen. 

Jeg:  Er  der  slet  ingen  Ceremonier,  der  minde  Dem 
om  engelske  Bryllupper  —  saadan  noget  som  at  sende 
Stykker  af  Bryllupskagen  omkring  til  gode  Venner  og  Be- 
kj  endte  .^ 

Han :  (efter  en  længere  Grunden)  Jo  vist  saa!  Morgenen 
efter  Brylluppet  skal  Brudeparret  sende  deres  Lagener 
omkring  til  den  nærmeste  Familie  til  Beskuelse. 

Jeg: ?!!! 


Min  ledige  Tid  ved  Puket  benyttede  jeg  til  at  foretage 
nogle  Opmaalinger  af  Floderne  Trang,  Copah  og  Renongs 
Mundinger.  Uet  har  altid  været  mit  Yndlingsarbejde  at 
opmaale  Kyster  og  Øer  og  kaartlægge  dem,  og  her  var 
fuldt  op  at  gjorc  i  den  Retning. 

Der  ligger  en  lille  Øgruppe  Sonden  for  Tonga,  helt 
ude  i  Havet,  ved  Navn  fPiilo  RajaJi«.  Den  regnes  alminde- 
ligvis for  at  høre  til  Siam,  men  den  har  altid  været  ubeboet, 
og  Siameserne  skulde  vist  have  ondt  ved  at  bevise  deres 
Ejendomsret  til  Øerne,  der  saavidt  jeg  véd  aldrig  officielt 
ere  blevne  annekterede  af  den  siamesiske  Regering.  I 
Penang  gik  der  Rygter  om,  at  Tyskland  eller  Rusland  vilde 
bemægtige  sig  den  omtalte  Øgruppe,  og  dér  oprette  en 
Kulstation.  Dette  lød  troværdigt  nok,  da  der  paa  den 
største  af  Øerne  findes  en  dyb  Bugt  Gulnare  Cove ^  som 
aabner  sig  mod  Nordvest  og  saaledes  giver  Læ  mod  begge 
Monsuner.     Der  er  tillige  god  Ankerbund. 

For  at  komme  eventuelle  Lysthavende  i  P'orkjobet  og 
virke  til  F'ordel  for  den  Regering,  jeg  tjente  under,  besluttede 
jeg  selv  at  annektere  Pulo  Rajah  i  Kongen  af  Siams  Navn. 
Jeg  sejlede  da  en  Morgen  ud  fra  Puket  Havn  og  styrede 
over  mod  Øerne,  hvis  høje  l^jcrgtinder  tonede  i  svag  violet 
Taagcfarve  i  Morgendisen.  Hcnad  elleve  om  F'ormiddagen 
naaede  jeg  den  nordligste  og  største  0  i  Gruppen  og  op- 
dagede   dér   Gulnare   Cove.     Jog   sendte   Short    ind    med    en 

Jolle  for  at  tage  Lodskud  i  Bugten  og  fulgte  selv  efter  med 
Jong  Jot.  Inde  i  den  smalle  Bugt  var  der  lige  Plads  for 
Skibet  til  at  svaje  rundt  med  ti  Favne  Kjæde  ude  og  to  og 
en  halv  Favne  Vand,  god  Sandbund. 

Der  var  bedaarende  smukt  derinde.  En  stor  gryde- 
formet  Dal  strakte  sig  helt  hen  til  Strandbredden,  og  ned 
mod  denne  sænkede  sig  Bjergets  Sider  terrasseformede;  det 
var  ret  Idealet  af  en  Plads  til  Anlæg  af  en  Kaffe-  og  Kokus- 
plantage.  Hen  paa  Eftermiddagen  gik  jeg  iland  med  fem 
og  tyve  Mand,  lod  rejse  en  Flag.stang,  hejste  det  siamesiske 
Flag  under  Salut  og  erklærede  Øen  annekteret  af  den  sia- 
mesiske Regering. 

Men  Flag  og  Bambus  ere  forgængelige,  og  jeg  lod 
derfor  male  paa  et  glat  KUppestykke,  hvis  Flade  vender  ud 
mod  Indløbet  til  Gulnare  Bugten,  en  stor  hvid  Elefant  paa 
rød  Grund,  (det  siamesiske  Flag);  nedenunder  staar  paa 
siamesisk:  Pulo  Rajah,  Kongen  af  Siams  0  1893.  ^^^m  af 
Skibets  bedste  Malere  udførte  Kunstværket  i  Zinkhvidt  og 
Rødt,  og  da  Elefanten  er  saa  stor  som  en  Ko,  og  Bogstaverne 
næsten  en  Alen  høje,  vil  Klippemaleriet  falde  i  Øjnene  paa 
enhver,  der  sejler  ind  i  »Gulnare  Cove«.  — 

Jeg  fik  snart  andet  at  bestille  end  at  annektere  Øer  og 
opmaale  Flodmundinger,  thi  allerede  i  Maj  Maaned  trak 
truende  Uvejrsskyer  sammen  paa  Østens  politiske  Himmel. 
Franskmændene  havde  et  Par  Maaneder  tidligere  paa  den 
mest  utvetydige  Maade  af  Verden  vist  Lyst  til  at  udvide 
deres  bagindiske  Koloniers  Grænse  paa  Siams  Bekostning, 
—  de  rykkede  nu  med  annamitiske  Tropper  op  langs  Mekongs 
venstre  Bred,  havde  leveret  nogle  mindre  Skærmydsler  med 
de  dér  boende  Laosstammer,  der  stode  under  siamesisk 
Protektion,  og  besatte  efterhaanden  Øerne  i  Floden. 

Om  den  fransk -siamesiske  Konflikt  skal  jeg  i  næste 
Kapitel  berette  udførligere;  her  skal  jeg  kun  bemærke,  at 
det  saa  truende  ud,  at  Aviserne  vare  fulde  af  allehaande 
Krigsrygter,  og  at  jeg  imodesaa  en  Krig  mellem  Frankrig 
og  Siam  som  en  rimelig  Konsekvens  af  de  begyndende 
Fjendtligheder. 

Aldeles  umuligt  var  det  ikke,  at  Frankrig  kunde  tænke 
paa  at  besætte  Tonga  og  gjore  Puket  til  en  Flaadestation. 
Dels  findes  ingen  fransk  Plads  paa  hele  det  indiske  Ocean, 
dels  vilde  det  være  et  godt  Træk  mod  Englændernes  over- 
vældende Indflydelse  paa  Malacca. 

Jongjots  fire  smaa  Messingbasser  og  gamle  armstrongske 
Forladekanon  samt  de  faa  Legetøjskanoner  udenfor  Kasernen 
kunde  selvfølgelig  ikke  forsvare  Puket  Havn  mod  eventuelle 
Angreb  fra  franske  Skibe;  men  fra  Bangkok  fik  jeg  Løfte 
om  et  Batteri  Kruppske  Feltkanoner,  og  det  hjalp  strax 
paa  Situationen. 

Jeg  satte  Soldaterne  i  Arbejde  med  at  opkaste  en 
Skanse  paa  en  i  Bugten  udløbende  Landtange  og  ledte  efter 
et  Sted  ved  Indsejlingen  til  Havnen,  hvor  en  anden  F'or- 
skansning  passende  kunde  bygges.  Da  fandt  jeg  paa  Nordost 
Siden  af  den  østligste  0  Levningerne  af  en  gammel  Sørøver- 
fæstning —  tykke  Stenmure  med  Skydeskaar  —  helt  skjult 
af  Junglekrat.  Jeg  lod  rydde  en  Vej  op  til  Stedet,  bringe 
Sten,  Kalk,  Ler  og  Værktøj  over  fra  Puket  og  begyndte 
saa  ved  Hjælp  af  mine  Matroser  samt  Straftefangerne  at 
reparere  det  gamle  Murværk  og  rydde  alle  Træerne  omkring 
Stedet  bort. 

Men  medens  jeg  stod  midt  i  disse  Arbejder,  modtog 
jeg  telegrafisk  Ordre  til  strax  at  retournere  til  Bangkok, 
efterladende  Skibet  under  Kapitain  Webers  Kommando. 

Den  24de  Maj  sejlede  jeg  sidste  Gang  fra  Puket  ombord 
i  Jong  Jot ,  som  Captain  Weber  skulde  bringe  tilbage.  Min 
brave  Næstkommanderende,  Lieutenant  Short  havde  meldt 
Forfald  til  denne  Expedition,  han  laa  nemlig  i  en  Hytte 
i  Land  i  et  Anfald  af  Delirium. 


FJORTENDE  KAPITEL. 


Lidt  politisk  Geografi.  —  Franske  og  engelske  Kolonier.  —  M.  de  Lanessan. 
' —  Frankrigs  Fordring  paa  Mekongflodens  venstre  Bred.  — 


Bagindien,  der  nu  i  sine  Hovedtræk  bestaar  af  Birma 
mod  Vest,  Siam  i  Midten,  To)ikin,  Afinau/,  Kochin-Kina  og 
Cambodia  mod  Øst  og  Syd  samt  Malacca- Halv  øen,  maatte 
tidligere  inddeles  i  langt  flere  Stater,  der  under  et  Utal  af 
Konger  og  Smaafyrstcr  bekrigede  hverandre,  saaledes  at  de 
enkelte  Landes  Grænser  udvidedes  eller  indsnævredes,  alt 
efter  Krigslykkens  Luner.  Det  var  egentlig  forst  efter 
Englændernes  Erobring  af  Birma  mod  Vest  og  Fransk- 
mændenes Undertvingelse  af  Annam,  Cambodia  og  Kochin- 
Kina  mod  Øst,  at  en  vis  Stabilitet  indtraadte  i  Magtfordelingen 
i  Bagindien. 

I  Birvia  havde  Englænderne  allerede  i  det  ostindiske 
Kompagnis  Dage  stor  Indflydelse,  og  denne  har  senere  holdt 
sig  vedlige.  England  mente  at  have  et  Slags  Protektorat 
over  Landet  og  saa  kun  ugjerne,  at  andre  europæiske  Magter 
søgte  at  faa  F"od  fæste  dér. 

Kong  Te  Bain\  der  besteg  den  birmanske  Trone  i  Aaret 
1878,    var   en   hojst   uregerlig  Kavaller.     Han   lod  det  meste 

af  sin  talrige  Familie  myrde  og  begik  allehaande  Grusom- 
heder mod  sine  Undersaatter,  som  han  iøvrigt  plyndrede  og 
udpinte  efter  bedste  Evne.  Han  var  fordrukken,  udsvævende 
og  ødsel;  Englænderne  hadede  han  af  sit  ganske  Hjerte,  og 
disse  gjengjældte  hans  Følelser.  Saavel  i  England  som  i 
Birma  selv  blev  Kong  Te  Bauv  anset  for  at  være  den  mod- 
bydehgste  Tyran  i  Østen,  og  da  han  en  Dag  lod  flere 
Hundrede  Fanger  indebrænde  for  at  spare  Omkostningerne 
ved  deres  Underhold,  blev  det  dog  for  galt,  og  talrige 
Adresser  indsendtes  til  den  engelske  Regering  med  Bøn  om 
at  faa  Birmas  Konge  afsat. 

Det  er  slemt  at  være  grusom ,  men  det  er  dog  værre 
at  røre  ved  engelske  Handelsinteresser.  Og  det  var  først, 
da  Kongen  af  Birma  begyndte  at  favorisere  franske  Handels- 
mænd paa  engelske  Firmaers  Bekostning,  at  England  for 
Alvor  skred  ind. 

Kong  Te  Bauv  overtraadte  Traktaterne,  forhaanede 
Kolonialregeringen  og  gav  franske  Kompagnier  store  Konces- 
sioner. Da  udrustede  England  endeHg  under  General  Prender- 
gast  en  Styrke  paa  henved  10,000  Mand,  som  afgik  til  Birma. 
Et  Ultimatum  overraktes  Kongen,  og  da  han  svarede 
herpaa  med  en  Uforskammethed,  besatte  de  engelske  Tropper 
ufortøvet  den  kongelige  Residens  Mandalay.  Kongen  blev 
afsat  og  med  sin  Familie  bragt  til  Madras,  hvorpaa  Vice- 
kongen af  Indien  i  Dronningen  af  Englands  Navn  indlemmede 
Birma  som  en  ny  Provins  i  det  store  indiske  Kejserrige. 

Kopierende  Englændernes  Færd  i  Birma  gik  Fransk- 
mændene frem  i  den  østlige  Del  af  Bagindien.  Snart  er  det 
en  Traktats  Krænkelse,  snart  en  indfødt  Fyrstes  Forhaanelse 
af  en  fransk  Konsul,  der  giver  Frankrig  den  fornødne 
Anledning     til    at    skride     ind    og    hævde     »den    nationale 

Ære«.  Resultatet  af  et  ihærdigt  Arbejde  er  Erobringen  af 
Tonkin  og  Kochin-Kina  samt  Protektoratet  over  Annam  og 
Cambodia. 

Trods  sin  udsatte  Stilling  mellem  Englands  og  Frankrigs 
Kolonier,  sin  store  Frugtbarhed  og  Rigdom  paa  Mineraller 
og  sin  forholdsvis  svage  militaire  Position  havde  Siam  hidtil 
heldigt  undgaaet  Konflikter  med  de  europæiske  Naboer.  En 
Grænseregulering  var  fornylig  i  al  Fredelighed  ført  til  Ende 
mellem  Siam  og  britisk  Birma,  —  Grænsereguleringen  mod 
Øst  skulde  faa  et  mere  krigersk  Præg. 

De  to  Arvefjender  Frankrig  og  England  have  i  Tidernes 
Løb  udviklet  sig  i  højst  forskjellige  Retninger.  Takket 
være  sin  gunstige  isolerede  Beliggenhed  har  England  i  en 
tohundredeaarig  lang  og  temmelig  fredelig  Periode  kunnet 
udvikle  sig  indadtil  og  udvide  sig  i  kolonial  Henseende  i 
alle  fem  Verdensdele.  De  nuværende  ypperlige  Forhold  i 
de  engelske  Kolonier  ere  PVugterne  af  lang  Erfaring,  der 
har  kostet  dyre  Lærepenge  i  Guld  og  Blod.  Direkte  Ind- 
tægter har  Landet  ikke  af  sine  Kolonier,  men  indirekte 
tilflyder  der  Moderlandet  Rigdom,  Magt  og  Prestige. 

De  engelske  Kolonier  regeres  efter  de  mest  liberale 
Principper:  Frihandel  og  Lighed  for  alle  med  Hensyn  til 
Love  og  Religion.  Ingen  Toldlove  beskytte  eller  begunstige 
engelske  F"abrikater  og  Produkter,  ingen  Bestemmelser  for- 
hindre fremmede  Nationers  Skibe  i  at  konkurrere  med 
Englændernes  paa  Fragtomraadet.  Næsten  overalt,  hvor  det 
engelske  Flag  vajer  i  Kolonierne,  blomstrer  Handel,  Skibsfart 
og  Industri,  og  selv  om  Englands  koloniale  Undersaatter 
ikke  elske  deres  Herrer  eller  foretrække  det  fremmede 
Herredomme  for  fuld  PVihed,  erkjende  de  dog  dette  Regi- 
mentes store  Humanitet  og  forstaa  at  vurdere  den  forholdsvise 

Frihed,  der  tillader  dem  at  udvikle  sig  efter  deres  særlige 
nationale  Ejendommeligheder  og  Existensbetingelser. 

Frankrig  har  ganske  manglet  en  lang  og  rolig  Udviklings- 
periode. Dette  Land  er  naaet  frem  til  sit  nuværende  Stand- 
punkt gjennem  store  Omvæltninger  og  stærke  Svingninger 
mellem  de  mest  forskjellige  Regeringsformer. 

Frankrigs  Stormagtstilling  i  Europa  absorberer  Landets 
Kraft  og  Borgernes  Ydeevne,  kun  lidet  kan  ofres  paa 
koloniale  Udvidelser,  og  Franskmanden,  der  fremfor  alt  er 
Patriot,  har  kun  liden  Interesse  for  koloniale  Spørgsmaal. 

I  Modsætning  til  Englænderne,  der,  betragtende  sig  som 
Verdensborgere,  føle  sig  kaldede  til  at  færdes  hele  Jorden 
over,  og  for  hvem  det  næsten  er  en  Pligt  idetmindste  i  en 
Periode  af  deres  Liv  at  føre  deres  »struggle  for  life«  udenfor 
Gammelenglands  Grænser,  hade  Franskmændene  i  deres 
intensive  Kjærlighed  til  Fædrelandet  at  expatriere  sig.  Saa- 
længe  der  blot  er  den  mindste  Mulighed  for  en  Franskmand 
til  at  fortjene  det  nødvendige  til  Livets  Ophold  i  sit  eget 
Land,  tænker  han  ikke  paa  at  drage  bort. 

En  af  de  Ting,  der  bringer  de  franske  Kolonier  i  Mis- 
kredit er  da  ogsaa,  at  den  franske  Befolkning  dér  i  sine 
Hovedtræk  bestaar  af  de  uheldigste  Elementer  blandt  Moder- 
landets Indvaanere  —  de  gode  Elementer  blive  hjemme. 
Derfor  er  det  uretfærdigt  at  ville  dømme  Frankrig  efter  de 
Franskmænd,  der  befolke  Kolonierne,  ligesaalidt  som  man  skal 
lede  efter  gode  engelske  Typer   i  de  engelske  Straffeanstalter. 

Da  Frankrig  altsaa  har  manglet  Tid  og  Lejlighed  til, 
som  England,  at  udvikle  sig  til  en  stor  Kolonialmagt,  og  da 
Franskmændene  end  ikke  have  synderlig  Interesse  for,  hvad 
de  nu  engang  have  erhvervet  sig  udenfor  Europa,  er  det 
ikke  saa  mærkeligt,  at  Forholdene  i  deres  Kolonier  ere 
mindre  heldige. 

Et  Aar  i  Siam.  II 

Den  franske  Republiks  Frihedsprinciper  anvendes  ikke 
i  Kolonierne.  Hovedprincipet  her  er  aabenbart  kun  at 
favorisere  Frankrigs  Industri,  Handel  og  Skibsfart  paa  andre 
Landes  Bekostning.  Den  frie  Konkurrence  er  bastet  og 
bundet,  Lighed  for  Loven  existerer  ikke,  da  den  indvandrede 
franske  Befolkning  paa  alle  Omraader  betragtes  som  staaende 
over  Landets  oprindelige  Indbyggere. 

Resultatet  af  Frankrigs  Kolonialpolitik  er  tarveligt. 
Hverken  direkte  eller  indirekte  tilflyder  der  Moderlandet 
Fordele,  der  endog  i  en  ringere  Grad  kunne  veje  op  mod, 
hvad  disse  Kolonier  har  kostet  Frankrig  af  Menneskeliv 
og  Penge. 


Napoleon  den  tredie  havde  store  Planer  for  i  Bag- 
indien. Han  har  vistnok  troet  at  kunne  realisere  Ludvig  den 
fjortendes  Drøm,  Oprettelsen  af  et  fransk-ostindisk  Rige  for 
derigjennem  at  kunne  holde  England  Skak  i  Østen.  Krigen 
1870 — 71  stoppede  Udforeisen  af  hans  Planer,  men  han  fik 
dog  begyndt.  I  1856  sendte  den  franske  Kejser  Ambassa- 
dører til  SiajH  og  Birum ,  hvor  de  bleve  venligt  modtagne. 
Annamiterne  optoge  de  franske  Tilnærmelser  mindre  fredeligt 
—  de  skjød  paa  Diplomaterne  og  myrdede  nogle  Missionairer 
samt  en  spansk  Biskop.  Dette  gav  Anledning  til,  at  Frankrig 
og  Spanien  i  Aaret  1859  erobrede  Saigon.  Spanierne  over- 
lode  deres  Allierede  Byttet,  hvorved  Franskmændene  bleve 
Herre  over  det  udstrakte  Mekongdelta.  Herfra  trængte  de 
mod  Nord,  og  Annaju  faldt  under  fransk  Protektorat.  I 
1866  foretoges  flere  Expeditioner  over  den  kinesiske  Grænse, 
og  de  idelige  Rivninger  med  Kina  fore  sluttelig  til  det 
bekjendte  Felttog,  som  endte  med  Tonkins  Erobring. 

1867  underskreves  en  Traktat  mellem  Siam  og  Frankrig, 
ifølge  hvilken  det  førstnævne  Land  definitivt  opgav  sit 
nominelle  Overherredømme  over  Cambodia  imod,  at  Frankrig 
difinitivt  gav  Afkald  paa  de  to  tidligere  cambodianske 
Provinser  Angkor  og  Battambong ,    der  indlemmedes  i  Siam. 

Udover  dette  fandt  ingen  Grænseregulering  Sted,  men 
det  gjordes  heller  ikke  nødigt,  for  efter  en  Krig,  der  netop 
drejede  sig  om  Grænsespørgsmaalet  mellem  Siam  og  Annam, 
og  som  blev  udkjæmpet  for  omtrent  et  Aarhundrede  siden, 
bleve  Annamiterne  drevne  over  paa  den  anden  Side  af  den 
lange  Bjærgryg,  der  parallel  med  Annams  Kystlinie  strækker 
sig  flere  Hundrede  Mile  ned  fra  Tonkin  mod  Saigon. 

Siden  denne  Krig  har  Annamiterne  holdt  sig  paa  Øst- 
siden, Laotianerne  og  Siameserne  paa  Vestsiden  afBjærgene. 

Alle'  bagindiske  Kaart,  selv  de  franske,  angive  Grænsen 
mellem  Siam  og  Annam  som  værende  den  omtalte  Bjærg- 
kjæde,  og  mange  Mile  Vest  herfor  løber  Mekong  Floden, 
som  Frankrig  i  1893  erklærer  for  at  være  den  rigtige  »viden- 
skabelige« Grænse. 

Efter  Traktatens  Afslutning  1867  mellem  Frankrig  og 
Siam  syntes  alle  Stridsspørgsmaal  at  være  bragt  ud  af 
Verden;  Frankrig  har  siden  haft  nok  at  gjøre  med  at  ordne 
Forholdene  i  sin  nye  Provins  Tonkin,  og  Siam  arbejdede 
under  Kong  Chulalongkorns  Regering  ufortrødent  paa  sin 
indre  Udvikling. 

1866  blev  en  videnskabelig  Expedition  udsendt  fra 
Frankrig  til  Cochin-Kina  for  at  undersøge  og  kaartlægge 
de  franske  Kolonier  —  et  af  Expeditionens  Medlemmer  og 
senere  dens  Chef  var  den  bekj endte  Lieutenant  Garnier  — 
og  Resultatet  foreligger  i  et  omfangsrigt  Værk  betitlet 
»Voyage  et  exploration  en  Inde-Chine  efifectuée  par  une 
commission  Frangaise«.     Paa  de  Kaart   der  følge   med  dette 

interessante  Værk  er  Siams  Grænse  mod  Vest  den  lange, 
oftere  omtalte,  annamitiske  Bjærgryg,  medens  Sydgrænsen 
er  trukket  betydeligt  Sønden  for  Stung  Treng  og  Øen  Kohne. 

Monsieur  de  Lanessan,  tidligere  Medlem  af  det  franske 
Deputeretkammer  og  nuværende  Gouvernor  i  >- Indo-Kina«, 
har  altid  interesseret  sig  stærkt  for  fransk  Kolonialpolitik  og 
har  stedse  været  en  af  de  ivrigste  Talsmænd  for  Frankrigs 
Udvidelse  udenfor  Europa.  Han  har  i  sin  Tid  (jeg  tror  i 
1886)  udgivet  en  Bog  »l'Expansion  Coloniale  de  la  France«, 
der  vakte  nogen  Opsigt. 

Det  er  en  bekjendt  Sag  at  Lanessan  var  en  god  Ven 
af  den  uheldige  franske  Børspolitiker  Baron  de  Reinach,  og 
denne  havde  allehaande  Planer  for  i  Østen.  Han  vilde 
gjennemskjære  Malacca-Halvøen  og  derved  lede  Strømmen 
af  Skibe  til  Kina  over  Saigon  istedetfor  som  nu  over  Singa- 
pore; desuden  havde  han  den  Plan  at  starte  et  Dampskibs- 
selskab med  det  Formaal  at  befare  Mekong  Floden  og 
udnytte  de  udstrakte  Teakskove  langs  denne  Flods  Bredder. 

Lanessan  har  som  Gouvernor  i  Saigon  neppe  glemt 
Vennen  Reinachs  Planer,  og  med  det  Formaal  for  Øje  at 
udvide  de  franske  Besiddelser  mod  Vest  til  Mekong  har  han 
trolig  arbejdet  i  adskillige  Aar  i  fuld  Forstaaelse  med  den 
franske  Minister  i  Bangkok  Monsieur  Pavie.  Denne  Mand, 
der  i  den  beskedne  Stilling  som  Telegrafist  kom  til  Saigon, 
blev  pousseret  af  Monsieur  Lanessan.  Han  foretog  nogle 
Smaaexpeditioner  i  det  indre  af  Landet  og  studerede  nøje 
Forholdene  i  Mekong  Dalen. 

Da  Monsieur  de  Lanessan  fik  Telegrafisten  Pavie  udnævnt 
til  Minister  i  Bangkok,  havde  han  Kortene  paa  Haanden  og 
kunde  begynde  det  lille  muntre  Parti  Kcarté,  hvis  Indsats 
blev  en  Trediedel  af  Kongeriet  Siam. 

Naar  et  saa  rigt  og  i  Forhold  til  evropæiske  Stormagler 
saa  svagt  Land  som  Siam  ved  Skjæbnens  lunefulde  Til- 
skikkelse kommer  til  at  ligge  mellem  to  saa  farlige  Naboer 
som  England  og  Frankrig,  bør  det  tage  sig  meget  i  Agt  for 
ikke  at  fornærme  disse;  men  saa  klog  var  Siam  ikke  altid. 
Havde  Regeringen  i  Bangkok  holdt  sig  Traktaterne  strengt 
efterretteligt,  havde  den  behandlet  Stormagternes  Repræsen- 
tanter udsøgt  høtiigt,  og  havde  den  fuldtud  respekteret 
Europæernes  Lighed  for  Loven  —  ogsaa  naar  Dommerne 
vare  Siamesere  —  havde  Spillet  været  vanskeligere  for  den 
ærgjerrige  Gouvernør  i  Saigon.  Frankrig  overrumplede  uden 
Lov  og  Ret  Siam,  det  er  utvivlsomt;  hverken  Monsieur 
Pavie  eller  Monsieur  de  Lannessan  har  nogensinde  for  Alvor 
ment,  at  Frankrig  havde  Gnist  af  juridisk  Ret  til  at  flytte 
Grænsen  til  Mekong  —  men  hvad  betyder  det:  Er  ikke 
Traktater  og  internationale  Love  og  Folkeret  det  bare 
Humbug?  En  Slags  diplomatisk  Gjøgl  hvormed  der  pyntes 
op  i  Historien;  det  er  Butterdejgen  uden  om  Posteien,  den 
tager  sig  godt  ud,  men  Pokker  ivold  med  den,  naar  man  vil 
have  fat  paa  Indmaden.  —  Vi  Danske  kunne  tale  med  om 
den  Slags  Ting.  Vi  sidde  lige  saa  net  i  det  som  Siameserne. 
Vi  har  leget  den  Leg  med  Traktater  og  store  Naboer,  vi 
have  troet  at  kunne  spille  op  og  pukke  paa  vor  Ret  og 
vore  Traktater  —  vi  fik  Prygl  og  maatte  betale  Gildet.  Det 
er  akurat  lige  saa  haabløst  for  Siam  at  indlade  sig  i  Krig 
med  Frankrig,  som  det  var  for  Danmark  at  slaas  med  Østrig 
og  Preussen. 


En  af  de  første,  der  højt  udtalte  Lanessans  Tanker  at 
udvide  Frankrigs  Kolonier  i  Bagindien  paa  Siams  Bekostning, 
var  Prins  Henri  af  Orleans,  og  efter  ham  har  franske  Journalister 

og  Deputerede  slaaet  til  Lyd  for  de  samme  Planer  i  det 
Haab  at  vække  Franskmændenes  Interesse  derfor.  Men  i 
Frankrig  véd  man  af  dyrekjobt  Erfaring  hvad  koloniale 
H!ventyr  koste,  og  den  sorgelige  Krig  i  Tonkin  var  i  altfor 
frisk  Minde.  Ministeriet  i  Paris  turde  ikke  sætte  sin  Popu- 
laritet paa  Spil  ved  aabenlyst  at  støtte  en  Ærgjærrighed 
som  Gouvernøren  over  Indo-Kina  og  indlade  sig  paa  Erob- 
ringer i  Østen.  Men  Lanessan  havde  Midler  i  Hænde  til  at 
tvinge  Ministeriet  til  Eftergivenhed;  det  gjaldt  kun  om  at 
bilde  Franskmændene  ind  at  deres  national-militære  Ære  var 
krænket,  saa  gaa  de  nemlig  med  til  alt. 

Og  Siam  var  desværre  alt  andet  end  forsigtig. 

Saasnart  Sporgsmaalet  om  Frankrigs  Fordringer  om  en 
ny  »Mekonggrænse«  blev  rejst,  gav  Regeringen  i  Bangkok 
Ordre  til  at  forstærke  Militærposterne  ved  den  sydlige  og 
østlige  Grænse  for  derved  at  pointere,  hvem  der  var  Herre  i 
Landet.  Pavie  protesterede  herimod,  men  Siameserne  stede 
fast  paa  deres  Ret  og  lagde  endog  smaa  Garnisoner  i  Stung- 
Treng  og  i  nogle  gamle  Forskansninger  paa  Øen  Khone. 

Dermed  havde  Lanessan  Spillet  gaaende.  I  Paris  havde 
han  imidlertid  ladet  udarbejde  et  Kaart  over  den  ostHge 
Del  af  Bagindien,  og  herpaa  ses  for  første  Gang  Cambodias 
Nordgrænse  at  være  krobet  adskillige  Mile  ind  i  Siam;  den 
laa  pludselig  Nord  for  alle  de  Punkter,  som  Siameserne 
havde  besat  med  Tropper,  og  nu  gaa  Begivenhederne  Slag 
i  Slag. 

Lanessan  giver  sine  franske  Officerer  og  annamitiske 
Tropper  Ordre  til  at  rykke  mod  Nord  og  drive  Siameserne 
ud  af  de  faste  Stillinger,  som  ligge  Syd  for  den  nye  Grænse- 
linie, og  som  altsaa  »retmæssigt«  tilhøre  Frankrig. 

I  Midten  af  Maj  Maaned  1893  hørte  vi  om  det  første 
Sammenstod    i    den    fransk-siamesiske    Konflikt,    nemlig    en 

ubetydelig  Skjærmydsel  mellem  Laotianere  og  Annamiter 
samt  Tilfangetagelsen  af  den  franske  Kapitain  Thoreiix,  der 
bragte  noget  Proviant  op  ad  Mekong.  Dette  skete  i  Omegnen 
af  Khone. 

Denne  Afifaire  blev  af  Lanessan  og  Haandlangere  pustet 
op  til  noget  enormt.  Frankrigs  Ære  var  blevet  traadt  for 
nær,  kun  Blod  og  Landafstaaelse  kunde  aftvætte  den  Plet 
paa  Frankrigs  Vaabenskjold,  at  en  af  dets  Officerer  var 
bleven  taget  tilfange! 

Havde  den  siamesiske  Regering  strax  udleveret  Thoreux 
til  de  franske  Autoriteter  i  Saigon,  kunde  Siam  maaske 
endnu  have  haft  en  Chance  til  at  slippe  ud  af  Ubehagelig- 
hederne, men  til  alles  ubegrænsede  Forbauselse  blev  den 
fangne  Capitain  slæbt  omkring  i  det  Indre  af  Landet,  og 
Udleveringen  fandt  først  Sted  omtrent  tre  Maaneder  efter.  I 
Paris  beklagede  den  siamesiske  Gesandt  det  Sammenstød, 
der  havde  fundet  Sted  og  erklærede,  at  Regeringen  i  Bangkok 
intet  Ansvar  kunde  have  for  hvad  Laotianerne  foretog  sig. 
Men  i  det  franske  Udenrigsministerium  blev  denne  Und- 
skyldning dog  neppe  tagen  for  gode  Varer,  især  da  der 
samtidig  fra  Bangkok  sendtes  Vaaben  og  Ammunition  i 
store  Masser  til  Gouvernørerne  over  de  østlige  Provinser  med 
Ordre  til  at  standse  Franskmændene  i  deres  Fremrykning. 

Imidlertid  lode  de  fransk-annamitiske  Tropper  sig  ikke 
standse ;  de  trængte  op  langs  den  østlige  Flodbred  og  besatte 
Øerne  i  Mekong  samt  Flodens  Bredder. 

Dette  foregik  i  Maj  og  første  Halvdel  af  Juni  Maaned. 


Hs.  kgl.   II.   Krom   Muii  Ddiniuu^    Rahchanubai-i 

FEMTENDE  KAPITEL. 

Krigsforberedelser. 


Den  tredie  Juni  kom  jeg  atter  tilbage  til  Bangkok,  hvor 
jeg  havde  ventet  at  finde  stor  Travlhed  i  Anledning  af  den 
forestaaende  Krig.  Men  alt  var  næsten  ligesaa  roligt,  som 
da  jeg  forlod  Byen.  Ingen  syntes  for  Alvor  at  tro  paa 
Krigen ;  derimod  ventedes  den  østerigske  Kronprins ,  og  til 
Ære  for  ham  blev  der  gjort  store  Anstrengelser  for  at  gjøre 
Modtagelsen  saa  festlig  som  muligt.  Især  var  der  Travlhed 
paa  det  kongelige  Værft,  og  Masser  af  kinesiske  Tømmer- 
mænd arbejdede  paa  Telte,  Æresporte  og  lignende.  Den 
kongelige  Landing  var  ikke  til  at  kjende  igjen  for  alle  de 
Flag,  Bannere,  Tribuner  og  Telte,  der  vare  opstillede  —  alt 
i  østrigske  og  siamesiske  Farver.  »Willkommen«  stod  der 
over  den  pompøsts  udstyrede  Landingstrappe.  Det  gjaldt 
Kronprinsen  af  Østrig-Ungarn,  men  det  var  Franskmændene, 
der  kom. 

Samtidig  maatte  der  jo  tages  fat  paa  Forberedelserne 
I  til  Landets  Forsvar.     Et  Skib   blev   sendt   til   Chantaboon   et 

andet    til    Tachan    Floden.      Forsvaret    af   Menamfloden    og 

Paknam  var  dog  det  vigtigste,  da  denne  var  Noglen  til  selve 
Landets  Hovedstad,  og  det  blev  da  bestemt,  at  jeg  skulde 
stationeres  udenfor  Paknam  for  at  etablere  et  Forsvar  af 
Flodmundingen  ved  Hjælp  af  Torpedoer  og  sænkede  Skibe. 
Denne  »Spærring«  skulde  støtte  sig  til  Fæstningen  Chula 
Chom  Klao,  der  imidlertid  ikke  var  mere  end  halv  færdig, 
og  bag  ved  Linien  mod  Nord  skulde  i  det  afgjørende 
Moment  Marinens  Skibe  operere. 

Ganske  stolt  over  den  mig  betroede  Opgave  drog  jeg 
en  tidlig  Morgenstund  i  en  Dampbarkas  ned  ad  Floden  til 
Paknam  og  gik  ombord  paa  Coronation,  der  skulde  være 
mit  Stationsskib.  Jeg  sejlede  ud  til  Flodens  Munding,  under- 
søgte P'orholdene  hvor  Minespærringen  skulde  anbringes  og 
udkastede  sluttelig  en  Plan  for  Forsvaret. 

Det  er  ingen  let  Opgave  i  og  for  sig  at  spærre  en  Flod, 
der  er  en  god  Fjerdingvej  bred,  med  Torpedoer;  men  med 
tilstrækkeligt  Materiel  og  en  betydelig  Arbejdsstyrke  kan 
det  naturligvis  lade  sig  gjore.  Desværre  viste  det  sig,  at 
Orlogsværftet  i  Bangkok  kun  var  i  Besiddelse  af  nogle  faa 
Torpedoer  og  næsten  helt  blottet  for  Dynamit,  Bomuldskrudt, 
Kabler  og  elektriske  Batterier.  Jeg  maatte  altsaa  hjælpe  mig 
foruden.  Gamle  Jern-Oliedunke  bleve  omdannede  til  under- 
søiske Miner,  hos  et  elektrisk  Lyskompagni  i  Bangkok 
kjøbte  vi  Kabel,  og  et  Jernbanekompagni  laante  os  Dynamit. 

Arbejdere  kneb  det  ogsaa  med.  Alt,  hvad  der  var  at 
opdrive  i  Bangkok  af  kinesiske  Tommermænd,  brugtes  dels 
til  at  lave  de  ovenomtalte  yEresporte  til  det  forventede  fine 
Besøg  af  den  østerigske  Kronprins,  dels  til  at  arbejde  paa 
det  nye  Fort,  og  jeg  var  altsaa  henvist  til  at  hjælpe  mig 
med  mine  egne  siamesiske  Matroser,  der  naturligvis  ikke 
havde  mere  Begreb  om  Torpedovæsen  end  kjøbenhavnske 
Ladegaardslemmer  om  Kunstindustri.     Min  eneste  Assistance 

var  Maskinmesteren  paa  Coronation,  en  halvblods  Siameser; 
men  ham  maatte  jeg  snart  skille  mig  ved  paa  Grund  af  hans 
utrolige  Dovenskab  og  uforskammede  Opførsel. 

Den  ene  Uge  efter  den  anden  gik  med  at  lave  Torpe- 
doerne istand.  Hver  Morgen  sejlede  jeg  ud  til  mit  »Torpedo- 
skib« en  gammel  Jagt,  i  hvis  Last  alt  Materiellet  laa  ophobet. 
Af  Værktøj  havde  jeg  ikke  andet  end  en  lille,  gul  Værktøjs- 
kasse —  af  den  Slags  der  bruges  i  Husholdninger  —  og 
hele  Dagen  tilbragte  jeg,  omgiven  af  ivrige,  men  uforstaaende 
Siamesere,  med  at  spledse  Knaldkviksølvspatroner  i  Kabel- 
enderne, fylde  Minerne  med  Explosionsstof,  tilskrue  dem 
vandtæt,  oprulle  Kabler,  lave  Bøjer  og  lignende.  Det  gik 
kun  langsomt  fra  Haanden,  og  jeg  maatte  stadig  holde  Øje 
med  Matroserne,  der  i  deres  Hjerters  Uskyld  ikke  kunde 
forstaa,  hvorfor  de  ikke  maatte  sidde  paa  en  aaben  Kasse, 
fuld  af  Dynamit,  og  ryge  Cigaretter. 

I  Tidsrummet  fra  den  femte  Juni  til  den  trettende  Juli 
fik  jeg  lavet  32  Torpedoer,  hvoraf  kun  de  sexten  ble  ve 
fyldte.  Det  fra  Europa  bestilte  Bomuldskrudt  kom  nemlig 
først  24  Timer  før  AfFairen,  og  det  var  jo  lovlig  sent. 

Efterhaanden  blev  der  bragt  mig  nogle  gamle  Skuder 
ud  til  Spærringsstedet.  De  skulde  sænkes  i  Linie  tværs 
over  Floden.  Med  utroligt  Besvær  bleve  de  fortøjede  paa 
tværs  af  Strømmen,  hvorefter  jeg  sprængte  Bunden  ud  af 
dem  med  Dynamit.  Det  var  en  meget  oplivende  Beskjæf- 
tigelse.  Fra  Dynamitladningen  førte  jeg  Ledningen  hen  til 
en  lille  Damper,  der  laa  et  Stykke  fra  den  gamle  Halk,  og 
med  et  Induktionsapparat  sendte  jeg  den  elektriske  Gnist 
til  Ladningen,  der  exploderede  med  et  mægtigt  Brag.  Træ- 
stumper og  Rundholter  fløj  os  om  Ørene,  og  Vandet 
strømmede  ind.  Langsomt  sank  de  gamle  Skibe,  medens 
hele  Batailloner   af  Rotter  entrede   op  ad  Luger  og  Trapper 

Og  klatrede  op  i  Rigningen.  Tilsidst  brasede  Dækkene 
sammen,  Rejsningerne  faldt,  alt  forsvandt  i  en  Hvirvel;  men 
snart  saas  Røstværker  og  enkelte  Rundholter  atter  paa 
Vandets  Overflade  drivende  afsted  med  Strømmen  tæt  besatte 
af  Rotterne,  der  paa  disse  improviserede  Redningsbaade 
sejlede  ad  Havet  til. 

Da  vi  kun  havde  et  ringe  Antal  Skibe  at  sænke,  byggedes 
F'orhindringer  af  svære  Pæle  som  rammedes  ned  i  Flod- 
bundens Dynd.  De  saa  helt  latterlige  ud;  paa  Afstand 
lignede  Pælene  en  Række  gamle  Mænd,  der  stod  og  svajede 
frem  og  tilbage  i  den  stærke  Strøm  og  rystede  paa  Hovederne 
over  den  sørgelige  Rolle,  de  spillede.  Det  var  en  tarvelig 
Spærring.  Jeg  tror  saamænd,  at  de  franske  Orlogsskibe 
kunde  have  løbet  igjennem  baade  Pælerækken  og  de  gamle 
raadne  sænkede  Skibsskrog,  uden  at  det  vilde  have  forvoldt 
dem  den  mindste  Mén. 


For  mig  var  denne  Tid,  der  gik  forud  for  Paknam- 
Afifairen,  i  høj  Grad  deprimerende.  Situationen  var  mere 
end  haablos,  og  jeg  havde  faact  tildelt  et  Hverv,  som  det  var 
mig  ganske  umuligt  at  opfylde.  Selv  med  tilstrækkeligt 
Materiel  og  et  stort  og  velindovet  Personel  vilde  de  fem 
Uger,  jeg  havde  til  min  Disposition,  være  en  altfor  ringe 
Tid  til  at  etablere  en  virkelig  effektiv  Spærring  tværs  over 
den  brede  Flod,  hvis  rivende  Strøm  ofte  ødelagde,  hvad  jeg 
med  stort  Besvær  havde  stillet  op.  Men  at  jeg  ganske 
alene,  uden  en  eneste  kyndig  Mand  til  Assistance,  skulde 
kunne  udlægge  en  Torpedospærring,  der  burde  strække  over 
en  Linie  af  en  I^'jerdingvejs  Længde,  var  selvfølgelig  utænkeligt. 
Fn   høj    Grad   af  Modløshed   og  Slaphed   greb   mig,    og  jeg 

ønskede  ofte,  at  Franskmændene  vilde  komme,  saa  at  det 
Hele  kunde  blive  overstaaet  jo  før  jo  heller. 

Jeg  og  min  Familie  boede  i  denne  Periode  i  et  Par 
Værelser  i  Chefsboligen  paa  det  lille  Fort  Phi  Sua  Samut. 
Dette  laa  paa  en  lille  flad  0,  som  hvert  Højvande  dækkede 
med  Vand,  saa  kun  Voldene  laa  tørre.  Husene  stode  paa 
Pæle,  og  mange  Gange  har  jeg  lagt  til  med  min  Baad  lige 
ud  for  Husets  Veranda.  Ret  en  Idyl  for  Frøer  og  alskens 
Kryb. 

Foruden  Fortchefen,  Major  Holck,  beboedes  Øen  af 
nogle  siamesiske  Officerer  og  Underofficerer,  hvis  Pælehus- 
Boliger  laa  spredte  paa  Øens  Nordside.  Langs  vippende, 
smalle  Bræddebroer  balancerede  man  ud  til  de  forskjellige 
Vaaninger;  Høns  trivedes  kun  daarlig  dér  paa  Øen,  men 
Ænder  var  der  mange  af.  Dog  klagedes  der  ofte  over,  at 
Krokodillerne  stjal  saa  mange  af  dem. 

Neppe  noget  Sted  i  Siam  er  saa  befængt  med  Moskittoer 
som  Paknam  og  det  omgivende  Land.  Saasnart  Solen  gik 
ned,  kom  de  smaa  Rovdyr  jagende  over  Floden  i  tætte 
Skyer  og  overfaldt  alt  levende.  Mangen  en  Gang  har  vi 
maattet  lade  Middagsmaden  i  Stikken  og  flygte  ind  i  det 
kvalme  lille  Moskittohus,  hvorfra  vi  kun  kom  ud  for  at 
gjemme  os  indenfor  Sengenes  Moskittonet. 


Det  vilde  være  fejl  at  lægge  Ansvaret  for  den  mærkelige 
Ligegyldighed,  der  fra  de  højeste  maritime  Autoriteters  Side 
vistes  Søforsvaret  af  Floden  Menams  Munding,  over  paa  en 
enkelt  Mands  Skulder.  Blandt  Siameserne  selv  fandtes  ingen 
Sagkyndig  paa  det  maritime  Omraade,  og  der  havde  aldrig 
før  været  noeen  Søofficer  ansat  i  Marinen.    Denne  har  derfor 

udviklet  sig  som  »Jacht-Marine« ,  og  som  saadan  er  den 
utvivlsomt  udmærket.  Dertil  kom,  at  man  i  Bangkok  ikke 
troede  paa,  at  Frankrig  for  Alvor  havde  ondt  isinde  —  skjont 
der  ellers  var  Tegn  nok,  som  tydede  herpaa. 

Derimod  nærede  man  en  klippefast  Tro  til  Fortet  CJiula 
Chovi  Klao  og  mente,  at  dette  var  tilstrækkeligt  stærkt  til 
at  kunne  tilbagevise   ethvert  Angreb   fra  franske  Krigsskibe. 

De  evropæisk-opdragne  Siamesere  stillede  sig  dog  meget 
skeptiske  overfor  Siams  Forsvarsanstalter,  og  vægtige  Roster 
hævede  sig  advarende  mod  Krigspartiets  Galskab;  men  de 
besindigere  Mænd  havde  dengang  ikke  Kongens  Øre,  derfor 
gik  det  til  Yderligheder.  Siam  mente  sig  stærk  nok  til  at 
kunne  optræde  som  Stormagt  overfor  Frankrig,  og  det 
maatte  naturligvis  ende  galt. 

Efterhaanden  som  Tiden  skred  frem,  blev  Krigsrygterne 
vildere  og  vildere.  Efterretninger  om  Sammenstød  mellem 
siamesiske  og  fransk-annamitiske  Tropper  i  Mekong-Dalen 
bleve  hyppigere  og  hyppigere.  Tre  Gange  blev  AUarm- 
trommen  rørt :  nu  kom  de  franske  Kanonbaade !  og  for  hver 
Gang  det  viste  sig  at  være  blind  Aliarm,  bleve  Siameserne 
mere  og  mere  overmodige.  Regeringen  stolede  aabenbart 
paa  Forsvarsvæsenet,  troede  virkelig,  at  Frankrig  ikke  turde 
erklære  Siam  Krig.  m 

Paa  det  nyanlagte  Fort  Chula  Chom  Klao  arbejdedes 
ivrigt.  Bjærge  af  Mursten  bragtes  herned  og  henved  2000 
kinesiske  Kulier  murede,  tomrede  og  gravede.  Kanonerne 
vare  allerede  paa  deres  Pladser  i  Forsvindingstaarnene,  og 
Kapitain  Gøttsche  exercerede  med  Soldaterne,  saa  det  var 
en  Lyst.  Siameserne  tumlede  godt  nok  med  deres  Kanoner, 
det  eneste  de  manglede  var  at  lære  at  skyde  med  dem,  og 
det  lærte  de  desværre  aldrisf. 

Den  fjerde  Juli  var  der  stor  Uro  paa  Forter  og  Skibe: 
Kongen  vilde  inspicere  Forsvarsforanstaltningerne  ved  Flod- 
mundingen. Skibene  smykkedes  med  Flag,  Soldaterne  trak 
i  deres  reneste   hvide  Dragter  og  Officererne  i  Gallauniform. 

Ombord  i  Lystdamperen  »Ubon«  ankom  Kongen  henad 
Klokken  elleve  med  et  glimrende  Følge  af  Prinser,  Generaler 
og  Hofkavallerer.  Kommandør  Richelieu  førte  Damperen, 
og  da  Kongen  gik  iland  paa  den  lange  Bro,  der  fra  Land 
strækker  sig  ud  over  Kystens  Mudderbanker,  blev  han  mod- 
taget af  hen  ved  loo  Soldater,  der  afgav  Æresvagt.  Indenfor 
Broen  holdt  et  Par  Sporvogne,  der  med  et  Forspand  af 
Soldater  bevægede  sig  paa  Tip-Vognenes  Skinner.  Disse 
Vogne  befordrede  Kongen  og  Følget  op  til  Fortet,  hvis 
Inspektion  lod  til  at  tilfredsstille  Hs.  Majestæt. 

En  Skiveskydning,  der  var  arrangeret  ved  at  opstille  en 
stor  Skive  paa  en  Flodbanke  nedenfor  Fortet,  gav  ogsaa 
tilfredsstillende  Resultat.  Men  her  maatte  man  beklage,  at 
Skiven  ikke  var  anbragt  i  en  meget  længere  Afstand  og  ud 
i  det  virkelige  Dampskibsløb  —  Resultatet  vilde  ikke  have 
været  saa  tilfredsstillende,  men  langt  mere  oplysende  for 
Hs.  Majestæt. 

Efter  Fortet  kom  Turen  til  Spærringen  og  Minerne. 
Inspektionen  løb  ogsaa  her  af  til  alles  Tilfredshed.  Den  lange 
Stolperække  stod  nok  saa  pænt  og  nejede  for  Kongen  og 
saa  helt  bister  ud.  Som  Slutningsnummer  sprængte  jeg  en 
Mine;  Oliedunken  og  dens  32  Pd.  Bomuldskrudt  exploderede 
korrekt  og  slog  Vandet  højt  tilvejrs.  Denne  Sprængning 
løb  heldigt  af,  og  Kongen  var  saa  naadig  at  komplimentere 
mig  ombord  paa  Minedamperen,  hvor  der  desværre  kun  stod 
32  tomme  Miner,  som  ventede  paa  at  fyldes  med  Explo- 
sionsstof. 

Kongen,  Prinserne  og  Generalerne  gik  atter  ombord  i 
Ubon  og  dampede  tilbage  til  Bangkok.  Det  gjorde  mig 
ondt  at  tænke  paa,  at  Siams  Hersker  var  bleven  bestyrket  i 
en  Illusion ;  Ansvaret  herfor  paahviler  de  af  hans  Om- 
givelser, som  han  dengang  havde  Tillid  til,  og  som  ikke 
vovede  at  sige  ham  Sandheden  fuldt  ud. 

Han  maatte  saaledes  tro,  at  Landets  Forsvar  var  fuld- 
stændig iorden,  og  jeg  er  vis  paa,  at  han  med  Beklagelse 
tænkte  paa,  hvad  der  ventede  Franskmændene,  naar  de  først 
skred  til  Angrreb. 


Krisen  stod  nu  for  Doren.  Stemningen  i  Paris  var  paa 
Kogepunktet,  F'ranskmændene  forlangte  Krig. 

»Progrés«   skrev  paa  dette  Tidspunkt: 

»Er  ikke  Kapitain  Thoreux's  Tilfangetagelse  casus  belli? 

Er  ikke  enhver  fjendtlig  Handling  mod  det  franske 
Flag  paa  Mekong  et  Brud  paa  bestaaendc  Traktater,  og 
nodvendiggjor  det  ikke  Krig.' 

Betyder  ikke  Siamesernes  uafbrudte  Angreb  paa  Øen 
»Khone«  casus  belli,  og  er  det  ikke  vor  Pligt  paa  det 
ubarmhjertigste  at  hævne  de  tre  saarede  Soldater? 

Og  dog  er  Monsieur  Pavie  endnu  i  Bangkok  og  vore 
Tropper  rykke  ikke  ind  paa  siamesisk  Territorium ! 

Hvad  er  Grunden.^ 

Hvorfor  bliver  Bangkok  ikke  stormet  og  lagt  i  Aske? 

Siam  gjor  Krigsforberedelser  og  kjober  Vaaben  og 
Ammunition;  hvorfor  er  da  den  franske  Kina-Escadre 
uvirksom?« 

Den  Stemning  som  ovenstaaende  Uddrag  af  Pariser- 
bladet er  et  Udtryk  for,  lader  ikke  noget  tilbage  i  Tydelighed 
at  onskc. 

Det  er  endelig  lykkedes  at  vække  den  franske  National- 
stolthed, og  den  er  ikke  til  at  spøge  med.  Ligesom  visse 
i  Sagnhistorien  berømte  Sværd,  der  ikke  kunde  trækkes  af 
Balgen,  uden  at  der  flød  Blod,  saaledes  med  den  franske 
Nationalfølelse:  hver  Gang  den  vækkes,  fordrer  den  et  Offer 
enten  fra  Fjenden  eller  fra  sig  selv.  Og  denne  Gang  blev 
Offeret  Siam. 


Et  Aar  i  Siam. 


Ha.    Kgl.    11.    krom    Lu.uiy   Ucvawungsc   Varoprj 


SEKSTENDE  KAPITEL. 

Urolighederne  fortsættes.  —  Grosguerins  Drab.  —  Noteudvekslinger. 
Forberedelser  til  Kamp. 


Hele  Juni  og  Begyndelsen  af  Juli  Maaned  fortsattes 
Urolighederne  i  Mekong  Dalen,  og  nu  hændte  det  meget 
beklagelige  Tilfælde,  at  den  franske  Inspektør  Grosguerin  blev 
dræbt.  Versionerne  om  hvorledes  dette  skete,  ere  selvfølgelig 
højst  forskjellige  fra  fransk  og  fra  siamesisk  Side.  ]t^  skal 
her  give  den  franske  Beretning  om  Tildragelsen,  til  Trods  for 
at  den  senere  har  vist  sig  at  være  temmelig  ukorrekt;  men 
som  Begivenheden  dengang  fremstilledes  i  de  franske  Blade, 
ophidsede  den  de  franske  Gemytter  og  fremskyndede  i  høj 
Grad  Begivenhedernes  Gang. 

Den  siamesiske  Guvernør  i  Cammon  Dalen  blev  nødt 
til  at  trække  sig  mod  Nord,  trængt  ud  af  sin  Stilling  ved  de 
Franskes  Fremrykning,  og  da  han  ingen  Soldater  havde  til 
Beskyttelse  for  sig  og  sin  Familie  i  de  urolige  Tider,  hen- 
vendte han  sig  til  den  franske  Resident  Luce,  der  var  statio- 
neret sammesteds,  med  Bøn  om  Beskyttelse.  Residenten 
opfyldte  hans  Ønske,  gav  ham  Elefanter  og  Vogne  til  Trans- 

port  af  Familie  og  Bagage  samt  stillede  Inspektør  Grosguerin 
og  en  Eskorte  af  annamitiske  Soldater  til  hans  Disposition. 

Efter  et  Par  Dages  Rejse  blev  Grosguerin  syg,  og  Expedi- 
tionen  maatte  gjore  Holdt.  Den  Syge  blev  anbragt  i  en 
laotiansk  Hytte. 

Ikke  langt  fra  dette  Sted  opholdt  Guvernøren  over 
Outhan  sig  med  en  Del  laotianske  Tropper.  Han  har 
rimeligvis  troet,  at  hans  Kollega  fra  Cammon  var  bleven 
taget  tilfange  af  Franskmændene  og  sendte  derfor  200  Mand 
afsted  for  at  befri  ham.  Grosguerin  blev  dræbt  tilligemed  17 
Annamiter  af  Eskorten,  kun  tre  undslap.  Den  franske 
Version  udlægger  dette  Overfald  som  Forræderi  fra  siamesisk 
Side.  Jeg  skal  senere  komme  tilbage  til  den  saakaldte  »Phra 
Jot  Proces«,  der  omhandlede  Grosguerins  Drab,  og  som  frem- 
byder Momenter  af  stor  Interesse. 


D.  10.  Juli  underrettede  den  franske  Minister  i  Bangkok, 
Pavie,  den  siamesiske  Udenrigsminister  om,  at  to  franske 
Kanonbaade  vare  afsendte  fra  Saigon  til  Bangkok  for  at 
beskytte  de  franske  Undersaatter  dér  i  de  urolige  Tider. 
Det  maa  her  bemærkes,  at  i  Bangkok  allerede  fandtes  en 
fransk  Kanonbaad  Lutin,  og  at  den  havde  været  der  i  et  Par 
Maaneder.  Lutin  havde  i  flere  Dage  ligget  kampberedt  med 
Rcvolverkanoner  i  alle  tre  Mers,  og  dette  gav  Anledning  til 
megen  Ophidselse  blandt  Befolkningen  i  Bangkok. 

Angaaende  de  to  Kanonbaade  hiconstant  og  Comete, 
der  afgik  fra  Saigon,  blev  der  i  Dagene  fra  den  lode  til 
den  13de  Juli  fort  en  Noteudveksling  mellem  det  siame.siske 
Udenrigsministerium  og  det  franske  Gesandtskab.  ]tg  kopierer 
her  disse  Noter,  der  give  et  klart  Overblik  over  Situationen 
og  ikke  behøve  nogen  Kommentar. 


Nr.   I. 
Monsieur  Pavie  til  Prins  Devawongse. 

Ministre  de  la  République  Frangaise  å  Bangkok,  le   lo  Juillet   1893. 

Monsieur  le  Ministre. 

J'ai  l'honneur  d'informer  Votre  Altesse,  que  j'ai  été  invité 
par  mon  Gouvernement  å  faire  connaitre  au  Gouvernement 
de  Sa  Majesté  que,  le  Gouvernement  Anglais  ayant  décidé 
l'envoi  de  plusieurs  båtiments  å  Siam,  en  motivant  cette 
mesure  sur  la  situation  troublée  et  la  nécessité  de  proteger 
ses  nationaux,  le  Gouvernement  de  la  République  a  resolu 
pour  les  méme  raisons  de  suivre  eet  exemple. 

Deux  båtiments  de  la  division  navale  doivent  en  con- 
séquence  rejoindre  le  Lutin  å  Bangkok. 

En  me  chargeant  de  cette  communication  M.  Develle 
m'a  également  invité  å  préciser,  qu'il  s'agit  exclusivement 
d'une  mesure  identique  aux  dispositions,  dont  l'Angleterre  et 
d'autres  Puissances  ont  pris  l'initiative. 

Les  deux  båtiments  mis  en  route  sont  la  Cométe  et 
rinconstant.  Ils  m'ont  été  annonces,  par  l'Amiral,  comme 
devant  arriver  å  la  barre  le  15  Juillet,  j'ai,  par  suite,  l'honneur 
de  prier  Votre  Altesse  Royale  de  vouloir  bien  donner  les 
ordres  nécessaires  pour  qu'ils  soient  pourvus  de  pilotes  å  leur 
arrivée. 

Veuillez  agréer  Monsieur  le  Ministre,  les  assurances  de 
la  haute  considération  avec  laquelle,  j'ai  l'honneur  d'étre,  de 
Votre  Altesse  Royale,  le  trés-obéissant  serviteur. 

A.  Pavie. 

Note  Nr.  i. 
(M.  Pavie  til  Prins  Devawongse.) 

Herved  har  jeg  den  Ære  at  underrette  Deres  Kgl.  Højhed  om,  at  min 
Regering  har  anmodet  mig  at  meddele  Hans  Majestæts  Regering,  at  da  den 
engelske  Regering   har  bestemt  sig  til  at  sende  flere  Krigsskibe  til  Siam   og 

motiveret  dette  ved  den  vanskelige  Situation  og  Nødvendigheden  af  at 
maatte  beskytte  sine  Undersaatter,  har  den)  franske  Regering  af  de  samme 
Grunde  bestemt  sig  til  at  følge  dette  Exempel. 

Som  Følge  heraf  ville  to  Skibe  af  Flaadedivisionen  slutte  sig  til 
Kanonbaaden  Ltitin  i  Bangkok. 

Idet  M.  Develle  har  paalagt  mig  at  give  denne  Meddelelse,  har  han 
samtidig  bedet  mig  præsicere,  at  det  her  kun  drejer  sig  om  de  samme 
Forholdsregler,  som  England  og  andre  Magter  have  taget  Initiativet  til. 

De  to  Krigsskibe  paa  Vejen  hertil  ere  Comete  og  Inconstant.  Admiralen 
har  underrettet  mig  om,  at  de  ville  ankomme  udenfor  Barren  den  15de  Juli, 
og  jeg  har  derfor  den  Ære  at  bede  Deres  Kgl.  Højhed  om  at  give  de 
nødvendige  Ordrer,  for  at  de  kunne  erholde  Lodser  ved  deres  Ankomst. 

Modtag  o.  s.  V. 

A.  Pavie. 

Nr.  2. 
Monsieur  Pavie  til  Prins  Devawongse. 

Ministre  de  la  Republique  Frangaise  å  Bangkok,  le   10  Juillet   1893. 

Monsieur  le  Ministre. 

J'ai  l'honneur  d'informer  votre  Altesse,  que  je  viens  d'étre 
avisé  de  la  part  de  l'Amiral  Humann,  que  l'Inconstant  passera 
la  barre  le   13  juillet  au  soir. 

Je  la  prie  en  consequence  de  vouloir  bien  donner  les 
ordres  nccessaires,  ainsi  que  je  le  lui  ai  demandc  par  ma 
lettre  de  ce  jour. 

l'Admiral  insiste  beaucoup  pour  que  conformément  au 
traité,  ce  båtiment  remonte  å  la  capitale,  le  Gouvernement 
lui  ayant  fait  connaitre  qu'il  considérait  ce  fait  comme  un 
droit  indisputable. 

Veuillez  agréer  etc.  etc. 

A.  Pavie. 

Note  Nr.  2. 
(Fra  M.   I'avie  til  Prins  Devawongse.) 

Jeg  har  den  .Mre  at  underrette  Deres  Kgl.  Højhed  om,  at  Admiral 
Humann  har  meddelt  mig,  at  Inconstant  vil  passere  Barren  den  13de  Juli  om 
Aftenen. 

I  den  Anledning  anmoder  jeg  om,  at  de  nødvendige  Ordrer  maa  blive 
udstedte,  saaledes  som  jeg  har  skrevet  i  mit  Brev  af  Dags  Dato. 

Admiralen  insisterer  bestemt  paa,  at  Skibet  —  i  Overensstemmelse  med 
Traktatens  Bestemmelser  —  passerer  op  til  Hovedstaden,  idet  Regeringen  har 
underrettet  ham  om,  at  den  ansaa  dette  for  en  uomtvistelig  Ret. 

Modtag  o.  s.  V. 

A.  Pavie. 

Nr.  3. 
Prins  Devawongse  til  Monsieur  Pavie. 

Foreign  Office,  Bangkok,    loth  July   1893. 

Monsieur  le  Ministre. 

By  the  letter  of  to-day  you  inform  me,  that  the  English 
Government  having  decided  to  send  several  men-of-war  to 
Siam,  alleging  as  a  motive  for  this  measure  the  disturbed 
situation  and  the  necessity  of  protecting  their  countrymen, 
the  Government  of  the  French  Republic  has  resolved  for  the 
same  reasons  to  follow  the  example,  and  that  consequently 
tvvo  ships  of  the  naval  division,  la  Cométe  and  l'Inconstant, 
must  rejoin  the  Lutin  at  Bangkok.  You  add  that  they  are 
announced  by  the  Admiral  as  intending  to  arrive  at  the  bar 
on   I5th  July. 

In  reply,  I  have  the  honour  to  state,  that  His  Majesty's 
Government  has  not  till  now  received  any  notification  from 
the  English  Government  of  any  intention  to  send  to  Bangkok 
or  even  to  Paknam  or  anywhere  into  the  Menam  other  men- 
of-war  than  the  Swift,  which  is  now  anchored  before  the  British 
Legation  in  the  same  condition  as  the  Lutin  is  anchored 
before  the  French  Legation.  And,  as  you  say,  that  M.  Develle 
invites  you  to  declare  precisely,  that  the  exclusive  object  of 
the  intended  measure  is  to  aet  identically  in  the  same  way  as 
England  and  other  Powers,  the  logicai  conclusion  which  I 
infer  from  this  declaration  is  that,  as  long  as  no  other  Powers 
will  have   more  than  one  man-of-war  in  the  Menam,    France, 

will    not    insist    on    sending    other    men-of-war    besides    the 
Lutin. 

Let  me  add,  that  the  first  man-of-war  that  came  to 
Bangkok,  among  those  which  are  here  now,  is  the  Lutin, 
and  it  is  thus  not  exact  to  say,  that  'other  Powers  took  the 
initiative  to  such  a  measure. 

I  need  not  remind  you  under  what  threatening  circum- 
stances,  the  Lutin  which  arrived  here  on  I4th  March,  and 
which  even  on  20th  March  announced  the  intention  of 
leaving  on  2ist,  was  on  the  same  day  ordered  to  stay  until 
further  instructions,  and  I  think  there  is  a  general  conviction 
that,  if  the  Lutin  left  Bangkok,  no  other  foreign  man-of-war 
would  stay  here,  and  the  disturbcd  situation  would  be  changed 
into  a  very  quiet  one. 

Accept,  Monsieur  le  Ministre,  the  renewed  assurance  of 
niy  high  consideration. 

Devawongse  Varoprakarn, 

Minister  for  Koreign  AlTairs. 

Monsieur  A.  Pavie, 

Minister-Resident  and  Consul-Cjeneral 
of  the  French  Repuhlic. 

P.  S.  This  letter  was  written,  when  I  received  your  note 
of  this  evening  at  half  past  ten,  whereby  you  inform  me,  that 
rinconstant  will  be  at  the  bar  on  the  evening  of  the  I3thjuly. 
I  trust  that,  for  the  reasons  which  are  set  forth  above,  you 
will  telegraph  to  the  Admiral  to  show  that  the  faet,  on 
which   the  sending  of  the  ship  is  founded,  is  erroneous. 

I  must  also  object  to  an  interpretation  of  the  Treat)', 
which  would  give  to  any  Power  an  absolute  right  to  send 
inlo  the  territorial  watcrs  of  Siani  and  to  the  capital  of  the 
Kingdom,  as  man)-  war-vessels  as  they  should  like.  The 
spirit  of  the  Treat)-  cannot  be,  that  Siam  should  be  deprived 

of  the  natural  right  of  any  nation  to  protect  itself,  and  the 
French  Guvernment  will  easily  understand  that,  under  present 
circumstances,  cannot,  without  abdicating  our  right  to  exist 
as  an  independent  State,  adopt  such  interpretation. 

Devawongse. 

Note  Nr.  3. 
(Prins  Devawongse  til  M.  Pavie.) 

I  Deres  Brev  af  Dags  Dato  underretter  De  mig  om,  at  da  den  engelske 
Regering  har  i  Sinde  at  sende  flere  Orlogsskibe  til  Siam  og  som  Motiv 
anfører  de  forstyrrede  Tilstande  og  Nødvendigheden  af  at  kunne  beskytte 
Undersaatterne ,  har  den  franske  Republiks  Regering  af  samme  Grunde 
bestemt  sig  til  at  følge  dette  Eksempel,  og  at  som  Følge  heraf  to  Skibe  af 
Flaadedivisionen:  Coniete  og  Imozstant  ville  forene  sig  med  Liitin  i  Bangkok. 
De  tilføjer,  at  de  efter  Underretning  fra  Admiralen  ville  ankomme  til  Barren 
d.  15de  Juli. 

I  Gjensvar  til  dette  har  jeg  den  Ære  at  bemærke,  at  Hs.  Majestæts 
Regering  indtil  Dato  ikke  har  modtaget  nogen  Meddelelse  fra  den  engelske 
Regering  om  dennes  Hensigt  at  sende  til  Bangkok,  ikke  engang  til  Paknam 
eller  noget  andet  Sted  i  Menamfloden  andre  Orlogsmænd  end  Swift,  der 
nu  har  sin  Ankerplads  ud  for  den  engelske  Legation  —  ligesom  Lutin 
ligger  ud  for  den  franske  Legation.  Og  da  De  skriver,  at  M.  Develle 
udtrykkelig  beder  Dem  præcisere,  at  den  eneste  Grund  til  de  trufne  Forholds- 
regler er  at  handle  i  Overensstemmelse  med  England  og  andre  Magter,  maa 
den  logiske  Konklusion,  som  jeg  kan  udlede  af  denne  Erklæring,  blive,  at 
saalænge  ingen  anden  Magt  ønsker  at  have  mere  end  én  Orlogsmand  i 
Menam,  vil  Frankrig  heller  ikke  insistere  paa  at  sende  andre  Krigsskibe 
hertil  end  Lutin. 

Lad  mig  tilføje,  at  af  de  Krigsskibe,  der  for  Tiden  ere  her,  var  Lutin 
det  første  der  kom,  og  det  er  saaledes  ikke  aldeles  korrekt  at  sige,  at  det 
var  andre  Magter,  der  tog  Initiativet  til  saadan  Forholdsregel. 

Jeg  behøver  ikke  at  minde  Dem  om,  under  hvilke  truende  Forhold 
Lutin  —  der  kom  hertil  den  4de  Marts,  og  som  allerede  den  20de  s.  M. 
gav  Meddelelse  om,  at  den  vilde  forlade  Bangkok  den  2ide —  blev  beordret 
til  at  forblive  her,  og  jeg  tror,  at  den  almindelige  Opfattelse  er,  at  hvis 
Lutin  forlod  Bangkok,  vilde  ingen  af  de  øvrige  Orlogsmænd  forblive,  og 
de  forstyrrede  Tilstande  vilde  forandre  sig  til  fuldstændig  Rolighed. 

Jeg  har  den  Ære  etc.  etc. 

Devawongse  Varoprakarn, 
Udenrigsminister. 

P.  S.  Dette  Brev  var  skrevet,  da  jeg  modtog  Deres  Skrivelse  af  D.  D. 
Kl.   10,    30  Eftm.,    ifølge    hvilken  De   underretter   raig   om,    at  luconstant  vil 

ankomme  til  Barren  den  13de  Juli  om  Aftenen.  Jeg  føler  mig  forvisset  om, 
at  De  ifølge  ovenstaaende  vil  telegrafere  til  Admiralen  og  paavise,  at  de 
Grunde,  der  have  været  bestemmende  for  Skibets  Afsendelse,  vare  fejlagtige. 
Ligeledes  maa  jeg  gjøre  Indvending  mod  en  Opfattelse  af  Traktaten, 
hvorefter  denne  giver  enhver  Magt  absolut  Rettighed  til  at  sende  saa 
mange  Krigsskibe,  som  den  lyster,  ind  i  siamesiske  Farvande.  Traktatens 
Aand  kan  ikke  være  en  saadan,  at  den  skulde  berøve  Siam  enhver  Nations 
Ret  til  at  forsvare  sig  selv,  og  den  franske  Regering  vil  lettelig  kunne 
forstaa,  at  vi  under  de  nuværende  Forhold  ikke  kunne  anerkjende  en  saadan 
Opfattelse  uden  at  opgive  vor  Ret  til  at  eksistere  som  uafhængig  Stat. 

Devawongse. 

Nr.  4. 
Monsieur  Pavie  til  Prins  Devawongse. 

Ministre  de  la  Republique  Frangaise  å  Bangkok,  le   il  Juillet   1893. 

Monsieur  le  Ministre. 

J'ai  l'honneur  d'accuser  å  Votre  Altesse  la  reception  de 
la  lettre  en  date  d'hier,  par  laquelle  elle  répond  aux  deux 
lettres,  que  je  lui  ai  adressées  le  meme  jour  au  sujet  des 
deux  båtiments  Francais  en  route  pour  Hangkok. 

Jc  n'ai  pas  manquc  d'informcr  mon  Gouvernement  et 
l'Amiral  des  objections  faites  par  le  Gouvernement  de  Sa 
Majesté  a  leur  entrée  en  riviére. 

J'ai  cgalement  fait  connaitre  que  j'insiste  auprés  de 
Votre  Altesse,  pour  que  l'Inconstant  en  attendant  une  réponse, 
mouille  a  Paknam  conformément  au  traité. 

Afin  d'éviter  toute  méprise  je  prierai  Votre  Altesse  de 
vouloir  bien  me  recevoir  demain  å  Son  heure  habituelle. 

Veuillez  agréer  etc.  etc. 

A.  Pavie. 

Note  Nr.  4. 
(M.  Pavie  til  Prins  Devawongse.) 

Herved  har  jeg  den  .Mre  at  underrette  D.  Kgl.  H.  om  Modtagelsen  af 
Skrivelse  af  G.  D.  som  Svar  paa  mine  to  Skrivelser  af  s.  D.  angaaende  to 
franske  .Skibe,  der  ere  undervejs  til  Bangkok. 

Jeg  har  ikke  undladt  at  underrette  min  Regering  og  Admiralen  om  de 
Protester,  der  ere  fremkomne  fra  H.  M.'s  Regering  imod,  at  Skibene  passere 
Flodmundingen. 

Jeg  har  ligeledes  sendt  Meddelelse  om,  at  jeg  for  Incotistants  Ved- 
kommende ligeoverfor  Deres  Kgl.  H.  insisterer  paa,  at  den  ankrer  ved 
Paknam  —  i  Overensstemmelse  med  Traktaten  —  ventende  paa  Svar. 

Endelig  anmoder  jeg  Deres  Kgl.  H.  for  at  undgaa  enhver  Misforstaaelse 
om  at  modtage  mit  Besøg  imorgen  til  sædvanlig  Tid. 

Jeg  har  den  Ære  etc.  etc. 

A.  Pavie. 


Nr.  5. 
Prins  Devawongse  til  Monsieur  Pavie. 

Foreign  Office,  Bangkok,   iith  July   1893. 

Monsieur  le  Ministre. 

I  am  in  posession  of  your  note]  of  to-day  at  7  o'clock 
p.  m.  and  will  have  ihe  honour  to  receive  you  to-morro\v  at 
six  o'clock  in  the  afternoon. 

I  feel  however  obliged  to  state  without  any  delay,  and 
in  order  to  avoid  any  misunderstanding,  that  my  objections 
against  l'Inconstant  passing  the  bar  are  of  a  general  nature, 
and  apply  to  its  anchoring  at  Paknam  as  well  as  its  going 
up  to  Bangkok. 

Indeed,  as  no  English  ship,  besides  the  Swift,  is  staying 
in  or  expected  to  come  into  any  part  of  the  Menam,  the 
main  reason,  which  induced  your  Government  to  send  the 
Inconstant  and  the  Cométe,  is  failing  in  the  case  of  Paknam, 
as  well  as  in  that  of  Bangkok.  And  the  reasonable  inter- 
pretation which,  I  think,  ought  to  be  given  to  the  treaty, 
as  not  depriving  Siam  of  the  essential  right  of  any  state  to 
watch  over  its  own  safety  and  independence,  is  applicable  to 
any  part  of  our  territorial  waters. 

Devawongse  Varoprakarn. 


Note  Nr.  5. 
(Prins  Devawongse  til  M.  Pavie.) 

Jeg  er  i  Besiddelse  af  Deres  Skrivelse  af  D.  D.  Kl.  7  Eftm.  og  skal 
have  den  Ære  at  modtage  Dem  imorgen  Eftm.  Kl.  6. 

Jeg  skal  dog  ikke  undlade  at  gjøre  opmærksom  paa,  at  min  Protest 
imod,  at  Ituonstatit  passerer  Barren,  indbefatter  dens  eventuelle  Ankring  ved 
Paknam,  saa  vel  som  at  den  skulde  gaa  til  Bangkok. 

Som  Følge  af  at  intet  andet  engelsk  Skib  end  S-vift  forefindes  paa 
eller  ventes  at  komme  til  Menamfloden,  bortfalde  de  Grunde,  der  kunde 
bevæge  Deres  Regering  til  at  sende  Ituonstant  og  CoineU  enten  til  Paknam 
eller  til  Bangkok.  Og  jeg  formener,  at  en  fornuftig  Udlægning  af  Traktaten 
ikke  kan  berøve  Siam  den  Ret,  der  tilkommer  enhver  Stat,  til  at  vaage 
over  sin  egen  Sikkerhed  og  Uafhængighed  i  ethvert  af  Landets  Farvande. 

Devawongse  Varoprakarn. 


Nr.  6. 
Prins  Devawongse  til  Monsieur  Pavie. 

Foreign  Office,  Bangkok,   I2th  July   1893. 

Monsieur  le  Ministre. 

Notwithstanding  your  insistence,  in  our  interview  of 
to-day,  on  having  the  Inconstant  and  the  Comcte  admitted 
to  anchor  at  Paknam,  it  is  my  duty  to  maintain  my  peremp- 
tory  objections,  which  I  made  in  my  preceding  letter,  against 
their  entering  the  waters  of  the  Menam,  and  to  declare 
that,  under  present  circumstances,  the  Government  of  His 
Majesty  is  unable  to  consent  to  the  presence  in  this  river 
of  more  than  one  war-vessel  of  any  State.  All  necessary 
in.structions  to  that  eftect  have  been  given  to  our  naval  and 
military  authorities. 

As  it  is  understood  bet^veen  us,  a  steamlaunch  of  our 
Navy  will  be  to-morrow  morning  at  the  French  Legation, 
to  be  put  at  your  disposal  for  meeting  the  Inconstant  and 
transmitting  all  information,    which  you  will  judge  necessary. 

Devawongse  Varoprakarn. 

Note  Nr.  6. 
(Prins  Devawongse  til  M.  Pavie.) 

Tiltrods  for  at  De  under  vor  Samtale  idag  fastholdt  Fordringen  paa  at 
lade  Inconstant  og  Contete  tage  Ankerplads  i  Paknam,  er  det  min  Pligt  paa 
det  bestemteste  at  fastholde  min  Protest  mod,  at  de  sejle  ind  i  Menamfloden, 
og  at  erklære,  at  under  de  for  Haanden  værende  Omstændigheder  er  Hans 
Majestæts  Regering  ude  af  Stand  til  at  indrømme  nogen  Magt  Tilladelse  til  at 
have  mere  end  et  Krigsskib  i  denne  Flod.  De  nødvendige  Ordrer  des- 
angaaende  ere  blevne  udstedte  til  Marinebestyrelsen  og  vore  militære 
Autoriteter. 

Efter  Aftale  vil  en  Damper  imorgen  tidlig  udfor  den  franske  Legation 
blive  stillet  til  Deres  Disposition  for  at  kunne  sejle  Inconstant  imøde  og 
overlevere  den  de  Instruxer,  som  De  vil  finde  fornødne. 

Devawongse  Varoprakarn. 


Nr.  7. 

Prins  Devawongse  til  Prins  Vadhana. 

(Telegraphic.) 

Bangkok,   iith  July   1893,  at  11.30  A.  M. 

Your  telegram  No.  35  received.  The  French  Minister 
in  Bangkok  made  another  call  yesterday  evening,  gave  me 
two  notes.  It  is  announced  that  as  Great  Britain  has  sent 
gunboats  to  protect  their  subjects,  so  France,  to  follow  by 
the  initiative,  intends  to  send  two  gunboats  more  on  the 
I5th  of  July.  French  Minister  in  Bangkok  informs  me  by 
letter,  that  they  expect  to  be  well  supplied  with  a  pilot  and 
permit  to  come  up  to  Bangkok  according  to  the  Treaty. 
We  are  compelled  to  reluse,  as  no  more  than  one  British 
gunboat  is  in  the  Menam,  and  to  protest  against  such  inter- 
pretation of  the  treaty  as  inconsistent  with  the  integrity  and 
independence  of  Siam.  I  maintain  our  right  to  disallow 
gunboats  passage  into  our  territorial  water  for  menacing 
purpose.  Represent  the  matter  to  the  Minister  for  Foreign 
Affairs,  and  telegraph  me  the  result. 

Note  Nr.  7. 

(Prins  Devawongse  til  Prins  Vadhana,  siamesisk  Gesandt  i  Paris.) 

(Telegram.) 

Deres  Telegram  Nr.  35  modtaget.  Den  franske  Minister  i  Bangkok 
besøgte  mig  atter  igaar  Aftes,  gav  mig  to  Skrivelser.  Det  meddeltes,  at  da 
Storbritannien  har  sendt  Kanonbaade  til  Beskyttelse  af  Undersaatter,  vil  Frank- 
rig for  at  følge  Eksemplet  sende  to  Kanonbaade  hertil  den  15de  Juli.  Fransk 
Minister  i  Bangkok  tilskriver  mig,  at  disse  forventes  at  blive  vel  forsynede 
med  Lods  samt  at  erholde  Tilladelse  ifølge  Traktat  til  at  gaa  til  Bangkok. 
Vi  ere  nudsagede  til  at  modsætte  os  dette,  da  kun  én  britisk  Kanonbaad 
forefindes  i  Menam,  og  til  at  protestere  mod  en  saadan  Opfattelse,  der  gjør 
Skaar  i  Siams  Integritet  og  Uafhængighed.  Jeg  fastholder  vor  Ret  til  at 
nægte  Kanonbaade  Passage  i  vore  Farvande  i  truende  Øjemed.  Forestil 
Sagen  for  Udenrigsmisteren  og  telegrafer  Resultatet. 


Nr.  8. 

Prins  Vadhana  til  Prins  Devawongse. 

(Telegraphic.)     (Received  at   10.50  A.  M.  July   13.) 

Paris.  luly   I2th   1893,  at  5,15  P.  M. 

Have  informed  the  Minister  for  Foreign  Affairs  according 
to  your  telegram  of  the  i  ith  instant,  and  the  Minister  assures 
me,  that  they  have  no  intention  to  send  gunboats  to  Bangkok 
for  menacing  purpose,  but  only  to  aet  the  same  as  the 
British  Government  would  do.  The  Minister  for  Foreigii 
Affairs  has  told  me,  that  in  consequence  of  my  representation 
he  will  telegraph  immediately  to  countermand  order  with 
regard  to  gunboats,  and  His  Excellency  also  assures  me, 
that  France  had  no  intention  to  send  troops  or  attack  Siam 
in  any  manner.  On  the  contrary  they  had  an  intention  to 
send  someone  to  Bangkok  very  soon  in  view  of  friendly 
arrangement,  and  the  Minister  for  Foreign  Affairs  said:  »I  have 
every  hope  everything  will  be  arranged  satisfactorily  verj- 
soon«.  I  have  written  a  letter  to  His  Excellency  confirming 
this  interview. 

Note  Nr.  8. 

(Prins  Vadhana  til  Prins  Devawongse.) 

(Telegram.) 

I  Overensstemmelse  med  Telegram  af  iite  ds.  underrettet  Udenrigs- 
ministeren. Denne  forsikrer  ikke  at  have  til  Hensigt  at  sende  Kanonbaade 
til  Bangkok  i  truende  Øjemed,  formenende  kun  at  handle  som  den  britiske 
Regering  vilde  gjøre.  Udenrigsministeren  har  sagt  mig,  at  ifølge  min  Fore- 
stilling vil  han  straks  telegrafere  og  give  Kontraordre  med  Hensyn  til 
Kanonbaadene.  Ligeledes  forsikrer  Hs.  Excellence,  at  Frankrig  ikke  har  til 
Hensigt  at  sende  Tropper  eller  paa  nogen  Maade  angribe  Siam.  Det  er 
tværtimod  Hensigten  at  sende  En  eller  Anden  til  Bangkok  meget  snart  for 
en  fredelig  Ordnings  Skyld.  Udenrigsministeren  sagde :  »Jeg  har  det  bedste 
Haab,  at  alt  vil  blive  tilfredsstillende  ordnet.«  Jeg  har  tilskrevet  Hs. 
Excellence   for  at  fastslaa  Resultatet  af  denne  Sammenkomst. 

Af  denne  Noteudveksling  synes  klart  at  freingaa,  at  de 
to  Kanonbaade  ikke  vilde  passere  Barren.  Gesandten  i  Bangkok 
lover  at  standse  dem  udenfor  Fyrtaarnet,  og  den  franske 
Udenrigsminister  lover  Siams  Gesandt  i  Paris  at  give  Ordre 
til  at  holde  dem  tilbage.  Pavies  Frygt  for  sine  franske  Under- 
saatter  i  Bangkok  var  aldeles  ridicul.  Kanonbaaden  Lutin 
kunde  magelig  tage  ti  Gange  saa  mange  Mennesker  ombord, 
som  der  var  franske  Undersaatter  i  Bangkok,  og  de  franske 
Handelsinteresser  (Firmaet  Malherbe  &  Roland  samt  Barberen) 
havde  neppe  meget  at  risikere. 

Pavies  Holdning  under  hele  Konflikten  syntes  mig  at 
tyde  paa,  at  han  stadig  handlede  efter  Ordre  og  i  fuld  For- 
staaelse  med  Lanessan,  og  at  denne  optraadte  som  egenmægtig 
Herre  over  Situationen,  uafhængig  ja  endog  i  Modstrid  med 
Regeringen  i  Paris. 


SYTTENDE  KAPITEL. 

Affairen  ved  Paknam. 


Den  1 2te  Juli  var  en  travl  Dag.  To  Besog  antoges 
nær  forestaaende,  nemlig  den  østrigske  Kronprins's  og  de 
franske  Kanonbaades.  Der  er  ingen  Tvivl  om,  at  de  fleste 
tænkte  mest  paa  Kronprinsens  Komme,  og  der  blev  da 
ogsaa  truffet  alle  Slags  Foranstaltninger  til  at  gjore  Mod- 
tagelsen saa  festlig  som  mulig.  Det  havde  først  været 
Bestemmelsen,  at  jeg  med  Coronation  skulde  tage  imod  den 
høje  Gjæst  og  salutere  Kejserflaget  udenfor  Barren.  Jeg  var 
i  den  Anledning  udhalet  med  alle  Slags  gode  Drikkevarer, 
for  paa  en  for  den  siamesiske  Marine  værdig  Maade  at 
kunne  traktere  de  østrigske  Officerer,  der  maatte  aflægge 
mig  Visit  i  mit  Skib. 

Men  i  sid.ste  Øjeblik  blev  dette  Arrangement  forandret, 
og  Guldberg  med  Makut  Rajakumar  lagde  sig  udenfor  Barren. 
Dette  Skib  var  jo  en  Del  mere  præsentabelt,  og  jeg  fik  Tid 
til  at  arbejde  med  Minerne. 

Westenholz,  der  havde  stillet  sig  til  Marinens  Disposition 
og  var  bleven  udnævnt  til  Kapitain.  kom  ned  til  Paknam  og 

hjalp  trolig  med  til  at  faa  Minestationerne  i  Orden.  Rygtet 
om  at  to  franske  Kanonbaade  vare  afsejlede  fra  Saigon,  var 
naaet  os,  men  ingen  vilde  tro,  at  de  kom  i  fjendtlig  Hensigt, 
og  navnlig  kunde  vi  ikke  tænke  os,  at  man  fra  siamesisk 
Side  for  Alvor  vilde  gjøre  Forsøg  paa  at  nægte  dem 
Passage. 

Om  Aftenen  bragte  den  engelske  Damper  Albom  det 
saa  længselsfuldt  ventede  Dynamit  til  Paknam.  Jeg  tog  det 
dels  ombord  i  Mineprammen,  dels  ud  til  Fortet. 

Endelig  oprandt  den  mindeværdige  trettende  Juli,  og  fra 
den  tidlige  Morgen  arbejdede  Westenholz  og  jeg  med 
Minerne.  Seksten  fik  vi  lagt  ud  paa  passende  Steder  i 
Floden;  hver  Mines  Plads  mærkedes  med  en  Boje,  og 
Kabelet  blev  ført  ind  til  fire  Stationer:  en  Vandpram,  det 
lille  Fyrskib,  Mineprammen  og  et  af  de  sænkede  Skibe,  hvis 
Dæk  var  oven  Vande.  Til  hver  Station  havdes  et  Par 
elektriske  Induktionsapparater,  og  Meningen  var  da,  at  Mand- 
skabet, der  skulde  betjene  disse  Affyringsapparater,  skulde 
beregne,  over  hvilken  af  de  fire  Miner  det  fjendtlige  Skib 
vilde  komme  — dette  kunde  skjønnes  ved  Hjælp  af  Bøjerne  — 
og  da  sprænge  Minerne  paa  passende  Tidspunkt. 

Som  man  ser,  var  det  hele  Apparat  saare  primitivt,  men 
det  var  det  eneste  mulige  med  det  for  Haanden  værende 
Materiel.     Resultatet  blev  da  heller  ikke  overvældende. 

Samme  Dags  Eftermiddag  Klokken  fire  fik  vi  Mandskab 
til  Minestationerne  Dette  Mandskab  bestod  af  fire  siamesiske 
Gentlemen  fra  Opmaalingsdepartementet  i  Bangkok,  og  de 
kjendte  ikke  mere  til  Torpedovæsen  end  til  Oehlenschlågers 
Tragedier. 

Westenholz  holdt  fra  4 — 5  et  Foredrag  for  disse  frivillige 
Fædrelandsforsvarere  om  Betjeningen  af  Induktionsmaskiner  etc, 
og  med  Undren  hørte  de  skikkelige  Fyre  den  nye  Videnskab 

Et  Aar  i  Siam.  '3 

om  Helvedesmaskiner,    som    de   vist   aldrig  havde  dromt  om 
at  komme  saa  nær  paa  Livet. 

Affairen  ved  Paknam. 


Kl.  5  sluttede  VVestenholtz  sit  F'oredrag  og  lod  Stations- 
mandskabet  gaa  om  Bord  i  »Nirben«  for  at  spise  til  Middag. 
De  havde  Ordre  til  straks  efter  at  vende  tilbage  til  Stationerne; 


\ 

men  de  bleve  borte.  Næste  Dag  blev  den  ene  begravet  og 
de  tre  andre  som  haardtsaarede  bragte  ind  paa  Sygehuset. 

Hen  paa  Eftermiddagen  signaliseredes  fra  Fortet,  at 
franske  Skibe  var  under  Opsejling,  og  straks  efter  saas  en 
Steamlaunch  dampe  ud  af  Floden;  den  skulde  bringe  Pavies 
Ordre  til  de  franske  Kanonbaade  om  ikke  at  avancere  over 
Barren. 

Klokken  fire  gaves  Ordre  til  at  lægge  de  siamesiske 
Skibe  paa  de  Pladser,  som  ere  angive  paa  vedføjede  Skitse. 
Makut  Rajakumar  laa  dengang  endnu  udenfor  Barren  for  at 
tage  imod  den  østrigske  Kronprins,  men  henad  Kl.  5  dampede 
den  over  Barren  og  lagde  sig  Norden  for  Fyrskibet. 


Det  var  en  varm  solklar  Eftermiddag,  lette  Fjerskyer 
svævede  højt  i  Atmosfæren,  af  og  til  drev  en  langsom  Byge 
forbi  Flodens  Munding.  De  grønne  Flodbredder,  de  hvide 
Skibe  og  den  blanke,  gule  Flod  laa  saa  smukt  og  fredeligt, 
da  Westenholz  og  jeg  roede  fra  Minestationen  paa  Fyr- 
skibet ind  ad  Coronation  til. 

Vi  passiarede  om  Udsigterne  til  Krig,  og  Westenholz 
bemærkede,  idet  han  pegede  op  i  Luften : 

»Hvis  man  var  overtroisk,  kunde  det  dér  give  En  noget 
at  tænke  paa.     Der  flyver  tretten  Storke!« 

Og  virkelig  fløj  tretten  store,  langbenede  Fugle  lige 
over  vore  Hoveder.  Vi  talte  dem  igjen;  var  der  tretten 
eller  fjorten.?     Væk  var  de. 

Min  lille  Dampbarkasse  laa  paa  Siden  af  Coronation. 
Den  var  kommet  med  min  Hustru,  der  fra  Fortet  havde 
bragt  Middagsmad  ombord  til  os,  og  da  vi  kom  op  paa 
Dækket,  var  Bordet  allerede  i  Orden  og  stod  helt  indbydende 
paa  Agterdækket. 

i3» 

Ua  prajede  Udkig'en  >/ Dampere  paa  Barren«,  Signal 
fra  Fortet  fløj  tilvejrs:  franske  Skibe  for  Indgaaende,  og 
dermed  var  der  Ende  paa  Freden. 

Westenholz  sprang  i  Baaden  og  roede  over  til  Fyr- 
skibet for  at  lede  Stationstjenesten,  jeg  bragte  min  Kone 
ned  i  Dampbarkassen  og  lod  den  dampe  ind  til  Fortet; 
Fartøjerne  firedes  i  Vandet  —  de  maatte  slæbes  agter,  da 
de  ellers  generede  Skydningen,  Kanonerne  bleve  ladede, 
Krudt  og  Kugler  bragte  op,  og  jeg  gav  Ordre  til  at  lette. 

Jeg  stod  paa  Komandobroen  og  saa  ud  over  Barren. 
Tre  Skibe  passerede  netop  Fyrtaarnet  langt  ude.  Det  ene 
var  sort,. de  to  andre  hvidmalede.  De  to  hvide  Skibe  havde 
strøget  Stængerne,  saa  kun  Masterne  og  de  svære  Krigsmers 
ragede  op ;  det  maatte  være  Inconstant  og  Comete ;  det  blev 
neppe  Løjer  at  komme  i  Kast  med  dem.  Jeg  saa  ud  over 
den  siamesiske  Forsvarslinie,  og  den  saa  sørgelig  ud. 

Fire  kostbare  Maaneders  Respit  havde  Frankrig  tilstaaet 
Siam,  inden  den  afgj ørende  Dag  kom,  og  fire  Maaneder  er 
en  lang  Tid  for  et  Land,  der  for  Alvor  vil  sætte  noget  ind 
paa  sit  Forsvar.  Og  her  laa  altsaa  Resultatet:  Et  halvfærdigt 
Fort.  slet  anlagt  og  slet  betjent.  Nogle  faa  Skud  havde 
man  i  Ny  og  Næ  ladet  affyre  med  de  store  Kanoner  for  at 
more  Kongen  og  Prinserne.  Ikke  en  Artillerist  var  bleven 
uddannet. 

Der  laa  Minespærringen.  Seksten  Miner  ialt,  og  heraf 
vare  de  fjorten  omdannede  Oliedunke. 

Og  endelig  de  siamesiske  Krigsskibe.  Ikke  et  af  dem 
var  ordentlig  armeret,  og  ikke  en  Mand  paa  dem  alle  havde 
nogensinde  .skudt  til  Skive  med  en  Kanon.  Jo,  de  fire 
Maaneder  vare  blevne  godt  benyttede. 

Og  dette  Sammensurium  af  umulige  Skibe,  ubrugelige 
Kanoner  og  udueligt  Mandskab,  kommanderet  af  Mænd,  der, 

hvor  brave  og  dygtige  de  end  kunde  være  paa  andre  Om- 
raader,  næsten  alle  vare  ukjendte  med  Krigshaandværk  —  fik 
den  Opgave,  at  nægte  de  franske  Krigsskibe  Passage  med 
Magt.  Inconstant  og  Cométe,  en  første  Klasses  Avisodamper 
og  en  stor  Kanonbaad,  begge  bevæbnede  med  Nutidens  bedste 
Skyts,  med  Mersene  spækkede  med  Revolver-  og  Gatling- 
kanoner  og  med  stærke  Vædderstævne,  dygtige  routinerede 
Chefer  og  Officerer  og  over  to  hundrede  Mand  vel  uddannede 
Søfolk  og  Artillerister. 

Den  Ordre  der  i  Kongen  af  Siams  Navn  den  iite  Juli 
var  udstedt  til  Skibs-  og  Fortcheferne  var  affattet  af  Prins 
Kachon  og  lød  paa  sit  noget  naive  Engelsk  saaledes: 

Dear  Sir. 
By  the  order  of  His  Majesty  the  King,  that  the  River 
mouth  must  be  strongly  guarded  and  prepared  for  action  at 
any  time,  and  you  must  not  let  any  French  ship  of  war 
pass  up  River  mouth,  and  should  they  determined  to  pass 
or  commence  action,  you  need  not  wait  for  any  further 
orders,  but  to  fire  at  them  with  all  haste  and  acuteness 
which  may  lay  in  your  power,  both  with  the  torpedo  and 
guns,  and  you  also  must  not  in  any  respect  give  way  or  let 
them  pass  you,  and  further  if  any  man  disobey  your  order, 
punishment  must  be  made  according  to  law. 

Kachon. 


(Fri  Oversættelse.) 
Min  Herre. 
Efter  Hans  Majestæts  Kongens  Ordre  skal  Flodmundingen  være  strengt 
bevogtet,  og  De  maa  være  forberedt  paa  Kamp  til  enhver  Tid.  De  maa 
ikke  tillade  nogetsomhelt  fransk  Krigsskib  at  passere  Flodmundingen.  Hvis 
franske  Krigsskibe  forsøge  at  passere  Dem  eller  begynde  en  Kamp,  behøver 
De  ikke  at  vente  paa  nærmere  Ordre,  men  aabne  Ilden  og  be.skyde  dem 
efter  bedste  Evne  baade  med  Torpedoer  og  Kanoner;  og  De  maa  ikke  under 

nogen  Omstændighed  opgive  Kampen  eller  lade  de  fjendtlige  Skibe  passere. 
Hvis  nogen  Mand  nægter  at  adlyde  Deres  Ordre,  skal  han  straffes  efter 
Loven. 

Kachon. 

Denne  —  efter  Forholdene  —  noget  strixe  Ordre  modtog 
jeg  dog  først  efter  Afifairen. 

»Makut  Rajakumar«  havde  ligesom  »Coronation«  lettet, 
hvorimod  >^Han  Hak  Sakru'<,  Lieutenant  Schmiegelow  og 
»Nirben«,  en  siamesisk  Skipper,  laa  tilankers  under  Afifairen. 

Et  Kvarter  for  sex  faldt  det  første  Kanonskud  fra  Fortet 
»Chula  Chom  Klao«,  et  til  og  nok  et.  Det  var  de  tre 
skarpe  Varselskud,  og  Projektilerne  vandede  langt  fra  de 
franske  Skibe.  Saa  kom  det  fjerde  Skud  og  i  samme  Nu 
fløj  Tricoloren  tilvejrs  paa  de  fjendtlige  Krigsskibes  Maste- 
toppe ,  et  Blink  og  et  Knald ,  Inconstant  havde  besvaret 
Fortets  Ild,  og  Affairen  var  begyndt. 

De  franske  Skibe  styrede  nu  ret  Kurs  efter  Fyrskibet. 
Først  kom  den  lille  P'ragtdamper  »Jean  Baptiste  Say«,  tæt 
efter  den  »Inconstant«  og  i  betydelig  Afstand  derfra  »Cométe«. 

Jeg  stod  ved  min  6  Tommers  Forladekanon  forude  og 
holdt  Sigtet.  Afstanden  til  Inconstant  var  vel  4000  Yards, 
da  F'ortets  fjerde  Skud  faldt,  og  jeg  fyrede  da.  Projektilet 
vandede  Øst  for  Skibene,  og  jeg  skyndte  mig  op  paa  Broen 
for  at  holde  Skibet  i  rigtig  Retning.  I  det  samme  sendte 
Inconstant  sin  første  Mclinitgranat  efter  os.  Den  sprang 
foran  Coronation  med  et  vældigt  Brag,  og  Jernstumperne 
for  hvinende  over  Skibet,  slog  lange  F"længer  i  Solsejlene 
og  rev  F"odcn  af  en  Mand  forude. 

Nu  skod  Makut  og  Sakru,  og  Fortet  dundrede  løs. 
Det  knaldede  og  bragede,  hvislede  og  peb.  Ildblink  og 
Krudtrøg  fløj   ud  fra  Skibenes  Sider. 

Bag  nogle  rosenrøde  Skyer  gik  Solen  langsomt  ned,  og 
den  Tanke  foer  mig  gjennem  Hovedet:  den  kjære  Sol  er 
det  vist  sidste  Gang,  Du  faar  at  se !  Den  kastede  sine  sidste 
Straaler  paa  de  franske  Orlogsmænds  hvide  Skibssider,  de 
lyste  som  Sne.  Stolte  saa  de  ud  med  de  mange  trefarvede 
Flag  vajende  for  den  lette  Brise,  med  Røg  og  Ild  buldrende 
ud  fra  Dæk  og  Mers,  slyngende  dødbringende  Jern-  og  Bly- 
projektiler mod  de  siamesiske  Skibe  og  mod  Fortet. 

Min  store  Kanon  var  atter  ladt,  og  jeg  maatte  ned  og 
fyre  den  af.  J.  B.  Say  var  lige  foran  Inconstant,  da  jeg 
fyrede.  Skuddet  ramte  i  den  førstes  Boug  i  Vandlinien  og 
tvang  Skibet  til  synkefærdigt  at  sætte  paa  Land. 

Ved  dette  Skud  rykkedes  Kanonens  Affutage  ud  af 
Skinnerne  i  Dækket,  og  det  var  mig  umuligt  at  baxe  den. 
Jeg  var  altsaa  nødsaget  til  at  tage  Sigte  med  selve  Skibet  og 
maatte  sørge  for  stadigt  at  holde  Styrbords  Side  til  Fjenden. 

Da  Inconstant  passerede  Løbet  ved  Fyrskibet,  havde 
den  nær  gaaet  samme  Vej  som  J.  B.  Say.  Kapitain  Westen- 
holz lod  en  Torpedo  springe  i  saa  kort  Afstand  fra  det 
franske  Skib,  at  det  fik  en  mægtig  Rystelse.  Havde  Minen 
været  af  sædvanlig  Størrelse  —  til  lOO  eller  150  Pd.  Bomulds- 
krudt,  istedetfor  at  den  kun  kunde  tage  35  Pd.  —  var  Incon- 
stant gaaet  tilbunds  med  Mand  og  Mus. 

Westenholz,  der  fra  sin  Station,  Fyrskibet,  med  største 
Koldblodighed  midt  under  den  voldsomste  Kanonade  baade 
fra  fransk  og  siamesisk  Side,  beregnede  de  fjendtlige  Krigs- 
skibes Passage  og  Kurs  for  derefter  at  affyre  sine  Torpedoer, 
er  et  smukt  Eksempel  paa,  hvor  vidt  en  Mand  kan  drive  det 
i  selvfornægtende  Opofrelse,  naar  han  mener,  at  Pligten 
kalder.  Westenholz  forlod  sin  gode  Stilling  i  Bangkok  for 
frivilligt  at  udsætte  sit  Liv   paa  den  mest   fremskudte  Post  i 

den  siamesiske  Forsvarslinie,  for  at  forsvare  det  Land,  han 
havde  valgt  at  leve  i. 

Men  Opofrelse  og  Mod  er  ikke  nok,  Krigsmateriellet 
maa  være  i  Orden,  og  som  det  var,  led  Inconstant  ingen 
Skade.  Den  passerede  Løbet  og  styrede  over  mellem  »Thoon 
Kramom«  og  Landet,  som  Skitsen  viser.  Coronation  fulgte 
efter  bakkende  fuld  Kraft,  og  jeg  fik  Lejlighed  til  at  afiyre 
endnu  tre  Skud  med  min  6"  F.  K.  Da  brækkede  Kanonen 
ned,  Bolten  i  Affutagens  Forende  reves  ud  af  Forboltningerne, 
og  Dæksplankerne  splintredes.  Samtidigt  laa  de  fire  Messing- 
kanoner agter  væltede  paa  Dækket  med  sprængte  Broge; 
jeg  havde  nu  kun  en  Hotchkiss  Revolverkanon  oppe  paa 
Bakken  tilbag.e,  og  den  var  til  ingen  Nytte,  da  den  havde 
»forkilet«  sig.  Mandskabet  kjendte  kun  lidet  til  Brugen  af 
den,  da  jeg  først  fik  den  ombord  den   iite  Juli. 

Jeg  satte  Telegrafen  paa  »fuld  Kraft  frem«  og  gav  Ordre 
til,  at  Mandskabet  skulde  forlade  Kanonerne  og  dække  sig 
forude  under  Bakken  —  det  var  paa  høje  Tid.  Inconstant 
drejede  lige  ned  mod  os  og  vilde  vædre.  Heldigvis  havde 
jeg  allerede  lidt  Fart  paa  Coronation,  og  Roret  var  lagt 
haardt  Bagbord. 

Det  franske  Krigsskib  brasede  ned  mod  os,  spyende 
Jern  og  Bly  ud  over  det  ulykkelige  gamle  Skib.  Det  var 
en  sand  Helvedeslarm  af  Granater,  der  sprang,  og  Kugler  der 
borede  sig  ned  i  Dækket,  slog  mod  Jern,  flaaede  Solsejl  og 
Takkelage.  Jeg  dækkede  mig  bag  Skorstenen,  men  tre 
Granater  fra  Revolverkanoner  fløj  gjennem  den,  saa  det  sang 
i  mine  Øren. 

Jeg  lagde  mig  da  fladt  ned  paa  Broen  og  holdt  med 
Hænderne  fast  paa  Rattets  Knager  —  mine  Rorgængere 
vare  forlængst  forsvundne. 

Og  saaledes  saa  jeg  Inconstant  passere  som  et  hvidt 
Fantom  i  det  sidste  Dagskjær.  Jeg  saa  de  franske  Matroser 
i  Mersene  dreje  Svinglerne  til  Kanonerne  og  vidste,  at 
Mundingerne  pegede  mod  mit  Skib,  udover  Lønningerne  og 
fra  Fartøjerne  ragede  Riffelløb,  og  jeg  hørte  Kommandoen  fra 
de  franske  Officerer. 

Situationen  var  just  ikke  behagelig,  og  jeg  ærgrede  mig 
over  ikke  en  Gang  at  kunne  svare  paa  al  den  Kanonade 
med  min  Revolver;  den  havde  jeg  lagt  fra  mig  paa 
Dækket. 

Vædderangrebet  mislykkedes,  men  Inconstant  kom  dog 
saa  nær,  at  den  masede  mine  Fartøjer,  knækkede  mit  Flag- 
spil, Gaffel  og  Bom  og  fejede  alle  Solsejlstøtterne  væk 
agter. 

Da  svandt  det  sidste  Dagskjær,  Inconstant  dampede 
videre  op  ad  Floden,  og  da  Cométe  passerede  os,  var  det 
aldeles  mørkt.  Dens  Ild,  der  neppe  blev  besvaret,  gjorde  kun 
liden  Virkning. 

Jeg  ankrede  Coronation  omtrent  paa  dens  tidligere  Anker- 
plads midt  i  Floden. 


Ombord  paa  Makut  Rajakumar  havde  Bataillen  ogsaa 
været  varm.  Kapitain  Guldberg  holdt  sig  paa  den  vestlige 
Side  af  Løbet  og  brugte  sine  Kanoner  af  bedste  Evne. 
Han  sloges  overordentlig  tappert;  snart  var  han  paa  Broen 
for  at  manøvrere  sit  Skib,  snart  nede  paa  Dækket,  hvor  han 
indstillede  og  fyrede  løs  med  Revolverkanonerne.  Inconstants 
Ild  gjorde  megen  Skade  paa  Makut.  En  Kanon  demon- 
teredes. Dampspillet  ødelagdes.  Telegrafen  paa  Broen  blev 
skudt  over.  Skrog,  Skorsten  og  Op.staaende  blev  skudt 
fuldt  af  Huller.      Som    ved    et   Vidunder    slap   Guldberg   fra 

det  med  Livet.  Mange  af  hans  Folk  laa  saarede  og  dræbte, 
og  Dækket  flod  med  Blod.  Skibets  Maskinmester  blev 
under  hele  Affairen  paa  Dækket  og  betjente  en  Revolverkanon. 
Ogsaa  han  var  nær  bleven  dræbt.  Midt  under  Bataillen  faldt 
en  Bom  ned  fra  Masten  og  kastede  ham  overbord,  men  det 
lykkedes  ham  mærkeligt  nok  at  komme  ombord  igjen.j  hvor- 
efter han  fyrede  videre  med  sin  Revolverkanon  med  største 
Koldblodighed. 

Kapitain  Guldbergs  Optræden   ved   denne  Lejlighed   for- 
tjener den  allerhøjeste  Grad  af  Beundring  og  Anerkjendelse, 

ikke  alene  for  hans  overordentlige  Mod  og  Aandsnærværelse, 
men  og.saa  fordi  han ,  der  jo  aldeles  ikke  var  oplært  til 
Søkrigshaandværket,  i  det  afgjørende  Øjeblik  viste  sig  Situa- 
tionen fuldt  saa  voxen  som  mangen  en  rutineret  Kriger. 

Da  de  franske  Skibe  havde  passeret,  ankrede  Guldberg 
tæt  ved  Spærringen. 

Med  Han  Hak  Sakrus  store  Kanon  blev  kun  affyret  to 
Skud.  Da  dette  var  besørget,  sprang  en  Melinitgranat 
med     megen     Hffekt     i     Sakrus    umiddelbare     Nærhed.       En 

Mand  mistede  Hovedet,  fire  andre  bleve  saarede,  Træ-  og 
Jernsplinter  floj  omkring  og  ødelagde  Kommandobro  og 
meget  af  det  Opstaaende.  Mandskabet  blev  derved  saa 
demoraliseret,  at  det  ikke  var  muligt  for  Schmiegelow,  trods 
al  anvendt  Energi,  atter  at  drive  Folkene  til  Kanonen. 

Den  lille  Yacht  Nirben  knaldede  lystigt  væk  med  sine 
uskyldige  Messingkarronnader.  Kuglerne,  saa  store  som  Appel- 
siner, plaskede  om  i  Floden.  Den  eneste  Træffer,  jeg  kan 
notere  for  dette  Skibs  Vedkommende,  var  i  Makuts  Skibsside, 
hvor  den  slog  en  Bule  i  Guldbergs  Kahyt,  og  hvorved  et 
dyrebart  Fotografi  blev  ødelagt. 

Paa  Fortet  Chula  Chom  Klao  havde  Kommandør  Richelieu 
taget  Kommando  og  ledede  herfra  Ilden.  Der  blev  afgivet 
adskillige  Skud  baade  med  Fortets  seks  Tommere  og  med 
Feltkanonerne,  men  Skydningen  var  kun  af  rmge  Virkning. 
Dels  var  der  ingen  dygtige  Artillerister  tilstede,  dels  gjorde 
de  franske  Skibes  store  Fart  og  det  snart  indtrædende  Mørke 
al  Skydning  vanskelig. 


Det  var  bælgmørk  Nat,  da  jeg  ankrede,  og  jeg  forefandt 
ved  nærmere  Inspektion  mit  Skib  i  den  sørgeligste  F'or- 
fatning.  Hist  og  her  laa  Saarede  i  Blodpøle  og  jamrede  sig, 
Kanonerne  vare  alle  tilhobe  demonterede.  Dæk  og  Solsejl 
vare  gjennemhullede.  Solsejlstøtterne  brækkede,  Fartøjerne 
knuste.  Rigningen  overskudt  mange  Steder,  og  hvad  der  var 
det  værste,  Vandet  i  Lasten  steg  i  en  foruroligende  Grad. 
Jeg  maatte  have  faaet  et  Skud  i  Vandgangen  og  fandt  ogsaa 
snart  Stedet. 

Min  siamesiske  Oppasser  meldte  mig,  at  det  var  helt 
galt  fat  nede  i  Kahytten,  og  da  jeg  kom  derned,  saa  jeg  det 
blanke  Vand  og  Stjernerne  skinne  ind  til  mig  gjennem  Skibs- 
siden. En  Melinitgranat  var  sprungen  i'  Bagbords  Side,  hvor 
jeg  havde  mit  »Pantry  <.  Mindst  to  Kvadratalen  af  Skibets 
Side  var  sprængt  væk.  Koøjet  laa  sammenrullet  som  en 
Proptrækker  paa  Dorken;  Skodder,  Skillerum  og  Dore  vare 
sprængte  fra  hinanden,  og  Indholdet  af  Pantry'et  var  som 
pulveriseret.  Af  alle  mine  Kopper,  Glas,  Tallerkener,  Terriner, 
01-  og  Vinflasker  var  der  ikke  et  Stykke  saa  stort  som  en 
Tokrone. 

Vandet  strømmede  rigeligt  ind,  og  jeg  fik  i  en  Fart 
Mandskabet  til  Pumperne,  slæbte  Kanonerne  over  om  Styr- 
bord og  gik  i  Gang  med  at  tomme  de  Bagbords  Kulkasser. 
Det  hjalp  heldigvis. 

Westenholz  fra  Fyrskibet  og  Schmiegelow  fra  Han  Hak 
Sakru  kom  nu  ombord.  Den  første  var  ærgerlig  over  det 
tarvelige  Udfald  af  Affairen,  den  sidste  bandede,  fordi 
Franskmændene  havde  slaaet  hans  Flaskefoder  itu.  Det  var 
ligesaa  hos  mig.  Heldigvis  kom  min  flinke  Maskinmester 
Candutti  tilsyne  med  Favnen  fuld  af  Flasker. 

Vi  vare  alle  dygtig  sultne  og  torstige,  og  vi  stak  paa 
den  kolde  Høne,  Kartoffelsalaten  og  de  andre  gode  Sager, 
der  endnu  stode  paa  Bordet  agter  fra  for  Afiairen. 

Kn  Baad  kom  paa  Siden,  og  snart  fremviste  Lieutenant 
Peter  Hald  sit  smilende  Ansigt.  Peter  Hald  havde  været  i 
en  hojst  ubehagelig  Situation  under  Aftairen.  Ombord  paa 
en  lille  Damper  havde  han  efter  Ordre  foretaget  en  Rekog- 
noscering over  Barren  for  at  holde  sig  a  jour  med,  de 
franske  Kanonbaades  Bevægelser.  Han  blev  hurtigt  paa  det 
rene  med  dis.se  Bevægelsers  Retning,    for  da    han   kom  midt 

paa    Barren,    mødte    han    de    fjendtlige    Krigsskibe    for    Ind- 
gaaende. 

Nu  pilede  han  afsted  saa  hurtigt,  det  var  den  gamle 
Steamlaunch  muligt  og  naaede  akkurat  at  komme  forbi  Spær- 
ringen samtidig  med  Inconstant.  Dette  havde  igjen  haft  til 
Følge,  at  Lieutenant  Hald  med  sit  lille  Mandskab  var  kommet 
under  en  dobbelt  Ild  af  en  saadan  Styrke,  at,  som  Peter 
smilende  udtrykte  sig,  et  Søndagsfyrværkeri  i  Tivoli  i  Sammen- 
ligning dermed  var  det  bare  Sprut. 

Efter  at  have  drukket  et  Bæger  paa:  ned  med  Franzosen! 
forsvandt  Peter  Halds  evigglade  Ansigt  atter  i  Mørket;  han 
skulde  bringe  Rapport  til  Kommandør  Richelieu  om  Skibenes 
Tilstand. 

Kommandøren  selv  kom  kort  Tid  efter  ombord,  og 
vi  bleve  da  enige  om,  at  Coronation,  Makut  Rajakumar 
og  Han  Hak  Sakru  skulde  samles  ved  Paknam  og  derfra 
gaa  til  Bangkok. 

Jeg  lettede  strax  og  indtog  min  nye  Ankerplads  ved 
Paknam,  hvorefter  jeg  lod  mig  ro  til  Fortet  Phi  Sua  Samut, 
medtagende  mine  Saarede,  som  jeg  ikke  havde  Lyst  til  at 
beholde  ombord  under  en  ny  Affaire. 

Fortet  havde  lidt  meget  ved  de  forbipasserende  franske 
Orlogsmænds  Ild.  Jorden  var  oppløjet  af  Granaterne,  store 
Stykker  Murværk  revet  ud,  Træer  væltede,  atten  Mand  døde 
og  saarede.  Min  Hustru  og  Datter,  som  havde  opholdt  sig 
i  Kommandantboligen  under  Skydningen,  vare  heldigvis 
slupne  uskadte  derfra  og  vare  blevne  færgede  over  til 
Paknam  By.  Huset  selv  var  gjennemskudt  af  de  fjendtlige 
Projektiler,  Møblementet  i  de  Værelser,  hvori  vi  plejede  at 
opholde  os,  var  delvis  ødelagt,  Sengene  ramte;  i  en  Bunke 
»Nationaltidender«  var  en  fransk  Granat  slaaet  ned  og  havde 

sprængt  Avisstumperne  omkring  i  hele  Værelset,    som  havde 

der  været  Snevejr.  ■ 

Jeg  traf  Kapitain  Gøttsche,  der  med  stor  Koldblodighed 
og  Mod  havde  kommanderet  Fortet  under  Bataillen.  Han 
havde  intet  kunnet  udrette,  havde  knap  faaet  et  Par  Kanoner 
ladte ,  da  Ordren  om  at  slaaes  først  var  naaet  ham  altfor 
sent.  ! 

Omtrent  halv  9  vare  de  ovenomtalte  Skibe  samlede 
ved  Paknam.  Vi  tre  Skibschefer  fik  Ordre  til,  saa  hurtigt 
som  muligt  at  dampe  op  til  Bangkok  og  dér  forsoge  at 
vædre  de  franske  Krigsskibe.  Vi  lettede  og  stod  Nord  paa 
op  ad  Floden,  medens  Richelieu  satte  sig  i  et  Extratog  og 
rullede  til  Bangkok,  dels  for  at  indhente  Kongens  Tilladelse 
til  at  angribe  de  franske  Skibe  i  selve  Hovedstaden,  dels  for 
at  tage  Kommandoen  over  Mahachakri  og  med  dette  deltage 
i  Anerebct. 


Det  var  en  uhyggelig  Tur  den  Nat  op  ad  Floden. 
Himmelen  var  begsort  og  overtrukken,  kun  Ildfluerne  langs 
Flodbredderne  lyste  op.  Jeg  sad  sammen  med  Kapitain 
Westenholz  og  min  Maskinmester  paa  Broen.  Vi  vare  alle 
vel  bevæbnede,  for  Mandskabet  var  ikke  til  at  lide  paa. 
Siameserne  mente,  som  rimeligt  var,  at  vi  havde  haft  nok 
at  gjore  med  Franskmændene,  og  at  vi  burde  holde  op  nu, 
da  alle  Kanoner  vare  ubrugelige.  De  vidste,  at  jeg  havde 
i  Sinde  at  bringe  dem  i  Ilden  igjen.  Et  Par  Gange  forsøgte 
de  at  stimle  sammen  paa  Broen  for  at  bede  mig  lade  være, 
de  bleve  mere  og  mere  urolige  og  vilde  aabenbart  gjøre 
Mytteri,  hvilket  ikke  var  nogen  behagelig  Udsigt,  da  Folkene 
endnu    havde   Rifler    og   Patroner,    og    fra    det    morke    Dæk 

hurtigt  med  en  Salve  kunde  have  gjort  det  af  med  os  tre 
Europæere  paa  Broen. 

Jeg  bad  derfor  Westenholz  paa  sit  flydende  Siamesisk 
at  underrette  Mandskabet  om,  at  jeg  inden  næste  Afifaires 
Begyndelse  tillod  enhver,  der  ikke  vilde  forblive  paa  Skibet, 
at  springe  overbord  og  svomme  i  Land.  Dette  iøvrigt 
temmelig  overflødige  Lofte  beroligede  Sindene,  og  snart  var 
alt  stille  ombord  i  Skibet. 

Sejladsen  op  til  Bangkok  varede  over  tre  Timer,  for  vi 
havde  nu  Strømmen  imod.  Vi  vare  i  en  meget  ophidset 
Stemning  og  besjælede  af  et  rasende  Had  til  Franskmændene, 
der  havde  forvoldt  os  et  ydmygende  Nederlag.  Samtidigt 
maa  jeg  dog  sige,  at  vi  trods  Hadet  følte  en  høj  Grad  af 
Beundring  for  de  franske  Chefer,  der  ufortrødent  og  med 
største  Aplomp  vare  brasede  paa  Torpedoer,  Miner,  fjendtlige 
Skibe  og  Forter;  og  om  de  end  kjendte  adskilligt  til  For- 
holdene i  den  siamesiske  Marine  gjennem  deres  Spioner  i 
Bangkok,  kunde  de  umuligt  tro,  at  Forholdene  vare  saa  slette, 
som  Tilfældet  var. 

Jeg,  der  har  beundret  den  franske  Nation,  ja  næsten 
elsket  den,  var  dengang  ogfyldt  af  et  saa  glødende  Had,  at 
jeg  med  største  Glæde  vilde  gaa  den  sikre  Død  imøde  i 
det  Haab  at  dræbe  nogle  Franskmænd.  »Dyret«  var  aaben- 
bart  rigtig  oppe  i  mig  dengang. 

Den  første  Timestid  havde  Westenholz  og  jeg  meget 
at  tale  om  sammen.  Det  Foretagende  vi  nu  indlod  os  paa: 
at  angribe  de  franske  Krigsskibe  ved  et  Vædderangreb  med 
den  gamle  Coronation,  der  havde  Yacht-Stævn,  var  af  den 
Natur,  at  vi  maatte  være  paa  det  rene  med,  at  vi  ikke  kom 
fra  det  med  Livet.  Naar  man  kun  har  et  Par  Timer  at 
leve  i,    er  der  jo   gjerne   et   og  andet,   man  har  at  betro  en 

Kammerat;  men  snart  gjorde  Trætheden  sig  gjældende,  og 
vi  skiftedes  til  at  faa  et  Blund  de  sidste  to  Timer. 

Med  ét  bleve  vi  alle  purrede  ud  ved  nogle  gjennem- 
trængende  Hvin  fra  en  Dampflojte.  Jeg  stoppede  Farten  og 
en  lille  Dampbarkas  lob  os  paa  Siden.  Det  var  Kommandør 
Richelieu,  der  bragte  Ordre  fra  Kongen  om  at  afholde  os 
fra  Angreb  paa  de  franske  Skibe. 

Alle  tre  Skibe  ankrede  straks  omtrent  en  halv  Mil 
sondenfor  Bangrkok. 


ATTENDE  KAPITEL. 

Situationen  i  Bangkok.    —    Kongens  Proklamation.    —   Erobringen  af  »Jean 
Baptiste  Say«.    —    Ultimatum.    —    Blokade.  —  Fjendtlighedernes  Afslutning. 


Da  Efterretningerne  om,  at  de  franske  Skibe  havde 
passeret  Indløbet  af  Menam  og  vare  paa  Vejen  til  Bangkok, 
naaede  Paladset,  opstod  der  en  ubeskrivelig  Forvirring. 
Kongen  og  hele  Hoffet  troede,  at  et  Bombardement  af  Byen 
og  særlig  Paladset  var  uundgaaeligt,  og  alle  Slags  Planer  til 
Forsvar  og  Flugt  bleve  udkastede.  For  Kongen  kom  Be- 
givenheden ved  Paknam  saa  uventet  som  et  Jordskjælv;  han 
havde  haft  den  mest  klippefaste  Tro  til  sine  Forter  og  Skibe 
og  havde  været  sikker  paa  de  franske  Vaabens  Nederlag. 
Han  troede  nu,  at  alt  var  tabt. 

Alle  mandlige  Individer  i  Paladset,  Hoftblk,  Pager  og 
Slaver  fik  udleveret  Vaaben  —  Manlicherrifler  —  og  da  Incon- 
stant  og  Cométe  ankrede  udfor  det  franske  Konsulat  Kl.  g^j^ 
om  Aftenen,  stod  Tjenerskabet  og  indøvede  Geværgreb. 

Kongens  Yacht  Mahachakri  havde  hele  Tiden  ligget  ved 
sin  Bøje  udenfor  Paladset  med  Dampen  oppe.  Lieutenant 
Blechingberg,  Skibets  flinke  Næstkommanderende,  havde 
gjort   alt   klart  til  Kamp ,    Mandskabet   stod  ved  Kanonerne, 

Et  Aar  i  Siam.  I4 

alle  overflødige  Lys  vare  slukkede,  og  de  elektriske  Projek- 
tører —  Søgelys  —  bleve  drejede  mod  den  Kant,  hvorfra 
man  ventede,   at  Franskmændene  vilde  komme.     Den  gamle 


Det  Indre  af  Paladset. 


Prins  Kachon,  I'^laadens  siamesiske  Overhoved,  roede  uafbrudt 
mellem  Paladset  og  Værftet,  rædselsslagen  og  forfjamsket  af 
Frygt  for  et  muligt  Angreb  af  de  franske  Skibe.  Omtrent 
Kl.    10  kom  han  farende  op  ad  Mahachakris  Faldrebstrappe, 

skjældte  og  smældte  og  gav  Blechingberg  Ordre  til  straks  at 
tænde  det  elektriske  Lys  over  hele  Skibet.  Et  Øjeblik 
€fter  straalede  Yachten  i  pragtfuld  Illumination  —  ikke  en 
eneste  fransk  Kugle  kunde  tage  fejl  af  denne  Skive,  medens  al 
Skydning  fra  Skibet  i  den  mørke  Nat  umuliggjordes. 


I  den  franske  Legation  foregik  imidlertid  en  bevæget 
Scene.  Cheferne  for  Lutin,  Inconstant  og  Cométe  forlangte 
at  forfølge  Sejren  videre;  de  vilde  gaa  op  til  Paladset,  bom- 
bardere dette  samt  ødelægge  Marinens  Værft  og  Skibene. 
Men  Pavie  tiggede  og  bad  dem  om  at  lade  være  (man 
paastaar  endog  paa  sine  Knæ).  Havde  de  franske  Skibs- 
chefer tvunget  deres  Mening  igjennem,  havde  Siam  nu 
rimeligvis  været  en  fransk  Koloni  som  Tonkin ;  men  heldigvis 
var  Pavie  en  frygtagtig  Mand,  der  gyste  tilbage  for  Ansvaret 
for  en  Kamp  midt  i  den  menneskeoverfyldte  By.  Skibene 
forbleve,  hvor  de  vare,  og  den  hvide  Elefant  paa  den  røde 
Grund  vajer  endnu  over  Kongeriget. 

Om  Natten  underskrev  Hans  Majestæt  følgende  Proklama- 
tion til  sit  Folk: 

By  his  Majesty's  Ordre. 
When  the  dispute  regarding  the  frontier  between  the 
French  possessions  and  Siam  commenced,  the  French  send 
one  man-of-war  to  guard  the  interests  of  persons  under  their 
jurisdiction.  They  did  this  for  a  long  time,  and  novv,  alleging 
that  an  English  man-of-war  has  come  to  protect  English 
interests,  they  have  asked,  that  two  other  men-of-war  should 
be  allowed  to  enter  the  river  for  this  object.  The  French 
Minister  in  Bangkok  asked  for  permission,  that  the  two  boats 

might  enter  the  river;  but  it  being  our  opinion  that  the 
present  time  wars  not  opportune  to  have  more  than  one 
man-o  f-war  of  each  nation  anchored  in  the  river,  we  consulted 
with  him,  and  a  telegram  was  sent  to  the  French  Govern- 
ment in  Paris,  and  a  reply  was  received  that  they  would 
not  insist  on  sending  more  men-of-war  into  the  river.  On 
his  side,  the  French  Minister  in  this  capital  agreed,  that  the 
Vessels  should  be  informed  of  our  objections  and  required 
not  to  come  up.  He  asked  for  a  steamer  for  an  officer  to 
go  out  and  inform  the  vessels  of  this  state  of  things.  The 
two  vessels  however  proceeded  up  to  Paknam  at  the  Chula 
Chom  Klao  Fort.  The  officers  in  charge  fired  a  blank  shot 
in  the  usual  .way.  The  two  vessels  took  no  notice  but 
returned  the  fire,  and  proceeded  up  the  river  and  anchored 
at  the  French  Legation. 

There  is  every  reason  to  hope,  that  a  mere  misunder- 
standing  has  occurred,  as  the  telegram  from  Paris  clearly 
States,  that  the  Foreign  Minister  would  avoid  everything 
calculated  to  give  ofifence  to  His  Majesty  the  King.  Let 
the  people  therefore  not  be  alarmed,  or  fear  that  a  state  of 
war  will  arise  in  Bangkok.  There  are  now  three  French 
men-of-war  in  the  river,  and  we  feel  assured,  that  they  will 
not  try  to  take  advantage  of  any  harm,  which  they  may 
inflict  upon  us.  We  cannot  suppose,  that  the  300  men  in 
their  boats  will  undertake  to  land  and  attack  the  numerous 
soldiers,  who  have  to  defend  our  populous  city.  But  it 
appears,  that  the  fear  of  the  people  is  aroused  by  the  faet, 
that  they  do  not  know  all  particulars.  Under  these  circum- 
stances  His  Majesty  has  been  pleased  to  order  the  Local 
Government  Department  to  take  the  necessary  measures  to 
have  private  and  public  protected  against  evil  characters. 
His    Majesty    has    himself   inspected    the    troops,     and    was 

greatly  pleased  to  notice,  that  al  measure,  has  been  taken 
to  protect  His  loyal  and  honest  subjects.  Regarding  the 
whole  question  conferences  still  take  place  between  His 
Majesty's  Gov^ernment  and  the  Government  of  the  French 
Republic  both  in  Bangkok  and  in  Paris,  as  may  be  seen 
from  the  diplomatic  correspondance  relating  to  this  subject. 
Therefore  let  all  people  remain  quiet  and  live  in  peace 
among  themselves  and  with  those  foreigners  of  all  nationalties, 
who  are  living  amongst  us  under  His  Majesty:s  protection. 

Oversættelse  af  Proklamationen. 

Efter  Hans  Majestæts  Ordre. 

Da  Uenigheden  angaaende  Grænsen  mellem  de  franske  Besiddelser 
og  Siam  begyndte,  sendte  Frankrig  en  Orlogsmand  for  at  beskytte  dets 
Undersaatters  Interesse.  Dette  have  de  gjort  i  lang  Tid,  og  nu  da  et 
engelsk  Krigsskib  er  ankommet  for  at  varetage  engelske  Interesser,  have  de 
forlangt,  at  to  andre  Krigsskibe  skulde  have  Lov  til  at  gaa  op  ad  Floden 
med  samme  Formaal  for  Øje.  Den  franske  Minister  i  Bangkok  bad  om 
Tilladelse  til,  at  de  to  Skibe  maatte  gaa  op  ad  Floden;  men  da  det  var  vor 
Mening,  at  det  for  Tiden  ikke  var  belejligt  at  have  mere  end  én  Orlogs- 
mand af  hver  Nation  opankret  i  Floden,  have  vi  konfereret  med  ham 
(M.  Pavie);  et  Telegram  blev  sendt  til  den  franske  Regering  i  Paris,  og  et 
Svar  herpaa  modtaget,  efter  hvilket  den  ikke  vilde  insistere  paa  at  sende 
flere  Krigsskibe  ind  i  Floden.  Den  franske  Minister  indvilligede  i,  at 
Skibene  skulde  blive  underrettede  om  vore  Indvendinger  og  beordrede  til 
'kke  at  komme  hertil.  Han  bad  om  en  Damper  for  at  kunne  sende  en 
Officer  ud  til  Skibene  og  bringe  Underretning  om  Tingenes  Tilstand.  Ikke 
desto  mindre  passerede  de  to  Skibe  Chula  Chom  Klao  Fortet  op  til  Paknam. 
Fortchefen  affyrede  paa  sædvanlig  Maade  et  løst  Skud.  De  to  Skibe  toge 
ingen  Notits  heraf,  men  besvarede  Ilden,  dampede  op  ad  Floden  og  ankrede 
udfor  det  franske  Konsulat. 

Vi  nære  Haab  om,  at  det  hele  er  en  slet  og  ret  Misforstaaelse,  da 
Telegrammet  fra  Paris  tydeligt  viser,  at  Udenrigsministeren  har  villet  undgaa 
enhver  Ting,  der  kunde  være  beregnet  paa  at  fornærme  Hans  Majestæt 
Kongen.  Derfor  maa  Folket  ikke  forurolige  sig  og  frygte  for  en  Krigs- 
tilstand i  Bangkok.  Der  er  nu  tre  franske  Krigsskibe  paa  Floden,  men  vi 
føle  os  forvissede  om,  at  de  ikke  ville  benytte  sig  af  nogen  os  paaført  For- 
træd. Vi  kunne  ikke  tro,  at  tre  hundrede  Mand  i  Baade  ville  forsøge  at 
lande  og  angribe  de  talrige  Soldater,  der  forsvare  denne  folkerige  By.  Men 
det  synes,  som  om  Folkets  Frygt  er  opstaaet,  fordi  det  ikke  er  kjendt  med 
Enkelthederne.      Under   disse  Forhold   har   det    behaget   at   give    det    lokale 

Regeringsdepartement  Ordre  til  at  tage  de  fornødne  Forholdsregler  for  at 
kunne  beskytte  privat  og  ofTentlig  Ejendom  mod  Misdædere.  Hans  Majestæt 
har  selv  inspiceret  Tropperne  og  var  særdeles  tilfreds  over  at  se,  at  der  var 
taget  alle  Forholdsregler  til  at  beskytte  Hans  loyale  og  ærlige  Undersaatter. 
Med  Hensyn  til  hele  Spørgsmaalet  vil  der  finde  Konferencer  Sted  mellem 
Hans  Majestæts  Regering  og  den  franske  Republiks,  baade  i  Bangkok  og  i 
Paris,  som  den  diplomatiske  Korrespondance  med  Hensyn  til  dette  Punkt 
udviser.  Lad  derfor  Folket  forholde  sig  roligt  og  leve  i  Fred  indbyrdes  og 
med  de  Udlændinge,  der  staa  under  Hans  Majestæts  Protektion. 


Hvormange  Saarede  de  Franske  havde  efter  Affairen,  fik 
man  aldrig  at  vide.  Tre  sorte  Kors  i  Haven  bag  Konsulatet 
viste  Antallet  af  deres  Døde. 

Paa  siamesisk  Side  vare  8  dræbte,  41  saarede  og 
2  savnede.  Den  dygtige  amerikanske  Læge,  Doktor  Hays, 
tog  sig  med  stor  Samvittighedsfuldhed  af  de  saarede  Siamesere 
og  lod  dem  alle  bringe  til  det  Hospital,  han  var  Forstander 
for.  Hans  Hustru,  en  danskfødt  Dame,  hjalp  ham  med 
beundringsværdig  Ro  og  Udholdenhed  ved  det  anstrengende 
Arbejde  at  forbinde  og  pleje  den  store  Mængde  Saarede. 
Dr.  Cox,  Læge  paa  den  engelske  Kanonbaad  Swift.  var  til 
udmærket  Assistance  ved  det  kirurgiske  Arbejde;  velstaaende 
siamesiske  Damer  og  Herrer  strømmede  til  Hospitalet  og 
overvældede  de  saarede  Fædrelandsforsvarere  med  allehaande 
Gaver. 

Den  siamesiske  Befolkning  i  Bangkok  opfattede  ikke 
Paknamafiairen  som  et  Nederlag  for  de  siamesiske  Vaaben. 
Gan.ske  vist  havde  de  to  Skibe  passeret  Forterne,  men  det 
tredie  Skib  J.  B.  Say  var  sunket,  —  medens  alle  deres  egne 
Skibe  endnu  flod  paa  Vandet!  Men  mellem  de  hojere- 
staaende  Siamesere  var  Stemningen  meget  nedslaaet  ved  det 
for  Marinen  saa  uheldige  Udfald  af  Afiairen.  Der  blev  sat 
allehaande  Rygter  i  Omlob  om  Forræderi  fra  »Farangernes« 
(Europæernes)    Side.       Ingen    franske    Officerer    vare    blevne 

dræbte  og  ingen  af  de  europæiske  Chefer  paa  Forter  og 
Skibe.  Dette  forklaredes  derhen,  at  den  ene  Europæer  ikke 
vilde  skyde  den  anden,  men  kun  de  stakkels  Siamesere.  Da 
disse  Rygter  kom  Kongen  for  Øre,  sendte  han  Prins  Kachon 
følgende  Skrivelse: 

Royal  Palace,  agth  July   1893. 

To  Phra  Ong  Chao  Kachon. 

With  regard  to  the  circumstances  which  caused  the 
fighting  at  Paknam  on  the  I3th  Inst:  Our  Government  and 
the  French  Government  are  now  negotiating,  and  we  hope 
that  it  can  be  satisfactorely  arranged,  and  that  it  can  be 
prevented  that  similar  circumstances  will  accure  in  the  future. 

But  there  are  a  number  of  stupid  people  who  speak  all 
kind  of  nonsense,  and  with  this  we  are  very  much  displeased. 

We  have  closely  inquired  into  all  the  circumstances 
connected  with  the  Naval  Departments  defence  of  Paknam, 
and  our  Cabinet  has  agreed  with  us,  that  the  Forts  and  ships 
the  Officers  and  men,  one  and  all  have  tried  to  do  their 
utmost  to  the  very  best  of  their  ability  and  with  the  greatest 
faithfulness,  which  every  sensible  person  can  see  and  must  be 
thankful  for. 

I  ask  you  to  express  our  own  thanks  and  those  of  our 
Government  to  all  the  Officers  and  men,  who  have  acted 
under  these  circumstances;  and  we  wish  you  to  let  them 
know,  that  when  all  those  troubles  are  over,  we  will  consider 
suitable  to  reward  those,  who  have  served  us  well. 

(Signed)  Sajahmin  (The  King). 

Oversættelse. 

Til  Prins  Kachon. 
Med    Hensyn    til    de    Forhold,    der   foraarsagede  Kampen    ved    Paknam 
d.  13de  Juli,  ligger  vor  Regering  i  Underhandling  med  den  franske  Regering, 
og  Vi    haabe,    at    alt    vil    blive    tilfredsstillende    ordnet,    og  at  lignende  Til- 
dragelser ville  blive  undgaaede  i  Fremtiden. 

Men  der  er  adskillige  dumme  Mennesker,  der  sige  alle  Slags  Taabelig- 
heder,  og  med  dette  ere  vi  meget  misfornøjede. 

Vi  have  nøje  undersøgt  alle  Omstændigheder  i  Forbindelse  med 
Marinedepartementets  Forsvar  af  Paknam,  og  Vort  Kabinet  er  enigt  med  Os 
i,  at  Forter  og  Skibe,  Officerer  og  Mandskab  alle  som  en  have  forsøgt  at 
handle  efter  bedste  Evne  og  med  største  Troskab,  hvilket  enhver  fornuftig 
Mand  kan  se  og  bør  være  taknemlig  for. 

Vi  bede  Dem  udtrykke  Vor  egen  og  Vor  Regerings  Tak  til  alle  de 
Officerer  og  Menige,  som  havde  handlet  under  ovennævnte  Forhold,  og  det 
er  Vort  Ønske,  at  De  lader  dem  vide,  at,  naar  alle  Vanskelighederne  ere 
overstaaede,  ville  Vi  vide  at  belønne  dem,  der  have  tjent  Os  vel. 

(Sign.)  Sajahmin  (Kongen). 


Den  14de  Juli  om  Morgenen  hændte  en  Begivenhed  ved 
Paknam,  der  ligesom  kaster  en  Gnist  af  Munterhed  ind  i 
denne  for  Siam  saa  sørgelige  Periode.  Jeg  sigter  til  »Erob- 
ringen« af  Fragtdamperen  Jean  Baptiste  Say. 

Man  vil  erindre,  hvorledes  denne  Damper  ledede  de  to 
franske  Orlogsmænd  over  Barren,  blev  skudt  isænk  og  maatte 
sættes  paa  Land  indenfor  Spærringen.  Udenfor  Barren  var 
Kapitainen  paa  dettv'^  Skib  gaaet  ombord  i  Inconstant  og 
havde  overgivet  Kommandoen  til  Styrmanden.  En  af 
Bangkok- Lodserne,  P2nglændcren  Jackson,  havde  været  gemen 
nok  til  at  tage  J.  B.  Say  over  Barren,  idet  han  saaledes 
optraadte  som  Fjende  mod  det  Land,  der  havde  givet  ham 
Brødet  i  snart  40  Aar. 

Efter  Afiairen  var  der  naturligvis  ingen  af  Marinens 
Skibe,  der  tænkte  paa  at  molestere  den  lille  F"ragtdamper, 
hvis  hele  Besætning  bestod  af  Kinesere;  men  næste  Morgen' 
da  Chefen  for  Chula  Chom  Klao  Fortet  lod  sit  spejdende 
Blik  t^iidc  rundt  paa  Omgivelserne,  fæstede  det  sig  paa 
J.  B.  Say,  der  stadig  laa  med  det  franske  Flag  under 
Gaffelen.  Hallo!  tænkte  han,  endnu  en  Fjende!  Det  er 
Forræderskibet  Jean  Baptiste  Say  —  en  god  Prise! 


217 

Flux  sætter  han  sig  ned  og  tilskriver  den  fjendtlige 
Chef  en  Opfordring  til  at  »kapitulere«.  Den  drabelige 
Skrivelse  lyder  saaledes: 

July   I4th   1893. 

Sir.  —  I  request  that  you  surrender  the  steamer  to  me, 
and  that  you  come  yourself  to  the  fort.  If  this  is  not 
immediately  done,  I  shall  at  once  open  fire  upon  you. 

H., 

Commander,  Paknam  Fort. 

Oversættelse. 
Min  Herre.  —  Jeg    opfordrer  Dem    til   at    overgive  Damperen    til    mig 
og  til  selv  at  begive  Dem  til  Fortet.    Hvis  dette  ikke  straks  udføres,  aabner 
jeg  øjeblikkelig  Ilden  mod  Dem. 

H. 

Lieutenant  Rosenstand  blev  sendt  ombord  med  denne 
Skrivelse.  Paa  Damperen  havde  man  med  stort  Besvær 
faaet  Hullet  i  Bougen  saa  meget  stoppet,  at  den  kunde 
pumpes  læns,  og  da  Kapitainen  modtog  Brevet  fra  Fort- 
chefen, var  han  just  i  Gang  med  at  bakke  Skibet  fri  af 
Grunden  for  derefter  at  gaa  op  til  Bangkok  og  dokke. 
Chefen  paa  J.  B.  Say  blev  yderst  forbauset  over  denne  Op- 
fordring til  at  kapitulere  og  ved  Tanken  om,  at  nogen  kunde 
falde  paa  at  »aabne  Ilden«  mod  en  værgeløs  Fragtdamper 
med  Kineserbesætning.  Han  havde  den  —  temmelig  alminde- 
lige —  Opfattelse,  at  de  franske  Skibe  vare  gaaede  sejrrige 
ud  af  Afifairen,  og  han  havde  Vanskelighed  ved  at  sætte  sig 
ind  i  den  Tanke,  at  hans  Skib  kunde  være  »god  Prise«. 

Men  her  hjalp  ingen  Udflugter,  Chefen  for  Jean  Baptiste 
Say  maatte  overgive  sig. 

Han,  Lodsen  Jackson  og  hele  Mandskabet  bleve  bragte 
iland  og  bagbundne,  med  Bind  for  Øjnene  forte  ind  i 
Fortet  og  der  indespærrede.     Senere  bleve  de  transporterede 

til  Bangkok  som  Krigsfanger  til  de  siamesiske  Autoriteters 
store  Forbauselse,  og  bleve  selvfølgelig  øjeblikkeligt  satte 
paa  fri  Fod  med  mange  Undskyldninger. 

Det  med  saa  stor  Besvær  stoppede  Hul  i  Bougen  af 
Damperen  blev  atter  aabnet,  og  Skibet  sank  ned  i  F"lodens 
Dynd. 

Tilsid.st  blev  der  givet  Ordre  til  under  Gaflen  at  hejse 
det  siamesiske  Flag  over  det  franske  ombord  paa  Prisen  — 
nøjagtigt  after  P.  P.'s  Roman-Recepter. 

Udenfor  Barren  laa  det  franske  Pan.'^erskib  )Triom- 
phante«,  og  da  dettes  Chef  samme  Dag  kom  forbi  det 
sænkede  Skib  i  sin  Dampbarkas,  saa  han  med  Undren 
Tricoloren  hejst  under  den  siamesiske  hvide  Elefant  Han 
beordrede  straks  et  Par  Mand  op  paa  J.  B.  Says  Dæk  og  lod 
Flagene  hale  ned;  men  den  altid  aarvaagne  Chef  paa  Fortet 
afsendte  øjeblikkelig  en  væbnet  Styrke  i  en  lille  Damper 
under  Kommando  af  Lieutenant  Ravn  mod  Fjenden.  Den 
franske  Chef,  som  ikke  havde  anset  det  nødvendigt  at  med- 
tage Vaaben  til  sin  E^kspedition,  blev  ubehageligt  overrasket 
ved  befinde  sig  Ansigt  til  Ansigt  med  en  Skare  bevæbnede 
Siamesere,  kommanderet  af  et  »blegt  Ansigt«.  Som  klog 
General  indlod  han  sig  i  Underhandlinger  med  Overmagten, 
og  det  kom  til  en  mindelig  Overenskomst,  hvorefter  det 
siamesiske  Flag  alene  skulde  forblive  hejst  under  J.  B.  Says 
Gaffel. 

Denne  Episode  med  den  franske  Fragtdampers  Erobring 
var  ikke  alene  ganske  latterlig,  men  skadede  i  høj  Grad  de 
Underhandlinger,  der  alt  førtes  mellem  det  siamesiske  Uden- 
rigsministerium og  den  franske  Gesandt,  gav  atter  Pariser- 
bladene Anledning  til  at  skrige  op  om  »barbarisk  Krigs- 
førsel«  og  Traktatbrud  og  bragte  de  fremmede  Officerer  i 
siamesisk  Tjeneste  i  Miskredit. 

Der  var  nu  Stilstand,  medens  Underhandlingerne  førtes. 
De  franske  Skibe  Inconstant,  Cométe  og  Lutin  laa  stadig 
klare  til  Bataille,  og  ved  Værftet  arbejdedes  der  paa  at 
reparere  de  Skibe,  der  havde  lidt  Skade.  Overalt  langs 
Flodens  Bredder  inde  i  Byen  bleve  Skanser  og  Løbegrave 
opkastede;  paa  den  ene  Side  støde  Arméens  Soldater  med 
Kanoner  og  Rifler,  lige  overfor  laa  Marinesoldaterne  bevæbnede 
til  Tænderne.  Dette  Arrangement  var  beregnet  til  Øde- 
læggelse for  Franskmændene,  hvis  disse  havde  vovet  at  gaa 
op  ad  Floden,  men  jeg  tror  rigtignok,  at  Resultatet  var 
blevet,  at  Siameserne]  havde  skudt  paa  hverandre  indbyrdes, 
thi  fra  begge  Sider  pegede  Kanoner  og  Geværløb  mod 
hverandre. 

Da  Underhandlingerne  den  19de  Juli  endnu  ikke  havde 
fort  til  noget  tilfredsstillende  Resultat,  sendte  Pavie  Frankrigs 
Ultimatum  til  Siam.     Efter  dette  fordrede  Frankrig: 

1.  Anerkjendelse  af  Annams  og  Cambodias  Fordring  paa 
hele  den  venstre  Bred  af  Mekongfloden  samt  Øerne  ^ 
Fløden. 

2.  Bortfjernelse  af  alle  dér  posterede  Tropper. 

3.  Satisfaktion  for  alle  Overgreb  mod  franske  Undersaatter 
i  Siam  og  mod  franske  Skibe  og  Matrøser  i  Menam- 
floden. 

4.  De  Skyldiges  Afstraffelse  øg  Erstatning  til  »Ofrenes« 
Familie. 

5.  Udbetaling  af  en  Skadeserstatning  paa  2  Millioner  Francs 
for  den  Skade,  franske  Undersaatters  Interesse  havde  lidt. 

6.  Et  Depositum  af  3  Millioner  Francs  som  Garanti  for  de 
ovennævnte  Erstatningskrav  eller  (i  Mangel  af  Penge) 
Sikkerhed  i  Provinserne  Angkor  og  Battambongs  Told- 
kasse. 

Tidsfristen  for  Ultimatumets  Udlob  var  to  Gange  24 
Timer,  efter  hvilken  Tid  Pavie  vilde  forlade  Bangkok,  hvis 
den  siamesiske  Regeringf  ikke  vilde  gaa  ind  paa  Frankrigs 
Fordringer. 

I  de  næste  to  Dage  gjordes  Forberedelser  til  Kamp. 
Alt,  hvad  der  vare  i  Bangkok  af  siamesiske  Krigsskibe,  blev 
ankret  i  Linie  nedenfor  Værftet,  og  paa  begge  Sider  at 
Floden  stode  allerede  Feltkanonerne  og  Mitrailleuserne  ladte. 

Endog  ombord  i  ubevæbnede  Skibe  som  Yachterne  og 
en  af  Marinens  Fragtdampere  blev  der  sendt  adskillige 
hundrede  Mand,  bevæbnede  med  Rifler. 

Vi  vare  alle  overbeviste  om,  at  de  franske  Krigsskibe 
ved  Ultimatum'ets  Udløb  vilde  gribe  Oftensiven,  gaa  opad 
Floden,  tilintetgjore  den  siamesiske  Marine  og  udfor  Paladset 
tvinge  Kongen  til  at  underskrive  Ultimatumet. 

Vi  skulde  altsaa  atter  til  at  slaas  og  vidste,  at  det  blev 
en  morderisk  Kamp  i  den  snævre  Flod  med  Mulighed  for 
Entring  og  Vædderangreb.  Vi  fik  en  Del  Marinesoldater 
ombord,  bevæbnede  med  Rifler,  og  jeg  tror,  det  var  blevet 
en  varm  Dag  for  Franskmændene,  om  de  havde  angrebet. 

Som  jeg  for  har  omtalt,  var  Coronations  Stævn  ikke  ind- 
rettet til  Vædderangreb,  men  jeg  fandt  ved  denne  Lejlighed 
paa  et  Arrangement,  ved  hvilket  selv  det  svageste  Skib  kan 
udfore  et  effektivt  Væddcrangreb.  Fra  Nokken  af  Coronations 
Bugspyd  og  Slæberbomme  —  der  bleve  halede  skons  forefter 
—  hængte  jeg  tre  Miner  lige  i  Vandlinien.  Kabelerne 
fra  disse  Bomuldskrudtminer  fortes  langs  Solsejlet  hen  til 
Kommandobroen,  og  der  sattes  de  i  Forbindelse  med  elektriske 
Induktionsapparater.  Naar  jeg  da  kunde  naa  at  berore  en 
fjendtlig  Skibsside,  vilde  et  Tryk  paa  Affyringsapparaterne 
bringe  Minerne  til  at  springe  og  sikkert  afstedkomme  megen 
Skade  paa  det  fjendtlige  Skib. 

Der  var  naturligvis  den  Gene  forbunden  med  dette 
Arrangement,  at  mit  eget  Skib  rimeligvis  ogsaa  var  blevet 
ødelagt,  dog  spillede  dette  kun  ringe  Rolle,  da  Coronation 
næsten  var  værdiløst. 

Samtidigt  havde  Westenholz  tundet  paa  at  fastgjøre  en 
Del  Torpedoer  langs  en  svær  Ende  Toug.  Dettes  ene  Ende 
havde  han  fastgjort  ved  den  venstre  Flodbred  nedenfor  de 
siamesiske  Skibe.  Det  var  hans  Mening  med  en  Damp- 
barkasse at  føre  den  anden  Ende  af  Touget  tværs  over 
Floden,  naar  de  franske  Skibe  nærmede  sig  og  saaledes 
danne  en  Spærring  af  flydende  Torpedoer,  der  fra  Land 
kunde  afifyres  ved  Induktionsapparater. 

Eksperimentet,  der  vel  kunde  have  haft  sin  Interesse, 
blev  ikke  udført,  da  de  franske  Skibe  ikke  foretog  noget 
Angreb  og  ikke  gik  højere  op  ad  Floden  end  til  det  franske 
Konsulat. 

Svaret  paa  Ultimatum'et  var,  at  Siam  gik  ind  paa  alle 
de  Fordringer,  Frankrig  stipulerede,  kun  kunde  man  ikke 
anerkjende,  at  Annam  eller  Cambodia  havde  nogensomhelst 
Ret  til  den  venstre  Mekongbred.  Siam  var  villigt  til  at 
afstaa  Landet  Øst  for  Mekong,  men  kun  til  den  i8de  nord- 
lige Bredegrad. 

Dette  Svar  betragtede  Pavie  som  en  Forkastelse  af  det 
franske  Ultimatum;  han  lod  sit  Flag  nedhale  fra  Konsulatet 
og  forlod  Bangkok  med  alle  tre  Skibe. 


Den  26de  Juli   erklæredes  Blokade   i   Siambugten.      Den 
officielle  Deklaration  lyder  i  Oversættelse  saaledes: 

Krydseren   »Forfait«,  den   26de  Juli   1893. 

Undertegnede  Capitaine  de  vaisseau,    ældste  Officer  paa 
de  i  Siambugten  stationerede  Krigsskibe  og  Øverstbefalende 

over  den  »østlige  Eskadre«  bekjendtgjor  herved,  at  fra  den 
26de  Juli  1893  Kl.  5  Eftm.  ere  alle  Havne  og  Ankerpladser 
paa  siamesisk  Kyst  og  Øer,  mellem  Point  Chulai  og  Point 
Lem  Kra  Bang  og  nordefter,  effektivt  blokerede  af  Krigs- 
skibe under  min  Kommando;  neutrale  Magters  Skibe  ville 
have  tre  Dages  Frist  til  at  forlade  de  blokerede  Havne. 

Forholdsregler  efter  internationale  Love  og  bestaaende 
Traktater  ville  blive  trufne  mod  alle  Skibe,  der  soge  at  bryde 
Blokaden. 

Givet  ombord  paa  Krydseren  »Forfait«  udenfor  Bangkok 
Barre. 

A.  Riculoux. 

Meningen  med  at  etablere  denne  Blokade  var  i  Be- 
gyndelsen ikke  ret  klar,  thi  den  siamesiske  Regering  havde 
gjort  saa  store  Indrømmelser  til  Frankrig,  at  den  paa 
utvetydigste  Maade  havde  vist,  hvor  meget  den  onskede 
F'red.  Senere  Begivenheder  viste,  at  Lanessan  og  hans  Parti 
i  det  franske  Deputeretkammer  vare  højst  utilfredse  med 
Indholdet  af  Ultimatum'et,  og  at  Blokaden  skulde  tjene 
som  Paaskud  til  Tilføjelsen  af  nye  Paragraffer. 

Under  Blokaden  besatte  Franskmændene  Øen  Koh-Si- 
Chang  og  Byen  Chantaboon  uden  Modstand  fra  siamesisk 
Side.  En  den  siamesiske  Regering  tilhorende  Damper 
yAsdong«  blev  taget  og  senere  brugt  som  fransk  Trans- 
portskib. 

Den  franske  Styrke  udenfor  Menamflodens  Munding 
bestod  nu  af: 

/.  —  Armeret  Krydser  La  Triomphante  4,700  Tons, 
2,400  11.  Kr.,  15  sværere  Kanoner  foruden  et  stort  Antal 
Gatling  og  Hotchkiss  Revolverkanoner,  150  Mands  Besæt 
ning. 

2.  —  Krydseren  Forfait  2,300  Tons,  2,900  H.  Kr.,  15 
sværere  Kanoner  samt  Revolverkanoner.  275  Mands  Besæt- 
ning. 

3.  —  Krydseren  Incoiistant  800  Tons,  850  H.  Kr.,  5 
sværere  Kanoner  og  6  Revolverkanoner.  200  Mands  Be- 
sætning. 

4.  —  Krydseren  Papin.  Samme  Størrelse  og  Armering 
som  Inconstant. 

5 — 10.  —  Kanonbaadene  Coinete,  Lutin,  Lion,  Vipere, 
Aspic  og  Aloiiette. 

Desuden  Torpedobaadene  Nr.  43  og  50. 

Tilsammen  12  Skibe,  1,600  Mand,  64  sværere  Kanoner 
og  henved  100  Gatling  og  Hotchkiss  Revolverkanoner. 

Siams  Styrke  var  naturligvis  den  samme  som  under 
Paknam-Afifairen,  og  efter  de  Erfaringer,  som  Regeringen 
havde  høstet  ved  Paknam-Affairen,  var  det  klart,  at  der  intet 
var  at  stille  op  mod  den  tiddobbelte  franske  Styrke.  Dog 
vilde  man  forberede  sig  paa  alt  og  hellere  slaas  til  sidste 
Mand  end  modtage  et  fransk  Protektorat. 

Besætningen  i  Forterne  forøgedes,  nogle  Baglade-Felt- 
kanoner  bleve  anbragte  i  et  Par  af  Skibene  istedetfor  de 
tidligere  glatløbede  Messingkanoner,  og  paa  Skibenes  Kom- 
mandobroer opsattes  Jernskærme,  saa  at  Cheferne  og  Ror- 
gængerne kunde  staa  nogenlunde  dækkede. 

Heldigvis  blev  det  ikke  til  noget  med  Fjendtlighedernes 
Fortsættelse,  thi  af  mange  Grunde  var  det  lidet  tiltalende  for 
os  Danske  at  slaas  under  de  forhaanden  værende  Omstændig- 
heder. Vi  vare  paa  Forhaand  sikre  paa  at  faa  Prygl,  da  det 
siamesiske  Marinemateriel  var  det  franske  saa  uendeligt  under- 
legent. Faldt  vi  i  Hænderne  paa  Franskmændene,  vare  vi 
uden  Naade  og  Barmhjærtighed  blevne  hængte.  Dette  havde 
de  franske  Officerer  aabenlyst  erklæret.     Dertil    kom,    at  det 

danske  Udenrigsministerium  gjennem  Konsul  Leckie  havde 
ladet  os  vide,  at  hvis  vi  deltoge  i  videre  Fjendtligheder,  vilde 
vi  miste  vor  Ret  til  Danmarks  Beskyttelse.  Vi  sad  altsaa 
net  i  det. 

Heldigvis  for  Siam  havde  den  kloge  Udenrigsminister 
Prins  Devawongse  fast  Greb  om  Regeringens  Tøjler  og  for- 
hindrede, at  Siam  blev  styrtet  i  en  Krig,  der  kun  kunde 
have  endt  med  hele  Landets  Erobring. 

Den  siamesiske  Regering  gik  ind  paa  alle  Ultimatum'ets 
Fordringer.  Blokaden  blev  ophævet,  og  den  8de  August 
kom  Pavie  tilbage  til  Bangkok,  og  det  franske  Flag  vajede 
atter  fra  Gesandtskabshotellet. 

Underhandlingerne  skrede  nu  jevnt  fremad,  og  i  Bangkok 
nærede  man  den  Tro,  at  alt  var  i  skjonneste  Orden,  og  at 
alle  Stridsspørgsmaal  mellem  Frankrig  og  Siam  vare  ud- 
jævnede. De  tre  Millioner  vare  straks  blevne  betalte,  og 
Kanonbaaden  Lutin  var  afsejlet  med  Pengene  til  Saigon; 
men  pludselig  erklærede  Pavie,  at  Frankrig  maatte  have 
Garantier  for  Slams  Opfyldelse  af  Ultimatum'ets  Fordringer. 
Disse  Garantier  skulde  bestaa  i : 

1.  Frankrigs   Besættelse   af  Chantaboon,    indtil   den   venstre 
Mekongbred  var  rømmet. 

2.  Ingen   siamesiske   Tropper   maatte   opholde   sig   indenfor 
25  Kilometer  fra  F"lodens  højre  Bred. 

3.  Siam    maatte    ikke    holde   Krigsskibe   paa    »Gnat  Lake^ 
(i  Mekongdalen). 

4.  Frankrig    skulde    have    Ret    til    at    oprette    et    Konsulat 
i  Korat. 

Dette  »andet  Ultimatum«  skulde  tjene  til  at  opirre 
Siameserne  til  atter  at  gjøre  Modstand,  hvilket  kunde  føre 
til  yderligere  Frobringer  fra  det  betrængte  Land. 

Som  Franskmændene  siger:  »L'appetit  vient  en  mangeant,« 
og  Lanessans  Appetit  kunde  nu  neppe  tilfredsstilles  med  en 
mindre  Bid  end  hele  Siam. 

Jeg  skal  ikke  trætte  Læserne  med  en  detailleret  Udvikling 
af  de  Underhandlinger,  der  i  de  næste  to  Maaneder  førtes 
mellem  Frankrig  og  Siam,  mellem  Overvinderen  og  den 
Overvundne.  Monsieur  le  Myre  de  Vilers  blev  som  extra- 
ordinær  Gesandt  sendt  til  Bangkok,  og  han  tog  ikke  blidt 
paa  det  værgeløse  Land.  Med  en  Brutalitet,  der  er  den 
chevalereske  franske  Nation  lidet  værdig,  tvang  han  den  syge 
siamesiske  Konge  til  at  rejse  fra  sit  Lystslot  »Bang-pa-in«  til 
Bangkok,  da  den  franske  Gesandt  nægtede  at  begive  sig  til 
Kongen  for  at  overlevere  ham  sit  Akkreditiv.  Endvidere 
nægtede  de  Vilers  at  have  noget  at  gjøre  med  den  euro- 
pæiske Raadgiver,  Rolin-Jacquemin ;  denne  maatte  end  ikke 
være  tilstede  ved  Konferencerne  i  det  siamesiske  Udenrigs- 
ministerium. 

Et  Par  Uger  stode  Underhandlingerne  ganske  stille,  da 
Prins  Devawongse  blev  syg.  Det  overvældende  Arbejde 
havde  i  høj  Grad  svækket  den  energiske  Minister. 

Kongen  af  Siam  holdt  med  den  ham  egne  Loyalitet  og 
Trofasthed  bestemt  paa,  at  de  europæiske  Officerer,  der  i 
Farens  Stund  havde  kæmpet  for  hans  Land,  ikke  skulde 
afskediges  af  hans  Tjeneste.  Denne  Fordring,  der  er  bleven 
almindelig  fordømt  af  den  europæiske  Presse,  blev  tilsidst 
strøgen  af  Traktaten.  Man  fortæller,  at  Frankrigs  Ven,  den 
russiske  Czar,  lagde  sit  mægtige  Ord  i  Vægtskaalen  til  Fordel 
for  de  stakkels  Officerer. 

Den  iste  Oktober  underskrev  den  siamesiske  Udenrigs- 
minister den  definitive  Fredslutningstraktat  mellem  Siam  og 
Frankrig  samt  en  dertil  føjet  »Konvention«. 

Et  Aar  i  Siam.  1 5 

Traktaten  lyder  saaledes: 

Årtikel  I.  Den  siamesiske  Regering  giver  Afkald  paa 
enhver  Fordring  paa  hele  Territoriet  langs  Mekongflodens 
venstre  Bred  samt  paa  Øerne  i  Floden. 

Artikel  2.  Den  siamesiske  Regering  lover  ikke  at  holde 
eller  benytte  sig  af  armerede  Skibe  eller  Baade  hverken  paa 
Tone-Sap  (Great  Lake)  eller  paa  Mekongfloden  eller  paa  dens 
Bifloder,  der  gjennemløbe  det  i  næste  Artikel  omhandlede 
Territorium. 

Artikel  j.  Den  siamesiske  Regering  forpligter  sig  til 
ikke  at  bygge  Fæstninger  eller  Forskansninger  i  Provinserne 
Battambong,  Siem-Rap  eller  indenfor  en  Afstand  af  25  Kilo- 
meter fra  Mekongs  højre  Bred. 

Artikel  4..  Indenfor  det  i  Artikel  3  nævnte  Territorium 
vil  Polititjenesten  blive  udført  af  de  lokale  Autoriteter  og 
kun  med  det  højst  nødvendige  Mandskab.  Ingen  væbnet 
Styrke  maa  ellers  holdes  dér. 

Artikel  j.  Den  siamesiske  Regering  lover  at  indlade 
sig  i  Underhandlinger  med  den  franske  Regering  inden  sex 
Maaneder  fra  Traktatens  Vedtagelse  angaaende  Reguleringen 
af  Toldvæsenet  indenfor  det  i  Artikel  3  omtalte  Territoriums 
Grænser.  Ligeledes  angaaende  en  Revision  af  Traktaten 
af  1856.  Indtil  disse  Underhandlinger  ere  tilendebragte,  maa 
ingen  Told  opkræves  i  det  i  Artikel  3  omtalte  Territorium. 
Den  franske  Regering  lover  ligeledes  ikke  at  kræve  Told  at 
dette  Teritoriums  Produkter. 

Artikel  6.  Udviklingen  af  Skibsfarten  paa  Mekongfloden 
kan  nodvendiggjøre  visse  Arbejder  paa  Flodens  højre  Bred, 
Indstallcring  af  Lossepladser  for  Lægtere  o.  lign.,  Oprettelse 
af  Brænde-  og  Kuloplag.  Den  siamesiske  Regering  lover  at 
give  al  ønskelig  Hjælp  til  saadanne  Foretagender. 

Artikel  7.  Franske  Undersaatter  og  andre  under  fransk 
Protektorat  staaende  Personer  have  Lov  til  frit  at  bevæge 
sig  og  drive  Handel  paa  det  i  Artikel  3  nævnte  Terri- 
torium, hvis  de  ere  forsynede  med  Pas  fra  den  franske 
Øvrighed.  Samme  Ret  tilstaas  Indbyggerne  i  det  omtalte 
Territorium. 

Artikel  8.  Den  franske  Regering  har  Ret  til  at  oprette 
Konsulater,  overalt  hvor  den  anser  det  fordelagtigt,  særligt  i 
Korat  og  Muang-Nan.  Den  siamesiske  Regering  vil  over- 
lade Frankrig  den  nødvendige  Grund  til  de  omtalte  Konsulats- 
bygninger. 

Artikel  g.  I  Tilfælde  af  Misforstaaelser  skal  alene  den 
franske  Tekst  til  denne  Traktat  være  gyldig. 

Artikel  10.  Denne  Traktat  skal  være  ratificeret  inden 
fire  Maaneder  fra  den  Dag,  den  underskrives. 


Konventionen  lyder  saaledes: 

De  siamesiske  Militærposter  ved  Mekongs  højre  Bred 
skulle  være  rømmede  inden  en  Maaned  fra  denne  Konventions 
Underskrifts  Dato.  De  (Militærposter),  der  ere  oprettede  i 
Battambong,  Angkor  og  i  det  Territorium,  der  ligger  25 
Kilometer  fjernet  fra  Mekongs  højre  Bred,  skulle  være 
rømmede  indenfor  samme  Tidsfrist,  og  alle  Fæstninger  være 
raserede. 

De  Personer,  der  have  været  Skyld  i  Begivenhederne 
ved  Tho7ig-Kieng-Khan  og  Caimnon  (Kapitain  Thoreux's 
Tilfangetagelse  og  Inspektør  Grosguerins  Drab)  skulle  dømmes 
af  siamesiske  Autoriteter;  en  Repræsentant  for  Frankrig  vil 
være    tilstede    ved    Retsforhandlingerne    og    være    Vidne    til 

Dommens  Udførelse.  Den  franske  Regering  forbeholder  sig 
Ret  til  at  forkaste  Dommen,  og  hvis  den  anser  det  nødven- 
digt, forlange  en  ny  Undersøgelse  af  det  passerede  for 
en  blandet  Domstol,  hvis  Sammensætning  den  selv  vil  be- 
stemme. 

Den  siamesiske  Regering  vil  udlevere  til  den  franske 
Minister  i  Bangkok  eller  til  de  franske  Grænseautoriteter 
alle  franske  Undersaatter,  Annamiter,  Cambodianere  eller 
Laotianere  fra  Mekongs  venstre  Bred,  som  nu  under  et 
eller  andet  Paaskud  holdes  tilbage;  den  siamesiske  Regering 
vil  forpligte  sig  til  ikke  at  lægge  Hindringer  i  Vejen  for 
tidligere  Beboeres  Tilbagevenden  til  Mekongflodens  venstre 
Bred. 

Bang-Bien  og  hans  Følge  fra  »Thong-Kieng-Khan«  vil 
blive  bragt  til  den  franske  Legation  saavelsom  de  Vaaben 
og  de  franske  Flag,  der  ere  blevne  tagne  af  siamesiske 
Autoriteter. 

Den  franske  Regering  vil  vedblive  at  holde  Chantaboon 
besat,  indtil  de  forskjellige  Paragrafer  i  denne  Konvention 
ere  bragte  til  Fuldførelse,  særlig  indtil  en  fuldstændig  og 
fredelig  Inddragelse  har  fundet  Sted  af  de  siamesiske  Poster, 
der  ere  etablerede  ved  Mekongflodens  venstre  Bred,  paa 
Øerne  i  Floden,  Battambong,  Siem-Rap  og  i  det  25  Kilo- 
meter brede  Territorium  langs  Mekongs  højre  Bred. 


Denne  Traktat  og  Konventionen  bleve  senere  ratificerede  i 
Paris  og  danner  i  det  mindste  foreløbig  Afslutning  paa  Sammen- 
stødet mellem  Frankrig  og  Siam. 

Skjæbnens  tunge  Haand  havde  ramt  det  ostasiatiske 
Kongerige  haardt,  og  Ansvaret  herfor  hviler  paa  det 
Krigsparti,  der  lokkede  den  siamesiske  Regering  ind  paa  de 
krigerske  Æ ventyrs  Vej,  og  ganske  særlig  paa  de  Personer, 
der  direkte  eller  indirekte  fremkaldte  Sammenstødet  ved 
Paknam. 


lis.  Kgl.   II.   IriiL^  Cliira  Pravati  Varadej. 
Licutenani  i  det  danske  Feltartilleri. 


NITTENDE  KAPITEL. 

Bang-pa-in.  —  Europæisk  Husholdning  i  Bangkok.  —  .Siamesisk  Theater. 

—  Elefanter. 


Endnu  medens  de  præliminære  Underhandlinger  stode 
paa,  blev  Kongen  alvorlig  syg  og  drog  til  sit  Lystslot  Ba?ig- 
pa-in,  der  ligger  ved  en  af  Menams  Bifloder,  en  halv  Snes 
engelske  Mile  Nord  for  Bangkok.  Herhen  fulgtes  han  af 
hele  Hoffet,  Herrer  og  Damer,  af  de  fleste  Ministre  og 
Prinser  samt  af  et  betydeligt  Antal  Soldater.  Næsten  alle 
Marinens  Skibe  bleve  benyttede  til  denne  Flytning,  og  de 
vendte  ikke  tilbage  til  Hovedstaden,  før  Kongen  returnerede 
til  Bangkok. 

Lystslottet  Bang-pa-in  er  ikke  en  enkelt  Bygning,  men 
snarere  en  hel  lille  By.  Det  meste  af  det  byggedes  af  den 
østrigske  Arkitekt  Grassi.  Terrainet,  hvorpaa  Bang-pa-in 
anlagdes,  bestaar  af  en  Samling  Øer,  hvorimellem  talrige 
Flodarme  sno  sig,  og  dette  Forhold  har  givet  den  fantasirige 
Bygmester  frit  Spillerum  til  at  rejse  de  smukke  kongelige 
Slotte  imellem  de  mest  henrivende,  maleriske  Haveanlæg  med 
skyggefulde  Kanaler,  spejlblanke  Damme,  hvor  allehaande 
sjældne  Fisk  boltre  sig,  med  kinesiske  Lysthuse  og  siamesiske 


232 

Pavilloner,     liggende     halvskjulte     i    Smaaøernes    pragtfulde 
orientalske  Blomsterflor. 

Paa  dette  Sted  nyder  Siams  Konge  en  velgj ørende  Hvile 
og  Ro  langt  fra  Hovedstadens  Larm  og  Tummel,  og  de 
smaa  Prinser  og  Prinsesser  løbe  ugenert  omkring  i  de  store 
Haver  eller  plaske  om  i  Kanalerne.    Megen  af  den  i  Bangkok 

Parti  af  Bang-pa-in. 


saa  generende  Hofetikette  falder  bort  —  selv  Hofiets  Damer 
fore  her  en  forholdsvis  fri  Tilværelse. 

Skjønt  Bang-pa-in  ser  temmelig  omfangsrigt  ud,  er  der 
dog  kneben  Plads  til  den  talrige  Skare  af  siamesiske  Under- 
.saatter,  som  altid  følge  Kongen  paa  hans  Udflugter.  Mange 
af  Landets  Stormænd  have  bygget  sig  Huse  i  Omegnen, 
men   de   fleste   foretrække  at   bo   i   lange  Baade,    paa    hvilke 

der  er  bygget  Huse.  Baadene  slæbes  op  og  ned  ad  F'loden 
af  Dampere,  eller  de  roes  af  en  Snes  Mænd;  der  er  ikke 
megen  Plads  i  et  saadant  flydende  Hus,  men  det  gjor  jo 
mindre    til    Sagen.       Det    vigtigste    er    at    være    i    Kongens 


Parti  af  Bang-pa-in. 


\ 


Nærhed  for  at  kunne  være  tilstede,  hver  Gang  der  er  en 
Mulighed  for,  at  der  kan  falde  noget  af  i  Retning  af  Titler, 
Ordener,  Embeder  eller  lignende  kongelige  Gunstbevisninger. 
Thi  i  Siam,  ligesom    hos   os,    anses  Jagten  efter  Kongegunst 

for  den  ædleste  Sport  —  vel  at  mærke  ikke  ved  som  i 
gamle  Dage  at  vove  Liv  og  Lemmer  i  Leding  eller  ved 
vovelige  Ekspeditioner,  thi  dette  tyder  nutildags  kun  paa 
simpel  Smag  og  er  uværdigt  for  enhver  Mand,  der  vil 
undgaa  Betegnelsen  »Avanturier«,  —  men  ved  en  loyal  og 
og  hæderlig  Stræben  efter  at  gjore  sig  bemærket,  ved  en 
ihærdig  Udstillen  af  sin  Person  ved  alle  officielle  Fest- 
anledninger,  og  navnlig  ved  en  ikke  altfor  diskret  Spenda- 
bilitet  ved  alle  finere  Godgjorenhedsfester. 

Begyndelsen  af  Hoffets  Ophold  i  Bang-pa-in  var  meget 
ensformig,  thi  Kongens  Helbred  var  ganske  nedbrudt,  og 
under  saadanne  Omstændigheder  maatte  alle  Tanker  om 
Fester  banlyses.  Men  efterhaanden  som  Helbredelsen  skred 
frem,  kom  der  Liv  i  Hoffet. 

Snart  begyndte  de  sædvanlige  Ekspeditioner  op  ad 
Floden ;  Kongen  drager  da  i  Spidsen  for  en  hel  Flotille  af 
Baade  og  Smaadampere  til  et  fjernt  liggende  buddhaistisk 
Tempel,  hvor  han  forretter  sin  Andagt.  Eller  der  afholdes 
natlige  Fester  i  Haven,  som  ved  saadanne  Lejligheder  oplyses 
med  Tusinder  af  kulørte  Lamper.  En  saadan  Haveillumination 
gjor  et  vidunderligt  Indtryk.  Paa  Buske  og  Træer,  i  Baade 
og  Havepavilloner  tændes  de  kinesi-ske  Papirslygter  i  smag- 
fulde Farvegrupperinger,  der  spejle  sig  i  det  blanke,  rindende 
Flodvand  og  i  de  stille  morke  Damme,  hvis  Overflade  intet 
Vindpust  kruser.  Natteluften  er  hed  og  opfyldt  med  en 
gjennemtrængende  Blomsterduft;  det  er,  som  befandt  man 
sig  i  et  stærkt  parfumeret  tyrkisk  Badekammer.  Maanens 
straalende  Solvskive  kaster  et  magisk  Skjær  ned  over  Haver 
og  Slotte,  over  et  Mylr  af  Hoffolk  klædte  i  Guldbrokade 
og  straalende  Silkedragter,  over  de  hvidklædte  Kongebørn, 
fra  hvis  Hoved,    Hals,    Arme   og   Ankler   svære  Juvelkranses 

Diamanter,  Smaragder,  Rubiner  og  Topaser  lyne  og  blinke 
\ed  hver  Bevægelse,  Børnene  foretage  i  deres  muntre  Leg. 

Som  et  Aladdins  Æventyr  staar  en  saadan  Havefest  for 
Erindringen. 

Ofte  blev  der  afholdt  Kaproninger  og  Styrkeprøver  mellem 
Baadsmandskaberne ,  idet  et  Toug  fastgjordes  i  to  Baades 
Agterender,  hvorpaa  Besætningerne  roede  hver  sin  Vej  og 
søgte  at  slæbe  Modstandernes  Baad  med  sig.  Hoffet  morede 
sig  kostelig  over  den  Slags  Løjer.  En  yndet  Sport  var,  at 
lade  de  barbenede  siamesiske  Matroser  entre  ud  ad  en  lang 
tynd  Planke,  til  hvis  ene  Ende  var  fastgjort  en  levende  Gris. 
Planken  var  indsmurt  med  Sæbe  og  ragede  ud  over  Vandet, 
og  de  fleste  Forsøg  paa  at  hente  Grisen  endte  med  et  Plask 
ned  i  Vandet. 


Medens  Hoffet  opholdt  sig  i  Bang-pa  in  og  morede  sig 
efter  bedste  Evne,  vendte  alt  i  Bangkok  tilbage  til  de  rolige 
Tilstande,  der  vare  blevne  afbrudte  ved  Affairen  den  13de  Juli, 
den  efterfølgende  Blokade  og  øvrige  krigerske  Tilstand. 

De  frygtsomme  Kinesere,  der  i  Tusindvis  havde  forladt 
Byen  af  Frygt  for  Krigens  Rædsler,  vendte  efterhaanden 
tilbage,  da  de  saa,  at  det  ikke  blev  til  Alvor  —  til  stor  Lise 
for  de  europæiske  Familier,  hvoraf  mange  vare  blevne  helt 
blottede  for  Tjenestefolk,  der  jo  næsten  alle  ere  Kinesere. 

For  rigtig  at  kunne  forstaa  den  Rolle,  Kineserne  spille  i 
det  daglige  Liv  for  Europæerne  i  Østen,  maa  man  vide,  at 
Kineserne  have  erobret  det  hele  Tjenestetyende-Marked. 

Til  en  almindelig  lille  Husstand  horer  en  Kok,  en 
Boy  (Tjenerj  og  en  Kuli ;  alle  tre  ere  Kinesere. 

Kokken  er  den  fornemste  af  disse,  og  man  er  egentlig  i 
Kost  hos  ham.  Han  faar  halvanden  a  to  Dollars  om  Dagen 
efter  Familiens  Størrelse,  og  for  den  Betaling  maa  han  da 
sørge  for  Mad  til  Morgen-,  Frokost-  og  Middagsmaaltidet. 

Iført  sin  stribede  Bluse  med  vide  Ærmer,  Pludderbukser 
og  de  bare  Fødder  stukket  i  kinesiske  Snabelsko  marscherer 
han  afsted  tidlig  om  Morgenen  med  et  tyndt  Bambusaag 
over  Skulderen  med  vedhængende  tomme  Kurve.  Han  gaar 
til  Fiskemarkedet,  kjøber  et  Par  Stykker  »Platou«  (Saltvands- 
fisk, der  ligner  Silden),  lidt  Rejer  eller  Krabber,  derfra  maa 
han  til  Gront-,  Frugt-  og  Kjodmarkedet  og  vender  henad 
Kl.  1 1  tilbage  til  Huset,  belæsset  med  en  Mængde  mer  eller 
mindre  lækkert  udseende  Fødemidler. 

I  Kjøkkcnet,  der  altid  ligger  fjærnet  fra  Huset,  er  han 
Eneherre.  Han  ruller  Pisken  sammen  oppe  paa  Issen,  smoger 
de  vide  Ærmer  op  over  Albuerne  og  lægger  Ild  under  et 
Utal  af  smaa  Gryder,  Pander  og  Kasseroller.  Han.s  hele 
Beholdning  af  Kogerekvisiter  og  Værktøj  er  primitiv  nok, 
men  Resultatet  af  hans  Kogekunst  er  forbausende.  Med  et 
Par  kortskaftede  Skeer  og  nogle  Træpinde  manøvrerer  han 
som  en  Taskenspiller;  dypper  lidt  hist,  rorer  om  lidt  her, 
slaar  Æg  op,  pisker  Hviderne,  plukker  en  And,  river  Kokus- 
nod,  skræller  Kartofler,  alt  tilsyneladende  paa  en  Gang.  Det 
syder,  braser,  hvisler  og  koger,  og  Dampen  staar  ud  af 
Kjokkendoren ,  medens  Kokken  derinde  farer  om  som  et 
Fantom. 

E!n  Time  eller  halvanden  vare  disse  mærkelige  Kjøkken- 
evolutioner;  saa  er  P'rokosten,  Tiffin  kaldes  den  i  Østen, 
fiks  og  færdig.  Hver  Ret  bliver  smagfuldt  anrettet  og 
smager  delikat.  Der  er  stegte  Fisk,  garnerede  med  friske 
grønne  Blade,  en  Krabbemayonnaise  med  Rand  af  Agurke- 
skiver,   stegte  Nyrer  trukne  paa  lange  Pinde  med   en  Blomst 


238 

i  den  ene  Ende,  stegt  And  farceret  med  smaahakkede  Log, 
Kartofler  og  Æbler  og  endelig  Carr\'en,  den  uundværlige 
Slutningsret  til  ethvert  Frokost-  og  Middagsmaaltid.  At  lave 
god  Carry  og  at  kunne  variere  denne  Ret  i  det  uendelige, 
er  en  Kineserkoks  fineste  Kunst. 

Til  denne  Ret  fordres,  foruden  friske  smaa  Carrybær, 
uvægerlig  Kokusolie,  som  presses  ud  af  de  gamle  Kokus- 
nodders  Inide  Indmad.  Denne  Olie  faar  i  Carry'en  en 
brandgul  F'arve  og  smager  fortneffeligt.  I  den  tykke,  stærke 
Sauce  koges  dernæst  den  Ingrediens,  der  skal  give  Retten 
sit  Præg.  Det  kan  være  Svinekjod  i  smaa  Tærninger,  haard- 
kogte  Æg,  Rejer,  Duer  og  mange  andre  Sager. 

En  Carryanretning  er  ikke  Hvermands  Sag;  den  fordrer 
et  stort  Apparat:  en  Skaal  til  selve  Carry'en,  en  anden  til 
den  dampende ,  koghede  Ris,  Smaaskaale  til  stegte  Log, 
Chutney,  tørret  saltet  Fisk,  rode  Macassarfisk,  alle  Slags 
Kryderier  og  meget  mere,  naar  det  skal  være  rigtig  flot. 
Alt  dette  mikses  sammen  efter  Smag  og  Behag  og  spises 
saa  hedt  som  muligt.  For  at  opnaa  den  hoje  Varmegrad 
spises  Carryen  af  Tallerkener  med  dobbelt  Bund,  der  fyldes 
med  kogende  Vand. 

Det  er  Kokkens  Ambition,  at  hans  I  lerre  nj-der  af  alle 
Retterne  og  med  god  Appetit;  han  holder  Krydsforhør  over 
»Boyen«  efter  hvert  Maaltids  Slutning,  og  gaar  alt  vel,  kan 
man  hore  ham  nynne  en  eller  anden  Kineservise,  hvis 
melankolske  Melodi  dækker  over  et  lystigt  Indhold,  alt 
medens  han  aftørrer  og  pudser  sine  Gryder  og  Pander,  til  de 
skinne  som  det  blanke  Guld. 

Naar  dette  er  besorget,  tager  han  sig  et  forfriskende 
Bad  i  den  nærmeste  Kanals  lunkne  Muddervand,  hvorpaa 
han  sætter  sig  i  Døren  til  Kjokkenet,  og  med  et  tilfreds 
Udtrjk  i  det  grimme  Kineserfjæs  smoger  han  sig  en  Snadde 

Opium,  inden  han  hengiver  sig  til  en  velfortjent  Slummers 
sode  Drømmerier. 

Det  er  ikke  alle  Kokke,  der  er  Mestre  i  deres  Fag,  og 
har  man  endelig  fundet  et  godt  Eksemplar,  bør  man  gjore  alt 
for  at  kunne  beholde  det.  Man  kan  banke  sin  Boy  og 
sparke  sin  Kuli,  om  man  har  Lyst,  det  er  sans  conséquence, 
men  med  Kokken  bør  man  fare  med  Læmpe.  For  det 
forste  ere  alle  Kineserkokkene  i  Bangkok  Medlemmer  af  en 
eneste  stor  Fagforening,  og  bliver  en  Europæer  af  denne  sat 
paa  den  sorte  Tavle,  er  der  ikke  en  Kok  i  den  hele  By,  der 
vil  tjene  hos  ham;  han  er  boycottet  og  maa  i  Fremtiden 
nøjes  med  at  faa  sin  Mad  kogt  af  en  Siameser  eller  Malayer, 
og  det  er  en  skrækkelig  Skjæbne.  For  det  andet  er  det 
slet  ikke  ufarligt  at  lægge  sig  ud  med  sin  Kok.  Thi  denne 
er  nøje  kjendt  med  Tilberedelsen  af  alleslags  Giftblandinger, 
baade  de,  der  virke  øjeblikkeligt  og  som  et  Kølleslag  dræbe 
en  Mand,  og  de  der  virke  langsomt,  snigende  og  dræbende 
Mennesket  Tomme  for  Tomme,  til  det  efter  et  halvt  eller  helt 
Aar  dør  som  en  afkræftet  Tæringspatient.  —  Mangfoldige 
Europæere  ere  blevne  dræbte  af  deres  Kineserkokke. 

Den  kinesiske  Tjener,  Boy'en  kaldet,  er  en  særdeles 
vigtig  Faktor  i  Livet  i  Orienten.  En  dygtig  Boy  er  en 
ubetalelig  Skat.  I  en  sirlig,  funklende  hvid  Dragt  lister  han 
lydløst  om  i  Huset,  lægger  alt  tilrette  for  sin  Herre,  hvis 
Vaner  han  aflurer  indtil  de  mindste  Detailler.  Om  Morgenen 
ved  Toilettet  pusler  han  stilfærdigt  om,  altid  ved  Haanden 
med  de  rigtige  Klædningsstykker  til  rette  Tid,  aldrig  mangler 
der  en  Knap  i  Tøjet,  aldrig  er  der  Hul  paa  Strømperne. 
Thi  Boy'en  fører  en  haardnakket  Krig  med  »Doby«,  Vaske- 
manden, der  gjerne  vil  knibe  lidt  af  Vasketojet.  »Him  bad 
chinaman.  Master,  very  bad,«  erklærer  Boyen,  naar  jeg  paa- 
taler  et  noget  for  højrøstet  Skænderi  i  den  fredhellige  Hvile- 

tid  midt  paa  Dagen.  Kineserne  skjændes  næsten  altid. 
Kokken  og  Boyen  leve  paa  Krigsfod,  den  sidste  kritiserer 
Maden  og  holder  af  at  optræde  som  Hushovmester  og  Over- 
intendant,  og  gjør  sig.  vigtig  af  sin  intime  Omgang  med 
Herskabet;  men  Kokken  lader  sig  ikke  gaa  paa,  han  har 
seks  Dollars  mere  om  Maaneden,  er  en  udlært  Kunstner  og 
dobbelt  saa  gammel  som  den  Hvalp,  Boyen ! 

Kuli'en  er  den  sidste  i  Rækken  og  den  laveste  i  Rang. 
Han  besørger  alt  det  grove  Arbejde,  bærer  Vand,  holder 
Huset  rent,  vasker  op  efter  Maaltiderne,  borster  Støvler  og 
haler  i  Punka'en,  der  hænger  over  Spisebordet,  ofte  i  Timevis. 
KuH'en  bliver  hundset  af  Kokken  og  Boy'en,  der  føle  sig 
saa  overlegne,  at  de  ikke  engang  gide  nedlade  sig  til  at 
skjændes  med  ham.  Han  arbejder  haardere  end  nogen 
anden  i  Huset  og  faar  en  ussel  Løn. 

Man  bliver  meget  forvænt  i  Østen  med  de  gode 
kinesiske  Tjenestefolk.  Har  man  haft  dem  nogle  Uger, 
behover  man  næsten  ikke  at  aabne  Munden  for  at  give 
Ordrer,  alt  gaar  af  sig  selv.  Mest  forvænt  blive  de  euro- 
pæiske Damer,  der  ere  vante  til  som  Husmødre  at  »gaa  med 
i  Huset«.  De  opdage  snart  det  umulige  i  at  blande  sig  i 
Husholdningen,  og  saa  henfalde  de  til  Lediggang  Dag  ud  og 
Dag  ind. 

Der  er  iovrigt  noget,  der  kan  holde  en  Dame  i  Aande  i 
Bangkok,  og  det  er  en  siamesisk  Barnepige.  V'i  havde 
engang  et  typisk  Eksemplar  paa  en  »Menomt,  hvilket  egentlig 
betyder  Amme.  Hun  hed  Meloj,  var  20  Aar  gammel  og 
gift  for  tredie  Gang,  Den  tredie  Mand  bankede  hende,  og 
derfor  løb  hun  fra  ham  og  lod  sig  engagere  som  Menom. 
Hun  var  —  for  at  bruge  et  maritimt  Underofficérsudtryk  — 
værre  at  passe  paa  end  en  Hat  fuld  af  Lopper.  Barnet,  hun 
skulde   vaage    over,    lod   hun   skotte   sig  selv.      Om  Aftenen 

listede  hun  sig  ud  og  morede  sig,  saa  hun  hele  næste  For- 
middag laa  i  en  Krog  og  snorkede.  Hun  stjal  som  en 
Skade,  pantsatte  alle  mulige  Ting,  brugte  sin  Frues  Linned 
og  Toiletgjenstande.  Hun  var  saa  graadig,  at  hun  aad  store 
Klumper  Smør,  som  hun  fiskede  op  af  Smørkrukken  med 
Fingrene,  tømte  Sukkerskaalen,  drak  Vinsjatter  og  Eau 
de  Cologne  og  bragte  Splid  mellem  Kokken  og  Boy'en,  ved 
samtidig  at  være  Kjæreste  med  begge  disse  gifte  Herrer; 
hun  nedlod  sig  endog  til  Kulien,  og  en  skjonne  Nat  for- 
svandt hun  for  stedse  med  en  kæmpemæssig,  kulsort  »Kling- 
mand«,  der  plejede  at  bringe  Mælk  til  Huset.  Hun  medtog 
foruden  sit  eget  Toj  en  hel  Del  af  sit  Herskabs  og  efterlod 
32  Laanesedler,  altsammen  paa  Sager  hun  havde  stjaalet. 

Det  er  nok  lidt  overdrevent  at  paastaa,  at  Meloj  var  en 
absolut  Type  paa  en  Siameserbarnepige,  men  slemme  ere  de 
virkelig. 


Livet  i  Bangkok  er  ensformigt.  Klokken  seks  om 
Morgenen  skinner  Solen  ind  ad  Vinduerne  til  En  og  jager 
Søvnen  væk.  Man  søger  dog  at  trodse  Solskinnet  og  den 
tiltagende  Varme,  men  længere  end  til  Klokken  syv  eller 
halv  otte  kan  man  sjældent  holde  det  ud.  Fra  Sengen  gaar 
Vejen  uvægerlig  til  Badeværelset,  hvor  nogle  store  Ler- 
krukker staa  opmarcherede,  fyldte  den  foregaaende  Dag  med 
Vand,  der,  afkølet  gjennem  det  porøse  Ler  den  hele  Nat, 
synes  iskoldt  ved  den  første  Douche. 

Paaklædningen  er  hurtigt  besørget:  hvide  Sko,  Strømper, 
hvide  Benklæder  og  en  Trøje  knappet  helt  op  i  Halsen,    det 

er  den  daglige  Dragt.  Visitter  maa  gjores  i  sort  Frakke  — 
en  afskyelig  Skik,  som  snobbede  Englændere  have  indfort. 

Maaltiderne  ere  Frokost  Kl.  8,  Tiffin  Kl.  i  og  Middag 
Kl.  8. 

Damerne  optræde  i  Morgenkjoler  fra  den  tidlige  Morgen 
til  Kl.  4,  saa  begynder  Paaklædningcn.  Visitter  for  den  Tid 
anses  for  utilladelige.  Kl.  fem  holder  den  lille  »dog-cart« 
forspændt.  Herren  kjører  selv  og  Fruen  sidder  ved  hans 
Side,  medens  »Sejsen«,  Kusken,  springer  op  bag  paa  og 
holder  en  uhyre  udspændt  kinesisk  Solskærm  over  begges 
Hoveder.  Den  dværgagtige,  mishandlede  og  udsultede  Ponny- 
hest  for  Vognen  lanceres  i  skarpt  Trav,  og  afsted  gaar  det 
op  ad  den  støvede  »Nevvroad«,  gjennem  Sampengkvarteret, 
hvor  det  vrimler  med  Kinesere  og  »Ritschaws«,  ind  gjennem 
den  høje,  smukke  City-Port  henimod  Paladset.  Her  kan 
man  da  aande  frit,  og  Øjet  hviler  med  Velbehag  paa  de 
store  grønne  Plæner  og  Haveanlæg. 

Foran  Officersskolen  spiller  det  siamesiske  Militærorchester 
flotte  europæiske  Operaouverturer;  det  lyder  slet  ikke  saa  ilde. 

Efterhaanden  samles  Beaumonden  tilvogns  og  tilfods : 
Der  er  Mrs.  French,  den  engelske  Konsuls  Hustru,  med  sine 
flotte  Ponnyer;  gamle  Kapitain  Jones,  den  engelske  Gesandt, 
hvis  rynkede,  skjæggede  Piratansigt  og  ondskabsfulde  Be- 
mærkninger ere  lige  frygtede  af  Siamesere  og  Europæere;  Kron- 
prinsens Gouvernør  JMorant,  der  ligger  henslængt  i  en  elegant 
Phaeton  med  et  tungsindigt  Udtryk  i  det  glatragede  Digter- 
ansigt; der  kommer  et  Par  elegante  danske  Ingeniører  ivrigt 
konverserende  to  fikse  engelske  Guvernantemisser,  der 
nylig  ere  blevne  importerede  for  at  sætte  europæisk  Pli  paa 
nogle  siamesi.ske  Prinseborn.  Hele  det  »gode  Selskab« 
strommcr  til  —  vel  halvtreds  i  Tallet  —  og  foretage  den 
daglige  Promenade,   medens  stedligt  Nyt,   den  sidste  Europa- 

post  og  lidt  cronique  scandaleuse  de  Bangkok  drøftes  med 
stor  Grundighed.  Kl.  6  pakker  Musikken  sammen,  Vogn- 
lygterne tændes,  og  det  gaar  hjemad  igjennem  Gaderne  i 
halsbrækkende  Fart,  Smelden  med  Piske,  Raaben  fra  Kuskene 
og  Hyl  fra  Kinesere  og  Hunde,  der  rædselslagne  fare  ind  i 
Husene  for  at  undgaa  at  blive  kjørte  over. 

Fruen  kjøres  hjem  og  afsted  gaar  det  igjen,  denne  Gang 
er  Alaalet  Klubben,  hvor  iskold  Whisky-Soda,  Sherry-Bitters 
og  Billardspil  nydes  i  rigelig  Mængde,  indtil  Klokken  bliver 
otte ;  saa  maa  man  hjem  og  spise  Middag. 


Som  jeg  før  har  bemærket,  Livet  i  Bangkok  frembyder 
ikke  stor  Afveksling.  Den  ene  Dag  gaar  som  den  anden, 
og  den,  der  rejser  til  Siams  Hovedstad  for  at  more  sig, 
pakker  hurtigt  sin  Kuffert  og  drager  bort  igjen. 

Af  og  til  giver  en  omrejsende  Pianist  eller  Taskenspiller 
en  »Soirée«  i  Oriental  Hotels  store  Sal,  og  her  møder 
alt,  hvad  der  henregner  sig  til  Beaumonden  i  Bangkok, 
og  afleverer  pligtskyldigst  sin  Dollars  eller  halvanden  for  en 
Kunstnydelse,  som  i  en  europæisk  Hovedstad  vilde  blive 
takseret  til  højst  25  Øre. 

I  Byens  eneste  Theater  spilles  kun  paa  siamesisk  og  af 
siamesiske  Skuespillere  —  mandlige  og  kvindelige  —  og  en 
Forestilling  af  den  Slags,  den  saakaldte  Lakoii,  bør  enhver 
Tilrejsende  se.  Theatret  selv  er  en  temmelig  stor  Bygning 
i  to  Etager  og  kan  vel  rumme  henved  seks  Hundrede  Til- 
skuere, der  dels  have  Pladser  paa  Gulvet,  dels  i  første 
Etages  brede  Logerækker.  Selve  Scenen  strækker  sig  som 
en  Forhøjning  fra   den    ene  Væg   helt    ud    i  Salen.      Dekora- 

tienerne  ere  tarvelige  og  varieres  ikke  ud  over  et  Skovparti 
og  et  Haremsinteriør.  Derimod  udfoldes  stor  Pragt  og 
Luksus  i  de  Agerendes  Dragter.  Guld-  og  Sølvbrokade, 
Silke-  og  Kniplingsdragter  og  et  Utal  af  Ædelstene  anvendes 
i  overdreven  Grad  til  Prydelser  for  Stykkets  Helte  og  Helt- 
inder, Djævle,  Engle,  Prinser  og  Prinsesser,  der  altid  bevæge 
sig  i  en  Slags  Dansetrin,  samtidig  med  at  de  vride  Arme, 
Ben,  Hoved  og  Krop  paa  en  højst  mærkelig  Maade,  der  dog 
langtfra  er  ugratiøs. 

Lakonforestillinger  gives  kun  i  Tiden  omkring  P\ild- 
maane  og  ere  stærkt  besøgte  af  Siameserne,  der  med  ube- 
gribelig Taalmodighed  følge  Stykkets  Gang  fra  Begyndelsen 
til  Enden,  hvilket  vil  sige  det  samme  som  fra  Solnedgang 
og  det  meste  af  Natten  igjennem. 

Det  er  gjerne  Heltedramaer,  der  serveres  Publikum,  eller 
indviklede  Kjærlighedskomedier  med  rigelig  Anvendelse  af 
Djævle  og  Engle  til  Assistance  for  de  Elskende.  Stykkerne 
ere  fulde  af  erotiske  Momenter,  der  virke  i  høj  Grad  pirrende 
og  oplivende  paa  Tilskuerne  ved  særdeles  grove  og  realistiske 
Midler. 

Jeg  har  kun  en  Gang  overværet  en  Lakonforestilling, 
det  vil  sige  en  mindre  Portion  af  den,  og  har  moret  mig 
godt  derved,  skjønt  jeg  ikke  forstod  et  Muk  af,  hvad  der 
blev  sagt  paa  Scenen.  Saa  vidt  jeg  kunde  forstaa,  var 
Gangen  i  Skuespillet  følgende: 

En  dejlig  Prinsesse  blev  sendt  til  en  gammel  Konges 
Harem  som  Foræring  fra  hendes  Fader  —  en  anden  gammel 
Konge.  Men  Prinsessen  elsker  en  smuk  Prins  og  flygter 
bort  med  denne.  Paa  en  eller  anden  Maade  skilles  de  to 
Elskende,  og  Prinsessen  foretager  —  ledet  af  en  Djævel  — 
en  lang  Vandring  gjennem  en  Skov  og  oplever  de  mærke- 
ligste Ting    undervejs.     Hun   møder    en    Drage,    der   vil    æde 

hende,  og  Røvere,  der  ville  stjæle  hende;  men  Djævelen  trækker 
dog  stadig  af  med  Prinsessen  til  Trods  for  Forhindringerne. 
Parret  kommer  endelig  til  et  Hav  —  dette  illustreres  ved 
nogle  blaa  Smaadrenge,  der  hoppe  omkring  paa  Scenen  fore- 
stillende Bølger.  Ud  paa  Havet  sejler  Prinsessen  ombord 
paa  et  Skib.  Dette  Befordringsmiddel  arrangeres  ved  Hjælp 
af  en  Mand,  der  holder  et  Sejl  i  den  ene  Haand  og  et  Plag 
i  den  anden,  bagpaa  Fyren  er  der  bundet  et  Ror.  Dette 
flot  udstyrede  Skib  sejler  derpaa  af  med  Prinsessen,  medens 
den  mindre  søstærke  Djævel  lades  tilbage  paa  Scenen,  hvor 
han  udfører  en  Kombination  af  Slange-  og  Mavedans,  der 
paa  den  klareste  Maade  udtrykker  hans  Sorg  over  at  blive 
snydt  for  sin  Prinsesse. 

Nu  foregaar  der  et  Changement  de  coulisse,  idet  der  i 
Stedet  for  et  Par  liaggrundstræer  bliver  anbragt  en  Sofa,  og 
det  er  da  strax  klart  for  Tilskuerne,  at  man  nu  befinder  sig  i  et 
Harem.  Ganske  rigtigt,  ind  m)lrer  en  gammel  hvidskjægget 
Konge  med  et  meget  betydeligt  Antal  Haremskvinder,  som 
straks  give  sig  til  at  pine  og  plage  deres  Herre  og  Mester 
paa  en  Maade,  der  vistnok  er  i  Overensstemmelse  med 
Virkeligheden,  men  som  just  ikke  frister  en  fredelig  Mono- 
gamist  til  at  onske  sig  over  i  Polygamiet. 

Lidt  efter  arriverer  den  dejlige  Prinses.se,  som  vi  sidst 
forlod  ombord  i  sit  Skib.  Kongen  optændes  øjeblikkeligt  af 
en  glødende  Kjærlighed  til  hende,  medens  hele  Harems- 
personalet  geraader  i  hæftig  Jalousi.  Et  Haandgemæng 
mellem  Kongen  og  hans  Damer  paafølger,  og  det  lykkes 
kun  med  stort  Besvær  at  faa  disse  sidste  smidt  ud.  Kongen 
og  hans  nye  Haremsstjerne  anbringe  sig  derefter  paa  den 
dekorative  Sofa,  og  nu  begynder  til  Tilskuernes  Henrykkelse 
en  Forførelsesscene  efter  alle  Kunstens  Regler.  Desværre 
blev    vort    Selskab     paa    dette    Tidspunkt    nødsaget    til    at 


247 

trække  sig  tilbage  og  forlade  Theatret,  da  vi  havde  Damer 
med,  og  Optrinet  ikke  ganske  var  i  Overensstemmelse  med 
de  europæiske  Begreber  om  Anstændighed;  jeg  kan  saaledes 
ikke  berette  mere  om  Prinsessens  Hændelser.  Der  er  dog 
næppe  nogen  Tvivl  om,  at  det  endte  i  Fryd  og  Gammen,  og 
at  hun  fik  sin  Prins  til  Trods  for  det  noget  kompromitterende 
Ophold  i  Majestætens  Harem. 

Denne  Slags  Lakonkomedie  er  en  underlig  Blanding  af 
Drama,  Opera,  Ballet  og  Farce.  Af  og  til  reciterer  Skue- 
spilleren med  højtidelige  Fagter  og  forklarer  Stykkets  Gang; 
lige  med  Et  kan  Musiken  falde  ind  som  Akkompagnement  til 
en  Duet,  til  Tider  ses  et  halvt  Hundrede  unge  Piger  danse 
rundt  paa  Scenen,  medens  Stykkets  vittige  Hoved  afleverer 
saftige  Brandere,  der  faar  Tilskuerne  til  at  vride  sig  af 
Latter. 

Det  er  ikke  alene  paa  det  store,  lukkede  Theater  i 
Bangkok,  at  der  gives  Lakonforestillinger.  Paa  nationale 
Festdage,  Kongens  Fødselsdage  og  lignende  opslaas  der 
Theatre  paa  de  aabne  Pladser  i  Byen,  og  under  Tilstrømning 
af  Tilskuere  gives  gratis  Forestillinger.  Kineserne  have  deres 
specielle  Theatre,  hvor  dog  kun  mandlige  Skuespillere  op- 
træde, men  de  ligne  iovrigt  temmelig  meget  de  siamesiske. 


Siam  er  Elefanternes  Land.  De  findes,  navnlig  udenfor 
Bangkok,  i  stor  Mængde,  baade  i  tam  og  vild  Tilstand,  de 
anvendes  til  Ridebrug,  som  Lastdyr,  for  Plougen,  til  Trans- 
port af  Tømmer  og  til  mange  andre  nyttige  Øjemed.  Tidligere 
spillede  de  en  stor  Rolle  i  de  siamesiske  Krige,  hvor  mange 
Tusinder    af   dem    ofte    anvendtes    til    samlet    Angreb    mod 

Fjenden.  Endnu  den  Dag  idag  haves  i  Bangkok  et  Elefant- 
Feltbatteri,  men  det  bevares  vel  nærmest  som  en  Kuriositet. 

Det  er  forbudt  at  dræbe  de  vilde  Elefanter  i  Siam,  de 
tilhore  alle  Kongen.  Næsten  hvert  Aar  afholdes  Jagt  paa 
de  store  Flokke  vilde  Elefanter,  der  særlig  holde  til  i  Egnene 
omkring  den  gamle  Hovedstad  Ajnthia.  Saadanne  Jagter 
anstilles  især,  naar  meget  fornemme  Gjæster  besøge  Kongen 
af  Siam.  En  af  de  mest  inponerende  blev  afholdt,  da  den 
russiske  Storf}Tsttronfolger  for  et  Par  Aar  siden  gjæstede 
Bangkok. 

En  saadan  Jagt  maa  forberedes  flere  Uger  i  Forvejen. 
En  hel  Hær  af  siamesiske  Bonder  spreder  sig  i  de  uhyre 
Skovstrækninger  og  driver  langsomt  Elefantflokken  henimod 
en  stor  tragtformet  Palissadebygning  udenfor  Ajuthia.  Efter 
at  have  naaet  denne  Tragt  presses  Flokken  ind  mod  Snæv- 
ringen, hvor  en  lille  Aabning  kun  tillader  Elefanterne  at 
passere  enkeltvis.  Indenfor  Palissaderækken  findes  en  lukket 
Indhegning,  og  naar  et  passende  Antal  Dyr  er  kommet 
herind,  lukkes  for  den  snævre  Indgang  med  en  forsvarlig  Dør. 
Resten  af  Flokken  faar  Lov  til  atter  at  flygte  tilbage  til 
Skovene,  de  kom  fra. 

De  fangne  Elefanter  i  Indelukket  løbe  som  rasende 
omkring  i  deres  Fængsel,  udstødende  høje  Brøl  gjennem  de 
mægtige  Snabler  og  borende  Stødtænderne  ind  i  Indelukkets 
alent)kke  Planker.  I  to  Dage  faa  de  hverken  Spise  eller 
Drikke.  Trediedagen  cre  de  saa  afkræftede  af  Sult  og  Tørst, 
at  de  næppe  kunne  røre  sig  længere.  Da  smutte  behændige 
Siamesere  ind  i  Indelukket  og  søge  at  binde  svære  Touge 
om  de  store  Dyrs  Bagben.  Det  er  en  farlig  Forretning, 
og  sjældent  lober  den  af  uden  Tab  af  Menneskeliv.  Ere 
Elefanterne  først  forsvarligt  bundne,  fodres  de  med  Sukkerrør 
og   andre   lækre   Sager,    og   nu   begynder   Dressuren.      Hver 

vild  Elefant  tages  i  Lære  af  to  tamme,  der  tvinge  Eleven 
til  at  gaa  imellem  sig  og  paa  det  ubarmhjærtigste  traktere 
den  med  Stod  og  Slag,  saasnart  den  viser  Tegn  til  at  lade 
Naturen  tage  Overhaand. 

Men  disse  Kæmpedyr  ere  lette  at  tæmme,  og  Dressuren 
tager  sjældent  mere  end  et  Par  Uger. 


Alle  hvidfodte  Dyr  —  Albinos  —  ere  i  Siam  Gjenstand 
for  stor  Ærefrj^gt,  særligt  de  hvide  Elefanter.  De  formenes 
at  huse  Sjæle  af  særlig  fremragende,  udmærkede  Mænd,  og 
deres  Tilsynekomst  antages  at  være  et  lykkeligt  Tegn  for 
Landet.  Tilfangetagelsen  af  en  hvid  Elefant  bringer  Glæde 
over  det  hele  Land,  og  den  Gouvernør,  i  hvis  Provins  det 
sker,  er  sikker  paa  store  Naadesbevisninger  fra  Kongen. 

I  den  kongelige  Paladsby  har  hver  hvid  Elefant  sin 
særlige  Stald  og  Tjenerpersonale,  og  selv  om  de  ikke  be- 
handles saa  overordentlig  fint,  som  flere  Rejsebeskrivere  have 
fortalt  —  med  Ædekar  af  Guld  og  en  opslaaet  Parasol  over 
Hovedet,  naar  de  skulle  ned  til  Floden  og  drikke  —  fore  de 
dog  en  behagelig  Tilværelse  og  kunne  glæde  sig  ved  høje 
Titler  som  Phra,  Phya  etc. 

En  amerikansk  Missionærdame,  Mrs.  House,  har  givet 
en  Skildring  af  den  Modtagelse,  der  blev  tildelt  en  hvid 
Elefant,  som  for  en  halv  Snes  Aar  siden  holdt  sit  Indtog  i 
Bangkok.  Hun  fortæller  følgende:  For  et  Par  Aar  siden 
(rimeligvis  i  1882)  beordrede  Gouvernøren  over  en  af  de 
nordlige  Provinser  to  Bønder  til  at  lede  efter  en  hvid  Elefant. 
Astrologerne  havde  profeteret,  at  den  nærværende  Tids- 
periode var  lykkelig,  og  at  der  vilde  blive  fanget  flere 
Albinos-Elefanter.       Derfor    holdt    alle    Gouvernørerne    hele 

Landet    over  Jægere    ude    i    Skovene,     og    udlovede    store 
Summer  til  den,  der  kunde  indfange  et  af  de  sjældne  Dyr. 

Vore  to  Bonder  forlode  deres  Hjem  og  vandrede  omkring 
i  de  sumpede  Skove,    snigende    sig   op   og  ned  langs  Floder 


En  hvid  Elefant. 


Og  Vandlob,  gjennem  Jungel  og  Buskads,  ernærende  sig 
kummerligt  af  Frugter  og  Fisk,  sovende  under  aaben  Himmel, 
og  i  stadig  Kamp  med  vilde  Dyr,  Slanger  og  Moskittoer. 
Dagene  bleve  til  Uger  og  Ugerne  til  Maaneder,  Hundreder 
.af  Elefanter    .saa   de   paa  deres  \'ej,    men   af  hvide   var   der 

ingen.  Endelig  opgave  de  den  haabløse  Jagt  og  styrede 
atter  Kursen  mod  Hjemmet,  da  de  pludselig  fik  Øje  paa  en 
lille,  men  vidunderlig  skjont  formet  Elefant,  der  stod  ved  en 
Kilde  og  drak.  Den  var  saa  fuld  af  Mudder  og  Snavs,  at 
den  saa  endnu  mørkere  ud  end  almindelige  Elefanter.  Men 
der  v^ar  dog  noget  ved  Huden,  der  vakte  Jægernes  Haab. 
»Lad  os  krybe  nærmere  og  fange  den,«  hviskede  de  til 
hinanden.  Dette  var  en  let  Opgave  for  et  Par  dygtige 
Elefantjægere.  Øjets  Regnbuehinde,  der  er  et  af  de  vigtigste 
Tegn  paa  en  hvid  Elefant,  viste  sig  at  være  lysegul,  og 
Jægernes  Haab  steg. 

En  af  dem  sagde:  »Lad  os  tage  den  hjem  og  give  den 
en  grundig  Vask.«  Dette  gjorde  de,  og  opdagede  til  deres 
store  Glæde,  at  Dyrets  Hud  i  Virkeligheden  var  lyserød  og 
at  der  paa  dets  Ryg  forefandtes  helt  hvide  Haar.  Ingen 
Tvivl  var  længere  mulig,  de  havde  fanget  en  af  de  verdens- 
berømte hvide  Elefanter;  Kjendere  erklærede  den  for  at  være 
det  smukkeste  Eksemplar,  der  var  fundet  i  mange  Genera- 
tioner: Øren  og  Hale  vare  fuldendt  skjønne;  Haarene, 
Hovene,   Øjnene,    alt  tydede  paa  den  allerfineste  Afstamning. 

Befolkningen  i  Siam  blev  ellevild  af  Henrykkelse,  da 
Nyheden  om  den  glædelige  Begivenhed  udspredte  sig. 
Hurtige  Stafetter  ilede  hele  Landet  over  med  Budskabet: 
»En  hvid  Elefant  er  funden;«   Alle  jublede. 

Da  Gouvernørens  Sendebud  naaede  Kongen,  overlæssede 
denne  ham  med  Gaver.  Enhver  Person,  som  paa  nogen 
Maade  havde  Del  i  Fangsten,  blev  belønnet.  Gouvernøren 
selv  blev  udnævnt  til  »Phya«;  de  to  fattige  Bønder  bleve 
overvældede  med  Gaver  og  Æresbevisninger,  de  fik  øje- 
blikkelig tildelt  fornemme  Titler  og  fik  store  Jordejendomme 
forærende.  En  Skare  af  fornemme  Mænd  drog  ud  for  at 
tagre  sicf  af  Elefanten. 

Den  27de  Juni  blev  af  Astrologerne  bestemt  som  den 
bedste  Dag  til  at  tage  imod  den  sjældne  Gjæst  i  Bangkok. 
Et  Par  Dage  i  Forvejen  drog  Hans  Majestæt  Kongen  med 
hele  sin  Hofetat  tredsindstyve  (eng.)  Mil  op  ad  Floden  til 
Ajuthia,  for  der  at  mode  den  hvide  Fange,  der  betragtedes 
som  hele  Landets  Skytshelgen.  I  pragtfuldt  udstyrede 
Baade  roedes  Elefanten  og  den  glimrende  Eskorte  ned  ad 
Floden. 

Tidligt  om  Morgenen  paa  den  Dag,  den  hvide  Elefant 
ankom  til  Bangkok,  var  hele  Byen  i  Bevægelse.  Ind- 
^yggGr'ne  vare  grebne  af  en  umaadelig  Begejstring,  og 
Alle  strømmede  ned  til  Floden  i  Festklæder.  Rundt  om 
den  kongelige  Landing  var  der  stuvende  fuldt  af  Baade, 
lange  snablede  Processionsfartojer  med  spraglet  Maling  og 
Forgyldning,  Flag  og  Vimpler,  Side  om  Side  med  Husbaade' 
og  Smaadampere,  alle  overfyldte  med  Tilskuere. 

Da  Tiden  for  Processionens  Komme  nærmede  sig,  var 
der  megen  Travlhed  omkring  Paladset.  Officerer  til  Hot 
galopperede  frem  og  tilbage,  Soldater  og  Matroser  i  euro- 
pæiske Uniformer  marscherede  op  paa  begge  Sider  af  Vejen 
med  Flag  og  Standarter.  Nærmest  Flodbredden  stod  en 
Flok  Præster  i  gule  Dragter  og  med  afragede  Hoveder. 
Prinser  i  Gallauniformer  kom  i  Bærestole,  omgivne  af  Tjenere 
og  Slaver,  der  bare  Insignierne  paa  deres  Herres  hojeRang: 
Stokke,  Segl,  uhyre  forgyldte  Parasoller,  Betelæsker,  The- 
potter,   Vandgobletter  og  lignende. 

VA  stort  Musikkorps  intonerede  Nationalhymnen ,  og 
Kongen  blev  baaren  ud  af  Paladset  siddende  paa  en  pragt- 
fuldt udstyret  Bærestol  med  den  kongelige  Solskærm  over 
Hovedet.  Kongen  bar  en  hvid  Solhjælm,  og  hans  Bryst  var 
prydet  med  utallige  funklende  Ordener.  De  storste  Dignitarer 
i   Landet  omgave  ham. 

Tæt  udenfor  Paladset  var  oprejst  en  temporær  Stakl 
for  den  berømte  hvide  Elefant.  Selv  stod  den  paa  en  For- 
højning med  det  ene  Bagben  fastbundet  til  en  hvid  Pæl. 
Her  blev  den  vasket  med  vellugtende  Tamarindevand  og 
sluttelig  døbt  og  tildelt  en  høj  Titel.  En  højtstaaende  Præst 
gav  den  et  Stykke  Sukkerror  at  æde,  hvorpaa  var  indridset 
dens  nye  Navn;  Phra  Sawet  Lakoula  Warophat.  Sluttelig 
blev  Elefanten  ledet  ind  i  selve  Paladsgaarden,  hvor  en  Stald 
og  et  talrigt  Tjenerpersonale  blev  stillet  til  dens  Disposition. 

TYVENDE  KAPITEL. 

Siamesisk   Tidsregning.  —  Nationale    Festdage.  —  Montsystem    m.  m.    (efter 
>the  Directory  for  Bangkok  and  Siam«|. 


Siameserne  regne  med  to  Slags  Aar  —  borgerligt  og 
kirkeligt  —  og  med  to  Tidsregninger,  den  ene  med  Perioder 
paa  tolv  Aar,  den  anden  paa  ti.  Efter  den  førstnævnte 
Tidsregning  har  Aarene  Navn  af  Rotte,  Ko,  Tiger,  Hare, 
store  Drage,  lille  Drage,  Hest,  Ged,  Abe,  Hane,  Hund  og 
Svin.  Titalsperiodens  Aar  have  derimod  kun  Nummere.  — 
Den  kirkelige  Tidsregning  begynder  med  Buddhas  Død,  og 
i  1894  vil  man  derfor  ved  Fuldmaane  i  Maj  skrive  Aar  2438. 
Buddha  dode  nemlig  544  Aar  for  Kristus.  Denne  Tids- 
regning bruges  dog  kun  af  Præsterne. 

Den  borgerlige  Tidsregning  skriver  sig  fra  den  Dag, 
Bangkok  blev  valgt  til  Hovedstad,  hvilket  er  112  Aar  siden. 
Kirkeaaret  begynder  ved  Fuldmaane  i  December  Maaned; 
medens  Nytaar  efter  borgerlig  Tid  er  den  første  April. 
Maanen  spiller  den  største  Rolle  i  Siamesernes  Kalender,  og 
Hviledagene  i  Maaneden  ere  den  første,  ottende,  femtende  og 
to  og  tyvende  Dag  efter  Maanen.  Disse  Dage  kaldes  »Guds- 
dage  « . 

Den  gamle  siamesiske  Tidsregning  var  }derst  indviklet 
og  næsten  umulig  for  Udlændinge  at  finde  Rede  i.  Rege- 
ringen i  Bangkok  indsaa  da  ogsaa  det  upraktiske  i  at  ved- 
ligeholde en  fra  den  øvrige  Verden  saa  forskjellig  Tids- 
inddeling,  hvorfor  den  blev  opgiven  og  en  mere  moderne 
indfort.     Tidligere  hed: 

Et  Aar:  Pee. 

En  Maaned:  D'uan. 

En  Dag:  Wan. 

En  Time:  Mong. 

En  Tiendedel  af  en  Time :  Baht. 

Et  Minut:  Nahtee. 

6  Nahtee  udgjorde   i   Baht. 

6  Baht  udgiorde   i   Mong. 

12  Mong  udgjorde   i  Wan. 

29  eller  30  Wan  udgjorde   i   D'uan. 

12  eller   13  D'uan  udgjorde   i   Pee. 

Siameserne  dele  Døgnet  i  tre  Dele:  fra  Solopgang  til 
Middag  seks  Timer,  fra  Middag  til  Solnedgang  andre  seks 
Timer.  Nattens  Timer  kaldes  »Tum«  og  regnes  fra  Solens 
Nedgang  til  dens  Opgang,  ialt  tolv  Timer.  Natten  inddeles 
atter  i  fire  »V^agter«,  de  saakaldte  »Yahm«. 

Dagene  i  Ugen  have  Navn  efter  Planeter. 

Mandag:  Wan  chan. 

Tirsdag:  Wan  angkahn. 

Onsdag:  Wan  put. 

Torsdag:  Wan  prahat. 

Fredag:  Wan  suk. 

Lørdag:  Wan  sow. 

Søndag:  Wan  atiht. 

Som  ovenfor  omtalt  begynder  det  siamesiske  Nytaar 
den   iste  April. 

April  svarer  til  Mesayon  og  indeholder  30  Dage. 

Maj  svarer  til  Prisarpakom  og  indeholder  30  Dage. 

Juni  svarer  til  Metonayon  og  indeholder  30  Dage. 

Juli  svarer  til  Karakadhakhom  og  indeholder  31   Dage. 

August  svarer  til  Singhakhom  og  indeholder  31   Dage. 

September  svarer  til  Kanjayon  og  indeholder  30  Dage. 

Oktober  svarer  til  Tulakhom  og  indeholder  31  Dage. 

November  svarer  til  Prutchikoyon  og  indeholder  30  Dage. 

December  svarer  til  Tonwarkhom  og  indeholder  31  Dage 

Januar  svarer  til  M'krakhom  og  indeholder  31  Dage. 

Februar  svarer  til  Kumpaphan  og  indebolder  28  Dage. 

Marts  svarer  til  Menakhom  og  indeholder  31   Dage. 

Alle  Maaneder  hvis  Navn  ende  paa  »khom«  have  31 
Dage,  medens  de  med  Endelsen  »yon«  kun  indeholde  50.  Til 
Maaneden  Kumpaphans  28  Dage  lægges  en  ekstra  Dag  hvert 
Skudaar. 

Aaret  deles  i  tre  Saisoncr  hver  paa  fire  Maaneder: 

Den  hede  Saison:  Radu  raun. 

Den  regnfulde  Saison:  Radu  fon. 

Den  kolde  Saison:  Radu  na-ow. 


Den  siamesiske  Kalender  opviser  en  Mængde  Helligdage, 
hvoraf  flere  strække  sig  ud  over  et  længere  Tidsrum,  og 
Siameserne,  som  af  Naturen  kun  erc  lidet  arbejdslystne, 
overholde  samvittighedsfuldt  dem  alle. 

I  Begyndelsen  af  Januar  Maaned  fejres  en  Fest,  der 
kaldes  Tip  Cliing  C  ha  og  varer  to  Dage.  En  stor  Procession 
med  Agerdyrkningsministeren  i  Spidsen  drager  med  Pomp 
og  Pragt  hen  til  en  Plads  i  H)cn  kaldet  Souching  Ha  eller 
Gyngeplad.sen.    Her  er  oprejst  en  Murstens  Platform,  smykket 

med  Tæpper  og  Maatter,  og  paa  Toppen  af  denne  stiller 
Hs.  Excellence  Ministeren  sig  paa  ét  Ben.  Han  er  under- 
støttet i  denne  trættende  Stilling  af  fire  brahminske  Præster 
og  maa  blive  staaende,  til  »Gyngelegene«  ere  forbi.  Sætter 
han  den  hævede  Fod  ned  paa  Platformen  før  Tiden,  bliver 
han  Gjenstand  for  den  dybeste  Foragt. 

Legen  bestaar  i,  at  en  Siameser  sætter  sig  op  i  en 
Gynge  og  svinger  denne  frem  og  tilbage,  indtil  han  med  sin 
Mund  kan  snappe  et  Pengestykke,  der  er  fastgjort  til  en  høj 
Pæl.  Gyngelegene  vare  omtrent  to  Timer,  og  naar  de  ere 
afsluttede,  kan  Ministeren  atter  støtte  paa  begge  sine  Fødder, 
hvorefter  de  brahminske  Præster  bestænke  de  Tilstedeværende 
med  indviet  Vand.  Denne  Tip  Ching  Cha  er  en  Agerdyrk- 
ningsfest,  og  i  de  store  Processioner,  der  indlede  den,  og 
hvori  en  stor  Mængde  Prinser  og  Embedsmænd  deltage, 
bæres  Bøfifelhorn,  Agerdyrkningsredskaber,  Kurve  med  Ris 
og  lignende  Symboler  paa  Festens  Karakter. 

Kruth  Chhi  er  egentlig  det  kinesiske  Nytaar,  men  der 
har  i  umindelige  Tider  været  saa  mange  Kinesere  bosatte  i 
Slam,  at  denne  Fest  ogsaa  er  bleven  indlemmet  i  den 
siamesiske  Helligdagsliste.  Kruth  Chin  varer  tre  Dage  og 
udmærker  sig  ved,  at  Regeringen  i  dette  Tidsrum  tillader 
Hasardspil  over  hele  Riget  uden  Indskrænkning.  Den  øvrige 
Del  af  Aaret  er  Hasardspil  kun  tilladt  under  Regeringens 
Kontrol,  og  Tilladelsen  til  at  holde  Spillehuse  gives  i  For- 
pagtning til  enkelte  Personer.  Men  saalænge  kinesisk  Nytaars- 
fest  celebreres,  kunne  Alle  og  Enhver  spille,  hvor  som  helst 
det  behager  dem. 

Phrabat-Y t'&ttVi  fejres  i  Midten  af  Februar.  Paa  denne 
Tid  drage   lange  Pilgrimstog  af  rettroende  Buddhaister  til  en 

Et  Aar   i   Siam.  I? 

Klippe,  der  ligger  omtrent  loo  engelske  Mil  Nordost  for 
Bangkok.  Klippen  er  hellig,  thi  Buddha  har  her  efterladt  et 
tydeligt  Aftryk  af  sin  Fod  til  evigt  Minde  om ,  at  han 
virkelig  har  levet  og  virket  i  Siam  som  den  alvidende  Lære- 
mester, —  saaledes  benævnes  han  i  de  hellige  buddhaistiske 
Boger.  En  saadan  Pilgrimsfart  skal  være  en  af  de  skjonneste 
Udflugter,  man  kan  foretage  i  Siam.  Aarstiden  er  kolig  og 
tør.  Sejladsen  op  ad  Floderne  særdeles  malerisk,  og  den 
hellige  Klippe  selv  ligger  i  de  mest  romantiske  Omgivelser 
med  Smaaoer,  rislende  Bæ,kke,  Skove,  Enge  og  Haver  og  til 
Baggrund  en  Række  imponerende  Bjærge,  Begyndelsen  af 
Siams  nordlige  Højland. 

Krut  Thai,  Siamesernes  Nytaar  begynder  den  27de  Marts 
og  varer  tre  Dage,  hvoraf  de  første  helliges  Tempelbesog 
og  Ofringer  til  Præsterne  af  Frugter,  Kager,  Klædningsstykker 
og  Blomster;  den  sidste  Dag  derimod  til  Fornøjelser.  Saa- 
længe  Krut  Thai  varer,  er  Hasardspil  ogsaa  tilladt,  og  Mænd, 
Kvinder  og  Børn  hengive  sig  frit  til  denne  deres  Yndlings- 
fornøjelse. 

Kongen  af  Siam  overholder  Nytaarsfesterne  med  megen 
Ceremoni  og  deltager  i  alle  Tempelhøjtidelighederne.  Skarer 
af  Præster  fordeles  rundt  om  hele  Byen  paa  City-Murene  og 
afsynge  religiøse  Sange.  Den  sidste  Nat  i  det  gamle  Aar 
affyres  fra  Toppen  af  Murene  Kanoner  og  Geværer  med 
bestemte  Mellemrum.  Skuddene  og  Præstesangen  jage  alle 
onde  Aander  ud  af  Byen,  saa  at  det  nye  Aar  kan  begyndes 
i  en,  aandelig  talt,  desinficeret  By. 

To  Gange  om  Aaret  holdes  Tu  Nam,  og  paa  disse 
Dage  forny  Prinser,  Embedsmænd  og  hele  Folket  deres 
Troskabsed  til  Kongen.     Udenfor  det  største  Wat  i  Paladset 

samles  en  uoverskuelig  Skare  Mennesker :  Hver  Minister  med 
sit  Embedspersonale,  hele  Kongens  Hofetat,  Soldater,  Matroser, 
Officerer  og  Civile.  Efter  en  højtidelig  Tempelgudstjeneste 
defilere  Alle  gjennem  Templet,  hvor  Kongen  sidder  paa  en 
Tronstol.  En  uhyre  Kumme  Vand  indvies  til  Edsaflæggelsen, 
ved  at  en  Sværdodd  dyppes  deri.  Enhver  drikker  af  Vandet, 
bestænker  sin  Pande  dermed,  bøjer  sig  dybt  for  Kongen  og 
gaar  ud. 

Sværdets  Berøring  med  Vandet  symboliserer  den  Hævn, 
som  vil  ramme  Enhver,  der  bryder  Troskabseden.  Kun 
Præsterne  ere  fritagne  for  denne  Ceremoni. 

I  Siamesernes  sjette  Maaned  fejres  Aarsdagen  for  Buddhas 
Fødsel,  Inspiration  og  Død,  alle  tre  Begivenheder  falde  paa 
samme  Dag  i  Aaret  og  højtideligholdes  ved  tre  Dages  Fester. 
I  Templerne  holdes  stor  Gudstjeneste,  Almisser  til  Fattige 
uddeles,  og  Kongen  besøger  Watterne  med  stort  Følge. 
Særlig  den  anden  Dag  fejres  med  stor  Veneration  til  Erin- 
dring om  Buddhas  hellige  Inspiration,  hvorved  han  fik  den 
Gave  at  være  alvidende. 

Raafika-F esten  betegner  Rissaaningens  Begyndelse  hele 
Landet  over.  Astrologerne  udregne  for  hvert  Aar,  hvilken 
Dag  der  vil  være  heldigst  til  Afholdelsen  af  denne  Fest, 
men  den  falder  almindeligvis  omkring  den  første  Halvdel 
af  Maj. 

Paa  den  bestemte  Dag  drager  Ministeren  for  Agerdyrk- 
ning i  stor  Procession  gjennem  Byen  ud  mod  Rismarkerne. 
Overalt  hvor  han  kommer  frem,  maa  Butikkerne  lukkes; 
overholdes  dette  ikke,  risikerer  vedkommende  Ejer,  at  hans 
Bod  bUver  plyndret  af  Følget.  Paa  en  Mark  udenfor 
Byen  er  rejst  et  Telt,  hvori  findes  to  Okser  og  en  Plov. 
Herhen     begiver    Ministeren     sig.       Præster     indvi    Okserne 

og  Ploven  og  pryde  dem  med  Blomster.  Derefter  spændes 
Okserne  for,  og  Ministeren  pløjer  egenhændig  et  Stykke  af 
Marken.  Fire  ældre  Kvinder  fra  det  kongelige  Palads  gaa 
derefter  hen  over  det  oppløjede  Land  og  saa  Ris  af  de  for- 
skjellige  Slags,  der  dyrkes  i  Landet.  Skaale  med  Ris  blive 
stillede  hen  til  Okserne,  som  faa  Lov  til  at  æde,  hvad  de 
ville.  Æde  de  meget  af  en  bestemt  Sort,  anses  dette  for  et 
Tegn  paa,  at  den  Slags  Ris  vil  give  daarlig  Afgrøde  til  den 
kommende  Høst. 

Medens  Excellencen  pløjer,  lægges  nøje  Mærke  til  hans 
Bukser,  Panum'en.  Hvis  hans  Panum  nemlig  glider  ned,  saa 
den  kommer  tæt  til  Anklerne,  er  dette  Tegn  paa,  at  der 
kun  vil  falde  saa  lidt  Regn,  at  man  kan  vade  over  Ris- 
markerne uden  at  smøge  Panum'en  op.  Hvis  Ministerens 
Unævnelige  derimod  under  Pløjningen  kiltre  sig  højt  op, 
blive  Markerne  helt  oversvømmede,  saa  at  Risen  »drukner«. 
Da  begge  disse  Eventualiteter  frygtes  i  lige  høj  Grad,  er 
det  af  største  Vigtighed,  at  Panum'en  holder  sig  i  den  rette 
Højde,  nemlig  halvvejs  mellem  Knæ  og  Ankel. 

Kouwasa  er  den  buddhaistiske  Fastetid  og  varer  fra 
8de  Juli  til  4de  Oktober.  Den  vedrører  kun  Præsterne,  og 
selv  for  disse  er  Fasten  en  ganske  frivillig  Sag.  Den  eneste 
Bestemmelse  som  skal  overholdes  er,  at  Præsterne  ved 
Morgengry  aldrig  maa  findes  udenfor  Watternes  Mure.  Men 
for  en  ivrig  Præst  er  Kouwasa  en  streng  Tid.  Ofte  til- 
bringes Nætterne  under  aaben  Himmel  mellem  Gravene, 
medens  den  fastende  udelukkende  bcskjæftiger  sine  Tanker 
med  Døden;  mange  Præster  sidde  hele  Natten  under  et  Træ 
eller  i  en  Hule,  nægtende  sig  selv  den  sædvanlige  Hvile- 
stilling. Andre  sulte  eller  spise  kun  et  let  Maaltid  en  Gang 
i  Døgnet.      Blive  Præsterne  trætte  af  disse  Selvplagerier,    er 

der  intet,  der  forhindrer  dem  i  at  holde  op;  kun  forskjertse 
de  derved  den  Fortjeneste,  de  vilde  have  indlagt  sig,  hvis 
de  havde  kunnet  holde  ud  til  Enden. 


Kongens  Fødselsdag,  den  21de  September,  fejres  i  tre 
Dage,  og  de  kongelige  Fester,  der  gives  i  denne  Anledning, 
hore  til  de  mest  pragtfulde  hele  Aaret  rundt.  Tre  Dage  i 
Træk  smykkes  med  Flag  og  Blomster,  tre  Nætter  illumineres 
Floden,  Gaderne  og  Kanalerne,  Fyrværkeri  afbrændes,  og 
Theaterforestillinger  gives  gratis  hele  Bangkok  over.  Ministre, 
Konsuler  og  hele  Eliten  af  Hovedstadens  Befolkning  strømmer 
til  Paladset  og  overbringer  Majestæten  Gratulationer  og  Gaver. 
Den  sidste  Dags  Aften  giver  Udenrigsministeren  et  stort  Bal 
for  samtlige  Honoratiores,  siamesiske  som  europæiske;  ved 
Midnatstid  viser  Kongen  sig  og  giver  Cour. 

Loi  Katoiig  kaldes  en  Række  Fester,  der  i  Begyndelsen 
af  Oktober  og  November  Maaned  gives  til  Ære  for  Flod- 
aanderne.  Saasnart  Mørket  falder  paa,  sendes  al  Slags 
flydende  Illumination  ned  ad  Floden,  der  især  omkring 
Paladset  straaler  som  et  Ildhav.  Smaa  Træpaladser  paa 
Pramme,  Bambusflaader ,  Miniaturskibe  og  Baade  svømme 
paa  Vandet  straalende  af  Lys,  Blus  og  Lygter.  Alle  flyde 
de  ned  ad  Menam,  bærende  Offergaver  af  Frugter,  Betel- 
nødder, Ris,  Sukker  og  Blomster  til  Flodens  Aander, 
»Vandenes  Moder«  anraabes  om  Hjælp  til  den  kommende 
Høst  og  om  Beskyttelse  mod  Oversvømmelser. 

Fra  den  kongelige  Landing  sendes  pragtfulde  Illumina- 
tioner ned  ad  Floden:  Dragelignende  Uhyrer  og  store 
svømmende  Lotusblomster,  besatte  med  Hundreder  af  Lys. 


262 

Tant  Katin-¥es>\.txne  begynde  den  4de  Oktober  og  vare 
en  Maaned.  De  højtideligholdes  med  store  Processioner  til 
Lands  og  ned  ad  Floden.  Kongen  besøger  næsten  alle 
Watterne  og  bringer  Gaver  til  Præsterne. 

En  Flodprocession  er  noget  af  det  ejendommeligste  og 
skjønneste,  man  kan  se.  Udfor  Paladset  langs  Flodbredden 
ligger  en  Række  lange  og  smalle  Baade,  udhugne  af  en 
eneste  mægtig  Stamme;  de  ere  fra  150  til  180  Fod  lange 
og  fra  6  til  8  Fod  brede.  Hele  Hoffet  tager  Plads  i  Baadene, 
Majestæterne  i  Spidsen,  og  afsted  glider  den  lange  Baade- 
procession  straalende  af  Guld,  Flag  og  Uniformer,  en  spraglet 
Farvepragt,  som  ingen  Maler  kunde  gjengive.  Taktfast 
bevæge  de  korte  rødmalede  Pagaiaarer  sig  i  Vandet,  og  de 
lange  snablede  Baade  skyde  rask  hen  over  Floden,  lignende 
uhyre  Tusindben.  De  fleste  Watter  besøges  helt  ned  til 
Paknam,  hvor  Processionen  ender.  Storartede  Kaproninger, 
som  overværes  af  Tusinder  af  Tilskuere,  nautiske  Kampe  og 
Lege  danne  Afslutning  paa  Taut  Katin-Festen. 

Følgende  gamle  Beskrivelse  af  denne  Tempelfest  giver 
et  godt  Begreb  om  dens  Oprindelse  og  Art: 

»Alle  Templerne  i  Bangkok  og  Omegn,  som  protegeres 
af  Kongen,  vente  hans  aarlige  Besøg  mellem  den  ellevte  og 
tolvte  Maane.  Denne  Tid  af  Aaret  har  fra  gammel  Tid 
været  helliget  til  Præsternes  Anskaffelse  af  Klæder  til  det 
kommende  Aar.  I  Overensstemmelse  med  denne  Skik  med- 
tager Kongen  paa  sine  Besøg  i  Watterne  store  Gaver  af 
Præstedragter. 

Ceremonien  kaldes  »Taut  Katin«,  hvilket  egentlig  vil 
sige  en  Skrædermodel  til  en  Dragt,  der  bestaar  af  Lapper 
og  Klude.  I  gamle  Dage  gik  Buddhas  Præster  paa  denne 
Dag  ud  for  at  .samle  Klude  sammen  og  deraf  sy  sig  en 
Dragt    eller    rettere    de    syv    Klædningsstykker,     hvoraf    en 


263 

Præstedragt  bestaar.  Men  efterhaanden  have  Præsterne  op- 
givet at  sy  deres  Tøj  selv;  de  foretrække  at  faa  det  fiks 
og  færdigt  til  Givende.  Flere  Maaneder  før  Taut  Katin  ere 
alle  de  Bangkok  Skrædere  beskjæftigede  med  at  sy  Præste- 
dragter, og  mange  Tusinder  foræres  til  Templerne  paa  den 
ene  Dag. 

Endskjønt  der  er  saa  mange  Watter  i  Siam,  besøges 
de  dog  alle  paa  denne  Dag,  og  hvad  Kongen  ikke  selv 
kan  naa,  besørger  hans  Afsendinge  i  hans  Navn,  og  alle 
bringe  de  Gaver. 

Kongen  benytter  til  Tempelbesøg  sine  smukke  Pro- 
cessionsbaade.  Fra  Stævnen  for  og  agter  hænge  to  store 
Kvaster  lavede  af  Kashmir  Gedehaar,  og  imellem  disse 
bølger  et  gyldent  Banner.  Omtrent  midt  i  Baaden  rejser 
sig  en  prægtig  Tronhimmel,  tolv  Fod  lang.  For  og  agter 
dække  Guldbrokades  Tæpper  for  dette  Rum,  som  indeholder 
en  pragtfuldt  udstyret  Tronstol. 

Paa  nogle  af  disse  kongelige  Baade  ere  Stævnene  om- 
dannede til  skrækkeligt  udseende  Dragehoveder  med  skin- 
nende Øjne  og  store  Tænder  og  Horn.  Hele  Baaden  er 
udskaaret  med  stor  Kunst  og  undertiden  indlagt  med  Perle- 
moder og  andet  kostbart  Materiale.  Naar  Kongen  vil  vise 
sig  for  Folket  i  al  sin  Pragt,  sætter  han  sig  i  en  saadan 
Tronbaad  med  Kronprinsen  ved  sin  Side.  Undertiden  følge 
de  øvrige  kongelige  Børn  i  flere  lignende  Baade.  Kongen 
selv  er  ved  saadanne  Lejligheder  klædt  i  Hofdragt:  Guld- 
broderet Frakke  og  Panum  samt  Guldtøfler.  I  hans  Baad 
findes  den  kongelige  Parasol  med  hvide  og  gule  Farver  og 
den  uhyre  juvelbesatte  Vifte. 

I  Processionen  sejler  foran  Kongens  Baad  et  halvt 
Hundrede  Eskortebaade  to  og  to  sammen.  De  ere  loo  Fod 
lange,  fem  å  seks  Fod  brede.    De  ligne  ganske  de  kongelige 


, 

Baade,  men  ere  mindre  rigt  udstyrede,  ligesom  Kuplen  i 
Midten  kun  bestaar  af  palmelignende  Blade,  der  ere  syede 
sammen  og  pyntede  med  hojrodt  Klæde. 

Bagefter  Kongen  og  hans  F'olge  komme  Prinsernes, 
Adelens  og  Rigmændenes  Baade  i  alle  mulige  Fagoner  og 
Udstyrelse  lige  ned  til  den  enaarede  Pram  med  sin  halv- 
nøgne Rorskarl. 

Foran  alle  de  Flydehuse,  Processionen  passerer,  er  der 
arrangeret  smaa  Altre,  paa  hvilke  Frugter,  Blomster  og 
Vokslys  ere  udstillede  til  Ære  for  Landets  Konge.  I  gamle 
Dage  maatte  Ingen  se  paa  Kongen  undtagen  i  Skjul  fra  det 
Indre  af  Husene.  Nu  ere  alle  saadanne  Indskrænkninger 
ophævede,  og  Landets  Born  kunne  frit  nyde  Synet  af  deres 
Hersker  og  tage  Del  i  den  almindelige  Glæde. 

Naar  den  kongelige  Baad  lægger  til  Landingen  udfor 
Wattet,  og  Kongen  gaar  i  Land,  staa  Soldaterne  paa 
to  Geledder  helt  op  til  Tempeldøren,  medens  et  stort 
Militærorche.ster  spiller  Nationalhymnen.  Foran  Kongen 
bæres  Præstedragterne,  som  han  egenhændig  lægger  paa  et 
Bord  indenfor  Tempeldoren.  Paa  dette  Bord  er  anbragt 
fem  gyldne  Blomstervaser,  fem  gyldne  Skaale  med  Ris,  fem 
Guldlysestager  og  fem  lignende  Stager  til  Røgelse.  Kongen 
forretter  nu  sin  Andagt  foran  Buddhas  Helgenskrin,  de 
hellige  Boger  og  hele  Præsteforsamlingen.  Han  underretter 
derpaa  Ypperstepræsten  om  sit  Ønske  at  fornye  sit  Løfte: 
at  overholde  de  fem  Bud  i  den  buddhaistiske  Religion. 
Disse  ere: 

1.  At  han  ikke  vil  berøve  noget  Menneske  eller  anden 
levende  Skabning  Livet. 

2.  At  han  ikke  vil   undertrykke  noget  Menneske. 

3.  At  han  ikke  vil  tage  nogen  anden  Mands  Hu.stru 
tilægte,     hvis    et    saadant    Foretagende    møder    den    mindste 

Modstand    enten    fra  hende   selv  eller  fra  hendes   Forældres 
eller  Værges  Side. 

4.  At  han  hverken  vil  lyve,  være  falsk  eller  bruge 
Skjældsord. 

5.  At  han  ikke  vil  nyde  berusende  Drikke. 

Hvis  Kongen  tilfældigvis  besøger  Wattet  paa  en  af  de 
fire  højeste  Helligdage,  maa  han  end  ydermere  føje  tre 
ekstra  Løfter  til  de  fem  her  nævnte,  nemlig : 

1.  At  han  ikke  vil  tage  Føde  til  sig  fra  Middag  til 
næste  Daggry  paa  nogen  hellig  Dag. 

2.  At  han  ikke  paa  nogen  hellig  Dag  vil  forlyste  sig 
med  Theaterforestillinger  og  heller  ikke  paa  nogen  saadan 
Dag  parfumere  sig. 

3.  At  han  ikke  paa  nogen  hellig  Dag  vil  sove  i  en 
Seng,  der  er  hævet  mere  end  ti  Tommer  fra  Gulvet,  ej  heller 
benytte  sig  af  nogen  Madrats. 

Hvis  Kongen  mener  at  have  gjort  sig  skyldig  i  nogen 
Overtrædelse  af  disse  Løfter  siden  hans  sidste  Fornyelse  a^ 
dem,  bør  han  skrifte  sine  Synder  foran  Buddhas  Statue  og 
højtideligt  love  ikke  oftere  at  overtræde  de  Løfter,  han 
aflægger  i  det  hellige  Wat. 

Naar  Kongen  har  fuldendt  sin  Andagt,  frembæres  de 
Klæder,  som  han  har  i  Sinde  at  forære  Præsterne.  Kongen 
ledsager  Gaven  med  nogle  faa  Ord,  hvortil  Præsterne  ud- 
raabe:  »Satu!  Satu!«  (det  er  godt!)  Ypperstepræsten  tager 
derpaa  Ordet  og  siger:  »Disse  Gaver  har  Hans  Majestæt  vor 
allernaadigste  Konge  i  sin  overordentlige  Godhed  og  Ret- 
færdighed ladet  komme  hid.  Disse  Klædninger  ere  bestemte 
for  denne  her  tilstedeværende  Forsamling  af  Buddhas  Præster, 
uden  at  der  er  taget  nogen  Bestemmelse  om,  hvilke  særlige 
Personer  der  skal  bære  Dragterne.«      Disse  uddeles  derefter, 

hvorpaa  Præsterne  boje  sig  dybt  og  opsende  Bonner  til 
Buddha  i  Palisproget. 

Naar  Kongen  derpaa  forlader  Templet,  nedbede  Præsterne 
Velsignelsen  over  ham,  og  han  gaar  atter  ombord  i  sin 
kongelige  Baad  under  samme  Ceremonier,  som  da  han  steg 
i  Land. 

En  overordentlig  legemlig  Anstrængelse  maa  det  i 
Sandhed  være. 

Saadan  en  Præstedragt,  som  Kongen  under  Taut  Katin- 
Festen  bortgiver,  har  en  Værdi  af  omtrent  ti  Dollars,  og 
den  samlede  Sum  af  alle  hans  Gaver  overskrider  langt 
10,000  Dollars.« 


Det  siamesiske  Montsystem  er  temmelig  indviklet,  og 
sætter  ofte  den  Fremmede  i  stor  Forlegenhed  ved  hans 
Ankomst  til  Siam. 

Til  P'orstaaelse  af  nedenanførte  Tabel  over  de  forskjellige 
Møntsorter  skal  kun  bemærkes,  at  Salot,  Att,  Seco  og  Siek 
ere  Kobbermønter;  Fuc7ng,  Sa/itng  og  Balit  (Tical)  ere  Sølv- 
mønter. 

2  Salot    udgjore   i  Att. 
2  Att  —       I   Pai. 

2  Pais  —       I  Seek. 

2  Seek         —       I  Fuang. 
2  Fuang        —        I   Salung. 
4  Salung      —        I   Haht  (Tical). 
4  Hath  —       I   Tambung. 

20  Tambung  —       i  Chang. 
50  Chang       —       I   Haph. 
100  Haph         —        I    Parah. 

Undertiden  træffer  man  nogle  af  disse  Mønter  i  Guld; 
deres  Værd  er  da  i6  Gange  den  almindelige  Værdi  Sølv. 
Mønternes  Betegnelse  efter  »Baht«  udtrykker  en  Vægt.  En 
»Chang«  f.  Eks.  er  det  samme  som  to  kinesiske  »Catties« 
eller  omtrent  2'  2  danske  Pund. 

Den  siamesiske  Regering  har  forst  i  den  nyeste  Tid 
brugt  Solv,  taget  fra  de  siamesiske  Sølvminer,  til  Prægning 
af  Monter.  Tidligere  kjobte  den  altid  fremmede  Sølvmønter, 
især  meksikanske  Dollars,  omsmeltede  dem  og  lavede  deraf 
siamesiske  Ticaler,  Salung  og  Fuang.  For  nogle  Aar  siden 
bestemte  Kongen  af  Siam,  at  fem  Ticaler  fremtidigt  skulde 
have  en  Værdi  af  tre  meksikanske  Dollars.  Ticalen  bliver 
saaledes  tresindstyve  Cents  værd,  en  Salung  femten  og  en 
Fuang  syv  og  en  halv.  En  »Tambung«  er  altsaa  240,  en 
»Chang«  4,800,  en  »Hahp«  340,000  og  en  »Parah«  24,000,000 
Dollars  værd. 

I  gamle  Dage  var  den  mindste  Mønt  i  Landet  en  lille 
Muslingeskal,  den  saakaldte  BiaJi,  der  overalt  blev  modtagen 
som  gyldigt  Betalingsmiddel.  Men  hvormange  af  disse 
Skaller,  der  gik  paa  en  Mønt,  afhang  af  Skallernes  øje- 
blikkelige Mængde  paa  Markedet.  Der  kunde  til  Tider  gaa 
op  til  1,500  »Biah«  paa  en  »Fuang«  eller  '/s  Tical.  For  at 
undgaa  Muslingeskallernes  Prisstigning  eller  Fald  fastslog 
Regeringen,  at  en  Fuang  skulde  gjælde  det  samme  som 
800  Biahs,  men  det  varede  ikke  længe,  inden  de  helt  bleve 
afskaffede  og  erstattede  af  en  Blymønt.  Denne  eksisterer 
imidlertid  heller  ikke  mere. 

Indtil  Midten  af  dette  Aarhundrede  vare  alle  siamesiske 
Mønter  af  Form  omtrent  som  en  Kugle,  og  mange  af  disse 
Pengestykker  ere  endnu  i  Omløb.  Nu  præges  kun  flade 
Pengestykker  af  europæisk  P'orm,  smykkede  med  Kongen 
af  Siams  Billede. 

Der  findes  adskillige  Guldminer  i  Siam,  hvor  meget 
Guld  udvindes.  Det  bruges  næsten  aldrig  til  Fabrikation  af 
Monter,  men  til  Forarbejdelse  af  Vaser,  Vandkummer,  The- 
potter,  Cigaræsker,  Etuier  og  andre  kostbare  Luksusartikler, 
som  Kongen  af  Siam  plejer  at  skjænke  sine  hojtstaaende 
Undersaatter  som  Tegn  paa  særlig  Naade.  Det  siamesiske 
Guld  er  rødt  af  Farve,  meget  rent  og  blødt.  Siameserne 
foragte  vore  europæiske  Guldlegeringer,  og  anse  navnlig 
Anvendelsen  af  Messing  for  det  rene  Falskneri. 

Som  jeg  for  har  omtalt,  er  Ticalens  Værdi  afhængig  af 
den  meksikanske  Dollar,  og  svinger  altsaa  med  Sølvets  Pris. 
Som  Følge  heraf  have  de  sidste  fire  a  fem  Aar  været  meget 
uheldige  for  Kjøbmændene  i  Østen. 

Dollaren  er  langsomt  falden  fra   fire  Shilling   til   omtrent 

det  Halve,  og  har  endnu  ikke  hævet  sig.     Naar  man  ved,  at 

Kjøbmænd  næsten  altid  kjobe  de  europæiske  og  amerikanske 

Varer   mod   halvaarlige  Veksler,    og  da  Dollaren  i  Tiden  fra 

Varernes    Afsendelse    til    Vekslens    Indfrielse    undertiden     er 

falden  mellem  syv  og  otte  Pence,  kan  det  Tab,  Kjobmanden 

lider  ved  en  Omsætning  af  icxd.ooo  Dollars,  paa  et  halvt  Aar 

blive    over    50,000    Kroner    Netto,     og     saadanne    Tab    kan 

næppe   nogen   Forretning    i   Længden    bære.      Mange   ansete 

Firmaer  har  Sølvets  P'ald  ruineret,   og  flere  trues  med  Fallit. 

Endnu    noteres    i    Bangkok    100    meksikanske   Dollars  =  51 

amerikanske  (a  Kr.  3.75).      For  de  europæiske  Embedsmænd 

i    siamesisk    Tjeneste    er    Tabet    meget    føleligt,    da    de    faa 

Gagerne  udbetalte  i  Sølv.  f 

t 

I  Bangkok  udkomme  fire  Dagblade,  hvoraf  kun  det  ene 
helt  er  trykt  med  siamesiske  Bogstaver.  De  tre  andre  ere 
helt  eller  delvis  engelske  og  bære  Navnene:  Bangkok  Times, 
Siam  Free  Press  og  Siam   Observer. 

Bangkok  Times  er  Regeringsbladet,  specielt  Udenrigs- 
ministeriets Organ  og  redigeres  af  Mr.  Thorne,  en  dygtig 
Journalist,  der  to  Gange  om  Ugen  forsyner  Europæerne  i 
Bangkok  med  et  Resumé  af  Nyheder  fra  hele  Kloden  samt 
en  Lovprisning  af  den  siamesiske  Regerings  Foranstaltninger. 
Da  Bangkok  Times  pekuniært  støttes  af  Regeringen,  kan 
Mr.  Thorne  lede  sit  Bladforetagende  med  den  Sindsro  og 
Overlegenhed,  som  en  sikret  Fremtid  og  et  rigeligt  Udkomme 
ere  Kilderne  til,  og  kun  sjældent  indlader  han  sig  i  Polemik 
med  sine  to  Kolleger,  Redaktorerne  af  Siam  Free  Press  og 
Siam  Observer. 

Den  første  af  disse  Mr.  Lillie,  almindelig  kaldet  »Rene- 
gaten«, er  en  lidet  tiltalende  Personlighed.  Han  er  Irlænder 
af  Fødsel,  har  indtaget  forskjellige  Livsstillinger  —  bl.  a.  har 
han  optraadt  som  Skolelærer  —  og  er  nu  Ejer  og  Redaktor 
af  det  regeringsfjendske  Blad  Siam  Free  Press.  Lillie  er  i 
Besiddelse  af  en  vis  journalistisk  Dygtighed,  som  han  des- 
værre kun  udnytter  i  hadefulde  og  ofte  løgnagtige  Angreb, 
dels  paa  den  siamesiske  Regering  og  dels  paa  Englænderne. 
Jeg  tror  dog  ikke,  at  disse  af  den  Grund  vilde  have  slaaet 
Haanden  af  ham ;  men  da  han  engang  selv  anden  lod  sig 
gjennemprygle  af  to  unge  Siamesere  paa  aaben  Gade  og 
sluttelig  tog  Flugten  ind  i  en  Port  af  Frygt  for  de  siamesiske 
Ridepiske,  blev  han  opgivet  af  sine  Landsmænd,  og  for 
Fremtiden  overgivet  til  Latter  og  Foragt.  Fejghed  er  den 
af  alle  Laster,  som  Englænderne  have  størst  Modbydelighed 
for,  og  fra  nu  af  blev  deres  soit  disant  compatriote.  Irlænderen, 
strøeet  af  Listen  over  det  p-øde  Selskab.      Saa   gik   han   lige 

over  i  Fjendens  Lejr  og  gjorde  sit  Blad  til  specielt  Organ 
for  franske  Interesser  i  Siam.  Der  er  næppe  Tvivl  om,  at 
Lillie  ved  denne  Manøvre  undgik  en  okonomisk  Ruin,  hvilket 
maaske  ogsaa  var  det,  han  eftertragtede. 

Mr.  Ward  er  Redaktør  af  Siam  Observer,  og  han 
startede  med  stor  Dristighed  dette  Blad  under  den  paa 
Nyheder  mest  fattige  Periode,  som  Bangkok  har  at  opvise, 
nemlig  under  den  franske  ]31okade.  I  Modsætning  til  de  to 
ovennævnte,  der  udkomme  to  Gange  om  Ugen,  er  »Observeren« 
et  virkeligt  Dagblad.  Indholdet  er  dels  trykt  paa  Siamesisk 
dels  paa  Engelsk.  Ward  havde  hverken  megen  Driftskapital 
eller  Assistance.  Han  var  Ejer,  Redaktør,  Reporter,  Interviewer 
og  Redaktionssekretær  paa  en  Gang,  og  førte  i  Begyndelsen 
en  haard  Kamp  for  sit  lille  Blad.  Men  hans  Klogskab, 
Energi  og  flotte  Journalistik  skaffede  ham  hurtigt  Abonnenter 
i  Massevis,  og  »Observeren«  er  nu  det  mest  udbredte  Blad  i 
Bangkok. 


ENOGTYVENDE  KAPITEL. 

Siamesiske    Begravelsesceremonier.  —  En    Fattigbegravelse.  —    En    kongelig 

Ligbrændigsfesl. 


Siameserne  have  ganske  aparte  Begravelsesceremonier. 
De  synes  ikke  at  nære  den  samme  Veneration  for  et  afsjælet 
Legeme  som  de  Kristne,  og  de  behandle  navnlig  Ligene  af 
fattige  Folk  med  ligefrem  Raahed. 

Grunden  er  rimeligvis  den,  at  de  ere  paa  det  Rene  med, 
at  det  menneskelige  Legeme  kun  har  Værdi  som  Hylster  for 
den  menneskelige  Sjæl,  og  at  denne  efter  Doden  intet  mere 
faar  at  gjøre  med  det  i  Jorden  liggende,  raadnende  Kadaver, 
i  Modsætning  til  de  Kristne,  der  stadig  holde  fast  ved  de 
Dødes  Opstandelse  fra  Gravene  paa  Dommens  Dag. 

I  Siam  kan  et  Menneske  sjældent  opnaa  at  faa  en  rolig 
Død;  thi  naar  det  ligger  paa  Dødslejet,  møder  Præsten  med 
indviet  Vand,  som  han  fra  Tid  til  anden  bestænker  den 
Døende  med,  samtidig  med  at  han  oplæser  Bønner  og 
afbrænder  Røgelse.  Hele  den  talrige  sørgende  Familie 
samler  sig  om  Sengen,  medens  den  græder  og  udstøder  høje 
Klageraab. 

Efterat  Døden  er  indtraadt,  ligger  Liget  flere  Dage  i 
Huset,  medens  Forberedelserne  til  Ligbrændingen  finde  Sted. 
En  høj  Baldakin  bygges  paa  den  aabne  Plads  i  det  nærmeste 
Wat,  dekoreres  med  hv'idt  Klæde  og  Papir.  I  Midten  rejses 
Baalet  af  Brændestykker.  Ligkisten  forfærdiges  af  Bambus 
og  hvidt  Papir  —  saa  let  som  muligt,  for  det  skal  jo  brænde 
altsammen. 


Siamesisk  Tempelhave. 

Liget  lægges  i  Kisten,  og  denne  bringes  ud  af  Huset, 
men  ikke  gjennem  Dorcn,  derimod  gjennem  et  Mul,  der 
brydes  gjennem  Væggen.  Liget  bæres  derefter  tre  Gange 
rundt  om  Huset,  inden  det  fores  til  Krematoriet.  Disse  For- 
anstaltninger tages,  for  at  gjore  det  umuligt  for  den  Afdode 
at  finde  tilbage  til  sit  Hjem,  hvor  han  kunde  være  til  Gene 
ved  at  »gaa  igjen«. 

Paa  Ligbrændingsstedet  samles  imidlertid  Familien,  der 
til  Tegn  paa  Sorg  er  klædt  i  hvidt  og  har  ladet  Hovederne 
glat  rage.  Desuden  moder  en  talrig  Skare  af  Slægt 
og  Venner  samt  Præsterne.  Alle  lejre  sig  paa  Gron- 
sværet  og  der  trakteres  med  The,  Kager,  Frugter,  Tobak 
og  Betel.  Alle  se  tilfredse  og  glade  ud,  sludre  og  le. 
Præsterne,  som  jo  overalt  paa  Jorden  vdde  at  lukrere  paa 
Sorgens  og  Glædens  Festdage,  faa  ved  denne  Lejlighed 
Gaver,  navnhg  Klæder. 

Endelig  kommer  Liget.  Det  bæres  tre  Gange  rundt  om 
Baldakinen  og  sættes  dernæst  ovenpaa  Brændestabelen,  der 
antændes.  Den  lette  Papirskiste  brænder  straks  og  Liget 
ligger  nogent  paa  Baalet.  Præsterne  synge,  Musiken  spiller, 
Liget  steges  og  ristes,  saa  Lemmerne  vride  sig,  og  Ansigtet 
fortrækkes,  alt  medens  den  brankede  Stank  af  brændt  Kjod 
spreder  sig  ud  over  Sørgeskaren. 


Men  ikke  Alle  have  Raad  til  at  traktere  deres  Afdode 
med  en  saa  fin  Begravelse  som  den  her  beskrevne. 

Fattigfolks  og  Forbrydernes  Ligbrændingsplads  ligger 
ved  Waf  Sikket,  og  her  udføres  det  meste  af  Ceremoniellet 
af  Aadselgribbe  og  Hunde. 

Jeg  overværede  en  Dag  en  saadan  Begravelse. 

Fire  Straffefanger  med  Lænker  om  Benene  bare  et 
Knippe  Bambusrør  ind  gjennem  Porten  til  Begravelsespladsen. 
Jeg  fulgte  med,  og  en  raaden  Stank  slog  mig  imøde.  Pladsen 
er  temmelig  stor,  og  tre — fire  Steder  staa  murede  Smaa- 
platformer,    plettede    af  Blod    og    med    forkullede   Rester    af 

Et  Aar  i  Si.im.  '8 

Menneskeben  og  Træaske.  I  Nærheden  af  en  saadan  For- 
højning smed  de  fire  Straffefanger  det  tunge  Knippe,  hvor- 
efter de  satte  sig  paa  Hug  paa  Jorden,  tændte  Cigaretter, 
spyttede  og  saa  sløvt  hen  for  sig. 

Ogsaa  jeg  tændte  en  Cigaret,  for  den  hæslige  Liglugt 
blev  ganske  ulidelig. 

Mæskede  gule  Pariahunde  laa  omkring  i  Skyggen  af 
Murene  og  dasede,  paa  de  omgivende  Tage  og  Træer  sade 
Skarer  af  hæslige  sorte  Aadselgribbe  med  halvtudspilede 
Vinger  ubevægelige,  som  vare  de  udstoppede. 

En  Præst  kom  langsomt  hen  imod  os  og  satte  sig  ned 
mellem  Fangerne.  Solen  brændte,  og  ingen  syntes  at  have 
travlt.  Jeg  var  lige  ved  at  opgive  den  Begravelse,  som 
.skulde  gaa  for  sig  —  for  inden  i  Bambusknippet  laa  et 
Lig  —  da  endelig  Manden  for  det  hele  kom.  Det  var 
Graveren,  Slagteren,  Boddelen,  eller  hvad  man  nu  vil  kalde 
ham.  En  grim,  gammel,  rynket  Siameser  var  det,  med  en 
lang  Kniv  i  den  ene  Haand  og  en  lille  Bunke  Pindebrænde 
under  Armen. 

Saasnart  han  viste  sig  paa  Scenen,  blev  der  Liv  overalt. 
Fangerne  løste  op  for  Bambusknippet  og  aabenbarede  Ind- 
holdet: et  nøgent  Lig  af  en  ung  Pige.  Øjnene  vare  endnu 
aabne,  og  paa  Anklerne  saas  store  Saar,  som  Lænkerne 
havde  gnavet,  da  hun  endnu  var  i  Live.  Hundene  rejste 
sig  og  luskede  nærmere  til  Liget,  Gribbene  baskede  med 
Vingerne  og  lod  sig  en  efter  en  dumpe  ned  paa  Jorden, 
hvor  de  efterhaanden  dannede  en  stor  Kreds  omkring  os. 

Manden  med  Kniven  lagde  Brændet  fra  sig,  samlede 
omhyggeligt  Bambusrorene  sammen  og  bar  dem  ind  i  et 
Skur.  Derefter  anbragte  han  Liget  i  ret  Stilling:  paa 
Ryggen  og  med  Arme  og  Ben  spredte  fra  Kroppen.    Medens 

han    havde    det   Arbejde    for,    lagde   jeg   Mærke   til,    at   han 
holdt  Kniven  i  Munden. 

Imidlertid  havde  de  fire  Fanger  fjernet  sig  noget,  og  ved 
Liget  blev  kun  Præsten  og  Graveren.  Udenom  dem  stod  en 
tæt  Kreds  af  graadige  Gribbe  med  baskende  Vinger  og 
trippende  Ben,  sultne  efter  Kjod.  Rundt  om  dem  igjen 
stode  Hundene  med  fremstrakte  Snuder,  udstødende  lang- 
trukne Hyl. 

Præsten  fremmumlede  nogle  Bonner,  hvorefter  Graveren 
satte  sig  ;paa  Hug  og  jog  Kniven  ned  i  Ligets  Mave,  som 
han  med  stor  Slagterfærdighed  sprættede  op  paa  Kryds  og 
Tværs.  Derefter  skar  han  Brystet  op,  og  gav  nogle  raske 
Snit  tværs  over  Arme  og  Ben.  Saa  rejste  han  sig  op, 
Præsten  bad  endnu  en  Bøn,  og  begge  trak  sig  et  Par  Skridt 
tilbage. 

I  samme  Nu  foer  Gribbene  frem,  og  man  saa  ikke 
andet  end  en  stor  Skare  Fugle,  der  hakkede  og  sled,  slog 
med  Vingerne  og  skreg.  Saasnart  en  af  dem  havde  faaet 
en  god  Bid,  fløj  den  op  paa  en  Tagryg  for  at  æde  i  Ro  og 
Mag.  Men  pludselig  trak  Aadselgribbene  sig  helt  bort  fra 
Liget,  der  nu  mærkeligt  nok  laa  med  Ryggen  i  Vejret  — 
denne  Vending  maa  Fuglene  selv  have  besørget.  Atter 
traadte  Manden  med  Kniven  til  og  flængede  Ryggen  itu. 
Gribbene  styrtede  sig  igjen  over  Liget,  men  efterhaanden 
bleve  de  mætte  og  trak  sig  tilbage.  Saa  kom  Turen  til 
Hundene,  som  flaaede  det  sidste  Kjød  af  Benene  og  fraadsede 
i  Indvoldene. 

Da  dette  uhyggelige  Maaltid  var  bragt  til  Ende,  lagdes 
Liget  eller  rettere  det  blodige  Skelet  op  paa  Forhøjningen, 
og  et  magert  Baal  blev  antændt  af  de  medbragte  Pinde. 
De  letbrankede  Rester  af  den  unge  Kvinde  bleve  sluttelig 
anbragte  i  en  Kurv. 

1 8* 

Aldrig  har  jeg  oplevet  en  saa  uhyggelig  > Begravelse« 
som  denne,  og  den  er  typisk,  ikke  for  Forbrj'dere  alene, 
men  for  hele  den  fattige  Befolkning  i  Bangkok. 


En  kongelig  Begravelse  er  derimod  en  noget  mere 
vidtløftig  Historie,  og  det  vilde  være  uretfærdigt  at  beskylde 
Siameserne  for  Mangel  paa  Respekt  for  en  Konges  eller 
en  Dronnings  afsjælede  Legeme. 

Mrs  Cori  har  givet  følgende  Beskrivelse  af  den  Lig- 
brænding, der  fandt  Sted,  da  den  nuværende  Konge  af  Siams 
første  Dronning  døde.  ■'—  Hun  og  hendes  spæde  Barn,  en 
Prinsesse,  druknede,  som  bekjendt,  i  Floden  paa  en  Rejse 
fra  Bangkok  til  Bang-pa-in  i  Maj  Maaned  1880. 

Dronningens  og  Prinsessens  Lig  bleve  balsamerede  og 
anbragte  i  siddende  Stilling  i  store  dobbelte  Urner,  den 
yderste  af  Guld,  den  inderste  af  Kobber.  Ved  Anvendelsen 
af  Kviksølv,  som  man  med  visse  Mellemrum  lader  strømme 
gjenncm  Legemerne,  hindres  al  Forraadnelse,  og  Ligene  hen- 
torres  saa  fuldstændigt,  at  de  kunne  holde  sig,  udsatte  for 
Luftens  Paavirkning,  i  lange  Tider.  I  dette  Tilfælde  varede 
det  ti  Maaneder,  inden  Ligbrændingen  foregik. 

Hele  denne  lange  Tid  sade  de  kongelige  Lig  i  deres 
Urner,  som  foreløbig  bleve  anbragte  i  Templet  Wat  Po. 
Hver  Dag  i  disse  ti  Maaneder  var  denne  lit  de  parade  om- 
ringet af  Kvinder  fra  Paladset,  der  skiftedes  til  at  synge 
Klagesange  og  Hymner  for  de  Afdøde;  hver  Dag  prædikede 
buddhaisti.ske  Præster  og  sang  Salmer  i  Palisprogct. 

Hele  Kongeriget  over  havde  man  travlt  med  For- 
beredelserne til  Ligbrændingen.    Gouvernørene  i  Provinserne, 

Prinserne  og  Rigmændene  vilde  alle  bidrage  til  Festens 
Glans  og  Storhed.  Selv  fra  Europa  blev  der  bestilt  kostbare 
Sager  til  den  pragtfulde  Ligbegængelse,  som  da  ogsaa  kostede 
over  en  halv  Million  Dollars. 

Det  drejede  sig  nemlig  om  intet  mindre  end  at  bygge 
et  helt  Palads  med  mægtige  Sale  og  Pagoder,  ganske  vist  af 
let  Materiale,  da  det  kun  skulde  anvendes  ved  denne  ene 
Lejlighed,     men    af   uhyre    Udstrækning    og    Størrelse.       Et 


Have  ved  Bangkok  med  i*  Victoria  Regia«. 


saadant  Ligbrændingspalads  kaldes  Pramane.    Bangkok  Aviser 
fra  den  Tid  beskrive  det  omtrent  saaledes: 

»Pramanen«  blev  opført  paa  en  stor  aaben  Plads  udenfor 
Paladset.  Langs  den  ene  Side  af  Paladset  byggedes  tolv 
store  og  tolv  smaa  Taarne,  fra  hvilke  der  skulde  afbrændes 
Fyrværkeri.  Indenfor  Taarnrækken  rejstes  der  Telte  af 
Bambus  og  Palmeblade,  hvor  laverestaaende  Siamesere  paa 
Festdagene  bleve  beværtede  med  The  og  andre  Forfrisk- 
ninger.     Langs  en  anden  Side   af  den   store  Plads  byggedes 

finere  Telte,  hvor  Prinserne,  de  hojerestillede  Embedsmænd 
og  Udlændingene  trakteredes,  alt  paa  Kongens  Regning. 
Det  ene  lange  Bord  var  her  opstillet  ved  Siden  af  det  andet, 
og  der  serveredes  med  Suppe,  Fisk,  Kjod,  Grøntsager  og 
alle  mulige  Delikatesser,  saasom  Frugt,  Kage,  Iscream, 
Limonade  og  Vin. 

Paa  den  anden  Side  af  disse  Telte  og  nærmere  Pladsens 
Centrum  blev  der  bygget  en  elegant  Pavillon,  omgiven  af 
høje  Piller  og  smykket  med  hojrodt  Klæde,  Forg}ddning  og 
kostbare  Tæpper.  Herhen  kom  Kongen  hver  Eftermiddag, 
saa  længe  Festlighederne  stode  paa,  og  underholdt  sig  med 
de  forsamlede  Hofifolk,  medens  Linedansere,  Jonglører  og 
lignende  fremviste  deres  Kunster  paa  den  aabne  Plads  mellem 
Pavillonen  og  Teltene. 

Det  egentlige  Pramane-Palads  blev  bygget  midt  paa 
Pladsen  i  Form  af  et  uhyre  Kors  med  fire  lige  store  Fløje. 
Denne  Bygning  var  hævet  i6  Trin  over  Grunden.  Hvert 
Trin  var  belagt  med  Maatter,  og  paa  hvert  af  dem  stod  to 
Vaser,  fyldte  med  de  mest  udsøgte  Blomster.  Hver  P'loj 
dannede  en  mægtig  Hal  med  smukt  dekorerede  Lofter,  oplyst 
af  talrige  Lysekroner. 

I  Midterhallen  var  oprejst  et  imponerende  Alter,  paa 
hvilket  talrige  Guld-  og  Sølvstatuer  af  Buddha  og  for- 
skjellige  Gjcnstande,  som  havde  tilhørt  de  Afdode,  stode 
opstillede.  Altret  var  omgivet  af  Lamper,  Lys  og  store 
femdobbelte  gyldne  Solskjærme.  Øverst  oppe  paa  det  høje 
Alter  stod  to  forgyldte  Opstandere,  hvorpaa  de  kongelige 
Lig  skulde  anbringes,  naar  Brændingen  fandt  Sted.  Over 
dem  hang  to  store  syvdobbelte  hvide  Solskjærme,  som  kun 
maa  anvendes  af  kongelige  Personer  eller  over  Buddhas 
Statuer.  Loftet  over  Alteret  var  malet  højrødt  med  rige 
Guldornamenter,  og  hele  dette  Midterparti  kunde  lukkes  ved 

at  trække  nogle  uhyre  lange  Guldbrokades  Tæpper  rundt 
om  Altret. 

Den  midterste  Hals  Vægge,  saavelsom  Pillerne,  der  bare 
Loftet,  vare  dækkede  med  Tapeter.  Mange  Steder  saas 
silkebroderede  Mottoer  og  Tankesprog  indrammede  og  op- 
hængte rundt  om  paa  Væggene.  Mange  af  dem  vare  smukke 
og  aandrige.     Et  lød  saaledes : 

Tre  Ting  skal  Du  beundre:  Intelligents,  Værdighed  og 
Munterhed. 

Tre  Ting  skal  Du  være  forberedt  paa:  Forandring,  For- 
fald og  Død. 

Tre  Ting  skal  Du  hade:  Grusomhed,  Uvidenhed  og 
Utaknemlighed. 

Gulvet  i  Pramanen  var  dækket  af  Brysseler  Tæpper.  En 
Del  af  Bygningen  var  reserveret  de  kongelige  Apartementer. 
Her  fandtes  Kongens  private  Wat,  hvori  stod  tre  Altre: 
det  ene  til  Relikvier  af  hans  Forfædre,  det  andet  til  Buddha- 
Statuer,  medens  det  tredje  var  bestemt  til  en  højtstaaende 
Præst,  der  skulde  foretage  forskjellige  religiøse  Ceremonier. 
Endvidere  fandtes  Spisesale,  Audiensværelser,  Sovegemakker 
samt  en  stor  Hal  fyldt  med  de  Gaver,  som  Kongen  paa 
Ligbrændingsdagen  vilde  uddele.  Alle  disse  Rum  vare  ud- 
styrede med  kongelig  Pragt;  Drapperierne  paa  Dørene  vare 
af  sort  Klæde,  kantede  med  Hvidt. 

Rummet  nedenunder  det  store  Palads  var  inddelt  i 
talrige  Værelser;  i  Bygningens  fire  Hjørner  laa  store  Haller 
fulde  af  Blomster,  kunstige  Fontæner  og  Statuer,  medens 
talløse  Spejle  fra  Lofter  og  Vægge  syntes  at  give  Rummene 
utrolige  Dimensioner. 

Da  Pramanen  langt  om  længe  var  bygget  færdigt,  skulde 
Ligene  af  Dronningen  og  Prinsessen  i  pragtfuld  Procession 
føres  fra  Wat  Po  dertil   og  anbringes  paa  Altret  i  den  store 

Midtersal.  En  uhyre  Menneskemasse  strømmede  til  Stedet; 
ikke  alene  fra  Byen,  men  fra  hele  Landet  drog  Folk  til 
Begravelsespladsen  for  at  beundre  den  pragtfulde  Pramane 
og  den  storartede  Ligbrænding. 

Elleve  Dage  varede  de  indledende  Festligheder,  og  tre 
Dage  i  Træk  drog  Processioner  fra  Paladset  til  Pramanen. 

Den  sidste  Dag  Klokken  ti  om  Morgenen  begyndte  den 
afsluttende  Fest.  Ud  af  Paladsporten  marscherede  forst 
nogle  Kompagnier  Soldater  med  opplantede  Bajonnetter, 
derefter  kom  Mænd  med  Knipper  og  Stokke,  efter  dem 
Spyddragere,  bærende  Spydskafterne  opefter  med  Odden 
bagud  og  ned  mod  Jorden;  dernæst  kom  Sværdbevæbnede, 
med  Sværdene  i  Skederne.  Endelig  viste  Kongen  sig  i 
Sorgedragt,  siddende  i-  en  gylden  Bærestol,  og  efter  ham, 
under  en  stor  forgyldt  Baldakin,  blev  en  Gruppe  Prinser  og 
Prinsesser  samt  de  kongelige  Born  baarnc  ud  af  tolv  Mænd. 
Processionen  endte  med  et  Regiment  af  Paladsgarden  i  rode 
Uniformer  og  med  opplantede  Bajonnetter.  Kongen  steg  af 
af  ved  Pavillonen  udenfor  Pramanen,  hvor  han  tog  Plads 
med  sit  Følge. 

Nu  passerede  alle  Regimenterne  i  Bangkok  Revu  forbi 
Kongen.  Musikkorpset  spillede  Sørgemarsch;  alle  Soldater 
vare  klædte  i  Sorgefarver,  Sort  og  Hvidt.  Over  en  halv 
Time  varede  denne  Defilé.  Den  næste  Procession  bestod 
af  Prin.serne,  Statens  Embedsmænd,  Afsendinge  fra  alle 
Landets  Provinser  og  fra  de  under  Siams  Protektion  staaende 
Sultanater. 

Atter  hortes  Klang  af  siamesiske  Mu.sikinstrumenter,  og 
et  mægtigt  Tog  nærmede  sig.  I  Spidsen  bares  en  uhyre 
kunstig  Rhinoceros,  derefter  et  Antal  »Tawadahs«,  eller 
buddhaistiske  E!ngle  med  ejendommelige  spidse  Hoved- 
beklædninger  og   forsynede   med   lange  Horn    i  Panden   lige- 

som  Eenhj ørningen.  Rhinoceros'en  og  Englene  bleve  baarne 
i  forgyldte  Bure,  som  vare  fulde  af  Presenter  til  Præsterne. 
Et  Mylr  af  fantastisk  udklædte  Mennesker  fulgte  Proces- 
sionen, som  bestod  af  henved  ti  Tusinde  Personer. 

Nu  drønede  Minutskuddene  fra  Skibene  paa  Floden  til 
Tegn  paa,  at  Ligtoget,  der  bragte  den  afdøde  Dronnings  og 
Prinsesses  jordiske  Levninger  fra  Wat  Po,  nærmede  sig.  Det 
var  et  Syn  saa  imponerende  og  pragtfuldt,  at  dets  Lige 
aldrig  har  været  set  i  Siam.  I  en  Strækning  af  over  en 
halv  Mil  strakte  denne  Procession  sig.  I  Spidsen  bares 
utallige  rigt  udsmykkede  Baarer  med  høje  Stabler  gule  og 
hvide  Præstedragter  og  andre  Gaver  til  Præsterne,  derefter 
kom  alle  Slags  mærkelige  Fantasidyr  med  uhyggelige  Former 
og  grelt  malede  Hoveder,  Djævle  og  Engle.  Efter  dem 
fulgte  store  Skarer  Musikanter  med  Trommer,  Gongoner, 
Piber  og  Klokkespil  udførende  uhyggelige  og  monotone  Sørge- 
melodier. 

Endelig  saas  en  Række  Vogne,  eller  rettere  Karrer, 
trukne  af  Heste  og  Mennesker.  I  den  første  sad  Ypperste- 
præsten. Hans  Vogn  var  rigt  forgyldt  og  prydet  med  Guld- 
horn. Ud  af  Vinduer  og  Døre  hang  Guldbrokades  Tæpper. 
Ypperstepræsten,  Kongens  Onkel,  sad  midt  i  Vognen  i 
fuldeste  Puds  dækket  af  gyldne  Solskjærme  og  med  den 
hellige  Bog  opslaaet  paa  sit  Skjød.  En  talrig  Sørgeskare, 
klædt  i  Hvidt,  fulgte  hans  Vogn. 

Den  næste  Karre  blev  trukken  af  seks  Heste  og  fyrre- 
tyve Mand.  Omkring  den  gik  Banner-  og  Solskjærmbærere, 
klædte  i  Grønt.  En  af  den  afdøde  Dronnings  nærmeste 
Slægtninge  sad  i  denne  Vogn.  I  den  tredie  sad  hendes 
yngste  Broder.     Disse  tre  Vogne  vare  ganske  ens  udstyrede. 

Nummer  fire  tiltrak  sig  almindelig  Opmærksomhed;  i 
Skjønhed   og  Kostbarhed   overgik   den   alle   de   andre.      Den 

var  overalt  belagt  med  det  pure  Guld  og  oversaaet  med 
Ædelstene.  Den  indeholdt  den  store  juvelbesatte  Guldurne, 
hvori  den  afdøde  Prinsesse  Chowfah  Kajiabhonis  Lig  havde 
været  opbevaret  i  ti  Maaneder.  Karren  var  bygget  i  seks 
Etager;  paa  Toppen  stod  Urnen  dækket  af  gyldne  Skjærme. 
Den  femte  Vogn  var  næsten  ligesaa  smuk  som  den  sidst 
beskrevne  og  indeholdt  Liget  af  Dronningen. 

Disse  Vogne  bleve  fulgte  af  Dronningens  efterlevende 
Brodre,  Sostre  og  Tjenestefolk.  Alle  vare  de  klædte  i  Hvidt 
og  havde  glatragede  Hoveder.  Processionen  sluttede  med 
en  lang  Række  af  Præster,  Skjærmbærere,  Vogne  med 
kunstige  Løver,  Tigre,  Elefanter  og  lignende  Dyr  samt  en 
Uendelighed  af  Gaver  til  Præsterne. 

Efter  mange  Ceremonier,  som  det  her  vil  blive  for 
trættende  at  opramse,  bragtes  Urnerne  ind  i  Pramanens 
Allerhelligste,  Midterhallen.  Altret  blev  ryddet  for  alle 
Kostbarheder  for  nu  at  bruges  som  Raal.  De  inderste 
Kobberurner  med  Ligene  loftedes  op  paa  de  to  Platforme 
over  Altret,  og  da  alt  var  klart,  antændte  Kongen  egen- 
hændig Baalet,  og  Flammerne  fortærede  Ligene. 

Asken  fordeltes  i  smaa  Guldurner  og  anbragtes  i  det 
kongelige  Palads  ved  Siden  af  Hundreder  lignende  Vaser. 
Den  store  kongelige  Ligbrænding  var  dermed  tilendebragt. 
Det  pragtfulde  Slot,  Pramanen,  som  det  tog  saa  lang  Tid  at 
opføre,  og  som  kostede  over  en  halv  Million  Dollars,  reves 
ned.  Det  maatte  ikke  mere  benyttes,  og  efter  et  Par  Ugers 
Forløb  vare  alle  Spor  af  den  ødsle  og  overdaadige  Begravelse 
udslettede. 


SLUTNING. 

I  de  sidste  Par  Maaneder  af  mit  Ophold  i  Bangkok 
levede  Siameserne  i  en  fortsat  Festrus.  Det  skjæbnes vangre 
Sammenstød  med  Franskmændene  var  overstaaet;  vel  holdt 
Landets  Fjender  endnu  Chantaboon  besat,  men  Siameserne 
vare  overbeviste  om,  »at  den  kloge  Prins«,  Kongens  Broder 
Prins  Swasti  —  som  var  bleven  sendt  til  Europa  —  nok 
skulde  ordne,  hvad  Mellemværende  Siam  endnu  kunde  have 
med  Frankrig.  Indbyggerne  i  Bangkok  hengav  sig  med  Liv 
og  Sjæl  til  de  store  Festligheder,  der  fandt  Sted  i  Anledning 
af  Kongens  fyrretyveaarige  Fødselsdag,  den  21de  September, 
og  navnlig  ved  Hans  Majestæts  femogtyveaarige  Regerings- 
jubilæum den   iste  Oktober. 

Kongen  var  endnu  syg,  da  Festlighederne  skulde  begynde, 
og  de  bleve  derfor  udsatte  noget,  men  endelig  blev  Hans 
Majestæt  saa  rask,  at  Hoffet  kunde  forlægge  Residensen  til 
Bangkok.  Byen  smykkede  sig  som  aldrig  før.  Den  ene 
Fest  fulgte  efter  den  anden;  Flag,  Blomster  og  Guirlander 
vrimlede  frem  overalt  fra  Husenes  Tage  og  Vinduer  og 
tværs    over    Gaderne.      Om    Nætterne   straalede   hele   Byen   i 

Illumination  af  Millioner  af  Lys  og  kulørte  Lamper.  Om 
Dagen  dundrede  Kanonsalutter  ude  fra  de  flagsmykkede 
Skibe  paa  Floden,  og  om  Natten  afbrændtes  Fyrværkerier; 
pragtfulde  Processioner  bevægede  sig  gjennem  Gaderne;  i 
Templerne    afholdtes    Takkegudstjeneste;     der    var    Troppe- 


Iliiulutamilie  fra  Bangkok. 


revuer  og  Masseuddeling  af  Almisser  til  de  Fattige  rundt  om 
i  ]^yen. 

I  Paladsbyens  største  Tempel  gav  Kongen  Audiens  flere 
Dage  i  Rad.  Omgiven  af  sine  Brodre  og  Sønner  samt  af 
Rigets  højeste  Dignitarer,  sad  Kongen  paa  sin  Tronstol  med 

Sværd,  Krone  og  de  ovrige  kongelige  Insignier  liggende  paa 
et  Bord  ved  sin  Side.  I  en  uhyre  tætpakket  Kreds  omkring 
dette  Centrum  stode  Landets  højeste  Embedsmænd  og 
Officerer.  Ogsaa  de  af  Europæerne,  der  havde  deltaget  i 
Paknamaftæren,  vare  tilsagte  for  at  modtage  Belønninger  for 
deres  Optræden  under  de  urolige  Tider. 


Jeg  har  tidligere  kun  kortelig  omtalt  Kong  Chulalong- 
korns  Liv,  og  det  vil  være  paa  sin  Plads  her  at  give  en 
noget  fyldigere  Levnetsbeskrivelse  af  Siams  nuværende  Hersker. 

Et  Mindeblad,  der  i  Anledning  af  Kongens  Fødselsdag 
udkom  i  Bangkok,  beretter  herom: 

For  fyrretyve  Aar  siden  paa  den  ellevte  Dag  i  den 
ellevte  Maaned  af  Koens  Aar  fodtes  Kong  PrahatJi  SoindetcJi 
Prå  Paraniindr  Maha  Chiila  Long  Korn  Pra  CJmla 
Chovi  Ciao  Chao  Ju  Htia  etc.  etc.  Konge  over  Nord-  og 
Syd-Siam,  Hersker  over  Laos  Chieng,  Laos  Koa,  Malacca 
etc.  etc.  i  den  Del  af  Storpaladset,  der  kaldes  »Rosenhaven« 
(Suan  Gularb).  Han  var  niende  Son  af  den  da  regerende 
Konge,  og  hans  Moder  var  Dronning  Krom  SovidctcJi  PJira 
Tep  See. 

I  en  Alder  af  ni  Aar  blev  der  gjort  Forberedelser  til 
Prinsens  Anerkjendelse  som  Tronarving.  Store  Festligheder 
afholdtes  tre  Dage  i  Træk  i  Paladset,  og  han  fik  ved  kongelig 
Proklamation  tildelt  den  saakaldte  tSakna  Grad«,  paa  40,000 
»Rai«  (en  Rai  er  120  G  Fod;.  Ligeledes  blev  der  tildelt 
ham  alle  en  Tronarvings  Insignier. 

Fire  Aar  senere  fandt  -»Sokan«  eller  Haarklipnings- 
ceremonien  Sted  med  stor  Pragt.     Midt  i  Paladsgaarden  blev 

et  Miniaturbjærg  bygget  af  Træ;  rundt  om  dette  reciterede 
tresindstyve  Præster  Bonner  tre  Dage  i  Rad.  Den  fjerde 
Dag  blev  den  unge  Kronprins  af  sin  Fader  fort  op  til 
Toppen  af  Bjærget  og  der  officielt  fremstillet  for  Hoffet  som 
Tronarving. 

Det  følgende  Aar  indtraadte  Prinsen  i  Præsteskabet. 
Pragtfulde  Ceremonier  fandt  atter  Sted,  heriblandt  en  mægtig 
Procession  rundt  om  Byens  Mure.  Dernæst  blev  Kronprinsen 
fort  til  det  Tempel,  hvor  »Smaragd  Buddha'en«  findes.  Her 
afførtes  han  sine  fyrstelige  Klæder  og  iklædtes  den  gule 
Præstedragt.  Kronprinsen  var  nu  Præst  i  nogle  Maaneder  i 
Wat  Bowaraniwet,  hvorefter  han  atter  indsattes  i  Tronarving- 
Værdigheden. 

Den  13de  Oktober  1868  døde  Kong  Maha  Mongkut, 
efter  at  have  regeret  i  sytten  Aar.  Hans  Søn,  den  nu- 
værende Konge,  blev  sat  paa  Tronen.  Han  var  dengang 
svagelig  af  Helbred,  og  altfor  ung  til  at  kunne  regere,  hvorfor 
hans  Onkel  Somdetch  Chao  Phya  Prom  Maha  See  Suryath- 
%vongsi\  der  dengang  var  Konseilspræsident  og  Krigsminister, 
udnævntes  til  Regent. 

Da  Kong  Chulalongkorn  fyldte  sit  21de  Aar,  overtog 
han  selv  Regeringen,  og  hans  første  Regeringshandling  var 
Udstedelsen  af  en  Lov,  hvorefter  alle  de  af  hans  Undersaatter, 
der  fodtes  i  Slaveri  efter  den  Dag,  skulde  være  fri.  PLn 
smukkere  Maade  at  tiltræde  en  Regering  paa  kan  næppe 
nogen  anden  Hersker  i  Historien  opvise  Mage  til.  Og  som 
Begyndelsen  var,  saaledes  blev  det  ved.  Mange  ere  de  gode 
Love  og  Foranstaltninger,  som  Kong  Chulalongkorn  har 
iværksat;  altid  har  hans  Regering  været  præget  af  en 
Liberalitet  og  en  Humanitet,  der  er  saare  sjælden  i  Østen 
—  og  i  Vesten  med  for  den  Sags  Skyld. 

Nedenstaaende  Fragmenter  af  Kongens  Instrukser  til  fire 
af  hans  Sonner,  Prinserne  Kitiakara,  Radi,  Provitr  Wadharwa 
og  Chira,  da  de  bleve  sendte  til  Europa,  give  et  interessant 
Indblik  i  den  siamesiske  Eneherskers  Karakter  og  Tænke- 
maade. 

»Jeg  har  anset  det  for  rigtigst  at  anvende  en  Sum  af 
min  private  Formue  til  Eders  Opdragelse  og  ikke,  som  jeg 
hidtil  har  gjort,  af  Statens  Midler.  Den  Gave  jeg  saaledes 
giver  Eder:  en  god  Opdragelse,  er  mere  værd  end  Penge; 
thi  Opdragelsen  har  en  vedvarende  personlig  Værd,  og  den 
kan  ikke  senere  berøves  Eder.  —  —  — 

Glemmer  ikke,  at  skjont  I  ere  fødte  Prinser  og  have 
Rang  og  Værdighed  som  saadanne,  er  det  ikke  sikkert,  at 
fremtidige  Konger  over  Siam  ville  give  Eder  saadan  Position 
og  Beskjæftigelse,  som  passer  til  Eders  Stilling.  Af  Historien 
kunne  I  lære,  at  der  gives  fødte  Prinser  mindre  Lejlighed  til 
indflydelsesrige  Stillinger  end  andre  af  Landets  Undersaatter, 
thi  hine,  som  ved  Fødslen  have  Rang  og  Værdighed,  kunne 
ikke  begynde  deres  Karriere  paa  et  lavere  Trin  og  derfra 
arbejde  sig  op  gjennem  forskjellige  Grader,  hvorved  der 
høstes  Erfaring  og  Dygtighed.  En  Prins  maa  derfor  have 
nydt  en  saadan  Opdragelse,  at  han,  hvis  han  skulde  blive 
udnævnt  til  at  beklæde  en  Stilling,  der  svarer  til  hans 
Rang,  da  straks  kan  tiltræde  den  fuldt  udstyret  med 
de  nødvendige  Kundskaber.  Derfor  maa  I  gaa  til  Eders 
Studeringer  med  den  største  Alvor  og  Samvittighedsfuldhed, 
for  at  I  en  Gang  i  Fremtiden  kunne  yde  noget,  der  vil 
være  til  Fordel  for  Eders  Land  og  for  hele  Verden.  Hvis 
en  Prins  vil  tage  Anledning  af  sin  Stilling  til  at  leve  uvirk- 
somt og  kun  spekulere  over,  hvordan  han  skal  nyde  Livet, 
er  han  ikke  stort  bedre  end  et  hvilketsomhelst  Dyr,  der 
fødes,    æder,    sover   og  dør.      Men   nogle  Dyr  ere   nyttige   i 


levende  Live,  andre  efterlade  ved  Døden  Hud,  Horn  og  Ben, 
som  kunne  være  til  Nytte  for  Mennesker;  men  Mennesker, 
der  leve  et  uvirksomt,  dyrisk  Liv,  ere  endog  til  mindre 
Nytte  end  saadanne  Dyr.  Søg  derfor  at  erhverve  Kundskaber 
og  en  Opdragelse,  der  kan  hæve  Eder  hojt  over  Dyrene  og 
de  uvirksomme  Mennesker,  og  Eders  Fader  vil  da  føle  sig 
belønnet  for,  hvad  han  har  gjort  for  Eder. 

—  Eders   aarlige   Underhold   faar   I  fra  Eders 

Fader,  og  de  Penge,  som  han  kan  disponere  over,  faar  han 
fra  Landet  som  dettes  Konge  og  Hersker.  Men  disse  Penge 
maa  ikke  anvendes  til  unyttige  eller  skadelige  Udgifter,  men 
bor  altid  anvendes  til  Formaal,  der  ere  til  virkelig  Nytte  for 
Landet.  Og  dette  vilde  være  en  daarlig  Anvendelse  af 
Landets  Penge,  hvis  jeg  brugte  dem  til  at  betale  Gjæld,  som 
mine  Børn  havde  stiftet  i  forlystelsessyge  Ojemed.  Jeg  vil 
derfor  raade  Eder  til  ikke  at  stifte  Gjæld;  thi  hvis  jeg  bliver 
nødt  til  at  betale  saadan,  ville  I  ikke  undgaa  Straf  derfor. 

—  —  —  —  Det  er  mit  Ønske,  at  I  i  Europa  skulle 
lægge  Hovedvægten  paa  sproglig  og  mathematisk  Uddannelse. 
Jeg  ønsker,  at  I  skulle  tilegne  Eder  det  franske,  engelske  og 
ty.ske  Sprog  eller  i  det  mindste  to  af  disse.  Desuden  skulle 
I  gjøre  Eder  bekjendte  med  europæisk  Kunst  og  Videnskab. 
Men  Kjendskab  til  Sprogene  er  Grundlaget.  I  Siam  findes 
der  kun  faa  Bøger,  og  Grunden  hertil  er,  at  Landet  har  haft 
saa  lidt  Berorøring  med  andre  Lande.  I  PLuropa  derimod 
er  det  modsatte  Tilfældet,  idet  de  forskjellige  Landes  Beboere 
stadig  komme  i  Berøring  med  hverandre,  hvorved  Anskuelser 
og  Ideer  udvikles  og  udveksles.«  —  —  —  — 


Man  maa  i  Sandhed  forundres  over  at  hore  en  østasiatisk 
Enehersker  udtale  sig  saaledes  til  sine  bortdragende  Sønner. 

Hans  Ord  vidne  om  en  sjælden  klar  og  uhildet  Opfattelse  af 
Forholdene  i  Livet.  Alle,  der  have  været  i  Berøring  med 
Kongen  af  Siam,  ere  da  ogsaa  enige  om  at  berømme  ham 
som  en  yderst  intelligent  og  human  Personlighed ;  alle  der 
have  Interesse  i  Siams  Fremtid,  maa  ønske,  at  Landets 
nuværende  Konge  i  mange  Aar  maa  forblive  paa  sin  Trone, 
og  at  de  fremtidige  Herskere  maa  ligne  den  nuværende  i 
Karakter. 


At  slutte  en  Bog  er  nok  saa  vanskeligt  som  at  begynde 
den,  navnlig  naar  Bogen  drejer  sig  om  et  saa  interessant 
Emne  som  Siam.  Jeg  har  allerede  langt  overskredet  de 
Grænser,  jeg  satte  mig,  da  jeg  —  paa  Hjemrejsen  fra  Bangkok 
—  begyndte  Skildringen  af  »Et  Aar  i  Siam«.  Det  var  blandt 
andet  min  Mening  helt  at  undgaa  Andenhaands-Beretninger, 
men  det  er  ikke  lykkedes  mig. 

Om  Siam  kunde  der  skrives  mange  tykke  Bind,  uden 
at  Stoffet  derfor  blev  udtømt.  Den  siamesiske  Literatur, 
baade  i  det  gamle  Palisprog  og  i  det  moderne  siamesiske. 
Religion,  Kunst,  Administration  og  Rettergang,  Handel  og 
Agerbrug,  Kvægavl  og  Fiskeri,  alt  det  maa  jeg  tildels  lade 
ligge  og  overlade  andre  mere  kompetente  Forfattere  at 
behandle. 

Det  havde  oprindelig  været  min  Hensigt  at  give  en 
Skildring  af  de  sidste  Par  Maaneder,  jeg  opholdt  mig  i 
Bangkok,  de  glimrende  Fester  i  Anledning  af  Kongen 
af  Siams  Regeringsjubilæum,  Afslutningen  af  den  fransk- 
siamesiske Konflikt,  Processen  angaaende  den  franske  In- 
spektør    Grosguerins     Drab    —    hvorledes     den     ulykkelige 

Et    Aar  i  Siam.  19 

Phra  Jot  blev  dømt  til  t>^ve  Aars  Tvangsarbejde,  fordi  han 
havde  forsvaret  sit  Fædreland,  en  Domfældelse  der  blev 
fremtvungen  af  den  franske  Minister  i  Bangkok  og  stik  imod 
den  siamesiske  Domstols  egen  Kjendelse  —  og  endelig  af  min 
egen  Hjemkaldelse  og  Modtagelse  i  det  kjære  Fædreland,  hvor 
Belønning  i  saa  rigt  Maal  blev  mig  til  Del  for  min  Færd  i 
det  fjærne  Siam  —  men  disse  Skildringer  maa  jeg  udelade 
eller  dog  opsætte. 

Et  Aar  er  kun  en  ringe  Tid  til  at  samle  Stof  til  Be- 
skrivelse af  et  Land,  men  enhver  har  jo  Lov  til  yde  sin  lille 
Skjærv  til  Oplysningens  Fremme,  og  Siam  er  et  Land,  der 
alt  i  mange  Aar  har  haft  Interesse  for  Danske,  mere  end 
andre  asiatiske  Riger.  Mange  af  vore  Landsmænd  leve  og 
have  levet  i  dette  Land,  og  Siam  er  vel  endnu  det  Sted  i 
Østen,  hvor  Danske  optræde  i  størst  Mængde  og  nyde  storst 
Anseelse;  desuden  hører  det  Aar,  jeg  har  beskrevet,  til  de 
mest  bevægede  i  Landets  Historie,  og  flere  af  de  Begiven- 
heder, der  i  dette  Tidsrum  hændte,  ville  sætte  Spor  langt 
ud  i  Fremtiden. 

Siam  er  Fremtidens  Land;  det  er  saa  rigt  udstyret  af 
Naturen  som  faa  og  fortrinligt  egnet  til  Udvikling.  Det  har 
en  vidunderlig  skjøn  Natur  og  et  godt  Klima;  frugtbar  Jord 
i  mange  Gange  Danmarks  Udstrækning  ligger  ubenyttet  hen; 
rige  Miner,  uhyre  Skovstrækninger,  folkerige  Egne  —  der  er 
Tumleplads  nok  for  virkelystne  Mænd. 

Sandt  nok ,  at  Siam  i  mange  Retninger  trænger  til 
Reformer:  Retssikkerheden  maa  forbedres.  Kommunikations- 
midlerne ere  endnu  kun  primitive,  F'orsvafsvæsenet  bor 
udvikles.  Der  er  sikkcrligt  langt  igjen,  inden  de  ideelle  Til- 
.stande   naaes.     Men   det   er   ligesaa   sikkert,   at   Landets   Ud- 

vikling  —  navnlig  siden  den  nuværende  Konges  Regerings- 
tiltrædelse  —  er  skredet  mægtigt  frem.  Den  eneste  Fare, 
der  endnu  truer,  er  forstyrrende  Indblandinger  fra  overmægtige 
Naboers  Side. 

Regeringen  i  Bangkok  har  ingenlunde  nogen  nem  Stilling. 
De  europæiske  Ministre  og  Konsuler,  der  som  uafhængige 
Smaafyrster  regere  over  deres  lille  Trop  Landsmænd,  ere 
altid  rede  til  at  besvære  sig  over  et  og  andet  i  det  siamesiske 
Udenrigsministerium,  altid  villige  til  at  indsende  Klager  til 
deres  respektive  Regeringer  over  Regeringen  i  Bangkok. 
Europæerne  selv  ere  aldrig  tilfredse  trods  deres  virkeUg 
meget  begunstigede  Stilling  i  Siam :  de  ere  fritagne  for  at 
betale  Skatter,  deres  private  Forbrugsgj  en  stande  indføres 
toldfrit,  de  nyde  den  mest  udstrakte  personlige  Frihed,  og 
de  dømmes  kun  af  deres  egne  Konsuler.  Men  de  ere  over- 
ordentlig fordringsfulde.  Alle  ville  de  have  Koncessioner  og 
Begunstigelser.  En  vil  have  Lov  til  at  udnytte  et  Skov- 
distrikt, en  anden  et  Perlefiskeri,  en  tredie  vil  anlægge  en 
Jernbane,  en  fjerde  en  SporvognsUnie  og  saa  videre  i  det 
uendelige.  Og  alle  disse  Koncessions-Ansøgere  rase,  naar  de 
ikke  øjeblikkelig  faa,  hvad  de  forlange. 

Ikke  saa  underligt,  at  et  stort  Parti  i  Siam  er  led  og 
kjed  af  Europæerne  og  skriver  paa  sin  Fane:  Siam  for 
Siameserne.  Og  paavirket  i  saa  forskjellige  Retninger  skal 
Regeringen  manøvrere.  Det  europæiske  Parti  vil  have  Frem- 
skridt og  Forbedringer,  og  det  reaktionære  Parti  strider  for 
at  bevare  det  fra  Forfædrene  nedarvede. 

Men  Kongen  af  Siams  Regering  gaar  roligt  videre, 
uanfægtet  af  europæisk  Kritik  eller  gammel-siamesisk  Reak- 
tion mod  det  Maal,  den  har  sat  sig:  Siams  Konsolidering  og 
Udvikling.      Uden   Kamp   og   Gjenvordigheder    gaar   det   vel 

næppe,  mange  Trængsler  kan  Fremtiden  maaske  endnu 
gjemme  i  sit  Skjød,  men  Landet  er  for  gaaet  sejrrigt  ud  af 
vanskelige  Tider,  —  lad  os  haabe,  at  alle  Uvejrsskyer  maa 
sprede  sig,  og  at  Siam  endnu  i  lange  Tider  maa  bevare  den 
Plads  mellem  Østens  uafhængige  Stater,  der  tilkommer  det 
stolte,  gamle  Kongerige. 

